San Antonio 
Redu presiunea ca plesnesc 


Dragului meu Fred HIDALGO în amintirea vremurilor de 
altădată 


Atunci, San-Antonio le spune discipolilor 
Săi:Uitaţi-vă bine la oameni. Şi acum, uitaţi-vă la mine! Nu 
aveţi impresia că le semăn? 


INTRODUCERE 


j În tinereţea ci, care apusese de multişor, lucrase ca infirmieră. 
li mai rămăseseră ceva cunoştinţe despre boli şi denumiri medicale, 
Îi spuse doctorului pe când acesta îi examina soţul: 

— Maladia a debutat prin frisoane, temperatură foarte mare, 
cefalee, rahialgie lombară, vomă, constipaţie şi dureri epigastrice. 

Medicul o asculta pe Sammy Ferguson gândind că la 
întoarcere trebuia să-şi ducă Chevrolet-ul la garajistul lui. Avea un 
zgomot îngrijorător şi se temea să nu-l lase supapele. 

Mrs. Ferguson adăugă: 

— Ştiţi la ce m-am gândit, domnule doctor, când am văzut 
apărându-i o erupție de tip morbiliform? 

Medicul nu răspunse. Tocmai îşi spunea că avea să treacă pe la 
garajist ceva mai târziu, fiindcă trebuia să-i facă o vizită lui Molly 
Heigerter, care se plângea de te miri ce şi mai nimic, pentru simpla 
dorinţă de a-l aduce la ca acasă. În vreme ce o examina, ea îi 
mângâia însemnele bărbăţiei prin pantalon. Doctorul se prefăcea că 
nu bagă de scamă, dar prelungea consultul pentru a-i da prilejul 
păcătoasei să-şi ducă treaba la bun sfârşit. Ultima oară se descărcase 
în nădragi, ceea ce procură o plăcere intensă, dar mai apoi se 
dovedeşte a fi o sursă de neplăceri, fiind nevoie de o cameră de baie 
şi de un slip curat. „După”, îi ceruse permisiunea să meargă „să-şi 
spele mâinile”, ceea ce i se acordase cu toată amabilitatea şi deplină 
înţelegere, dar avusese multă bătaie de cap să-şi pună ţinuta în 
ordine. Totuşi, acel nou telefon al lui Molly Heigerter aprinsese în el 
toate focurile infernului. 

Mrs. Ferguson nu se lăsă intimidată dc tăcerea lui şi reluă: 

— M-am gândit la variolă, domnule doctor. De data asta, 
medicul săltă din umeri. 

— Variola nu mai există, misiz Ferguson. A fost complet 
eradicată, până şi în colţurile cele mai obscure ale Africii stă 
cuminte. 

Încerca o erecţie confortabilă, gândind la Molly Heigerter. 
Nerăbdarea de a-şi satisface dorinţele punea stăpânire pe el, iar 
bătrânul Ferguson începuse să-l calce pe nervi cu veziculele lui pline 
de un lichid transparent (îi spărsese una: câhh!). 

Doamna nu mai insistă. 

— Şi atunci, ce-ar putea fi după dumneavoastră, domnule 
doctor? 

— O gripă intestinală de origine virală care a atras după sine 
această eruptie. 

Dacă Molly Heigerter „începea iar" foarte probabil că şi el ar 
reacţiona şi chiar participa. Ar fi dorit mult s-o aibă, fiindcă femeia 
era dotată cu nişte coapse pline şi un sex pe care-l bănuia delectabil. 


Pentru a termina, ar trage-o la marginea patului cu picioarele 
atârnând şi ar penetra-o languros, cu palmele sprijinite de saltea, 
ceea ce i-ar permite s-o vadă când va atinge orgasmul. Şi totuşi, 
mereu îşi propusese să nu aibă de-a face cu pacientele. Destui 
confraţi de-ai lui, care se lăsaseră antrenați de asemenea slăbiciuni, 
le regretaseră mai târziu. Dacă se culca cu Molly Heigerter. trebuia 
oare să nu-i mai ia bani pe consultaţie? 

— Spuneaţi că nu mai face temperatură? articulă doctorul 
Smith. 

— Febra a scăzut brusc a patra zi. şi tocmai acest fapt m-a 
făcut să mă gândesc la variolă, îl asigură ea, timid. 

Doctorul i se adresă pe un ton supărat: 

— Ascultă, misiz Ferguson, nu mai vreau să aud de cuvântul 
variolă, căzut în desuetudine! Dacă altcineva din corpul medical v-ar 
auzi, ar râde de dumneavoastră! 

Femeia îl aprobă disperată, frământând scuze în vrac. 

— Spuneam fiindcă... 

— Lăsaţi, nu mai spuneţi, vă implor! 

Se ridică, trase bluza de pijama a pacientului şi-şi băgă 
stetoscopul în trusa mare şi neagră. 

— Am să vă scriu o reţetă. Faptul că nu mai face temperatură 
indică o fază finală a gripei. Fiţi atenţi: fără lactate şi fără legume 
crude până la noi ordine! 

Abia putea să păşească din cauza sexului dilatai. Se hotărâse 
să se culce cu Molly. Petrecuse o noapte albă la spital, unde fusese 
dc gardă şi oboseala îi trezise simţurile. 

La treizeci şi cinci dc ani, nu poţi căra după line un membru de 
o asemenea vigoare cât e ziua de lungă. Cu atât mai mult cu cât soţia 
lui nu era operaţională din ajun, iar asistenta era în concediu. 

Redactă reţeta promisă, îi adresă bolnavului un hello, o bătu 
pe umăr pe soţia acestuia şi dispăru. 

Maşina lui zdroncănea din ce în ce mai tare. Smith era supărat. 
Nenorociţii ăştia de la service profită de ignoranţa clienţilor cu mai 
multă neruşinare decât doctorii, reţinuţi oarecum de conşti-inţă. 
Poate că zgomotul Chevrolet-ului se datora unei cauze benigne, dar 
moş Cassidi, garajislul, are să-i pretexteze avarii complicate pentru a- 
i prezenta o notă lungă cât un rulou de tapet! Ticălosul! 

Când ajunse la reşedinţa familiei Heigerter, depusă ca o 
jucărioară pe o peluză verde-măr, îşi încruntă sprâncenele la vederea 
camionetei soţului, oprită în faţa intrării. Dorinţa lui porni să gâfâie. 
Drace! Dacă bărbaţii încep să stea acasă în timpul zilei, meseria lui 
avea să piardă o bună parte din atractivitatea ei. 

Fred Heigerter veni să-i deschidă, cu faţa îngrijorată. 

— Oh! Bine că vă văd, doctore! Nu ştiu ce să mă mai fac cu 


Molly. 

— Ce s-a întâmplat? 

— E în plină anorexie: de patru zile n-a mai pus nimic în gură 
în afară de ceai rece! Parcă s-ar fi hotărât să facă greva foamei, 
prostuţa! 

Ceva probleme familiale? îl chestionă Smith, cu o privire 
alunecoasă. 

— Păi, cum să vă spun, niciodată n-arc chef să-şi îndeplinească 
îndatoririle conjugale. 

Începu să râdă ca un tont ce era. Un tont autentic şi deplin, 
gândi doctorul. Un tont de netăgăduit, flagrant! Aproape 
reconfortant, dacă stăteai să te gândeşti. 

— Şi faptul a creat un conflict? insistă Smith. 

— Sigur că a creat, fiindcă n-am de gând să-mi pun lacăt, 
doctore, vă rog să mă înţelegeţi! Un cuplu e făcut să funcţioneze, nu? 

— Cert, admise loial noul venit. Bun, presupun că o deprimare 
uşoară trece; femeile sunt nişte bibelouri fragile, ştii asta. Fred. Am 
să încerc să văd ce-i în căpşorul ei. Trebuie să ne laşi singuri. Dacă îţi 
simte prezenţa prin casă, există riscul să nu mi se confeseze pe 
deplin. 

— Aveţi dreptate. Am de livrat câţiva saci cu îngrăşăminte la 
Lake City, am să profit de ocazie! 

Fără să mai aştepte, urcă în camionetă, iar ceea ce doctorul 
Smith simţi pentru el în clipa aceea semăna cu o solidă prietenie din 
copilărie. 

Îi era recunoscător acestui încornorat fără pereche că se 
retrăsese rapid, fără a se lăsa rugat, dându-i libertate de mişcare şi 
punându-i nevasta la dispoziţie. 

Doctorul privi camioneta albă îndepărtându-se în direcţia în 
care se etala, în verde vegetal, raţiunea socială a nătăfleţului. 

Reconfortat de atâta complezenţă, intră în camera lui Molly, 
care-l aştepta într-o cămaşă de noapte transparentă, decoltată până 
la buric. Era o femeie frumoasă, cu pârul şaten închis luminat dc 
reflexe ruginii, iar pielea stropită dc pistrui. Ochii, de un albastru 
adânc, aproape marin, îi transmiteau mesaje. 

Chipul ei grav nu-l alarmă pe doctor. Descifra o ironie 
scânteietoare în privirea pseudobolnavei. 

— Ei, s-ar părea că nu prea stăm bine cu moralul, doamnă 
Heigerter rosti Smith aşezându-se pe marginea patului. 

Fără să-i răspundă, ea îi apucă palonierul cu un gest prompt, 
de cunoscător. Femeia asta îl dorea în asemenea măsură încât mâna 
ei tremura de nerăbdare. 

De ce oare, în clipa aceea, doctorul se gândi că omisesc să-şi 
spele mâinile după ce-l ascultase pe bătrânul Ferguson? Era contrar 


regulilor celor mai elementare de igienă. Şi culmea, îi mai storsese şi 
o băşicuţă din aia scârboasă, ce-i drept, printr-un tifon, dar gestul nu 
comporta mai puţine riscuri de contaminare. Fu tentat să scape de 
mâna vorace care-l malaxa, dar se reţinu, considerând că Molly i-ar 
putea interpreta atitudinea ca o respingere şi ar renunţa la 
iniţiativele ci. 

Şi atunci se lăsă antrenat. Complet. 


* 


Opt zile după apariția primelor simptome, pustulele care 
acopereau fața şi pieptul bătrânului Ferguson, deveniră mai 
numeroase şi începură să se spargă. Febra reveni. Căzu pradă unor 
multiple hemoragii care se agravară şi omul muri în mai puţin de o 
săptămână, după cc bietul doctor Smith, depăşit, îl transportase în 
cele din urmă la spitalul din Garden Walley. Între timp, o maladie 
identică o lovi pe Molly Heigerter. Analiza sângelui dădu la iveală o 
mononucleoză şi o mielocitoză. Se declară un edem al glotei cu 
sufocări, gata gata să-i facă felul, dar constituţia ei robustă îi permise 
să scape. Se vindecă, dar pe faţa ei frumoasă, de vicioasă distinsă, 
rămaseră o groază dc mici cratere pe care se străduia din greu să le 
acopere cu fard. 

Ferguson şi Molly Heigerter au fost doar primele două victime 
ale unei epidemii care decimase vreo douăzeci dc persoane de prin 
partea locului (dintre cele mai fragile: bătrâni, copii, femei 
însărcinate) şi îmbolnăvise mai mult de jumătate din populaţie. 

Serviciile de sănătate, alertate, identificară o reapariţie a 
variolei, ceea ce dădea dreptate văduvei Ferguson, al cărei 
diagnostic fusese mai bun decât cel al senzualului doctor Smith. 
Regiunea fu pusă în carantină. Se fabrică în pripă un nou ser 
antivariolic în vederea protejării cetăţenilor, şi o bună parte a 
Statului New England fu vaccinată. 

O comisie de anchetă primi însărcinarea să cerceteze originea 
straniei apariţii, într-o naţiune sănătoasă, a unei maladii de multă 
vreme eradicate. Avură loc conferinţe de presă, interviuri ale 
somităţilor internaţionale, se publicară articole eminente. Dar nimic 
decisiv nu se putu stabili. Lumea începu să creadă că această 
resurgenţă era cauzată de un călător contaminat în timpul sejurului 
său într-o regiune unde variola rămânea încă endemică, în ciuda 
certitudinii medicilor care o considerau învinsă. Cum acest început 
de epidemie fusese jugulată, ea fu dată uitării, alte preocupări 
mobilizând opinia publică. 

Din cauza chipului ci ciupit dc vărsat, Molly Heigerter ajunse 


cu adevărat neurastenică şi-l respinse definitiv pe soţul ei. Dar cum el 
nu mai era deloc atras de soţie, totul se potrivi cum nu se putea mai 
bine, într-o lume plină de rele! 


DESENEAZĂ-MI O CHESTIE 


Îmi spune, hodoronc-tronc, întinzându-mi o carioca: 

— Tonio, desenează-mi o chestie! 

r Bun. Eu, care nu-s un pudic, îi desenez o socoteală. Stilizată. 
Îmi priveşte gânditor mâzgăleala, numai bună pentru pereții unui 
pisoar, şi apoi mi se adresează: 

— Tu ai remarcat, Tonio, toți tipii cărora le ceri să-ți deseneze 
o chestie o reprezintă din profil şi la orizontală: asta seamănă cu un 
tun pus pe direcţia de tragere. Nimeni n-o să ţi-o deseneze pe 
verticală, adică atârnând. Şi, cu toate astea, eşti puţin erect în timpul 
zilei, nu? Şi vârful membrului priveşte mai adesea picioarele decât 
fruntea, nu? 

— Aşa-i, aprob eu, frapat de argumentul puştiului. 

Imi spune: 

— E clar că tu ai una serioasă, fiindcă ai desenat-o cât e hârtia 
de mare! 

— De unde ştii tu aşa ceva. Toinet? îl întreb din curiozitate. 

— Am văzut-o, îmi răspunde cu simplitate. Am intrat de atâtea 
ori la tine în cameră când tocmai ieşeai de sub duş... 

Imi vine să-i obiectez că o socoteală proaspăt duşuită n-are 
dimensiunile uneia în exerciţiul funcţiunii. 

Băiatul adaugă pentru a-mi dezamorsa remarca: 

— Şi pe urmă te-am văzut cu Maria, servitoarea. Oho, atunci 
aveai una de armăsar, Tonio! Mai ceva ca mâna mea! Cu mult! La 
începui nu mi-am dat seama că-i chestia ta, parcă ai fi avut un al 
treilea braţ! 

Această revelaţie îmi provoacă o jenă care-mi blochează 
respiraţia la nivelul glotei. 

— Când m-ai văzul tu cu Maria? articulez, ca să reacţionez 
cumva. Băiatul îmi răspunde: 

— Într-o după-amiază când m-am întors mai devreme de la 
şcoală şi mama Félicie era plecată după cumpărături. Maria tipa cât 
o ţinea gura. Te cred şi cu, cu o asemenea mandrină nici nu era de 
mirare! Simţea şi ea nevoia să zică ceva! 

— Cum, n-am încuiat uşa cu cheia? mă neliniştesc eu tulburat. 

— Ba da, însă n-ai astupat şi gaura cheii şi prin ea ai o vedere 
directă spre patul tău, ţin să-ţi aduc la cunoştinţă. N-ar fi trebuit să-ţi 
spun; fiindcă te-ai prins cum stau lucrurile, ai să-ţi atârni slipul de 
clanţa uşii. De acum încolo ce să mai vezi, cotu'! 

Începe să râdă. 

Conversaţia noastră n-are nimic pervers, te asigur. Nu-i stilul 
meu să sucesc minţile unui băieţaş de doisprezece ani. Vorbim ca 
între bărbaţi, nimic mai simplu. Numai vicioşii mi-ar găsi nod în 
papură. 


Stăm la masă numai noi doi, Toinet şi cu mine. Bătrânica mea 
scumpă e la Abano, pentru a-şi trata reumatismele. A luat-o cam de 
peste tot: umeri, încheieturile mâinilor, genunchii. Doctorul a 
expediat-o la italieni să facă băi de nămol. Abia de trei zile se 
bălăceşte în noroi Felicica şi deja se simte mai bine. De când a plecat 
ea, mă ocup mai îndeaproape de puşti, străduindu-mă să mă întorc 
acasă pentru cină, deşi sunt ocupat. Maria nu are destulă autoritate 
să-l ia din faţa televizorului înaintea terminării programului de pe 
ultimul canal. Mâncarea n-are rafinamentul celei pregătite de mama. 
De când a plecat ea, o ţinem întruna pe ouă cu jambon, paste cu unt 
şi cârnăciori de Toulouse cu orez. 

Băiatul îmi spune: 

— Groaznic, ce păroasă mai e şi Maria asta. 

— Ai avut timp să constaţi aşa ceva? mă mir eu. 

— Păi da, şi încă pe îndelete. De câte ori îi cer îmi arată. 

— Ce! răguşesc cu strigând. 

Bona a început să fredoneze în bucătărie. Absența Feliciei n-o 
necăjeşte prea tare. O face pe stăpâna casei. Responsabilităţile îi dau 
importanţă. Metoda e clasică. Când vrei să linişteşti un zgâmboi 
turbulent îl pui să supravegheze întreaga clasă, şi atunci se schimbă 
radical, din zurbagiu devine instransigent! 

— Maria îşi ridică fustele în faţa ta? mă strofoc eu. 

— La cerere, răspunde placid Toinet. 

— E o vicioasă, iberica asta! 

— Nu! o fricoasă. l-am zis că v-am văzut împreună şi dacă nu 
mă lasă să mă uit o spun la mama Félicie. Atunci, ii ţâţâie fundu' de 
frică şi-mi arată tot ce vreau. Peste puţin timp, am să-i pretind să pun 
şi mâna; cred că s-ar putea aranja. Şi pe urmă, într-o zi. poate că... 
Da' nu-i nici o grabă, n-am decât doisprezece ani! 

Îşi înmoaie o bucată mare de pâine în gălbenuş şi şi-o îndeasă 
în gură. Îmi face cu ochiul. Mestecând, mă întreabă: 

— Sper că nu eşti gelos? 

— Dar am oroare de şantaj! S-o forţezi să-şi dea chiloţii jos prin 
ameninţări, mi se pare dezgustător! 

Îşi înghite bucata de pâine dată prin ou. 

— Nu-i cer bani, Tonio! atunci, da, ar fi urât! Numai să mă lase 
să mă uit şi eu! Mi se dezvoltă şi mie sexualitatea; trebuie să-mi iau 
nişte măsuri. Reţine că, în vreme ce eu mă uit, nu conteneşte cu 
insultele. În spaniolă, dar înţeleg sensul general. Probabil că mă face 
porc, scârbos, măgar şi altele, ce mai! Da' mie prea puţin îmi pasă, 
din moment ce pot să i-o examinez! Deşi. creaţă cum e, te şi sperie 
puţin. Ai zice că-i gata să nască un negru! Pariez că eşti obligat s-o 
piepteni mai înainte, nu? 

Izbucneşte în râs şi împroaşcă roată în aer. 


Maria apare cu o salată de sfeclă roşie. Ilaritatea lui Toinet o 
nelinişteşte. Şi uite că mă apucă şi pe mine. Mi-l imaginez pe puşti. în 
primele loje, pe cale să detalieze comoara spaniolei. Nu-i prea vesel 
să fii servantă. Cea mai cumplită mi se pare acea pasivitate, acea 
resemnare de care "ele" fac dovadă. Când roboții vor lua locul 
subretelor, Drepturile omului vor face un nou pas înainte, cum zic 
politicienii noştri daţi naibii. 

— Porqué vă râdeţi? ne întreabă bruneta. 

E tentantă tipa. Servitoarele femele au ceva excitant în ele. 
Totuşi, îţi repet, nu-s un pervers. Pur şi simplu un „bărbat sănătos". 

— Mi-a povestit un banc, o liniştesc eu. 

— Ala cu avioanele Iberia care au păr sub aripi! pufneşte 
Toinet, incorigibil. 

Şi râde cu capul dat pe spate. Vexată. Maria ne strânge 
farfuriile de ouă ca să ne permită să-i degustăm salata. 

— Ar fi trebuit să-i plasezi un degeţel ştrengăros, altminteri o 
să ne umfle capul, mă avertizează puştiul. Ai observat, spanio- 
loaicele astea se bosumflă din nimica toată! 

Mă abţin să-i urmez sfatul din decenţă şi, efectiv, frumoasa 
Maria se pune pe bodogănit. 

— Ştii ce idee mi-a venit, Tonio? îmi spune băiatul. Imaginează- 
ți că avem liber joia viitoare. E ziua primarului... Dacă aş lipsi vineri 
de la şcoală s-ar aduna cinci zile de vacanţă şi am putea merge s-o 
vedem pe mama Félicie. lţi închipui bucuria ei când ne-o vedea 
venind pe neaşteptate? 

Reflectez. 

— N-ar fi rezonabil, băiete. Notele tale de la şcoală nu-s dintre 
cele mai bune. 

— Tu crezi că într-o singură vineri mi-aş putea recupera 
rămânerea în urmă? Pe bune, ştii că am să repet clasa a şasea; nu-i 
nimic altceva de făcut... Să fiu în locul tău, nici n-aş mai sta pe 
gânduri. 

Imi deschide apetitul s-o iau la drum, golanul! Ce-i drept, ideea 
merită să fie săpată. Mi-o închipui pe manii, surâsul ei ca o felie de 
pepene, dacă ar da peste noi în albergo--ul ei la întoarcere, după 
băile alea scârboase. 

— Joia viitoare înseamnă poimâine! reflectez eu. 

— Ai câştigat întrebarea de douăzeci de puncte, Tonio, am 
putea pleca ori din seara asta, dacă mergem cu maşina, ori mâine cu 
avionul, m-am uitat la orarul Air-France: mâine dimineaţă pe la zece 
e o cursă pentru Veneţia. 

— Şi serviciul meu? 


1 Hotel, han (limba italiană) (n.tr.) 


Pune-l pe negru şi pe Beru să-ţi ţină locul. La ce altceva ar mai 
fi buni sclavii? 

— Judeci după capul tău, puştiule. 

— Trebuie să mai şi trăieşti, nu? Şi pe urmă, ce faci cu mine 
miercuri, joi, sâmbătă, duminică? Nu pot sta patru zile în faţa 
televizorului sau a prăvăliei servitoarei. Eşti groaznic în felul tău. Eu 
îţi rezolv problemele şi mai şi protestezi! 

— Vom vedea, mă eschivez eu. Nu-i chiar aşa de simplu. 

— Am putea s-o luăm şi pe Maria cu noi, dacă stai bine cu 
biştarii. Ţi-o imaginezi într-o gondolă cu bărbosul ei din nouă sute 
paişpe între picioare? L-ar excita pe gondolier, mai ales că ea nu ştie 
cum să stea pe ceva jos. Acum câteva zile se aşezase pe scară şi se 
ținea de bara de aramă. De la intrare i se vedeau chiloţii şi freza 
care-i dădea pe dinafară. 

— Nu, băiete, chiar nu văd de ce ar trebui s-o cărăm după noi. 

— Asta înseamnă că mergem! sare în sus şmecherul, care nu 
lasă nimic să-i scape. 

Şi uite aşa, Toinet a dispus de mine. Din două mişcări, repede 
şi degrabă! 

A început prin a mă ruga să-i desenez o socoteală şi te-ai şi 
trezit la Veneţia, fără să fi priceput prea bine în ce a constat 
jongleria. 

Pot să spun că merită. 

De a doua zi din zori, băiatul a răsturnat casa cu fundul în sus! 
Ne-am pregătit amândoi câte o valiză cu strictul necesar. Bagaje de 
mână. Un vis. Ce poate fi mai neplăcut ca aşteptatul în faţa unei 
benzi rulante dintr-o aerogară să-ţi vină, clătinându-se, valiza. Să 
pândeşti gura căscată a toboganului să apară geamantanul, îmi dă 
furnicături sub dansatoare şi crampe scriitoriceşti în picioare. Aşa că, 
fiecare dintre noi are câte o geantă şi iată-ne plecaţi. 

Maria e decepţionată de escapada noastră. Am făcut amor cu 
ea în noaptea asta în vreme ce Toinet dormea. Şi a fost straşnic! Nu 
fiindcă ar fi ca o excepţie la pat, dar participă cu ardoare şi chiar se 
dedă unor iniţiative îndrăzneţe, care nu sunt tocmai o specialitate de 
dincolo de Pirinei. Dar cred că mă iubeşte şi iubirea îndeamnă o 
femeie să execute toate dorinţele masculului, e lucru ştiut. 

Plânge pe când ne spune bye-bye. Eu fac o mutra de parcă aş fi 
emoţionat şi o luăm la drum. 

Ajunşi la Charles-de-Gaulle, Toinet îmi atrage atenţia că nu i- 
am recomandat Mariei să nu pomenească nimic mamei în legătură cu 
voiajul nostru, în caz că ar telefona în dimineaţa asta. Dacă 
trăncăneşte că am plecat s-o vedem, sosirea noastră n-ar mai fi o 
surpriză. Are dreptate băiatul, aşa că dau fuga la o cabină telefonică 
să-mi avertizez metresa servantă. Glasul meu îi smulge un gângurit 


prelung. 

— Musiu, musiu, ce bine că telefonaţi. Am primit acum uno 
telefono de la un musiu care voia neapărat să vă vorbească. Trebuie 
să-l sunaţi imediat la Viena în Austria. 

— Nu şi-a spus numele? 

— A spus că e uno amigo vechi! Musiu Felix. O să moară dacă 
nu-l sunaţi pe loc, immediatamente. 

Felix! Asta-i bună, o stafie! De ani de zile nu mai am veşti de la 
ilustrul profesor, faimos pentru sexul lui, al cărui calibru îl 
ridiculizează pe cel al lui Bérurier! Curiozitatea anatomică a 
secolului! Un mădular de jumătate de metru lungime, cu diametrul 
de opt centimetri! Ultima dată când l-am întâlnit. îşi ducea zilele 
depunând fotografia fenomenală a atributelor sale pe masa damelor 
singure de prin braserii. Pe spate, figurau coordonatele lui. 
Persoanele interesate intrau în contact cu el, iar el trăgea profit de 
pe urma clipelor incomparabile petrecute cu aceste femele solitare. 
O formă delicată de prostituție. Acest bătrân blazat, sceptic, misogin, 
mizantrop nu mai încerca să-şi câştige existenţa folosindu-şi erudiţia. 
Se baza mai mult pe membrul lui decât pe ştiinţa acumulată, după ce, 
în fine, realizase că în această lume coruptă, primul îi procura mai 
multă consideraţie ca a doua. 

Şi acum, uite că-mi lansează un S.O.S. din Viena, Austria. Eu, 
când e vorba de un amic care strigă după ajutor, mă cunoşti? 

De data asta, intru în biroul de poştă al aeroportului pentru a 
suna la numărul transmis de bruneta Maria. Toinet protestează că 
vom fi imediat strigaţi şi că n-are rost să pierdem avionul. 

— Aveţi Viena! 

O voce feminină, puţin cavernoasă din cauza prea multor 
şnapsuri. îmi răspunde. Îl cer pe Herr Felix. "Momente" îmi răspunde 
ea. Şi apoi, se aude organul prafului (nu la fel de gros ca celălalt). 

— Doamne! Aşa repede, Antoine. Te-am recunoscut imediat. 

— Ce s-a întâmplat, dragă prietene? 

— Sunt hăituit, dragul meu. Dacă n-aş fi putut, graţie sexului 
meu, ale cărui particularităţi le cunoşti, s-o conving pe o damă să-mi 
acorde azil, acum aş fi fost un om mort. 

— Poţi să-mi povesteşti? 

— E prea mult de spus, prea delicat, prea periculos. Poate ai să 
mă consideri deplasat, dar n-ar fi cu putinţă să vii aici? 

Mă gândesc la mami, acolo, în nămolul din Abano. O mică 
melodie desuetă îmi zgândăre sufletul. 

— Dă-mi adresa, Felix. 

— Eşti un băiat unic, exultă praful. Locuiesc la Frau Gretta 
Muelner, 16 Platz am Hof. O devoratoare. Antonio! Trebuie să faci 
amor cu ea din oră în oră: ăsta-i preţul salvării mele provizorii. Nu-i 


simplu, fiindcă am îmbătrânit de când nu ne-am mai văzut. Sunt 
nevoit să trişez, băiete, şi să mă economisesc. Nu întârzia prea mult! 

— Am sosit! 

Clic! Inchid telefonul. Dincolo de geam, Toinet trepidează. j 

— N-ai auzit? Au anunțat zborul Al Italia pentru Veneţia! li 
răspund precaut. 

— S-a schimbat programul, copile. 

— Ceee! se sufocă puşlamaua repetentă din clasa a şasea. 

Scot orarul Air France din geantă. Ce baftă! E un flight Air 
France pentru Viena peste o oră şi patruzeci. Şi care pleacă de pe 
acelaşi aeroport! 

— Ai văzut filmul Sissi împărăteasă, puştiule? 

— Bineînţeles. Apă de ploaie! Mai dulce de atât te-ar fi făcut să 
verşi! 

— Vom merge totuşi în ţara ei, îi spun. Dunărea albastră, 
Toinet! Al treilea om! Roata cea mare! Caleştile trase de cai albi... Ai 
să fii încântat, te asigur! g 

— Şi mama Félicie? obiectează el grav. Imi asum toate 
riscurile. 

— Mergem s-o vedem în week-end-ul viitor. Aşa da. îi convine 
grozav şmecherului! 

— Straşnic! Sunt omul tău! 


2 Zbor (limba engleză în original) (n.tr.) 


DESENEAZĂ-MI UN BIET NENOROCIT 


Să te arunci chiar aşa în prima cruciadă apărută în cale, într-o 
bună zi ajungi să nu mai poţi! Un imbecil, ieşit de multişor din viaţa 
mea prin uşa de serviciu, îmi lansează un S.O.S. care scoate fum şi 
bum! Uite că trece geamgiul! Caşalotul o duce până îngheaţă, cum se 
exprimă subtil Beru, căruia nu-i e străin nimic din ce-i tâmpit. Până la 
urmă dai de dracul, de lovitura iremediabilă, de glonţul imparabil, de 
beleaua care te deghizează în mort sau în muşcată. La toate astea mă 
gândesc în taxiul care ne duce până în Platz am Hof, unde Felix face 
amor cu o damă vieneză în aşteptarea mea. 

Toinet nu zice nici pâs, cu nasul lipit de geam. Din capul 
locului l-au impresionat Mercedes-ul mare, negru şi mantaua de piele 
a şoferului. Seamănă cu o maşină de grangur. Cu pretenţii. Miroase a 
militar de lux. Toinet se uită la Viena, la arterele ei romantice, la 
caleştile pe care i le-am promis, mânate de birjari de ceremonie cu 
melon din fetru lucitor. 

În ce rahat s-o fi băgat bătrânul Felix? Eruditul ambulant? 
Filozoful decavat? Nihilist din cap până în picioare, nu mai credea 
nici în Dumnezeu, nici în oameni. Imensele lui cunoştinţe, membrul şi 
mai imens, constituie totuşi nişte atuuri serioase! Dar el s-a săturat 
să înfrunte zi de zi aceeaşi armată de idioţi. Analfabeţi şi răi, spune 
amicul meu Cavanna. Ce să-l înveţi? Cum să facă dragoste, de ce? 
Toţi rămân muţi ca nişte panouri indicatoare, pe care un şugubăţ pus 
pe glume proaste l-a vopsit în negru. lţi exploatează ştiinţa şi sexul, 
dar nu oferă nimic în contrapartidă. Asta i-a zdruncinat mintea lui 
Felix. A nutrit o lentă disperare, vară 

geamănă cu neurastenia. Ultima oară când l-am întâlnit 
(întâlnire providenţială pentru el) era între doi poliţişti care îl cărau 
la comisariat fiindcă îl prinseseră exhibându-şi formidabilul mădular 
pe culoarele metroului. Incerca să le explice că nu era un sadic şi că 
acel demers constituia pentru el un mod de expresie; ce părere ai, 
nişte sticleţi, cum să priceapă un asemenea limbaj! L-am eliberat din 
ghearele lor rapace şi pe urmă am trăit amândoi o aventură. Nu-mi 
mai aduc bine aminte ce anume, dar dacă te interesează, n-ai decât 
să scotoceşti prin operele mele complete. Cred că romanul în 
chestiune demarează în portul Saint-Martin sau Saint Denis... Tot aia. 
Şi pe urmă, ce importanţă are? A fost doar o clipă care s-a pierdut. A 
trecut, s-a terminat. lar noi continuăm să depanăm amintiri pe care 
le dăm uitării! 

Plătesc maşina. A trebuit să schimb nişte franci la aeroport. 
Las un bacşiş de Kronprinz şi mă aleg cu o plecăciune rigidă din 
partea şoferului, Imi ţine portiera de parcă aş fi Herr General. Gestul 
lui îi taie piuitul lui Toinet, fiindcă la noi, taximetriştii abia dacă 
opresc ca să poţi cobori. Îşi ţin cotul scos pe geam şi nu catadicsesc 


să-ţi răspundă la salut. Nimic mai urâcios ca un şofer de taxi pari- 
zian, judecând după mutra lui sinistră şi ostilitatea permanentă. 
Parcă şi-ar fi îngropat întreaga familie cu puţin timp în urmă, iar un 
client pervers l-ar fi atras într-o înfundătură ca să-l scuture de toţi 
banii. 

Mă uit la Platz am Hof cu clădirile ei în culori vişinii, galben 
pai, gri bleu. E genul de loc care-mi place. Trecutul stă încolăcit în 
jurul lui ca o pisică în faţa vetrei; şi, dacă eşti în stare să-l asculti, îl 
auzi torcând. 

li arunc o privire indecisă lui Toinet. Mi-o prinde din zbor şi o 
interpretează. 

— Nu, nici să nu te gândeşti că am să aştept afară. N-am venit 
aici să ard mangalul într-o piaţă! 

— N-am zis nimic! bombăn eu. 

— N-ai zis nimic, da' lasă că te cunosc eu prea bine. 

Intră pe poarta cu numărul 16 cu un pas hotărât. În fine, dacă 
din întâmplare imobilul e supravegheat, puştiul constituie o acoperire 
bună. 

Urcăm la trei şi sun la uşa doamnei Muelner. Se aude o 
întreagă foială, alunecări furişe, uşi care se închid în interior, 
zăvoare care se trag. 

Şi apoi, o creatură de vise rele se arată în deschiderea de 
douăzeci de centimetri. E vorba de o femeie cu o faţă făinoasă de 
pierot, cu părul portocaliu, tuns scurt pe părţi şi ridicat în vârful 
capului ca o creastă de cocoş. Persoana e drapată într-o rochie de 
casă, care nu-i ascunde cocoaşa voluminoasă din spate. Acest rapid 
portret ar fi incomplet dacă nu ţi-aş preciza că femeia a trecut de 
şaptezeci de ani din timpuri imemorabile. 

— Ce doriţi? mă întreabă ea în austriacă. 

— Eu sunt cel căruia i-a telefonat azi dimineaţă domnul care 
stă aici, madam Muelner, îi răspund în germană, dialect pe care ea îl 
înţelege perfect. 

— Nu ştiu ce vreţi să spuneţi, rosteşte ea. 

Toinet a şi făcut un pas înainte pentru a admira ghebul damei. 
Fluieră şi-mi spune: 

— Tu ai văzut ce duce asta în spate, Tonio? Parcă ar căra un 
rucsac! Dar pe mine mă preocupă altceva. E limpede că bunica 
moare de frică. Probabil că nu şi-au pus la unison viorile, Felix şi cu 
ea. Atunci, îi distribui un zâmbet larg ca reprezentanța partidului 
socialist în evantaiul din camera deputaţilor, şi trag un vibrant şi 
vesel: 

— Hei, hei, Felix! Sunt eu, San-Antonio! Toinet îmi spune: _ 

— Ştii bancul cu tipul care face dragoste cu un cocoşat? [i 
mângâie gheba şi-i spune „Oh! ce piept frumos ai!" 


Nu-mi vine deloc să râd, din două motive: unul fiindcă îl ştiam; 
al doilea fiindcă Felix îşi face apariţia din fundul culoarului, teribil de 
ofilit şi demolat, într-o pijama în dungi, prea mare pentru el. Calcă pe 
cracii pantalonilor. Mânecile îi depăşesc braţele cu douăzeci de 
centimetri. Ai putea băga în acel veşmânt trei ca Felix fără a se simţi 
incomodaţi de promiscuitate. 

Şi de îmbătrânit, a îmbătrânit, proful. Craniul lui în formă de 
supozitor pare mai ţuguiat şi mai gălbejit ca odinioară, nasul mai 
lung, strabismul mai convergent. Pe tâmple, părul lung, băţos şi 
aproape alb îi compune un soi de apărători pentru astuparea 
urechilor. Cât despre riduri, ele se intersectează urât în jurul ochilor 
şi al gurii. Ornamentele perfide ale timpului. Imi amintesc de zidurile 
pisoarelor din locurile mele de baştină, când începuseră să se 
dărâme. Felix nu trebuie părăsit în viforniţă aşa prăpădit cum e. 
Altminteri capul i-ar plesni de-a-binelea. Privirea lui, prin ochelari e 
încărcată de o nespusă disperare care îmi îngheaţă sufletul şi fesele. 

Se apropie de mine ca un somnambul; ce-i drept, în pijamaua 
aia veche, provenind fără îndoială de la un soţ defunct, îţi face 
impresia că o s-o pornească pe marginea unui acoperiş, cu mâinile 
întinse înainte, ca în desenele umoristice din Almanahul Vermot. 

— Antoine! îngână el, oh, scumpul meu Antoine, pe care nu-l 
poţi da uitării. Numai dumneata eşti în stare să dovedeşti un 
asemenea devotament. Ce-ţi face mama? 

— Foarte bine, mulţumesc. 

— Tot candidat la însurătoare ai rămas? 

— Tot. 

— Şi Marie-Marie? 

— Văduvă. 

— Ce nenorocire! 

— Nu. 

— Bun. Într-o zi, tot ai să te însori cu ea, nu? 

— Când am să ating vârsta pensionării, de ce nu? 

— Ce crud eşti! Ce mai aştepţi, de nu închizi uşa, Gretta, 
dragostea mea târzie! se adresează în germană gazdei lui. Şoseta 
asta veche, prost cârpită, îmi calcă pe nervi, mi se adresează el. Ce-i 
drept, mi-a salvat viaţa, dar nu-s în stare să-i exprim cum se cuvine 
recunoştinţa mea, doar în pat, fiindcă gibozitatea ei mă excită. 
Niciodată n-am făcut dragoste cu o gheboasă, Antoine. Dacă n-ar fi 
avut această monumentală cifoză, nu m-aş fi simţit în stare să 
copulez cu acest coşmar. Natura omenească e capricioasă, nu-i aşa? 
Dincolo de orice logică. Şi băieţelul ăsta cine-i? 

— Fiul meu adoptiv. 

— Bravo! E mai bine să repari erorile altora decât să le comiţi 
tu însuţi. Blestematul ăsta de instinct al reproducerii a stricat totul. 


Prezervarea speciei! Basme! Specie de ce, Antoine? Să pronunţăm 
cuvântul împreună: specie de... imbecili! Da, mersi! Apropo de 
imbecili, ce mai face Berurier? Mereu egal cu sine însuşi? întrebarea 
mea e stupidă, cum ar putea fi el altfel! Soarele străluceşte, marea e 
sărată şi Bérurier este... Bérurier! Ce bucurie că te văd! 

Proful e înduioşător în incredibila lui pijama. 

— Sunt sigur că acest fermecător puştan nu face doi bani la 
şcoală, nu-i aşa? Oh! nu-i un elev leneş, aproape contrariul lui; dar 
tine prea mult la libertate pentru a învăţa lucruri către care nu-l 
trage inima să le înveţe! Şi are dreptate! 

Când mă gândesc că mi-am petrecut ani din viaţă - cei mai 
frumoşi! - predând materii lipsite de importanţă, pe care până şi cei 
mai buni elevi ai mei le uitau o dată trecute blestematele de 
examene. lată, îmi amintesc o serie de cursuri despre Nerval:! Ia să 
ne gândim puţin! Nerval! Vrei să-ţi spun ceva, Antoine, aşa ca să nu fi 
venit degeaba: Nerval e plictisitor foc! Fiicele focului? Lasă-mă să 
râd! „Aerul era proaspăt şi îmbălsămat!" Prostul ăla care se culca pe 
mărăcini... Şi fir-ar al naibii! Silvie? O trag în ţeapă pe Silvie, dragă 
prietene! Adânc, până la rădăcină! Şi ştii ce membru am! Aş vrea s-o 
străpung dintr-un capăt în celălalt. S-o pun în frigare! Baluri, 
melancolii! Cât mi-e de ruşine acum că am obligat nişte inocenți, 
care nu voiau decât să se joace şi să se masturbeze în pace. să 
înghită lăturile astea! Spun Nerval, fiindcă mi-a venit în minte 
smintitul ăsta. Dar aş dispune de încă vreo două duzini demni de 
blamat! Ah! Cât de mult aş vrea să mai pot relua toate lecţiile 
semănate cândva! Să-i vindec pe acei adolescenţi de Nerval şi de alţi 
zevzeci! Dar nu-i cu putinţă! Au ajuns acum oameni mari, vagabonzii! 
Graşi şi meschini! Mărginiţi, decoraţi, bogaţi! Au ajuns idioţi, 
Antoine, nişte idioţi irecuperabili. Nu există un Lourdes de supremă 
instanţă pentru prostie! Nici o speranţă, nici măcar cea a obedienţei 
divine! Mineralizarea prostiei e de-fi-ni-ti-vă! Ariei şi Omo anticalcar 
nu mai pot face nimic! 

Gretta, sufleţelule, oferă băieţaşului ăsta unul dintre acei 
biscuiţi vienezi, care constituie ultima manifestare a fastului imperial 
al lui Frantz-losif. Am de vorbit cu minunatul meu prieten. Şi ai grijă 
să nu-mi violezi 

băiatul, purcea infamă, la fel de căcăcioasă ca şi Dunărea ta de 
culoarea urinei tulburi. Vino pe aici, Antoine. Bătrâna are un salonaş 
şi un şemincu în care arde un foc autentic. Vom putea sta de vorbă 
nestingheriţi. Cum te cheamă, mâi elevule prost? Antoine, şi tu la fel? 


3 Gerard Labrunie zis Gerard de Nerval (1808-1855) - scriitor francez. 
Opera lui romanţată face din el precursorul lui Baudelaire şi al explorării 
suprarealiste a inconştientului. Face crize de demenţă şi e găsit spânzurat pe o 
stradă din centrul Parisului. (n.tr.) 


Dar asta-i o adevărată dinastie! 

— Nu, dragă Felix! o întâmplare. Asta-i era numele când ne-am 
întâlnit, îl lămuresc eu. 

— Şi faptul te-a incitat, nu-i aşa, nebunaticule? Noi muritorii ne 
dăm în vânt după hazarduri. Pândim încordaţi cel mai mic semn! Ca 
madam Butterfly care scruta întinderea mării pentru a zări un fum! 
Păcătoasa! Doamna Gretta se va ocupa de tine, Antoine cel mic. 
Încearcă s-o îmbunezi fiindcă i s-a făcut lehamite de când mă vede tot 
înfipt în casa ei! Zâmbetul tău de Gavroche ne va acorda poate un 
răgaz. Ai grijă să nu-i spargi nimic! Aici e plin de obiecte fragile şi 
hidoase, la care ea ţine mai mult ca la fundul ei zbârcit şi bătrân. 
Dacă vrea să-ţi atingă cocoşelul, n-o lăsa. Doar dacă nu descoperi în 
asta o anume plăcere. Am declanşat-o senzorial pe infama babă. Lady 
Gheb nu avea atâtea exigenţe înainte de a ne întâlni, mai ales la 
vârsta ei! Nu-i prea ardeau călcâiele. De când o fericesc cu se crede 
irezistibilă, plecând de la principiul că, dacă poţi beneficia de coada 
secolului, toate celelalte îţi stau la dispoziţie. 

Felix mă conduce până în salonul promis. O încăpere mediocră, 
fanată, cu mobile Ludovic al XVI-lea austriac (dacă pot spune astfel), 
capitonate cu o tapiserie Ludovic al XVI-lea francez; ziduri îmbrăcate 
în mătase cu dungi şi decorate de tablouri libertine. Cea mai mare 
parte reprezintă amoraşi bucălaţi cu surâsuri extaziate dc parcă le-ar 
fi intrat un deget undeva. 

Ce-i drept, un foc de butuci luminează plafonul împodobit cu 
muluri Mă las într-un fotoliu, Felix îşi oferă canapeaua, astfel încât 
ne aflăm dispuşi în echer dinaintea vetrei. Prin pijamaua prea largă îi 
poţi ghici membrul monumental. Chiar şi în repaos îşi păstrează un 
volum important. Ai crede că proful ascunde în nădragi un furtun 
contra incendiilor. 

— Ce aventură, Antoine! oftează el. Ce stupefiantă aventură, 
dragă prietene! 

— Mă bizui pe dumneata să mi-o narezi cu acea eleganţă a 
verbului careţi sporeşte farmecul, Felix. 

Clatină din cap mâhnit. Măgulirea mea n-are efect asupra 
dezamăgirii lui. 

— Pentru a începe, vreau să-ţi rezum care a fost viaţa mea de 
la ultima noastră întâlnire încoace, Antoine. Imaginează-ţi că am 
jucat într-un cabaret. Oh! nu în calitate de şansonetist, fii liniştit. Ai 
auzit vorbindu-se de un local hard din Saint Germain, cu firma 
Femeia în flăcări? Nu? 1 s-a dus totuşi faima. În acest stabiliment mă 
produceam. Ani de zile am interpretat acelaşi scheci, fiind de mare 
succes! Stăteam ca orice client la o masă din apropierea scenei. 
Spectacolul începea cu dansuri erotice şi continua cu demonstraţii de 
acte sexuale. Mereu aceeaşi placă, prietene: el şi ea. Se întâlnesc. O 


fac pe timizii. Apoi, prind curaj şi sfârşesc prin a copula într-un mod 
vulgar. Singura variaţie consta în costume şi decor. Amor pe calea 
ferată, amor într-un salonaş 1900 tip Maxim's, amor într-o barcă de 
agrement. Când, o gospodină era răsturnată în paie de un ulan 
năbădăios (din nouă sute paişpe), când un meditator îşi viola eleva 
(inspirat din Lecţia lui Ionesco), ori o santinelă făcea dragoste 
de-a-n-picioarele cu bucătăreasa, şi multe altele, toate de acelaşi 
calibru. 

Atracția spectacolului o reprezenta cabinetul unui psihiatru. 
Medicul psihanaliza o femeie focoasă care murea de consumpţie;, 
pentru că în dragoste nu putea să-şi găsească un pantof pe măsură. 
Cred că ai ghicit, doctorul încerca s-o revigoreze prin propriile lui 
mijloace fizice, despre care trebuie să admit că erau considerabile. 
Dar dama rămâne a flămândă. Doctorul făcea apel la portarul lui, 
ceva mai dotat ca el. dar fără ca biata clientă să încerce nici cea mai 
mică satisfacţie. 

Atunci, mă manifestam eu. Aspectul meu retro era subliniat 
printr-o ţinută perimată. Purtam lomion, ghetre din piele de 
căprioară, pantaloni cu dungi, haină neagră, lavalieră din mătase gri. 
Întrebam de la masa mea dacă ar fi vrut să mă pună la încercare. 
Ilaritate în sală. "Doctorul" mă invita să mă apropii de pacientă. 
Începeam atunci un striptease care făcea asistenţa să moară de râs 
până în clipa în care ajungeam să scot la iveală obiectul vanităţii 
mele, dacă aş fi fost un vanitos. O linişte minunată se lăsa asupra 
asistenţei. Dama blazată se arunca peste mine şi, prin mângâieri 
entuziaste, mă aducea în stare de funcţionare. Atunci, Antoine, 
făceam amor cu ea pe divanul medical. Aveam ca parteneră o 
persoană deosebit de comestibilă, a cărei piele îmi vorbea, al cărei 
parfum de femelă mă tulbura. Aprecia cinstit îmbrăţişarea noastră şi 
cred cu toată sinceritatea că pe scena Femeii în flăcări am realizat 
cele mai de seamă prestații amoroase. 

Prezenţa acelor imbecili în călduri nu mă deranja. Poate chiar 
reanima în mine anumite fantasme secrete, cine ştie? Sala îşi ţinea 
respiraţia, dar exala mii de gemete. Când mă retrăgeam, ovaţiile 
erupeau spontan! Hurii frenetice îşi părăseau bărbaţii de o seară 
pentru a veni să mă atingă Am înţeles ce putea însemna gloria unui 
artist de music-hall. In anumite dăţi, când lumea deborda de 
încântare, mă simţeam ca Aznavour şi eram tentat să regalez 
asistenţa cu un număr suplimentar, aşa cum marele Charles acorda 
un ultim cântec a capella: (sau a cappella) fanilor lui în delir. 

Cade o clipă pe gânduri şi remarc o anumită vânzoleală în 

pijamaua lui, provocată de aceste evocări. Chipul lui de vicios bătrân 
e iluminat de văpăi. 

— Ei da, Antoine, oftează el, ei da, a fost o perioadă teribil de 
frumoasă din viaţa mea. Eram asaltat de invitaţii! Numeroase 
persoane doreau să mă aibă la ele, dragul meu! Curând am început 
să percep o taxă. Eram un virtuoz, ce mai! Invită-l pe Menuhin să 
vină la tine şi să-ţi cânte la vioară pe o felie de pateu de gâscă şi un 
fileu de rață cu piersici! Pot să-ţi aduc la cunoştinţă ceva plăcut, 
Antoine: am făcut avere! Nu o avere care să rivalizeze cu cea a lui 
Bouygues sau Lagardere, dar o avere pe potriva mea. Convenabil 
investită mi-ar asigura bătrâneţele dacă scap cu viaţă de bandiții 
care mă urmăresc! 

— Bun, bravo, Felix! Complimentele mele! Zâmbeşte dus pe 
gânduri. . 

— Într-o bună zi a trebuit să-mi încetez reprezentațiile din 
cauza partenerei mele. S-a măritat cu un notabil din provincie şi 
nimeni altcineva n-a mai fost în stare s-o înlocuiască, astfel încât să 
rămân operaţional. Mulţi oameni „au cap". Antoine. Eu „am 
posterior". Imi trebuie o motivare secretă, un impuls subconştient. 
Aşa cum îmi transmite hoaşca asta cumplită care mă găzduieşte. Am 
nevoie de un fleac în măsură să mă excite, altminteri nu-s decât un 
trist sexagenar care luptă cu senectutea. Mă înţelegi, Antoine? Fără 
tuşeul misterios al naturii, bătrânul tău Felix nu-i decât un biet 
imbecil cu coada între picioare. Mă înţelegi? 

— Cred că da, îl asigur. Sincer. 


DESENEAZĂ-MI UN CAP 
DE OM DUŞMANOS 


Reuşeşte să-şi depăşească momentul de slăbiciune. Am 
impresia că strabismul e din ce în ce mai convergent, astfel încât 
privirea îi pendulează în cercul inferior al ochelarilor. Nu-i bărbierit 
şi perii cenuşii îl transformă într-un bolnav, başca pijamaua. Ciudat, 
cum de s-a dovedit natura aşa de binevoitoare cu prohabul lui. 

Impinge cu papucul un cărbune mic ieşit din şemineu. Apoi. 

urmează: 

— La puţină vreme după ieşirea mea la pensie, după 
despărţirea emoţionantă de partenerii mei din cabaret, am primit o 
scrisoare din Statele Unite expediată de un anume profesor 
Broutmiche, din Augusta, statul New England. Această onorabilă 
persoană conduce secţia de geriatrie a spitalului din Namofgod, unul 
dintre cele mai reputate de pe Coasta de Est. In misiva lui, îmi relata 
că o colaboratoare, Nelly Nicethigh, a asistat la una dintre prestațiile 
mele, în timpul unui voiaj la Paris, şi i-a vorbit profesorului de 
supradimensiunea sexului meu. Descrierea făcută de ea l-a pus pe 
gânduri. Îmi preciza că, dacă clementul meu reproducător depăşeşte 
40 de centimetri, el era dispus să mă invite la Augusta pentru o seric 
de observaţii în secţia lui: toate cheltuielile călătoriei şi ale sejurului 
asigurate, plus o primă de douăzeci de mii de dolari. Pentru un om 
devenit liber, şi împotmolit în libertatea lui, oferta era interesantă. 
Am luat un metru de croitorie, am verificat lungimea sexului meu (48 
de centimetri) şi am răspuns afirmativ la propunerea profesorului 
Broutmiche, căruia i-am expediat şi o fotografie a mea, gol în 
picioare, pentru a putea să constate realitatea fericitei mele anomalii. 
Cincisprezece zile mai târziu, debarcam în Augusta. 

N-ai vrea să guşti ceva, Antoine? Te previn că povestea mea e 
lungă Bătrâna gheboasă are un lichior de caise cum nu se poate mai 
bun. pe care-l înghiţi fără să bagi de seamă, ca pe un foileton 
american. 

Fără să-mi aştepte răspunsul, se duce să caute într-o mobilă 
mică cu încrustaţii o sticlă având o etichetă luxoasă, plus două 
pahare de cristal, micuţe şi le umple cu o mână care începe uşor să 
tremure. 

— La începutul sejurului meu în America, totul a fost foarte 
plăcut. Helmunt Broutmiche, de origină germană, e un om agreabil, 
plin de atenţii. Asistenta lui, şi metresă în acelaşi timp, prin care 
profesorul m-a cunoscut, murea de dorinţa să-mi încerce membrul. 
Din seara petrecută la Femeia în flăcări nu visa decât la falusul meu 
şi din prima noapte m-am trezit cu ea în cameră, decisă să mă 
violeze. E o fată frumoasă, cam slăbuţă, dar nu chiar aşa de îngustă 


cum mă temeam, având în vedere morfologia ei. I-am dat satisfacţie, 
ceea ce pentru mine a fost o nimica toată. Slăbiciunea ei mă inspira 
şi a fost o operaţiune reuşită pentru amândoi. 

Aspectul clinic n-a fost deloc incomodant. Am participat la o 
şedinţă de fotografii şi măsurători exacte. Mi s-au făcut şi radiografii. 
Broutmiche m-a prezentat într-un amfiteatru confraţilor săi şi apoi 
studenţilor. Am trăit marea satisfacţie de a provoca o dorinţă 
incoercibilă unei tinere care se credea frigidă şi evita orice raporturi 
sexuale, de orice natură ar fi fost ele. l-am acordat adolescentei 
câteva şedinţe particulare, dar n-am putut, vai, să-i concretizez 
dorinţele în ciuda oleaginoaselor la care am recurs pentru a tenta o 
penetrare. A trebuit să se limiteze la călărirea obiectului, fapt care i- 
a provocat totuşi o sincopă de bun augur şi îi deschidea măcar 
perspective de viilor. După cum vezi, dragă Antoine, experienţa mea 
americană nu-i lipsită de plăceri. 

Chiar atunci, s-a produs în regiune un eveniment grav: o 
epidemie de variolă care a luat corpul medical prin surprindere. 
Această maladie, mulţumesc lui Dumnezeu, a dispărui de mulţi ani de 
pe planetă. Efortul terapeutic al serviciilor de sănătate mondiale a 
avut câştig de cauză. Şi iată că acum, asistam la reapariţia flagelului! 
Şi unde? Nu prin pieţele arabilor, nu prin colibe şi locuinţe infecte, 
Antoine, ci prin cochetele cottage americane. Amicul Broutmiche nu 
mai ştia nici cum îl cheamă! Unul dintre foştii lui elevi, doctorul 
Smith, stabilit într-o localitate elegantă din Garden Valley, era 
disperat. El asistase primul caz. N-a ştiut să diagnosticheze boala şi 
pacientul i-a murit. 

Nu ştiu cum şi de ce am resimţit multă prietenie faţă de acest 
tânăr practician. Se afla într-o stare disperată, vecină cu deprimarea. 
Ajutorarea unei fiinţe la ananghie, Antoine! M-a cuprins un elan de 
dragoste creştină. Astfel de noţiuni ţi se lipesc de suflet. Te-ai crezut 
eliberat de o întreagă panoplie de credinţe, şi cu toate astea ţi-au 
rămas instincte de cruciat. Văzându-l gata să se înece, am devenit 
bătrânul lui prieten din Franţa: aiuritul cu mădularul mare! L-am 
determinat să înţeleagă că are o misiune de îndeplinit: să încerce 
determinarea provenienţei acestei resuscitări a virusului. Trebuia să 
existe o cauză? O sursă? Desigur, comisiile medicale se puseseră în 
mişcare, calculau, apreciau, anchetau, dar zadarnic. Ca să-i schimb 
gândurile, i-am sugerat să-şi ia câteva zile de concediu şi să an- 
cheteze împreună cu mine. În cazurile de neurastenie, activitatea e 
miraculoasă. Omul care acţionează nu gândeşte. L-am convins fără 
prea multă bătaie de cap şi ne-am pus pe treabă. Aveam douăzeci de 
mii de dolari pentru cheltuieli. Puteam întâmpina destinul... 

În acest punct palpitant al povestirii lui, se deschide uşa şi 
intră gheboasa. Bătrâna cocoşată strigă cum că Toinet i-a mâncat 


toată cutia cu biscuiţi, în vreme ce ea îngrijea de plantele din 
ghivece, care-i înfrumuseţează balconul: un Fabius Baldurus cu flori 
bisextile. 

O calmez, promiţându-i că-i voi cumpăra şase cutii cu aceste 
sublime delicatese, pentru a compensa voracitatea fiului meu 
adoptiv. Felix reconstituie volumul considerabil al apendicului său 
prin pânza pijamalei, ceea ce-i echivalent cu un cec în alb. 

Liniştită, Gretta Muelner pleacă să-şi vadă de alte treburi. 

— Bătrâna şofretă îmi calcă pe nervi! mă avertizează Felix. Mă 
bizui pe dumneata, Antoine, să mă scapi din cursa asta de şobolani. 

— Stai liniştit, prietene, sunt aici! Îmi surâde tandru. 

— Ce băiat extraordinar eşti, Antoine! Curajos, cu umor, 
disponibil! 

Ah! să fi avut un fiu ca dumneata, ce fericire ar fi fost! Dar, 
ironia soartei, cu un melesteu de 48 de centimetri niciodată n-am fost 
în stare să procreez! De fapt, e mai bine, fiindcă mie mi-ar fi semănat 
copilul şi nu dumitale! Incepe să râdă. 

— Voi intra cu membrul meu în mormânt: ce ospăț pentru 
viermi când vor da peste coada lui moş Felix! Ea, care a furnizat 
atâtea şi atâtea festinuri! 

Râde iar. Mai toarnă un rând de caisată. 

— Te-ar deranja dacă ai continua povestea, Felix? 

— Dimpotrivă, dragul meu. Aşa cum îţi ziceam, amândoi, eu şi 
tânărul doctor Smith, am întreprins ceva care s-ar putea numi „o 
anchetă", dacă nu te supără. La cererea mea, am luat-o cu începutul, 
adică cu bolnavul number one, cel care a murit primul, un bătrân pe 
nume Ferguson. Lăsase în urma lui o văduvă drăguță, femeie cu bun 
simţ, fostă infirmieră, deci cu o anume pregătire. De altfel, potrivit 
spuselor lui Smith, ea recunoscuse prima simptomele variolei în 
boala soţului ei. 

Şi alţii înaintea noastră veniseră s-o chestioneze, dacă au avut 
vreun contact cu persoane străine. Dacă soţul ei făcuse vreo călătorie 
într-o ţară subdezvoltată. Răspunsurile au fost „nu'. Familia 
Ferguson nu primea pe nimeni şi se deplasa puţin. Nu părăsiseră 
niciodată teritoriul american. Singurele lor călătorii constau în a-l 
vizita o dată sau de două ori pe an pe fiul lor, stabilit în Atlanta. Cum 
acesta din urmă avea un motel, îi era greu să se deplaseze, fiind fără 
nici un ajutor. 

M-am informat pe lângă Broutmiche dacă fuseseră înregistrate 
cazuri de variolă în capitala Georgiei. Şi de data aceasta, răspunsul a 
fost „nu". Comisiile de anchetă, care ne precedaseră, se opriseră la 
această constatare. Era gata gata să facem şi noi la fel. Totuşi, în 
noaptea următoare am avut o insomnie din care s-a înfiripat marea 
decizie în măsură să dea o cotitură radicală problemei: trebuia să 


mergem la Atlanta şi să continuăm ancheta la fiul lui Ferguson. 

— Bravo, Felix! nu m-am putut abţine să nu exclam. Aşa ar fi 
procedat şi un poliţist veritabil! 

Bătrânul îşi scoate ochelarii. Privirea i se încrucişează brusc. 
Liniştit îşi lustruieşte lentilele cu bluza de pijama, îşi ajustează ochii 
şi-i îndreaptă spre mine. 

— În Franţa, îmi spune el, n-avem idei, dar avem bun simţ. 

— Deci, Felix, împreună cu doctorul american aţi plecat la fiul 
primului îmbolnăvit de variolă? 

— Exact. E un obez, spălăcit. America produce din ăştia în mari 
cantităţi din pricina pop-corn-ului, a club-sandwich-urilor şi a 
băuturilor gazoase. Pretutindeni vezi fiinţe enorme, cărora le trebuie 
două scaune ca să se aşeze şi care, de regulă, cred că îşi oferă un aer 
de bonton dacă îmbracă tricouri întru glorificarea lui Superman sau a 
lui  Mickey-Mouse. Ferguson junior aparţine acestei categorii. 
Întotdeauna are o punguliţă de dulciuri sau o sticlă gigant în mână. 
Nu vorbeşte decât mestecând. Mănâncă până şi la closet. E un soi de 
monstru. De hipopotam tăvălit în mlaştina lui. Îşi petrece viaţa într- 
un fotoliu enorm în spatele tejghelei, citind comics şi clefăind. 

Vorbeşte bine, Felix. Parcă ai fi la faţa locului. Ghiceşti omul 
instruit. ascultându-l cum decortică situaţii, cum sesizează intenţii. 

— Şi mai departe? îl îndemn eu. 

Interlocutorul meu îmi aruncă o privire plină de reproş. Oare 
nu-i apreciez relatările dacă încerc să-i zoresc derularea 
evenimentelor. Îl liniştesc cu un zâmbet şi adaug: 

— E pasionant. 

Încredinţat, îşi scarpină boaşele oarecum secătuite din pricina 
excesului de zel la care au fost supuse o jumătate de secol. 

— Am întreprins asediul acestei fortărețe de osânză, continuă 
profesorul. - Ferguson are respiraţia sacadată şi gura plină, deci 
vorbeşte puţin. Ne-au trebuit zile întregi ca să-i smulgem fărâme din 
faptele a căror importanţă o vei judeca singur. - Trec peste chinurile 
acestei naşteri îndelungate. Îl trăgeam de limbă bucată cu bucată, 
verigă după verigă. Dezvoltam apoi acest nutreţ sărăcăcios luând la 
întrebări personalul şi vecinii motelului, printre care un negustor de 
origine mexicană, care vinde maşini de ocazie. 

În cele din urmă, reuşim să stabilim următorul raport: cu 
ocazia ultimului sejur al părinţilor lui Ferguson, petrecut cu câteva 
săptămâni înaintea morţii bătrânului, la motel s-a întâmplat un fapt 
divers. Să-ţi precizez mai înainte originalitatea stabilimentului. 
Reprezintă o tabără ca a indienilor. Fiecare bungalow are forma unei 
colibe, deşi e din beton şi prevăzut cu tot confortul. Sunt vreo 

douăsprezece astfel de construcţii în jurul unui cort central, mult mai 
mare ca celelalte şi adăpostind recepţia şi restaurantul. Ansamblul 
seamănă cu un fel de Disneyland, dar e amuzant şi atrage turiştii în 
trecere, care nu pierd ocazia să-l fotografieze din toate unghiurile. 
Tăticul şi mămica Ferguson ocupau bungalow-ul cel mai apropiat de 
construcţia centrală. Cortul vecin cu al lor era ocupat de două tinere 
blonde. Se înregistraseră sub nume americane, dar Ferguson-fiul 
pretinde că între ele vorbeau polona. În timpul unei concentrări, se 
aflase în compania a doi polonezi naturalizaţi, care utilizau limba 
maternă pentru a comunica între ei şi vorba lor îi rămăsese în minte. 

A doua zi după sosirea fetelor, s-au prezentat la motel nişte 
agenţi C.I.A. care i-au arătat patronului fotografia uneia dintre ele. 
Ferguson a recunoscut că, momentan, era clienta lui. Agenţii s-au 
dus la cortul-bun-galow al celor două tinere. Uşa era închisă cu 
cheia. Au bătut şi le-au ordonat să deschidă, ceea ce ele au făcut 
după câteva tergiversări. Băieţii de la C.I.A. le-au pus cătuşe. Au 
adunat lucrurile clientelor şi au luat totul cu ei. De semnalat că 
mama şi tatăl motelierului se aflau la recepţie în timpul acestei 
arestări, la care, deci, nu au asistat. E limpede, Antoine? 

— Atât de limpede că mi s-a făcut sete, dragă Felix. 

— După ce şi-au petrecut ziua împreună cu fiul lor grăsun, reia 
profesorul Nimbus, bătrânii s-au dus la culcare. Mama a procedat la 
pregătirile pentru noapte în sala de baie. Aşteptând-o, soţul a dat 
drumul la televizor. Atunci a remarcat lângă aparat un obiect ciudat, 
care, dimineaţă nu se afla acolo. Era vorba de un cub de oţel cu 
latura cam de şapte centimetri. Una dintre fațete culisa. Era închisă 
cu un sigiliu de ceară, comportând un semn pe care n-a ştiut să-l 
interpreteze. Bătrânul a rupt sigiliul şi a deschis capacul. Cubul s-a 
dovedit a fi o cutie conţinând nouă fiole mici în compartimente de 
lemn. Una dintre ele era spartă. Ferguson tatăl a mirosit-o, dar nu 
comporta nimic special. Se întreba cum de eşuase acest minuscul 
container de oţel la piciorul televizorului. Privind în jur, a constatat 
că fereastra era deschisă din cauza căldurii (climatizatorul nu 
funcţiona) şi în faţa lui. la doi sau trei metri, fereastra bungalow-ului 
vecin era şi ea deschisă. Ca un om cu cap ce se afla, s-a gândit că 
cineva a aruncat cutia dintr-un cort în altul. A luat-o şi a ieşit. Şi 
atunci a putut constata că nişte poliţişti percheziţionau bungalow-ul 
celor două fete. Scotoceau minuţios peste tot. Bătrânul le-a arătat ce 
găsise şi i-a întrebat dacă nu cumva acela era obiectul pe care-l 
căutau. Poliţiştii au strigat că aşa era: Ferguson le-a explicat unde 
găsise cutia. Oamenii legii i-au mulţumit respectuos, au băgat cubul 
de oţel într-o pungă de plastic şi sau retras. 

— Formidabil, profule, exclam eu entuziasmat. Cutia conţinea 
virusul variolei şi bătrânul s-a contaminat din cauza fiolei sparte sub 


efectul şocului, când una dintre domnişoare a aruncat-o dintr-un 
bungalow în altul la venirea sticleţilor! 

— Aşa s-ar putea crede, nu? 

— Evident. 

În acea clipă, gheboasa intră val vârtej în salon. E stăpânită de 
o surescitare indignată. S-o fi auzit numai cum tipa în austriaca 
modernă! Din strigătele ei reiese că diavolul de Toinet îi făcuse 
doamnei Frau o propunere ruşinoasă. Nici mai mult nici mai puţin, îi 
ceruse să-i arate cocoaşa; în contrapartidă, el se angaja s-o lase să-i 
atingă cocoşelul. 

— Dumnezeule, draga mea, nu-ţi înţeleg indignarea, o 
calmează Felix, târgul e echitabil, ba aş spune chiar că-l găsesc mai 
curând avantajos pentru dumneata. Gibozitatea de care suferi e un 
morman excedentar care, fără a intenţiona să te vexez, nu-i 
interesează decât pe câţiva curioşi, în vreme ce fuduliile băiatului 
sunt nişte bijuterii, pe care nu vei mai avea probabil ocazia să le 
pipăi niciodată. lată o ofertă nesperată, dragă, pe care doar un micuţ 
francez venit din Franţa ti-ar fi putut-o face. Ce altă naţiune mai 
produce asemenea copii descreieraţi? 

Bufnița jumulită încă mai bombăne. Nu mai pridideşte rostind 
mein Gott, mein Gott, ca în cazul unei catastrofe naţionale. Dacă alde 
Popov ar fi dat năvală în Viena cu tancurile, n-ar fi fost mai puţin 
zguduită! 

O fixăm în tăcere până ce se evacuează. Mă tem că Toinet o va 
înnebuni de-a binelea, mai înainte de a ne termina vizita. Crezi că a 
făcut o afacere baba aducându-l la ea pe Felix? Liniştea ei burgheză 
are mult de suferit. 

Când în fine ne lasă în pace, ne vedem obligaţi să reconectăm 
circuitul pentru a reveni la afacerea Felix. 

— Ce spuneam, Antoine? 

— Tocmai terminaseşi povestea cu containerul conţinând 
fiolele de variolă... O dată obţinută această informaţie primordială, 
ce-aţi mai făcut? 

— O prostie, răspunde fără ezitare Felix. Şi încă una gogonată! 

— Ce-ar mai putea fi, Felix? 

— Ne-am dus la poliţie să raportăm autorităţilor ce 
descoperisem. 

— La poliţia din Atlanta? 

— Da. 

— Le-aţi povestit gaborilor nişte evenimente pe care ei le 
cunoşteau, observ eu. 

— Bineînţeles, dar ei nu cunoşteau urmările. Habar n-aveau de 
epidemia de variolă izbucnită în New England. Spusele noastre 
n-au prea avut aerul să-i mişte prea mult. Ne-a fost înregistrată 


declaraţia de către un poliţist gras, porcin, care fuma un trabuc de 
douăzeci de centimetri. Ne-a luat toate datele, ne-a pus să semnăm 
declaraţia şi nici măcar n-a catadicsit să ne răspundă la salut când 
am plecat. 

Felix pare stingherit ca tipul sărutat de nevastă în prezenţa 
metresei. 

— Ce nu-ţi dă pace, Felix? 

— Mă gândeam la doctorul Smith; bietul nu voia să ne adresăm 
poliţiştilor din Atlanta: el ţinea să păstrăm descoperirea pentru cei 
din Augusta, pentru că în regiunea Augustei se declanşase epidemia: 
eu am fost cel care a insistat, triplu idiot ce sunt! Dacă l-aş fi ascultat 
mai trăia probabil şi azi. 

Tresar. 

— A murit? 

— Ajung şi aici, Antoine. După ce am raportat autorităţilor 
georgiene, i-am propus doctorului să vizităm împrejurimile. Imi plac 
locuinţele frumoase în stil colonial aşa cum se văd prin filmele 
pudrate cu zahăr ale cofetarilor din Hollywood, vezi Aripile vântului. 
A acceptat. Am închiriat o maşină ca să putem hoinări prin acele 
meleaguri. Smith era un om plăcut, foarte atras de sex. Am avut o 
baftă dublă într-un restaurant de pe autostradă, care servea de haltă 
pentru autobuzele Greyhound. Două călătoare, mama şi fiica. Eu mă 
aflam la toaletă. N-am băgat de seamă că exista una pentru white 
men şi alta pentru colored men. Bineînţeles, distrat cum mă ştii, am 
intrat în cea de a doua. Un negru înalt şi bătrân, cu barbă, s-a simţit 
revoltat de prezenţa mea. În sud, oamenii ăştia au căpătat obiceiul să 
urineze între ei şi abia am avut timp să ies afară cu socoteala în mână 
Exact atunci am dat peste dama amintită mai sus: mama. O mamă 
tânără. În jur de patruzeci, care nu putea trece cu vederea un sex de 
dimensiunile celui al meu. Felul în care l-a privit, mi-a dat de înţeles 
că-l râvnea. l-am făcut propunerea, dar după micţiune, fiindcă 
simţeam nevoia să mă uşurez A acceptat. L-am prevenit pe doctorul 
Smith despre ce pusesem la cale şi el a consimţit să se ocupe de fiică. 
Le-am condus pe cele două doamne pe un răzor învecinat şi am făcut 
dragoste convenabil, cu toată lipsa de confort. Acest gen de peripeții 
bucolice nu le-au penalizat decât pe fermecătoarele noastre 
partenere, deoarece noi bărbaţii suntem mai bine adaptaţi ca ele 
unor îmbrăţişări furtive. 

După ce ne-am dedat frivolităţilor după pofta inimii, am 
observat că autobuzul lor plecase fără să le mai aştepte şi a trebuit 
să gonim după el cu maşina ca să-l prindem din urmă. Am amintit de 
toate astea ca să-ţi spun că fata ne-a atras atenţia, în tip ce goneam, 
că suntem filaţi. Într-adevăr, un Lincoln negru se ţinea în spatele 
nostru. Am ajuns autobuzul Greyhound la intrarea într-un centru 


aglomerat şi cele două dezmăţate au urcat în el. După care, ne-am 
ocupat de Lincolnul care aştepta la o sută de metri mai departe. 

Blestemata de maşină neagră ne lăsa perplecşi. Am verificat că 
se ţinea după noi luând-o pe drumuri secundare şi accelerând. Smith 
ştia să stăpânească bine volanul. Curând am intrat într-o regine 
muntoasă, pustie şi accidentată. Urmăritorii noştri se ţineau 
implacabil după noi. Ne pierdeam în presupuneri. Ce puteau să vrea 
oamenii ăştia de la noi? Geamurile opace ale vehiculului lor nu ne 
permiteau să-i zărim, ceea ce ne sporea spaima. Smith îşi pierduse 
capul. Gonea cu o asemenea viteză pe buza prăpăstiilor, că-l 
imploram să ridice piciorul de pe accelerator. Dar nu mă asculta şi ce 
era firesc să se întâmple s-a întâmplat: bietul doctor n-a luat corect 
un viraj şi am zburat în gol. Dragul meu Antoine, nu-i noapte să nu 
mă gândesc la căderea aceea. Ce groază! Ce aşteptare! Care nu se 
mai termina! Întreaga fiinţă îţi îngheaţă, gândurile derapează. Eşti 
spaima personificată. Nu mai vezi nimic, nu mai simţi nimic. Până şi 
noţiunea morţii te părăseşte. E groaza chimică! Frica în stare pură! 

Şi apoi, impactul! Printr-un noroc miraculos (pentru mine), am 
aterizat pe patru roţi. A fost o zguduitură fenomenală. Am crezut că 
bătrânele mele oase s-au fărâmat toate în acelaşi timp şi am rămas 
năuc, dar conştient pe locul meu. Imediat am fost înconjurat de 
flăcări. Printr-un efort de voinţă, am izbutit să deschid portiera şi să 
mă strecor afară. Mi-am desprins centura de siguranţă sau am omis 
să mi-o pun? Mister. M-am rostogolit de câteva ori ca un poloboc. 
Arbuşti şi mărăcini mi-au oprit căderea. Am leşinat. Când mi-am venit 
în fire, se făcuse noapte. Spre marea mea surpriză, m-am putut ridica 
pe verticală fără prea mare greutate. Carcasa maşinii noastre încă 
mai fumega. M-am apropiat şi am constatat că bietul doctor, calcinat 
la volan, ajunsese de mărimea unui băieţel. 

Mi-au trebuit mai mult de două ore ca să ajung până în şosea, 
fiindcă şchiopătam ca vai de lume, iar costişa, numai stânci, era 
abruptă. O dată ieşit din prăpastie, norocul a început să-mi surâdă 
din nou: a apărut o camionetă condusă de un fermier de prin partea 
locului. S-a oprit. l-am explicat că avusesem un accident şi m-a 
condus până la cea mai apropiată localitate, unde m-a lăsat lângă 
biroul şerifului. În clipa în care am vrut să intru, nu ştiu ce semnal de 
alarmă a răsunat în capul meu pleşuv, Antoine. Subconştientul nu mă 
sfătuia să mă adresez autorităţilor. O noţiune acută de pericol mă 
năpădise. Mi-am făcut inventarul buzunarelor. Aveam asupra mea 
actele, inclusiv paşaportul şi banii. Din acel moment n-am mai 
ascultat decât un singur gând: să mă întorc în Europa. Am angajat un 
taxi care m-a transportat la Atlanta şi de acolo am luat avionul pentru 
Washington. Cu cât timpul trecea, cu atât spaima mea lua proporţii. 
Am realizat că mă aventurasem în zone interzise. Ceea ce am 


descoperit noi, Smith şi cu mine, ne condamna. Trebuia să părăsesc 
grabnic SUA pentru a mă reîntoarce în bătrâna şi brava mea Franţă, 
care-mi oferea securitate. Primul zbor spre Europa era pentru Viena. 
De acolo, de departe, capitala Austriei mi se părea a fi la periferiile 
Parisului. L-am luat. De îndată ce avionul s-a desprins de pistă şi şi-a 
retras trenul de aterizare, m-am simţit uşurat şi am dormit o bună 
parte a zborului. 

Felix este epuizat de relatările lui. Vocea i se frânge şi 
respiraţia îi devine sacadată. 

— Să facem o pauză, prietene, îl sfătuiesc eu. Toată această 
evocare te-a obosit. 

— Astmul, îngână el. Am mai avut crize şi în vreme ce făceam, 
dragoste, Antoine. De acum încolo trebuie să fiu atent. Până nu de 
mult nici nu remarcasem că amorul e un exerciţiu fizic. Că-ţi poate 
ieşi pe nas. Căutarea plăcerii ne face să nu băgăm de seamă, dar pe 
urmă rămânem timp îndelungat fără vlagă! Şi eu nu-s un gras! Dar 
cum o fi cu sexagenarii pântecoşi? Dacă mai ai credinţă, băiete 
dragă, roagă-te pentru ei. Şi pentru dumneata, care vei ajunge 
bătrân într-o zi. Tinerii sunt îndoctrinaţi cu de toate, dar nu li se 
spune că vor deveni bătrâni şi plini de podagră. Educaţia asta trebuie 
să ţi-o faci singur; nimeni nu te învaţă. Se ţin cursuri de educaţie 
sexuală, dar nu şi cursuri de îmbătrânire. 

Stors de puteri, tace. Madam Muelner intră în scenă, ţinân-du-l 
pe Toinet de gât. E radioasă. Îmi cere permisiunea să meargă la 
cumpărături împreună. I-o acord cu plăcere. 

— Bravo, subliniază Felix. ai cucerit-o, micuţule! Puştiul ne 
aruncă o privire de canalie. 

De când mi-a pupat cocoşelul, se simte fericită, ne spune el. 
Apropo, Tonio, i-am văzut cocoaşa: nu-i cine ştie ce. Arată ca un 
spate, deşi e curbat. 

Pleacă amândoi braţ la braţ. 

Undeva în apartament, o pendulă înşiruie sunete cristaline, pe 
care nu le socotesc. 

Felix parcă ar avea o sută de ani! Spaima, care continuă să-l 
stăpânească, îl subminează, îl demolează, îi face un cap cât o nucă, 
cuprins ca de crampe cefalice. Ca să-l îmbărbătez, îi pun o mână pe 
umăr. 

— Hai prietene, curaj! 

— Aici o să-mi las oasele, şopteşte el. Mie, care puţin îmi păsa 
de viaţă, uite că acum nu-mi mai convine s-o părăsesc! Mi-e ruşine. 
Când mă gândesc prea mult la situaţia mea, mă apucă burta, Antoine. 
Ce laxativ mai e şi frica! 


DESENEAZĂ-MI VIITORUL 


I-a trebuit mult până şi-a recăpătat suflul. Îl priveam conştient 
că se afla pe linia dreaptă care duce spre moarte. Că şi-a împlinit 
traiectoria şi că, aidoma unui tăciune căzut dincolo de vatra natală, 
era pe cale să se stingă. Luptase destul, rezistase destul, iar acum 
umbra resemnării pusese stăpânire pe bietul Felix. Imi făcea milă să 
mă gândesc la membrul lui mare putrezind. S-a băgat într-o afacere 
stranie şi murdară. 

Felix bea şi al treilea păhărel de caisată. O miasmă nu tocmai 
plăcută bate dinspre el. Să se fi scăpat în pijamaua aia prea mare? 
Nu mult, e destul şi un strop între fesele lui scofâlcite. 

— Poate ai vrea să-ţi faci puţin toaleta? îi sugerez eu indirect, 
dar el clatină din cap. 

— Nu, Antoine, îmi place să stagnez în murdăria mea. Put? 
Dacă da, iartă-mă. E soarta noastră a tuturor. Dar să ştii că, în 
general, oamenii se spală prea mult, dragul meu. Li se predică igiena 
şi, natural, exagerează. Păcat, fiindcă murdăria conservă. E un strat 
protector cu care viaţa curentă ne unge obligatoriu ca pe nişte 
tartine. Iar noi, bieti idioţi, în bătaia vânturilor, ne grăbim să-l dăm 
jos, ca să rămânem cât mai goi, să ne expunem cât mai bine. Ceea ce 
ne fragilizează, fără putinţă de tăgadă! 

Îşi saltă cracii pantalonului şi îşi mişcă picioarele plate, cenuşii 
şi varicoase. 

— la uită-te la ele, Antoine, ce murdare sunt! Mai ales între 
degete. Şi călcâiul lui Ahile? Mi-ai privit călcâiul lui Ahile? Practic, 
are o crustă ca un cur de vacă savoyardă. 

Zâmbeşte. 

— Mă amuză degenerarea, băiete dragă, şi atunci, puţin câte 
puţin m-am lăsat să alunec în starea de sălbăticie. Mă întorc la 
origini. La vizuina ancestrală. Aş vrea să ajung în adâncul timpurilor, 
înaintea fierului, a roții şi a focului. Să nu mai merg, ci să mă leagăn 
pe fund! Să nu mai vorbesc, ci să scot strigăte! 

Gonesc visul lui imposibil ca pe miasma unei regurgitări de 
usturoi, cu o mână care ştie să agite aerul cu pricepere. 

— Trebuie să-ţi termin peripeţiile melc, dragă. Eram pe 
aeroportul din Washington. Avionul decolează. Jubilez. Mă cred 
salvat. Puternic! Ca unul care are posibilitatea să-şi ofere organele în 
beneficiul ştiinţei, ceea ce nu-i cazul meu. Asta-i dovada imbecilă a 
îmbătrânirii, băiete, când carnea ţi-a devenit irecuperabilă. Să nu-ţi 
mai poţi lăsa prin testament rinichii distruşi, inima cu aritmie, 
plămânii ciuruiţi, măduva lichefiată, ochii atinşi de cataractă şi, mai 
puţin ca orice, ficatul cirotic. Nu mai eşti decât un ansamblu de avarii 
funcţionând cu viteză reziduala. Un ansamblu de maladii alcătuind un 
om reputat, care se ţine bine. Ce-ţi spuneam? Washington, avionul 


pentru Viena, iar eu fericit ca un hârciog supravegheat din înălţimi 
de uliul în zbor planat. 

Debarc aici. Confort, răsfăţ teuton. Nu chiar teuton, dar pe 
aproape. Respir aerul libertăţii. Cel puţin aşa cred! Descătuşare 
infinită. Aşa îmi închipui! Idiotul de mine! Triplu idiot inconştient! 
Caut un zbor spre Paris. Nimic până a doua zi; cel din ziua respectivă 
plecase. Nici o problemă. Mă aşteaptă Praterul, Dunărea, roata 
mare! Trag la un hotel, călător fără bagaje. li lămuresc că ale mele s- 
au pierdut la Washington. O cameră liniştită, cu o pilotă moale pe 
pat. Mă culc. Trag un somn magistral, fericit nevoie mare. Abia dacă 
mai subzistă undeva în mintea mea un grăunte de milă pentru bietul 
doctor Smith. Asta-i viaţa! Ţi-ai încălzit bine nobilele instincte în 
bain-marie, fiecare pentru sine şi Dumnezeu pentru mine! Ce-am 
încercat cu în acel somn sublim ţine de voluptatea autentică. 

_ La sfârşitul zilei, îmi ofer un duş, la naiba cu principiile mele! 
Îmi îmbrac lenjeria murdară şi plec în căutarea unui restaurant 
vienez. 

Hoinăresc pe străzi. E friguleţ, dar aşa o vreme te înviorează. 
Brusc, o maşină neagră opreşte în dreptul meu. În interior, două 
creaturi de vis. Mişte fete superbe, de mare clasă. Mantouri de 
astrahan, tocă din vulpe neagră. Fermecător de retro. Cea care stă 
pe locul pasagerului îmi gângureşte: 

— Nu faceţi o plimbare cu noi? 

Tu, Antoine, mă cunoşti? Cu dotările mele mi-e imposibil să 
refuz. Urc. O a treia fată, pe care n-o observasem, stă pe canapeaua 
din spate. O bruneţică, îmbrăcată în piele neagră. Pantalon, bluzon. 
Arată ca un adolescent. Şi ce face ea? Ah! inima e gata să-mi sară din 
piept: ţine un revolver nichelat îndreptat spre mine. Mâna cu arma se 
sprijină pe braţul central al canapelei şi cumplitul rât cromat nici nu 
clinteşte. Ce mi-a trecut atunci prin cap? Imposibil să-ţi spun. 
Oricum, ceva similar cu ce am încercat cu o zi mai înainte când 
m-am prăbuşit în prăpastie. Mă aud rostind: 

— Bonjur, fetelor. 

După care, deschid portiera şi mă arunc afară din maşină, 
când ea tocmai demara, luând toată lumea prin surprindere. Un 
boşorog bolnăvicios! Mă aştept să fiu împuşcat în spate, dar alerg 
fără să mă întorc până la o braserie din apropiere. Din fericire, 
circulaţia e intensă. Intru în local şi mă aşez la o masă. O chelnăriţă 
graţioasă se apropie fără să-mi lase timp nici să-mi trag sufletul. 
Comand o bere. Mă simt stăpân pe mine! Şi cu toate astea, nebun de 
groază. Ce or fi vrând de la mine. Dumnezeule mare! Pielea? Nu face 
nici două parale. Imi beau berea. Prin geamurile braseriei o reperez 
pe tipa îmbrăcată în costumul de piele neagră, stând pe trotuar. 
Vorbeşte cu una dintre tovarăşele ei: cea care m-a agăţat. Femeile 


astea smintite n-au de gând să mă lase în pace? Ce să fac? Să chem 
poliţia? Să mă pun sub protecţia ei? Mă vor crede un bătrân sonat, 
fiindcă aşa-i mutra mea, de bătrân sonat, da, da, ştiu cu ce spun, 
Antoine, inutil să mă contrazici. 

În acele momente de înaltă tensiune, simt o privire îndreptată 
spre mine. La masa alăturată stă o femeie bătrână, cocoşată. Stil 
burghez. Şi-a coborât de pe umeri mantoul de blană, rămas în jurul 
şezutului ei, pe banchetă. Ştii ce fixa baba, Antoine? Nici mai mult 
nici mai puţin decât sexul meu! Fiindcă se produce ceva fenomenal, 
Antoine: devin erect! 

Frica m-a excitat. O excitare impetuoasă care face să-mi 
trosnească parâmele. Dama a reperat obiectul. E ca hipnotizată. Şi 
atunci, mi-a venit o idee genială. Uşurel, mă apropii de masa ei. Fără 
să bruschez lucrurile. Îi iau mâna şi o pun pe tumultul meu intim, ca 
să poată constata că nu e vorba de un iepure clandestin, ce se agită 
în chilotul meu. Contactul copleşeşte. 

— Locuiţi singură, Frau? susur eu. 

Îmi răspunde că da. Aş fi pariat! Vârsta, cocoaşa, pledează 
pentru o existenţă solitară. 

Îmi inspirați o dorinţă indescriptibilă, Frau, îi torn eu. Aţi 
accepta să gustăm câteva clipe de nebunie împreună? 

Femeia a emis un "oac" pe care m-am decis să-l interpretez 
drept un asentiment. 

— Mersi. li murmur, dacă dispuneţi de un borcănaş de vaselină 
sau de o simplă bucăţică de unt aţi putea fi copleşită. Numai că, 
suntem nevoiţi să luăm câteva precauţii, fiindcă sunt filat de o femeie 
geloasă, hotărâtă să mă omoare: iată deci, ce v-aş sugera: am să 
îmbrac mantoul dumneavoastră de blană şi am să-mi pun pe cap 
toca. Datorită faptului ca sunt slăbuţ şi unul şi cealaltă mi se vor 
potrivi de minune. leşim braţ la braţ ca două bune prietene, şi astfel 
nu voi fi recunoscut. 

Anomalia mea o fascinase în asemenea măsură. Antoine, că aş 
fi putut s-o pun să meargă în patru labe, cu mine călare pe spatele ei 
de dromader. Am ieşit la braţ. În plus, mi-am legat fularul ei în jurul 
feţei. Am trecut la doi metri de fata în negru. Amicele ei se aflau prin 
apropiere în maşină. Ne-am depărtat, mergând agale. Bătrâna 
dârdâia fără palton în frigul continental care domneşte în acest 
anotimp asupra oraşului. Ca s-o încălzesc, i-am povestit ce vom face o 
dată intraţi în casă. Am ajuns fără probleme. Şi iată că au trecut 
patruzeci şi opt de ore de când mă ascund, plătindu-mi chiria în felul 
în care ştii. Aş fi putut să plec. dar simt că n-am curaj. Probabil că 
oamenii ăştia supraveghează hotelurile, gările, aeroportul! Am ajuns 
un om hăituit. Eu, fiinţa cea mai inofensivă a planetei! Eu, bătrânul 
mizantrop, cu coada de măgar! Hăituit ca un vulgar mafiot delator! 


Întinde spre mine mâinile ca două mănuşi de piele fără locatar. 

— Mai am oare vreo fărâmă de viitor, Antoine? 

— Atâta vreme cât suntem în posesia unui prezent, putem 
spera într-un viitor, Felix. 

— Ce întrevezi pentru a-mi salva viaţa? 

— Ei bine, mai înainte de toate, să te aduc în Franţa. Pe urmă, 
să organizăm la Paris o conferinţă de presă în decursul căreia vei 
relata mass mediei reunite tot ce mi-ai relatat şi mie! 

Spaima lui ar face purgaţie şi unei muşte scatofage. 

— Nici să nu te gândeşti! 

— Dimpotrivă, numai la aşa ceva îmi stă gândul, ia să chibzuim 
puţin, dragă prietene: de ce se încearcă neutralizarea dumitale? 
Pentru ea ştii ceva care trebuie trecut sub tăcere. Ce reprezintă 
acest ceva? Faptul că ai stabilit o corelaţie între arestarea celor două 
femei în motelul lui Ferguson-junior, şi epidemia de variolă care a 
făcut ravagii în New England. Este evident că acel container găsit de 
bătrân conţinea virusul maladiei blestemate. Cum una dintre fiole era 
spartă, s-a contaminat şi pe urmă a declanşat flagelul în locurile lui 
de baştină, de pe lângă Augusta. Dumneata şi Smith, ca nişte 
fanfaroni, aţi dat fuga la poliţia din Atlanta să raportați descoperirea 
făcută. Poliţiştii au transmis declaraţiile voastre undeva sus. 
Grangurii din Sănătate au reacţionat imediat. Faptul trebuia să fie 
top secret. S-a luat legătura cu C.I.A., care şi-a trimis băieţii după voi 
cu misiunea să vă lichideze. Aproape că au reuşit, fiindcă doctorul 
Smith şi-a pierdut viaţa. Dar ai rămas dumneata. Să-ţi dea de urmă, 
după ieşirea din prăpastie, n-a fost greu, cu atât mai mult cu cât ai 
luat biletul de avion sub identitatea veritabilă. După mine, au 
descoperit că te îmbarcaseşi pentru Viena când zburai deasupra 
Atlanticului. Au avut tot timpul să stabilească un comitet de 
întâmpinare aici. Ar fi putut să te lichideze de la distanţă, dar ţineau 
să afle dacă ai vorbit şi cu cine. 

Foarte probabil că vei fi "prelucrat" cumplit înainte de a se 
debarasa de dumneata. Şi acum, Felix, ajung la demonstraţia mea 
iniţială: numai fâcându-ţi public secretul vei putea evita pericolul. 
Din clipa în care toată lumea îl va cunoaşte nu va mai exista nici un 
motiv să fii redus la tăcere! Qoud erat demonstrandum! 

Ochii îi lucesc umezi. 

— Serios raţionament, băiete, rosteşte el. Luminos ca operele 
lui Jacques Attali şi aproape la fel de inteligent. Rămâne să stabilim 
cum mă scoţi de aici. 

— Cel mai simplu cu putinţă, îl asigur. Beneficiem de un atu 
formidabil, Felix: ţi-au pierdut urma şi nu ţi-au găsit-o încă. Oh! sunt 
convins că-şi bat teribil capul să descopere în ce mod ingenios ai 
putut părăsi braseria fără să fi fost văzut. Vor sfârşi prin a descoperi 


adevărul. În jurul vostru erau clienţi, oameni care, vrând-nevrând 
te-au văzut îmbrăcând paltonul bătrânei şi gătindu-te cu toca ei, fapt 
destul de neobişnuit. Urmăritorii sunt în căutarea acelor oameni. 
Când îţi vor afla subterfugiul, vor alcătui un portret robot al 
cocoşatei, care va fi elocvent. Pe scurt, vor sfârşi prin a veni aici. De 
aceea, trebuie să acţionăm presto. Mă duc să închiriez o maşină. În 
acest timp, să ne folosim de un truc care ţi-a mai reuşit o dată: 
deghizează-te în femeie. Caută prin garderoba vrăjitoarei. Machia-ză- 
te. Puneti o voaletă... Plecăm împreună cu băiatul spre Elveţia sau 
Italia. 

Felix e cu ochii în lacrimi. Buzele îi tremură. 

— Oh! Antoine, crezi că vom reuşi? 

— Fluierând, dar nu avem nici un minut de pierdut. Poanta e s- 
o ştergem înaintea venirii lor. 

— Dar, chiar dacă apar după plecarea noastră, Gretta, 
ticăloasa asta antideluviană, o să le povestească tot: sosirea 
dumitale, deghizatul meu... 

Obiecţiunea lui nu-i neglijabilă. j 
J — S-ar putea să ai dreptate, Felix. In acest caz, o luăm cu noi. 
Incepe pregătirile, eu mă ocup de maşină! 

— Ţine aici, Antoine. 

Şi îmi îndeasă în buzunar un teanc de bilete verzi. 

— Ce-i cu ăştia? 

— Cele douăzeci de mii de dolari. Prefer să-i păstrezi 
dumneata. 


DESENEAZĂ-MI O PLECARE 
FĂRĂ ADRESĂ 


les din imobil, inocent, cu o mână în buzunar şi cu cealaltă 
legănată pe lângă mine. Arunc o privire cuprinzătoare asupra nobilei 
pieţe. Pare liniştită sută la sută. Nici un trecător suspect, nici o 
maşină staționată cu un pasager la bord. Viaţa vieneză curge simplu 
şi calm. Mă îndrept spre o staţie de taxiuri, şi-i cer unuia să mă ducă 
la gară. Ajuns la destinaţie, descopăr o agenţie de rent a car şi 
închiriez un Audi 200 break, negru, care mă duce cu mintea la un 
dric. Îmi plăcuse mult cândva. 

În bătrâna Europă mai sunt încă ţări care nu trăiesc, dar 
funcţionează bine şi am impresia că Austria e una dintre ele. Nu-i 
nevoie să fii buco-laureat, cum zice Béru, ca să-ţi dai seama că aici 
pendulele merg exact, negustorii sunt cinstiţi şi drumurile gudronate 
în fiecare an. Părerea mea e că, dacă arhiducele Roro şi-a tras un 
glonţ în cap, a făcut-o fiindcă se plictisea ca un păduche pe o 
scăfârlie chilugă. M-aş aclimatiza atât de greu într-o asemenea 
naţiune, încât aş prefera să mă duc la pigmei şi să-i învăţ cum se 
joacă scrable. 

Cu maşina achiziționată, mă întorc în Platz am Hof. Mă bântuie 
melancolii nu tocmai discernabile. De fapt, pune stăpânire pe mine o 
anume lehamite şi un regret că am avut ideea bizară de a-i fi 
telefonat Mariei de la aeroport. Dacă n-o făceam, la ora asta ne-am fi 
aflat la Abano, privind cum bolboroseşte nămolul, cum miroase a sulf. 
împreună cu o Félicie radioasă. Am fi mâncat lasagna verde, 
ascultând ciripind, în italiană, primii cintezoi ai primăverii. 

Şi, în loc de toate astea, trebuie s-o scap pe zdreanţa asta 
bătrână de Felix din buclucul în care s-a băgat. Şi ce-o să facă el cu 
acest supliniment de existenţă, dacă reuşesc să-l scot la liman? Va 
începe iar să-şi arate coada monstruoasă prin metrou sub pretextul 
că exhibiţionismul e un limbaj? Sau va călca alte văduve abominabile, 
chioare, şchioape, împănate de fibroame inexpugnabile? La ce ar mai 
servi sfârşitul vieţii lui Felix? Când, potrivit chiar spuselor lui, nu se 
mai agăța de existenţă decât mânat de un stupid instinct de 
conservare? Tipii din Atlanta voiau să-i stopeze ţevile de admisie, ca 
să-l lichideze expres pe bătrânul potlogar. Şi pe urmă? Să mori de 
mâna lor sau de cea a timpului, care ar fi diferenţa, hai? 

Sun. O damă cu ochelari vine să-mi deschidă. Pictată precum 
căpeteniile indienilor din western-urile care stârnesc ilaritatea sau ca 
Alice Sapritch la Gala uniunii. Ai zice că-i mama doamnei Thatcher. 
Poartă o rochie lungă în tonuri de violet; un mantou negru de stofă 
cu guler de catifea. Pe cap o pălărioară cu voaletă şi pantofi cu tocuri 
nu prea înalte, care-ţi dau impresia că ar merge pe rotile. 


— Ai rezolvat repede, Antoine, mă felicită baroana. 

— Şi dumneata la fel! reuşita e totală. Acum, hai la drum! 

— Dar Gretta şi băiatul încă nu s-au întors! obiectează Felix. 

Măi să fie! Asta ne mai lipsea! Ce idee trăznită a mai avut şi 
plătica aia deshidratată să-l ia pe Toinet cu ea! Dacă puştiul ar fi 
rămas at home, am fi putut s-o ştergem pe furiş şi baba nici măcar 
n-ar fi ştiut că Felix era gătit ca o burgheză din lumea mare. 

— Unde s-or fi putut duce, bodogăn eu. 

— Habar n-am răspunde proful. 

Suntem nevoiţi să aşteptăm şi fiecare minut care trece îmi 
zdrobeşte nervii! Să fii paralizat de un detaliu aşa de stupid! Imi vine 
să urlu. Ar fi culmea să cazi în plasă, in extremis, pentru simplul 
motiv că o purcea vetustă a vrut să iasă la cumpărături cu băieţelul 
pe care n-ar ezita să-l violeze în excesele ei geriatrice! Ajunsă la 
menopauză înainte de război şi încă rea de muscă! O babă ruinată, 
gheboasă, flască de pretutindeni că o să fie pusă în sicriu cu 
linguriţa, asta depăşeşte orice măsură! 

— Felix, ştii să conduci o maşină? îl întreb furios. 

— Eu! Ce oroare! De ce nu o rachetă interspaţială, de vreme ce 
dumneata eşti aici, Antoine? 

— Bun, mă hotărăsc eu, în orice caz am să te evacuez undeva, 
într-un loc sigur, după care mă întorc după puşti. 

Nici nu-şi doreşte altceva, fostul pedagog. Duşumeaua 
cumetrei Gretta a început să-i frigă tălpile! Tare i-ar mai conveni să 
plece undeva departe. Ne luăm valea în viteză, mânaţi de o frenezie 
pe care ne-o întreţinem reciproc. Mă uit la piaţă înainte de a-l invita 
să părăsească imobilul. La prima vedere, totul pare clean, dar poţi să 
ştii?! Cu spatele adus ca cel al metresei lui ocazionale. Felix grăbeşte 
spre maşină. 

Îl ajut să se instaleze şi, înainte de a intra şi eu, mai sondez o 
dată împrejurimile pentru a încerca să reperez un pericol şi, în 
acelaşi timp, cu speranţa să-l văd pe 'Toinet că reapare. Dar atenţia 
mea vigilentă nu semnalează nimic, din care cauză dau drumul la 
motor. Rapid, părăsesc cartierul vechi şi ajung pe Herrengasse. 

— Ai vreo idee? mă întreabă timid Felix. 

— Încă nu, dar vine şi asta, e ora găselniţelor mele cotidiene. 
Poanta constă să-l las pe bătrân într-un loc sigur, nu prea departe de, 
Platz am Hof, ca să pot da fuga după puşti. Nu văd decât un hotel 
potrivit s-o primească pe madam Felix, dar acest gen de stabiliment 
nu-mi inspiră deloc încredere, fiindcă aici au loc îndeobşte 
cercetările când vrei să pui laba pe un fugar. 

— Ai bani austrieci asupra dumitale? mă interesez eu. 

— Nu, dar mai am ceva dolari, li întind un teanc de şilingi. 

— N-are rost să te faci remarcat: i-ai pe ăştia. Acum, uite ce 


conduită vom adopta: ai să urci într-o trăsură şi ai să te duci la 
catedrala Sfântul Ştefan, care-i aproape de Platz am Hof. Ai s-o 
vizitezi conştiincios: are opt sute de ani şi merită osteneala. Stai 
acolo până ce vin să te recuperez. De acord? 

— La ordinele dumneavoastră, domnule comandant! 

Mai rulez puţin, astfel încât drumul în oraş să aibă o oarecare 
justificare, apoi îi dau drumul şi „respectabila bătrână" se apropie de 
o trăsură. 

Când să urce, îşi prinde fusta de treaptă şi-şi sfâşie douăzeci 
de centimetri, ceea ce lasă la vedere izmenele lungi ale profesorului. 


Am început-o bine! 
* 


„lată-ne din nou singuri." 

Aşa începe Celine: opera Mort pe credit. Şi imediat apoi, 
adaugă (pot să-ţi citez din memorie): „Totul e aşa de lent, de 
apăsător, de trist " lată-mă şi pe mine din nou singur! 

Singur, acasă la păpuşica austriacă dusă, hotărât lucru, să-şi 
facă de cap cu Toinet! Cel puţin trei ore de când au plecat şi nici 
gând să se întoarcă. 

Mă plictisesc de moarte. Ce-o fi apucat-o pe coana Gretta să 
tragă la fit. 

Bucătăria ei e ceva de nedescris. Dacă Saint Marc-Menajerul 
nu-şi face apariţia, va fi o adevărată Berezina: pentru Lady Fantomă. 
Cu Saint Marc-Menajerul ar mai scoate-o la capăt, dacă e să dau 
crezare reclamei. O ştii? Un cuplu se întoarce acasă şi se strâmbă la 
vederea bucătăriei devastate de seismul hoardei de copii. Mai ales 
bărbatul e uluit. Trebuie să-şi pună bicepşii în mişcare! Lugubru, îşi 
suflecă mânecile şi se pune pe frecat ca la galere. Dar nimic! Treaba 
nu merge! Din fericire, consoarta lui, maliţioasă, vine cu un flacon de 
Saint-Marc-Menajerul. Şi atunci, se produce miracolul. După două 
pulverizări totul străluceşte de-ţi ia ochii şi cuplul poate pleca să facă 
dragoste pe rupte. Datorită lui Saint-Marc Menajerul! Fără el, s-ar fi 
ales praful de amorul lor, ce părere-ţi faci, zdrobit de oboseală, cum 
ar mai fi făcut faţă tipul! 

Situaţia în care mă aflu mă contrariază într-un mod cu totul 
deosebit. Toinet hoinărind cu o babă erotică. Felix travestit în 
matroană şi vizitând o catedrală. Ucigaşi care dau târcoale! Iar eu. 


7 Ferdinand Destouches Céline (1894-1961) - scriitor francez. Opera lui 
într-un flux cvasiepic, recompune modul de vorbire cotidian şi popular, evocând 
scene triviale de viaţă. (n.tr.) 

8 Râu din Bielorus unde a fost înfrântă marea armată a lui Napoleon în 
1812. (n.tr.) 


idiot fără pereche, ard mangalul! La ora asta, mama trebuie că-mi 
scrie o epistolă lungă şi tandră, după ce a expediat o salvă de cărţi 
poştale tuturor prietenilor şi cunoştinţelor. 

Îmi povesteşte viaţa ei plată de la „tratament": împachetările 
cu nămol, mesele de la hotel (unde „ei" vorbesc franţuzeşte ca mine 
şi ca tine şi sunt plini de atenţii faţă de ea). Şi pe urmă, despre 
perechea aceea de belgieni bătrâni, Van Tratter, care va împlini în 
curând şaptezeci de ani! Când domnul a sosit la Abano, abia putea să 
meargă şi madam era cea care-l descheia când voia să se uşureze. Şi, 
după opt zile, merge fără baston, Antoine! Şi îşi taie singur carnea! 

Citesc de la distanţă scrisoarea Feliciei. Imi scrie cu inima şi 
întotdeauna ai să găseşti o lacrimă uscată sub semnătură. 

Zbârnâitul  soneriei  sfâşie liniştea funebră a vechiului 
apartament. Nu mă încântă deloc, fiindcă mama mare are cheile. Şi 
atunci? Bun, sunt probabil cei care-l urmăresc pe Felix, ce-ai vrea să- 
ți zic? Când ţi-e frică prea tare de un lucru, până la urmă se întâmplă. 
În orice caz, eu aşa păţesc. Mă tem, şi se împlineşte. 

Mă simt de parcă aş fi dezbrăcat pentru a-i întâmpina, neavând 
nici o armă la dispoziţie. Când pleci într-un week-end prelungit să-ţi 
vezi mama, nu-ţi iei cu tine şi parabelumul, în general. Cu atât mai 
mult cu cât acest gen de bagaj de mână nu-i prea apreciat prin 
aeroporturi. 

Mă duc să deschid plin de curaj, ţinându-mă totuşi mai într-o 
parte dacă vreun smintit ar trage prin uşă, auzind că se întoarce 
cheia. Mă trezesc faţă în faţă cu un băcan în uniformă, cărând pe 
umăr o cutie plină de mărfuri. Mă lămureşte că livrează 
cumpărăturile făcute de doamna Muelner. 

Probabil că vine adesea, fiindcă se duce direct în bucătărie şi, 
vorbind întruna, lasă cutia pe masă. Maşinal, îi dau un bacşiş. Se 
pierde în mulţumiri încântate. j 

Îl întreb dacă doamna a dat comanda de mult. Îmi răspunde că 
de cel puţin trei ore. A venit în magazin cu un băiețel din Franta, 
care-i cerea ceva. Cum bătrâna nu vorbeşte franțuzeşte, doamna 
Tartmöl, casieriţa, a servit de interpret, fiind măritată cu un 
martinichez. Băiatul voia ca Frau Muelner să-l ducă la căişorii din 
Prater, fiindcă auzise de roata mare şi ţinea mortțiş să meargă acolo. 
Gretta i-a promis. Chiar a rugat-o pe casieriță să-i cheme un taxi prin 
telefon şi au plecat. Iată ce anume explică întârzierea lor. Îl cunosc 
eu pe cetățeanul Toinet. Individul, o dată ajuns într-un bâlci, nu-l mai 
scoţi de acolo cu una cu două. 

Continuu, deci, să-i aştept. Felix a avut timp să tot viziteze 
catedrala de la cripte la clopotniţă. Poate că ar fi oportun să-l 
recuperez mai înainte! de a se închide sau a se prăbuşi edificiul! 
Puşlamaua de Antoine cel mici! Acum s-a găsit să întreprindă turneul 


prin parcul de distracţii! Noi ne spargem capul cu probleme grave şi 
domnul Gavroche se umflă mâncând vată de zahăr şi se dă în leagăn, 
măgarul! Putin îi pasă lui că altora le este primejduită viaţa! 

Simt că nu mai pot! Am nervii făcuţi ghem. M-am săturat să 
prind mucegai în apartamentul ăsta sinistru, care pute a rânced, a 
boarfe vechi, a mâncare proastă! 

Mă duc să caut în cutia bunicii. Găsesc mezeluri vieneze. 
Afumături! Între doi biscuiţi pun felii de mortadelă şi salam. Mănânc 
cu lăcomie. Sunt furios pe lumea întreagă, inclusiv pe mine însumi, 
întotdeauna gata să mă amestec în misiuni aiuristice. 

După ce mi-am devorat sandviciul, îmi zic că e cazul să-l 
recuperez pe Felix. Lui Toinet am să-i trag o sfântă de bătaie! 
Vagabondul! Dracul de copil! Tu vrei să salvezi umanitatea şi drept 
mulţumire te scoate din răbdări! 

Plec furios foc. Bun, merg să-l iau pe smintitul de profesor şi ce 
mă fac cu el? Nişte măsuri fără nici un rezultat. La ce ne-a servit că 
Felix s-a deghizat, poţi să-mi spui? 


* 
x x 


Pe înserat, catedrala e aproape goală. Doar un grup mic de 
japonezi "canonizați" din cap până în picioare, fotografiază cu 
îndărătnicie fiecare centimetru pătrat al edificiului: statuile, drumul 
crucii, toate cotloanele, confesionalele, până la grilajul caloriferelor. 
Rasa asta galbenă e savantă în materie de peliculă. Crezi că-şi vor 
developa filmele după ce vor ajunge în termitierele lor? Şi dacă da, 
ce pot face cu o asemenea cantitate formidabilă de imagini in 
apartamentele lor ca nişte cutiuţe? Mă intrigă mentalitatea acestor 
oameni. Ei sunt marţienii planetei Terra. Fiinţe venite de aiurea. N- 
au materii prime şi atunci fabrică mână de lucru. Transformă, 
pricepi? Indiferent din ce, meşteşugesc ceva şi inundă universul. 
Insecte-călugări! Munca le e religia! 

Incep să hoinăresc prin catedrală. Vizitez capelele, mă uit prin 
confesionale, fac turul naosului. Imposibil să urc în clopotniţă, fiind 
iar în reparaţii (a ruginit rău de tot în decursul secolelor). Trec rapid 
în revistă bastiarul de piatră (reptile, păsări, dragoni), Samson 
luptând cu leul. lisus şi apostolii. În acest monument al credinţei 
găseşti toate stilurile: roman, baron, gotic. Tot ce vrei, chiar şi 
japonezi; mai puţin pe Felix. Bătrânul e absent ca noţiunea de 
fraternitate universală în privirea lui Jean-Marie le Pen. 

Fir-ar să fie, asta-i culmea! Culmea culmilor! Unde s-o fi dus 
strămoşul? Şi-o fi pierdut răbdarea? les afară şi, din capul scărilor, 
cercetez piaţa. Zăresc o vânzătoare de ilustrate şi de fleacuri, pe cale 


să-şi strângă taraba. E o bruneţică frumoasă cu ochi de lapis la Julie, 
cum zice poetul Alexandre-Benoit Bérurier, a cărui operă e în curs de 
apariţie la editura Pleiade. 

Poartă o fustă dreaptă, un pulover gros cu guler mare întors, 
care-i pune în evidenţă o pereche de sâni admirabili. Mai adaugă o 
cicatrice pe obrazul stâng şi un surâs trist şi ai să obţii o femeiuşcă 
numai bună să ieşi cu ea (seara) şi să intri (noaptea). 

O abordez politicos. Tranca-tranca. Subiectul? O caut pe 
bătrâna mea mamă cu care aveam întâlnire aici. O descriere 
amănunţită a „mămicii". Deosebit de drăguţa persoană reflectează. 
Mai adaug nişte precizări portretului bătrânei Felix: e reumatică şi 
merge abia târându-şi picioarele. Asta-i amănuntul care-i lipsea. Uite 
că Fräulein îşi aduce aminte, ja, ja. O doamnă destul de înaltă, nu? 
Adusă de spate, cu voaletă peste ochelari? Ja, ja, aşa-i. li arunc o 
ochiadă - moartea chiloţilor! 

— A plecat de mult din catedrală? 

— Oh, ja; de mai mult de o oră! 

— În ce direcţie a luat-o? 

— S-a urcat în maşina doamnei care o însoțea. O lovitura 
violentă în plexul San-Antonian! „Dama care o însoțea!" 

„Maşina damei care o însoțea!" Asta-mi mai lipsea! 

— Şi cum arăta doamna? mă aud eu articulând cu o voce fluidă 
ca diareea unui pisoi. 

— Mai curând, era o domnişoară. Tânără, brunetă, îmbrăcată 
într-un costum de piele neagră. 

Ah! plângi, nefericitule San-Antonio! Te-ai zbătut atât ca să 
înduri acest eşec crunt? 

Imi tremură picioarele sub mine. Trebuie să le confecţionez o 
armătură din oţel. Vânzătoarea de turisticării a terminat de ambalat 
marfa. Totul bine aşezat la locul lui a dat în final un pachet cu 
dimensiunile unei valijoare de talie mijlocie. 

— Spuneţi-mi, Fräulein, cum era maşina? Tânăra ridică din 
umeri. 

— Nu-mi aduc aminte. De culoare închisă, am impresia. 

— Şi în ce direcţie a plecat? 

O nouă ridicare din umerii ei superbi. 

— Piaţa are sens giratoriu. 

Păi da, bineînţeles. N-a fost un eveniment în măsură să-i 
marcheze viaţa fermecătoarei negustorese. Dacă s-ar întoarce 
Chaplin ar angaja o pentru un remake al Luminilor oraşului. 

Şi atunci, ca să arunc mănuşa soartei, îi spun într-o doară: 

— Aţi accepta să cinăm împreună în seara asta? Trebuie să fii 
inconştient, nu, cum altfel? 

— De ce nu? îmi răspunde ea. 


Un al doilea ca mine n-ai să mai găseşti cât e lumea de mare, 
îţi jur! 


DESENEAZĂ-MI 


Până la opt seara, gheboasa şi Toinet nu s-au întors. De data 
asta e sfârşitul pământului! Cine să fie speriat de moarte dacă nu 
dragul tău Sana? Singur în Viena. Umilit până în străfundul 
sufletului. Felix şi micuțul Antoine i-au fost răpiți de sub nas. Totul se 
dă peste cap: viței, vaci, porci, producţia de vin! Atila a trecut pe aici! 
Pământu-i pustiit. Ras! Terminat. 

Şi atunci, ce are de făcut eroicului comisar rămas mofluz? 
Telefonează la Paris. Fiindcă se simte descumpănit, sărăcuţul. Orfan! 
Ce-o să-i spună Feliciei când are să afle de dispariţia puştiului? Ţine 
aşa de mult la zgâmboiul ăsta! Îl iubeşte, dar nu la fel ca pe mine, 
natural. Nu ca pe un fiu, ci ca pe nepotul la care o las să spere, dar 
care rămâne în proiectele mele. 

Vocea bolovănoasă a lui Alexandre-Benoiît Bérurier mi se pare 
muzicală. Când mă recunoaşte, se grăbeşte să-mi regurgiteze în 
ureche şi exaltarea lui de amator de râgâieli mă încântă. 

— Pe unde-mi umbli, Sana? Te-am aşteptat toată ziua la 
agenţie, eu şi negrul; crezi că ne arde de joacă? Suntem în priză 
directă cu pungaşii din Courbevoie care fabrică bani falşi şi Bătrânu 
fierbe de nerăbdare. Ar vrea să le luăm imprimeria cu asalt, numai 
că... 

— Beru! i-o retez eu. Puțin îmi pasă mie de falsificatorii voştri, 
îl sodomizez pe Bătrânu şi sunt gata să mă uşurez pe cărarea ta dacă 
nu-ţi ţii fleanca şi nu mă asculţi! | 

— Înţelegând că-i ceva gravisim, tace. li rezum capitolele 
precedente cu acel simţ al conciziunii şi al circumciziunii care-mi 
justifică admiraţia rabinilor. Interesat, Grasu mă ascultă. 

— Dacă pricep eu bine, trebuie să vin acolo, tipule? 

— Cu cât mai repede, cu atât mai bine, îi confirm. 

— Sar într-un T.G.V.» şi sosesc. Am putea merge să clămpă-nim 
în Restaurant de la Pyramide, nu? 

Emit în surdină o serie de semne de întrebare şi de exclamare 
alternativ. Apoi, realizând eroarea lui, explodez: 

— Nu sunt în Vienne», Isere ci în Viena, Austria, cap pătrat! 
Berii marchează un timp de tăcere şi apoi articulează: 

— Ce-i aia Austria? 

— Dunărea albastră îţi spune ceva? 

— Yvette Horner, nu? 

Oftatul meu trebuie că produce o furtună în perii din urechea 


lui. 
9 Tren de mare viteză, (n.tr) 
10 Localitate pe malurile Rhonului, Franţa, renumită pentru vestigiile 


romane, (n.tr.) 


— Jérémie e acolo, Grasule? gem eu, însetat să dau peste un 
interlocutor valabil. 

E un restaurant mic, aproape de Prater. Specialităţile Europei 
centrale Cel mai bun gulaş din oraş, mă asigură cucerirea mea. E 
gătită întâia, drăgălaşa. Rochie dintr-un lenaj negru cu dantelă tot 
neagră pentru a-l voala (foarte puţin) decolteul. Patru rânduri de 
mărgele în jurul gâtului, cercei şi ei din perle. A venit la volanul unei 
maşini Triumph, decapotabile, capotată din cauza frigului. Am 
impresia că vinde ilustrate cu duiumul, nu se încurcă, dacă-şi poate 
permite să se înţolească aşa şi să circule într-o maşină de lux. Sau, 
are venituri suplimentare. Ceea ce n-aş crede. O fetiţă care face rost 
de parale punându-şi fundul la bătaie nu-şi risipeşte darurile într-o 
piaţă, vânzând prostioare turiştilor! Machiajul ei de seară o face să 
strălucească. Ochi ca ai ei nu-i nevoie să fii orb ca să-i râvneşti. Trei 
pătrimi dintre femeile globului ar ispăşi osânda veşnică numai să 
aibă de o parte şi de alta a nasului. 

În orice caz, n-o face pe ipocrita. E gentileţea în persoană, 
frumoasa mea vieneză! Drăgălaşă, scânteietoare. Iar eu, privind-o şi 
ascultând-o, mă invectivez în sinea mea. Mă fac în toate felurile, îmi 
arunc cele mai cumplite insulte. Fiul meu adoptiv a dispărut, vechiul 
meu prieten, Felix, a fost răpit iar eu, uite-mă aici, făcând ochi dulci 
unei vânzătoare de ilustrate, în loc să încerc să-i găsesc. În afara 
unui S.O.S. lansat arcaşilor mei, interpretez Visul unui vals şi comand 
un gulaş care ar face să saliveze şi o rozătoare! Asta-i situaţia: trec şi 
prin asemenea momente. De vid. Nu căuta să înţelegi procesul 
mental al cuiva. In fond, cred că-i vorba de o anume formă de 
mortificare. 

— V-aţi regăsit mama? mă întreabă ea. 

— Da, mulţumesc. 

— Sunteţi belgian, elveţian sau francez? vrea tipa să ştie. 

— Ce părere aveţi, care-i mai rău dintre toţi? 

— Francezul! 

— Bravo! aţi câştigat o noapte de dragoste. 

— Cu cine? 

— Cu francezul! 

Femeia izbucneşte în râs. 

— Locuiţi la hotel? 

— Nu, la o mătuşă prin mezalianţă; s-a măritat cu un austriac. 
Acum suntem chit, la egalitate. 

— Tânăra îmbrăcată în piele vă e verişoară? continuă 
imperturbabilă. Primară. 

— Mi-aţi părut panicat mai adineaori când v-am pomenit de ea. 

— Nu, doar contrariat. A fost o neînțelegere. Eu eram cel care 
trebuia s-o iau pe mama de la catedrală. 


Conversaţia asta găunoasă mă deprimă. Mâncăm antreuri 
vieneze, care seamănă cu cele pariziene, atât doar că sunt ingerate în 
Viena. _ 

Tipa mă întreabă cu ce mă ocup. Îi răspund ce-mi trece prin 
cap şi uit imediat după aceea, fiindcă, într-adevăr, faptul e lipsit de 
importanţă şi nu va avea niciodată. 

— Ce vă preocupă? mă întreabă. 

— Se vede? 

— Aş putea să ştiu? 

Am pus un rămăşag cu mine însumi în privinţa culorii slipului 
pe care-l purtaţi şi sunt grăbit să verific dacă am câştigat sau am 
pierdut. Imi aruncă o privire bizară. 

— Francez, aţi spus? 

— Din cap până în picioare, cioplit dintr-o bucată! 

— Da, şi asta se vede. 

Tânăra continuă să mănânce. O găsesc teribil de frumoasă. 
Farmecul ei creşte din clipă în clipă şi curând va da pe dinafară în 
cangurul meu. provocând incendiul din Chicago. Dar fătuca nu-i încă 
la orizontală. Vindea cărţi poştale şi creioane! Bietul Bourvil! Un tip 
care cântă aşa nu-ţi vine a crede că poate muri. Toţi cei care se 
prostesc ca el, ca mine şi ca alţii, ar trebui să se bucure deo 
imortalitate de favoare. Dacă ne-am asocia, poate am avea câştig de 
cauză. Când mergi cu jalba trebuie să fii în grup mare. Viitorul 
aparţine reunirii valorilor. Dacă s-ar face un holding cu Cavanna şi 
Boudard, piaţa noastră s-ar lărgi (ştiu că ar fi trebuit să scriu piaţa 
„lor", dar niciodată n-am avut pretenţia că stăpânesc o franceză 
corectă, nu-s tehnician dentist!). 

Când spun că vânzătoarea de ilustrate nu-i încă la orizontală, 
înţeleg că o să facă o sumedenie de fasoane până să se lase culcată. 
Trebuie să ne ţinem de tradiţie. Ea vrea să fie respectată, pricepi? 
Mai ales din cauza negoţului ambulant, care nu-i tocmai şic la prima 
vedere. 

Sunt înduioşătoare femeile astea: îşi imaginează că pentru a fi 
demne nu trebuie să spună da din primul foc. Dumnealui trebuie să 
îndure câteva refuzuri înaintea încălecării pe deşelate. În felul ăsta e 
salvată onoarea! Acesta e rezultatul cunoaşterii mele profunde şi in- 
contestabile a naturii feminine. Demoazela căreia îi faci o propunere 
ruşinoasă, dacă nu te pălmuieşte din capul locului, înseamnă că ac- 
ceptă. Când îi zâmbeşti şi îţi zâmbeşte, e cu un picior la tine în pat şi 
cu prezervativul în mână. Ceea ce se intercalează între acest moment 
şi the beautiful răsturnare e doar umplutură, câlţi, concesiuni făcute 
amorului propriu. Dar eu, în materie de relaţii sexuale, nu cunosc 
decât o formă a amorului propriu, şi ea se operează călare pe bideu. 

— De multă vreme vindeţi cărţi poştale? 


— De când am terminat facultatea. Intenţionam să mă orien-tez 
spre cercetarea ştiinţifică, dar pe urmă, mama, care ţinea un butic, a 
murit şi atunci i-am continuat micul negoţ, fiind foarte rentabil. 

Adesea destinul ne schimbă ambițiile nobile. Câţi n-au 
abandonat medicina ca să conducă restaurantul părinţilor sau robo- 
tica pentru o dugheană de tir dintr-un bâlci? În confruntarea bani-vo- 
caţie, aproape întotdeauna primii câştigă. Dacă tatăl lui Louis 
Pasteur ar fi ţinut un bordel, poate mai crăpam şi în ziua de azi de 
turbare. 

Fata câştigă vânzând flecuşteţe, foarte bine. Asta-i adevărata 
înţelepciune. N-ai nevoie de prea mulţi bani şi nici de prea mult 
spaţiu ca să-ţi duci zilele. Întotdeauna crezi în mod greşit că ţi-ar 
trebui mai mult. Invidiezi marile proprietăţi, marile maşini, marii 
oameni. Ce prostie! Eşti mai câştigat cu o garsonieră, o mâncare 
congelată, un Citroen 2 CV şi stima portăresei. În orice caz, îţi 
trăieşti mai bine bătrâneţele, această croazieră imobilă. 

N Iar pe mine mă cuprinde spaima când mă gândesc la Toinet. 
Imi fierb măruntaiele ca după prea mult iaurt. li spun: 

Mi-ar plăcea să vizităm Luna Park din Prater. Intotdeauna am 
fost fascinat de bâlciuri. Nu pot suferi caruselele, dar felul cum se 
comportă oamenii mă încântă. Parcă ar înnebuni cu toţii. Nimic nu-i 
mai reţine. Din clipa în care se aşează într-o nacelă rotitoare, 
încetează de a mai fi ei înşişi. 

Tânăra îmi răspunde că o cheamă Heidi şi că, desigur, nici nu 
şi-ar dori altceva decât să mă conducă în parcul de distracţii. 
Continuăm să pălăvrăgim veseli. E foarte curioasă să cunoască 
Parisul. Şi-l imaginează ca fiind metropola viciului, locul din lume 
unde se satisfac cele mai bestiale instincte. Li pictez tabloul pe care-l 
aşteaptă, fiindcă nu se cuvine să-ţi decepţionezi interlocutorii. 
Întotdeauna - pe gustul lor, cum mă asigura Béru. li povestesc despre 
îmbrăţişările fierbinţi, noaptea, pe Champs Elysées, pe capotele 
maşinilor, în lumina orbitoare a neonului. Íi descriu falimentul 
târfelor în ianuarie, la porţile Saint-Denis, Saint-Martin: totul trebuie 
să dispară! Două la preţ de una! li relatez despre infirmierele care 
propun cu gentileţe injecții cu morfină pe marele bulevarde. li 
vorbesc despre negustorii ambulanți care-şi vând marfa pornografică 
mergând de la o masă la alta prin braserii. li explic cum chelneriţele 
de prin restaurante, în chiloţi despicaţi se pretează la tot felul de 
perversiuni pe sub mese, în vreme ce clienţii degustă specialitatea 
ca-sei. Heidi rămâne cu gura căscată, drăgălaşa bunicuţă. Scoate 
exclamaţii împănate cu interjecţii de consternare. Ştia ea! Auzise! 
Dar de aici până să-ţi închipui una ca asta... 

Ia-ţi o vacanţă întruna din zilele astea, şi te duc să vizitezi 
Parisul. Perspectiva o face să se cutremure. Se şi imaginează 


dezarticulată, plină de sifilisuri intratabile şi de pustule să nu mai 
îndrăznească să scoată capul în lume, un şancru pe moment şi SIDA 
în perspectivă, cu matricea pe butuci, ovarele distruse, uterul făcut 
varză. Cere îndurare cu anticipație. Să se rătăcească prin asemenea 
locuri! Ar trebuie să fie o zănatică! Cu atât mai mult cu cât penicilina 
îi provoacă alergie! Candoarea ei mă distrează. Temerile ei mă 
amuză. Ne mâncăm gulaşul şi plecăm. 

Un lucru de care sunt convins e că, dacă Toinet a venit în acest 
parc de distracţii, s-a dus precis să încerce roata mare. 

Cum abia se lasă înserarea, încă nu-i luată cu asalt. Dar 
japonezii din catedrală sau alţi colegi de birou se îmbulzesc să tragă 
totul în poză. Iau biletele de la casă şi se îmbulzesc în nacele, fără a 
se opri din mitraliat cu afurisitele lor de flashuri. 

Când toată hoarda s-a instalat şi roata imensă începe să se 
învârtească pe muzică de Strauss, îl iau la încălzit pe lucrătorul de la 
îmbarcare. 

Ca să discutăm puţin, fără a-i imita pe plenipotenţiarii din 
Rethondes:" (ce ar putea căuta ei într-un luminiş ca ăsta!), încep prin 
a-i strecura în palmă o hârtie cu valoare mare. O apucă surprins, dar 
prompt şi mă întreabă din ochi. Ce vreau în schimbul bancnotei? 
Ceva mângâieri? (clar sunt însoţit de o tânără), mâna soră-sii? 
Adevărul despre trecutul cancelarului Waldheim?! 

— Ascultă-mă bine, îi spun. Azi după-amiază a venit aici o 
doamnă bătrână şi cocoşată cu un băieţel, un francez, îmbrăcat 
într-un bluzon albastru cu ecusonul turnului Eiffel. I-ai remarcat? 
Omul nu stă pe gânduri nici o clipă. 

— Da, domnule! 

— Fii bun, povesteşte-mi exact ce s-a întâmplat! 

Să ştii că instinctul poliţist există în noi. E un fenomen tare 
interesant. Felul în care am venit direct aici şi m-am adresat acestui 
tip înalt, tânăr, cocârjat ca o salcie sub canadiana lui de oaie. O forţă 
confuză. Te-ai putea aştepta ca el să conteste, să caute în mintea lui 
(unde locul pare limitat), dar nu. Iți răspunde direct, fără să şovăie 
(Domnul fie binecuvântat): 

— Băiatul vrea ca doamna să se urce cu el, dar ea a refuzat, 
spunea că-i prea bătrână şi că inima ei bolnavă n-ar suporta. Atunci, 
copilul a urcat singur. Când roata s-a pus în mişcare, două femei s-au 
apropiat de bătrâna cocoşată şi i s-au adresat. 

— Le cunoştea? 


11 Comună de pe Oise. Franţa, unde s-au semnat armistiţiile din 11 
noiembrie 1918 şi 22 iunie 1940 - într-un luminiş al pădurii Compiegne. (n.tr.) 
12 Cum există o gaură în trecutul lui nazist, în Austria a fost poreclit „Gaura 


lui Kurt". (n a. Waldheim Kurt (n. 1918) diplomat şi om politic austriac. Între 1986- 
1992 - preşedintele Austriei. (n.tr.) 


— Nu. Dimpotrivă, părea surprinsă şi la început chiar am avut 
impresia că-i era frică. 

Pasionant, nu? Îţi dai seama? Un simplu băiat de la roată care- 
ţi furnizează o informaţie atât de capitală! Valsul umple tot cerul. 
Roata se învârteşte maiestuos sub fascicolul diferitelor reflectoare. 
Zănatecii ăştia de japonezi cotcodăcesc ca nişte bibilici. 

— Continuă, bătrâne, mă interesează ce-mi spui. Chiar mă 
întreb dacă nu-i cazul să-ţi votez o nouă primă. Íl întărât eu. 

Râde stânjenit ca omul pudic căruia i se propun poze 
pornografice. Ar vrea să se uite la ele. (iar i-e frică să nu dea tocmai 
peste nevastă-sa făcând amor cu un monitor de schi. Îmi spune: 

— Cele trei femei au discutat de-o parte. Tinerele zâmbeau şi, 
până la urmă, doamna cu ghebul s-a liniştit. Când s-a oprit roata. l-a 
strigat pe băieţel şi l-a prezentat celor două femei. Una dintre ele i-a 
cumpărat napolitane. Şi pe urmă au plecat împreună. Mai multe nu 
ştiu să vă spun Herr Doktor, în ciuda dorinţei mele de a vă fi pe plac. 

O nouă bancnotă îi demonstrează dimensiunea generozităţii 
mele. 

— Ce l-aţi întrebat? mă chestionează Heidi, curioasă ca 
majoritatea femeilor (se vorbeşte despre o cifră de aproximativ 104 
la sută). 

Nişte precizări în legătură cu roata, care, într-o măsură, este 
turnul Eiffel al vostru, deşi e rotundă şi se roteşte, îi răspund. 

— Aş fi putut tot aşa de bine să vi le dau şi eu, nu uitaţi că vând 
ghidul Vienei şi l-am citit. 

— Voi avea în vedere, îi promit. 

Dar nu-mi pot lua gândul de la Toinet. Cred că oamenii 
care-l hărţuiau pe Felix i-au reperat ascunzătoarea. Au urmărit-o pe 
madam Muelner când a ieşit cu băiatul meu. Ín vreme ce puştiul se 
dădea în roată au agăţat-o. Şi pe urmă? Nu înţeleg de ce n-au venit în 
apartament să pună mâna pe profesor. Cum de l-au putut depista în 
catedrală, deghizat în mamă-mare? Şi de ce i-au răpit pe Toinet şi pe 
cocoşată? În ce scop? Stai aşa, încerc să-mi imaginez... Tipele i-au 
luat la întrebări pe amândoi. Acum ele ştiu cine sunt şi ce învârt prin 
Viena. la te uită, nostim de constatat că până acum, in aventura asta, 
sunt amestecate numai femei. Femei la motelul din Atlanta, femei 
care au încercai să-l răpească pe profesor în Viena, femei care se iau 
de madam Muelner şi de Antoine bis, o femeie care-l umflă pe Felix 
din faţa catedralei. 

Ce-ai face în locul meu? Te-ai întoarce în apartament să aştepţi 
ce-o să se mai întâmple? I-ai alerta pe poliţiştii austrieci? Sau ai 
încerca să scormoneşti pe ici pe colo ca să dai peste nişte indicii? 

Dacă e cineva perplex din cauza mea, aceea e Heidi. Modul 
meu de a mă amuza într-un bâlci e de-a dreptul ciudat. În loc să iau 


trenul fantomă, titirezul zburător, barcarola fermecată, mă cufund 
într-O meditaţie infinită, Îmi respectă mutismul, înțelegând bine că-i 
consecutiv unei furtuni interioare, ale cărei valuri puternice răzbesc 
din ochii mei, cum scria cu acea stăpânire a meşteşugului obişnuită 
lui, Le Pen Ajouir, în cartea sa de amintiri, unde el apare sub 
diminutivul distins de Cadichon. 

Merg alături de Heidi prin mulţime. Abătut, artistul. Evident, 
avem de-a face cu nişte japiţe care se comportă suplu, alunecos. Fără 
violenţă! Totul scăldat în vaselină. Cu degetele unse şi unghiile tăiate 
până în carne ca să nu lase zgârieturi. Suav! 

Brusc, mă opresc din drum şi mă întorc spre Heidi. 

— Of! Doamne, stau şi mă întreb ce caut aici! explodez eu. 
Unde mergem, dragă? 

— La mine? îmi propune. 

Asta-i bună, ţinând seamă de atitudinea ci până în prezent, nu 
mă aşteptam la un asemenea deznodământ; de unde şi morala: că 
poţi să ai tot felul de surprize din partea femeilor. 


x 
* x 


Opreşte Triumph-ul în fața unui bloc nou de la periferie. O 
construcție de un standing mediu, care proliferează în lumea 
întreagă, indiferent de latitudini şi longitudini. Oamenii simt nevoia 
să se uniformizeze. Dormitul, mâncatul, băutul, reprodusul, ortul 
popii, trebuie să aibă acelaşi ambalaj, acelaşi gust, aceeaşi culoare, 
acelaşi prezervativ, ca să nu contractezi Sida. Toți suntem arielizaţi. 
knorrizaţi, foiletonizaţi, marlborolizaţi, japonizaţi. Şi ce încântați ne 
simţim! Facem un complex de cazarmă. Uniforma rămâne visul 
nostru secret. Şi atunci, ne cumpărăm maşini care seamănă toate, 
facem dragoste cu aceleaşi femei, cumpărăm acelaşi tip de case în 
cvartale aglomerate, cu piscine, terenuri de tenis şi foişoare de 
observaţii. 

Bineînţeles, Heidi dispune de un parching subteran. Un 
ascensor te urcă în apartament. Dai direct, sau aproape, într-un 
living cu balcon. Alăturat, un dormitor, o bucătărioară şi o baie. Intre 
camera de zi şi cea de culcare - o denivelare de două trepte. Totul e 
alb, cu mobile de care, la prima vedere, nu ştii foarte bine despre ce-i 
vorba, dar care se pretind design. Pe pereţi, gravuri despre care nu 
ştii ce vor să reprezinte, iar televizorul nu ştii pe ce parte ar putea 
avea ecranul. Pe scurt, genul de locuinţă care face impresie, în 
măsură să epateze musafirii veniţi pentru prima dată, dar pe urmă, 
când le explici că fesele astea cu patru picioare de femeie sunt 
scaune şi că roata de formula unu din plastic e o masă joasă, încep să 


le admire, iar mai departe, tu eşti nevoit să te descurci cu ele cum 
poţi, biet idiot! 

Gazda îmi ia impermeabilul cu epoleţi. Dacă m-ai vedea cu el, 
ti-ar veni să mă strigi Martial! Imi arată un soi de bar, dinaintea lui 
cu scaune de maşină agricolă. 

— Un drink? 

Vânzătoarea de postcards mă ia acum pe americăneşte! 

— Whisky Coca! îi spun, ca să mă dovedesc performant. 

Se duce după gheaţă la frigiderul-congelator care-i furnizează 
cuburi la dorinţă. Bem. În sinea mea, mă gândesc că amazoanele lui 
Felix nu-i vor face nici un rău lui Toinet. Numai nişte sadici ar putea 
ucide un băieţel. Liniştindu-mi parţial moralul, o apuc pe amfitrioană 
între ghearele melc avide şi o strâng în braţe, plecând de la 
principiul că, dacă m-a adus la ea acasă după zece noaptea, fără să-i 
fi sugerat, n-a făcut-o ca să-i zugrăvesc W.C.-ul şi nici ca să-i desfund 
chiuveta. 

Dumnezeule, ce limbă agilă mai are Fräulein Heidi! Ascuţită, 
ca de cameleon, îţi badijonează direct glota. Şi piciorul care i se 
insinuează între coapsele mele! Abia am timp să număr până la zero 
virgulă zero unu că-mi şi plasează o mână teribil de expertă. Sunt 
fierbinţi castanele! Zece franci un pumn! Serviciul ci de investigaţii 
vrea să ştie tot, fapt ce mi se pare legitim. Toate muierile sunt aşa 
prima dată. Ai venit să le faci o demonstraţie de amor şi ele te 
evaluează. Ochii lor sunt precum cadranele aparatelor de distribuit 
bani. Vezi în ei învârtindu-se sarabande de mădulare de toate 
dimensiunile. Cucoanele astea încearcă să te calibreze. Se întreabă 
cât eşti de dotat şi dacă le vei oferi un beţigaş de miambal sau o 
prăjină pentru un vultur regal. Adesea, nu mai au răbdare să dăinuie 
în dubii. Prevalează dorinţa şi atunci îţi pipăie colivia ca să se 
convingă de conţinut. Să-şi lase visul să se împlinească sau să treacă 
totul la rubrica pierderi şi profituri! Dacă le încurajezi, te palpează 
fără echivoc. Informaţie deliberată. 

Heidi întreprinde investigaţii şi dintr-un foc se linişteşte: în 
noaptea asta o să fie sărbătoare în sat! A descoperit un modul 
performant. Mă lasă ca să dea un telefon. Trebuie că sună la un bar, 
pentru că percep, de departe o hărmălaie de glasuri. Se prezintă că-i 
Heidi şi roagă să fie anunţată prietena ei Gretta, când va veni, că n-o 
mai poate caza la ea, cum fusese prevăzut, pentru că i-a sosit cineva 
din familie. 

O clipă mă întreb dacă nu cumva, în momentele ei de uitare, 
cade în safism. Dar ce mă interesează pe mine apucăturile ei? Dacă 
mă pot exprima astfel. 


DESENEAZĂ-MI O LOVITURĂ DE GRAȚIE 


Şi atunci, la ce bun să mai epiloghez, cum se exprimă unii prin 
cărţi. Urmează scena clasică de amor. 

Ştii cu câtă grijă îmi îndeplinesc prestațiile în afara frontie- 
relor noastre din dorinţa de a lăsa din partea Franţei o amintire 
aleasă asupra trecerii mele. O iau cu încetinitorul. Numărul cu 
genele pe vârful sânilor, limba scotocind văgăuna ombilicului, apoi 
coborând în infern şi lăsând o dâră argintie pe pântecul ei până la 
pădurea tropicală, luxuriantă. Multe austriece sunt brune, cu o 
pilozitate suplă, uleioasă, aproape mătăsoasă. li coafez freza cu 
limba, ceea ce le înnebuneşte mintenaş pe aceste gingaşe feţişoare. 
Cu cărare pe mijloc, of course! Apoi alint restul pentru a-l izola de 
mediul încon-jurător şi a-i da posibilitatea să se manifeste tumultuos. 
Fräulein Heidi are tresăriri de bun augur, punctate de mici strigăte 
judicioase. 

În treacăt, am să te pun în temă asupra unui aspect, fiule. 
Calitatea plăcerii unei femei pe care o încălzeşti se recunoaşte după 
reacţiile ei sonore. Nu te lăsa înşelat de gemete prosteşti, bune 
pentru filme porno. Din cele pe care le găseşti în bobine, vândute la 
metru prin farmacii. Gemetele de târfă sunt bune pentru alţii, băiete! 
Pentru naivi. Numai nătăfleţii se lasă duşi. Când e vorba de 
adevărata plăcere nu te poţi înşela: ea e melodioasă, gânguritâ. E 
frumos, îţi trezeşte simţuri secrete, îţi încântă subconştientul. 

Heidi propagă vocalize â la Callas. Sunete plecate din adâncul 
gâtului, din adâncul vremurilor. Bunicile noastre din caverne 
probabil că emiteau asemenea strigăte înainte de a învăţa să 
vorbească, când făceau dragoste cu gorilele lor. Numai pentru a auzi 
o asemenea muzică inventezi proceduri absolut inedite pe care 
nimeni nu le-a realizat vreodată cu degetele, cu limba sau cu ce-ţi 
vine la îndemână. Tot felul de dulcegării! Frotiuri supreme. In 
demersul tău e inspiraţie. Te exprimi inefabil prin tot felul de. gesturi 
mărunte, minciuna unei nopţi de vară. Mă pregătesc de o operaţiune 
extrem de delicată, pe care partenera mea pare să n-o cunoască, eu 
fiind singurul bărbat din lume capabil s-o reuşească fără anestezie, 
când cineva sună la uşă, într-un ritm convenit. 

Înainte de a merge mai departe, ţin să-ţi precizez că, sub nici 
un pretext nu trebuie să practici această figură tovarăşei tale de pat, 
fără să mă consulţi. Dacă nu eşti înfierbântat ca un bengali, stau şi 
mă întreb de ce mai citeşti cartea. Pentru a reuşi figura de care-ţi zic, 
trebuie să fii un tehnician competent (sau invertit, după caz). Ea 
necesită o perfectă stăpânire de sine, o îndrăzneală nuanţată, şase 
degete fără artrită, limba de o agilitate perfectă, glande salivare 
performante şi un eventual adaos de oleaginoase rafinate, stil ulei de 
migdale dulce - de exemplu. Mă voi abţine să-ţi dau aici modul de 


întrebuințare, convins din capul locului că ai fi tentat să treci la fapte 
fără a mă aştepta, ceea ce ar risca să provoace grave leziuni damei 
visurilor tale. Am întâlnit impetuoşi a căror partenere, în urma unor 
asemenea manevre, n-au mai putut sta în şezut săptămâni de-a 
rândul, iar mai târziu, numai pe un vraf de perne umplute cu puf. 

Pauză, să trecem la soneria semnalată puţin mai înainte 
fidelului meu cititor. Când o aude, Heidi depune armele, se ridică şi, 
cu o expresie rătăcită, îmi spune: 

— E Conrad. 

Eu, flegmatic, o întreb: 

— Cine-i Conrad? 

— Prietenul meu. E teribil de gelos. 

— În cazul ăsta, nu-i deschide. 

Lovituri de pumn izbesc în uşă. Răsună o voce de jucător de 
rugby care-i cere o pasă partenerului pe cale să încerce un eseu: 

— Deschide! Ştiu că eşti acasă, ţi-am văzut maşina în garaj! 

— Dacă nu deschid, ăsta sparge uşa, mă previne vânzătoarea 
de cărţi mai mult sau mai puţin poştale. 

— Atunci, deschide-i! o sfătuiesc eu, nefiind încăpățânat de fel. 
Nu-i o plăcere pentru ea. Se teme pentru mobilierul design, destul de 
şubred, totuşi. 

Pe mine cel mai mult mă supără că n-am putut duce treaba la 
bun sfârşit! În plin avânt! Tocmai când micul francez se pregătea să 
viziteze lucrările! Asta chiar e ziua mea cu ghinion! Sper că n-ai de 
gând să pretinzi contrariul, nu? 

Pe palier, bubuielile şi strigătele sporesc în insanitate şi 
intensitate, Heidi îşi trage pe ea rochia de casă. 

— Îmbracă-te repede, îmi spune. 

Apoi, iese din dormitor şi închide uşa. Resemnat, îmi populez 
iar slipul. Trag pantalonul, în lipsa demoazelei, cămaşa, dar n-am 
timp s-o mai închei, fiindcă îşi face apariţia un haidamac zdravăn şi 
urât. Deloc grațios, te previn. Un vlăjgan de vreo patruzeci de ani, cu 
gâtul foarte gros şi foarte scurt, urechi umflate de pumni încasaţi în 
decursul unei vieţi care n-a fost întotdeauna prea blândă, arcade 
proeminente, o privire ca ghidonul unei biciclete de curse şi nasul 
spart de atâtea ori că n-a mai rezistat nici un cartilagiu şi acum arată 
ca un rât pe o tavă cu preparate din carne de porc. 

Noul sosit e îmbrăcat într-o haină marinărească a cărei 
justificare n-o văd într-o ţară aşa de deliberat continentală ca Austria, 
un pulover cu guler mare întors şi blugi cu complementul lor direct: 
bascheţii, plesniţi pe margini. Silueta clasică a banditului fioros, care 
aşteaptă să fie astfel catalogat de la prima vedere. Se opreşte teatral 
în pragul uşii. 

— Eram sigur! glăsuieşte el cu o voce groasă. 


Apoi, scoate din buzunar un cuţit lung cât o franzelă şi cu un 
deget expert apasă pe declanşatorul lamei. A 

Eu îmi zic că, în mod inevitabil, o să ne luăm la cafteală. In loc 
să-mi închei nasturii cămăşii, o scot de pe mine printr-o dublă 
mişcare a umerilor. 

— Vrei să-ţi faci unghiile, amice? îl întreb pe cuţitar. 

E un primar», respectiv un primat. Când muierea îi pune 
coarne. În loc să-i cârpească o pereche de palme, făcând-o cocotă, se 
ia de partenerul ei. Prostia asta n-am s-o înţeleg niciodată. Reacţia 
cerbului! A câinelui! A cormoranului! La ce ne-a mai servit că ne-am 
ridicat pe picioarele dinapoi şi că ducem după noi un creier 
voluminos cât popoul unei croitorese, dacă ne comportăm ca 
necuvântătoarele? 

Conrad face un pas înainte, ţinând cuțitul ridicat convenabil, 
adică la nivelul curelei, cu cotul sprijinit în şold. 

— Ai să plăteşti! scrâşneşte el. 

Asta-i expresia consacrată. Un dur furios nu mai vorbeşte: 
scrâşneşte! Atunci eu, filozof, îi spun: 

— Bun, tu mă tai, eu o mierlesc, copoii pun laba pe tine şi 
sfârşeşti la pârnaie unde ai să ispăşeşti ani lungi de temniţă. În afara 
acestui program mai ai şi alte proiecte? 

Calmul meu, tonul indiferent, par să-l descumpănească. 

— Dacă nu plăteşti cu sânge, atunci, scoate banii! mă anunţă 
el. 

Pentru mine spusele lui reprezintă o scânteie, ştii ce scânteie? 
Da, de lumină, ai ghicit! Dar pariez că ţi-a suflat Jean Dutourd“. Ce 
părere-ţi faci: a fost ales în Academie pentru operele lui complete 
Capete Pătrate. Dar uite că mă ţin de digresiuni! Asta-i viciul meu! 
Slăbiciunea mea! O idee naşte alta. Mă întreb care o să fie ultima. 
Gândul cel de pe urmă al unui om, e impresionant dacă stai şi să 
meditezi. Abia reuşeşte să-l formuleze şi pe urmă ecranul se tulbură. 
I se închid ochii. The End. În ultima clipă, aş vrea să pot glumi. Să-mi 
iau adio de la mine printr-un calambur. Printr-o butadă, ceva acolo. 
Să mă gândesc de pildă: „S-a terminat, mare scofală". Doar atât, 
Doamne, te rog. Din spirit sportiv. Numai noi doi o să ştim. N-am să 
suflu o vorbă la nimeni. Ingerii, arhanghelii, sfinţii sau sufletele 
chinuite care bântuie pe sus, ai cuvântul meu, că nu vor afla nimic. 
Mucles! Dar poate că pe lumea cealaltă nu-i decât întuneric, tăcere şi 
frig. lată de ce trebuie să ne amintim de defuncţii noştri, fiindcă s-ar 
putea să nu ne aibă decât pe noi ca viaţă eternă! 


13 Denumire dată în caracterologie persoanelor la care predomină reacţiile 
imediate, impulsive, (n.tr.) 
14 Jean Dutourd (1920) scriitor francez. Opera lui glorifică eroismul, 


combate mediocritatea şi însuşirea ideilor preconcepute, (n.tr.) 


Îţi spusesem cu câteva rânduri mai sus că în mintea mea a 
scăpărat o scânteie de lumină. De data asta îmi explic: o vânzătoare 
de ilustrate rareori e bogată. Rareori e frumoasă. Şi nu circulă în 
Triumph. N-are un apartament rezidenţial cu mobilierul „actual". Mă 
prind brusc cum că tipa învârte o afacere întâia. Vine în contact cu 
turiştii. Pe cei singuri, care par dezorientaţi, îi farmecă mintenaş cu 
mutrişoara ei delicată şi ochii mari de un albastru intens. Operează 
acroşări selecţionate. Se lasă vrăjită de „clienţii" ei, apoi îi aduce la 
ea acasă. Îşi anunţă concubinul printr-un telefon, potrivit înţelegerii. 
Tipul apare în mijlocul zbânţuielilor. Îşi scoate jungherul ascuţit şi îşi 
joacă lama făcând-o să scânteieze în lumină. Tontălăul prins în 
flagrant delict se sperie de nu mai poate. Plăteşte preţul maxim. În 
fond, e şi ăsta un negoţ. Ca paravan al prostituării ei, Heidi are 
geamantanul cu ilustrate şi bibelouri. Trebuie că murea de râs în 
sinea ei când îi brodam un Paris al viciilor, în felul meu! Cei doi 
câştigă probabil frumuşel, având ca singur accesoriu un cuţit, de 
care nu s-au servit niciodată. 

Il iau pe tip peste bombeu: 

— Cârdăşia voastră nu-i rea deloc, iubiţilor! 

Tipul pare vag indecis. Profit. Cu o mişcare rapidă apuc colţul 
unei perne şi o arunc în burta lui Conrad. Jungherul lui plon-jează în 
grămada de perne. Eu, cu torsul gol, agil, relaxat, simţin- 
du-mă în largul meu, îi ard o lovitură de cap în fălci. Omul se clatină 
şi în căderea lui zdrobeşte noptiera şi veioza cu abajur roz pal, care 
răspândea reflexe atât de delicate pe fesele lui Heidi. Îl înşfac de 
reverele tunicii marinăreşti şi-i aplic un croşeu în bărbie. Încearcă să 
riposteze, dar eu îi cobor haina de pe umeri şi-i imobilizez braţele: 
copilăria artei! Rapid, un doi, l-a umplut borşul. Nasul îi sângerează, 
în vreme ce privirea i se tulbură. O nouă lovitură în pometele drept! 
încă una pe stângul şi iată-l dotat cu o pereche de ochelari de soare. 

Îl termin printr-un croşeu înşurubat în ficaţi! Bila începe să-i 
curgă instantaneu. Cade în genunchi. Eu, mereu suveran, recuperez 
perna sfârtecată, scot din ea cuțitul, îl închid, şi-l bag în buzunarul 
pantalonilor. 

După care, termin ceea ce începusem, respectiv, îmi îmbrac şi- 
mi închei cămaşa, din țesătură ecosez, fluierând. Conrad îşi revine cu 
greu din bătaia încasată. Sughite pernicios, nu-şi poate stăpâni 
gemetele şi frisoanele premergătoare. E terminat definitiv; un knock- 
down integral. 

Demoazela Heidi n-a scos o vorbuliţă. Cu braţele încrucişate, a 
rămas, sprijinită de tocul uşii, privindu-mă cu admiraţie. Recunosc, 
am operat fără bavură. Curat, în ordine! Nici o contestaţie posibilă. 

Şi atunci, în mintea mea se elaborează nişte idei. Ştii că sunt 
un generator. 


— Vă merge întotdeauna combinaţia asta? o întreb eu pe Heidi. 
Un surâs palid, lipsit de bucurie, pluteşte pe buzele ei. 

— E cam jalnică, urmez eu. Prostituţie, numai că nu-i ziceţi pe 
nume. Treabă de cârpaci. Cari după tine, draga mea, un papă-lapte în 
piele de iepure. Cu moaca lui de neisprăvit bănuiesc că nici dragoste 
nu ştie să facă. Ai înţeles, înaintea venirii lui, ce ar fi însemnat o 
repriză de amor pe cinste? Concluzia: ne-a stricat cheful ca să se 
aleagă cu moaca stâlcită, iar eu am rămas mofluz. Tristeţea pluteşte 
în aer, n-ai impresia? Aveam atâtea proiecte arzătoare de realizat cu 
tine. Ai fi degustat ceva superb. Ai fi urlat la lună. Sper! Ştii cum e 
roata tailandeză? Şi n-ai să ştii niciodată. Cu atât mai rău pentru 
tine! Ai vrea să ţi-o descriu? Ca să-ţi dai seama ce-ai pierdut! Ai fi 
încercat-o pe urmă cu idiotul ăsta şi, mototol cum e, ar fi fost un 
fiasco. Fii atentă: te aşezi în genunchi cu picioarele depărtate şi-ţi 
treci mâinile pe sub acest pod încântător. Eu îl ascund pe Nestor în 
cutia cu delicii, apoi îţi apuc mânuţele adorabile şi procedăm ca 
tăietorii la joagăr, de-a lungul buşteanului. E o senzaţie uluitoare. 
N-am practicat niciodată această ingenioasă combinaţie fără ca 
partenera mea să nu-şi piardă vocea în final, de atâtea strigăte! 
Practic, ar trebui antifonată camera ca să n-ai bătaie de cap cu 
vecinii. 

Bun, iată-mă gata îmbrăcat. Suflu peste falangele îndurerate 
de corecţia administrată şantajistului de alcov. 

— Te simţi mai bine, drăguță? Forma ta cam lasă de dorit. Eşti 
în perioada ciclului sau ce-i cu tine? 

— Cine eşti dumneata? bolboroseşte el, fiindcă i-am lăsat 
buzele intacte şi profită de ocazie pentru a exprima lucruri de primă 
necesitate 

— Unul care nu seamănă cu guguştiucii cu care ai de obicei de 
a face. Presupun că ti-au ieşit în cale numai nişte nătăfleţi, îngroziţi 
de cum îţi scoteai la iveală scobitoarea, nu? 

Tipul ridică din umeri şi se scoală de bine de rău în picioare. 
Se mai clatină puţin, dar şi-a revenit. li ordonă lui Heidi să aducă un 
şnaps. Femeia îi dă ascultare şi iată-ne ciocnind toţi trei, ca nişte 
prieteni la cataramă, care nu s-au văzut de multişor şi se pregătesc 
să mănânce clătite, fiind sărbătoare. 

— Să vorbim limpede, Conrad, atac eu aproape imediat. Faci 
parte din lumea interlopă vieneză, presupun? 

Omul dă din umeri. 

— Nu tocmai. 

— Nu tocmai, dar o frecventezi când se iveşte ocazia, nu-i aşa? 
Nu spune nimic, de unde trag concluzia că răspunsul e afirmativ. 

— Aş vrea să-ţi fac o propunere cinstită, tipule. Zece mii de 
dolari e o sumă frumuşică, nu? 


Scot din haină teancul dat de Felix şi număr zece mii de 
verzişori. Conrad, uluit, parcă-i un peşte exotic care se uită la un 
turist japonez prin sticla bombată a acvariului, considerându-l vecin 
de palier. 

— Vreau să găsesc cât mai repede cu putinţă trei dudui care 
circulă cu o maşină mare neagră. Două sunt blonde şi una brună, 
îmbrăcată într-un costum de piele. Heidi, care a zărit-o pe aceasta 
din urmă în piaţa catedralei, îţi va da toate semnalmentele. 

— E fata care era cu... mama dumitale? face vânzătoarea de 
cărţi poştale, care are capul pe umeri. 

— Exact, văd că mă înţelegi cum trebuie. Un alt amănunt, 
băiete, aceste trei fete, după mine, sunt străine. Au răpit două femei 
bătrâne şi un băieţel în decursul zilei de azi. Le văd având sediul într- 
o casă discretă. Crezi că reţeaua ta de răufăcători ar fi în măsură să 
mi le repereze pe cele trei fete cât mai rapid? În afara celor zece mii 
de dolari, ai mai câştiga stima mea şi cea a tuturor oamenilor de 
inimă. 

Conrad nu-i nici frumos, n-are nici creierul la fel de mare ca 
cel al lui Blaise Pascal. N-a inventat apa caldă, pentru simplul motiv 
că n-are nevoie de ea, dar e supus, avid de bani şi dornic să probeze 
că poate fi altceva decât un punching-ball, dacă se prezintă ocazia. 

— S-ar putea aranja, declară el. 

— Pe cinstite? 

— Da, şi sigur pe ce spun! afirmă el. Perfect! 

Pentru a proceda conform tradiţiei, rup în două teancul de 
bani. 

Restul la livrare, îi spun întinzându-i o jumătate. O îndeasă în 
buzunar. 

— Ai înţeles bine ce vreau, băiete? Două dudui blonde plus una 
brunetă, au răpit două bătrâne şi un copil. Puştiul e francez: zece ani 
şaten, bătând spre un blond venețian; cu pistrui în jurul nasului. 

"De îndată ce ai noutăţi, caută-mă la hotelul Metternich." 

Îmi torn pe gât paharul dintr-un foc şi las cuplul pradă 
perplexităţii 


DESENEAZĂ-MI LINIA VIEŢII 


Răufăcătorii de teapa lui Conrad sunt ca un prezervativ găurit! 
Apă de ploaie! Când îţi afirmi superioritatea asupra lor, în loc să te 
urască, ei te admiră. Fiecare dinte pe care li-l spargi, constituie un 
suvenir purtător de noroc şi escalopul de vițel folosit drept compresă 
e ca un pupic aplicat pe pleoape. 

Felul cum mă conduce până la uşă şi-mi strânge slugarnic 
mâna întinsă spune multe asupra servilismului său funciar. Tipul ăsta 
mă face euforic. Imi spun că nu-i exclus să obţin rezultate pozitive cu 
el. 

Părăsind acest tandem bizar, mă întorc la madam Muelner, 
sperând să fi fost pusă în libertate şi să-şi fi regăsit penaţii. Dar nici 
vorbă! Apartamentul e mai pustiu decât conştiinţa unui cămătar grec. 
Miroase a bătrâneţe, a hârtii îngălbenite, a bucate proaste şi reci. 
Atunci, ce să fac, îmi iau valea şi grăbesc spre hotelul Metternich. 
unde am mai tras cu ocazia unui precedent voiaj la Viena, dar acela 
fusese de plăcere. 

Mă aflam în compania unei austriece pe care mi-o prezentase 
Yves Simon. Mă vrăjise cu trupul şi romantismul ei. Fiindcă îmi place 
ca aceste două elemente să fie reunite. Când vreun idiot mă întreabă 
ce prefer la o femeie, inteligenţa sau farmecele, îi răspund că pentru 
mine una fără alta n-are nici o valoare. Să faci amor e plăcut; să 
discuţi e plăcut. Actul şi cuvintele trebuie să se completeze pentru a 
constitui clipa delicată la care fiece om are dreptul. 

Deşi fără rezervare, mi se găseşte o cameră confortabilă. 
Creton peste tot, un pat moale, mobilă stil mama-mare; totul însoţit 
de o sală de baie performantă. 

Mă dezbrac urgent şi mă cufund delicat într-un aşternut în 
acelaşi timp apretat şi suplu. Imi amân grijile pentru a doua zi şi mă 
las furat de reverii voluptoase, însoţite de clocotul sângelui şi urmate 
de vise pe care, dacă ţi le-aş povesti, ai avea ochii încercănaţi trei 
luni încheiate. 

O sonerie discretă mă aduce la realitate. Profitând de raza de 
lumină care se filtrează printre perdelele duble, ridic telefonul. O 
voce ca o dulceaţă zaharisită mă anunţă: 

— Aici portarul de noapte, domnule. A venit o persoană, pe 
nume Heidi, care doreşte să vă vadă de urgenţă. 

Tura mea nu face decât un sânge! Heidi! Cadranul fosforescent 
al ceasului îmi propune ora două şi zece. $mecherii mei să fi obţinut 
de pe acum noutăţi? 

— Lăsaţi-o să urce! 

Mă înfăşor cu un prosop de baie şi merg să deschid. Câteva 
clipe mai târziu, Heidi iese din ascensor. Se îndreaptă spre mine cu 
faţa încordată; intră fără o vorbă. Deşi mă uit la ea cu o privire 


interogatoare, tipa tace mâlc. Dar ştii ce? Începe să se dezbrace cu o 
viteză supersonici Instantaneu rămâne goală. Ai crede că execută un 
număr de circ. 

Ajunsă în uniforma de gală a Evei, sare pe pat, îngenunchiază, 
cu picioarele foarte depărtate, îşi trece mâinile pe sub acest arc de 
triumf şi aşteaptă. 

Acum am înţeles: descrierea figurii tailandeze nu i-a dat pace 
să doarmă şi a venit la hotelul Metternich pentru a încerca 
tratamentul. 

Îmi plac femeile nesăţioase. Cele care-şi duc până la capăt 
intenţiile cu orice preţ. O.K. pentru prestație, fetiţo! Imi e suficient să 
admir acea panoramă intimă: bolta de aur, linia picioarelor admi- 
rabile, ca să mă simt intens disponibil. 

Îi practic două sau trei mângâieri delicate, preliminare, în 
vederea pregătirii terenului. Michel, grădinarul de la Tele Matin îţi 
repetă mereu: să nu plantezi niciodată fără amenajarea convenabilă a 
terenului. Ai uneori de a face cu nişte distraţi care fac livrări franco- 
porto şi împlântă rădăcina. uitând de îngrăşăminte, de bălegar, de 
stropitul prealabil şi concluzia, consensus omnium al tău cu flori 
polivalente a murit înainte de a se naşte. Or, eu o amenajez cores- 
punzător pe demoazelă înainte de a-i oferi cu generozitate ceea ce a 
venit să caute în toiul nopţii, în aşa hal imaginaţia îi tortura comoara! 

Curând, aşa cum o prevenisem, ocupanţii camerelor învecinate 
încep să demoleze pereţii, bubuind în ei cu pumnul şi nu numai. Ne 
strigă să încetăm vacarmul sau să-i chemăm şi pe ei, situaţia 
netolerând compromisul. Fräulein Heidi trebuie să-şi ţină gura, 
altminteri toată lumea va participa. Dar ea e lansată pe orbită. Uită 
de tot ce-o înconjoară, uită de condamnabilul tapaj nocturn, de bieţii 
călători solitari, obligaţi să-şi rezolve singuri problemele! Amorul 
meu propriu fiind în joc, mă lansez într-o manieră scânteietoare! 
Lancelot du Lac! Montgomery crăpând cu ciotul lui de lemn 
lampionul lui Henric a III-lea! O impetuozitate cvasi-războinică. Heidi 
îşi urlă extazul întregului univers! Să-i fie cunoscut monstruosul 
ospăț! Să se vorbească prin ziare şi la televiziune! Să afle şi 
generaţiile viitoare felul turbat în care o fericesc. O bravură de 
asemenea anvergură e de domeniul istoriei umanităţii. Nimeni n-are 
dreptul s-o treacă sub tăcere: ar fi pasibil de urmărire judiciară. 
Treabă la meserie, mamma mia! Reţine că-i foarte extenuant. În 
comparaţie cu mine, individul care câştigă maratonul la jocurile 
olimpice e proaspăt ca o nalbă. Când îmi termin isprava, până şi o 
pereche de bretele e mai băţoasă ca mine. Cele mai pernicioase 
avarii se află sub linia de plutire. Mă duc clătinându-mă la baie. Ar fi 
trebuit, din galanterie, să-i dau prioritate lui Heidi, dar ea zace de-a 
curmezişul patului, sfârşită. 


Îmi ofer un duş îndelungat, presupus reparator. Când mă 
întorc în cameră, fata e tot acolo, nemişcată. Ucisă de dragoste. 
Frumos titlu, nu? 

Aşezat pe marginea terenului de manevre, o mângâi cu o mână 
recunoscătoare. Mă abţin s-o întreb „Eşti fericită?" sau „Ţi-a plăcut, 
dragă?" Intotdeauna sunt pentru sobrietate. Prima virtute a unui 
campion e modestia: 

După un moment, reuşeşte să reacționeze. Se smulge din 
toropeala dulce şi merge să repare ireparabilul meu omagiu. Când se 
întoarce, eu sunt cel mort-copt. Îmi şopteşte la urechea dreaptă: 

— A fost extraordinar, n-am să te uit niciodată. Şi se îmbracă în 
tăcere. 

— Pleci? articulez eu ca unul căruia abia i se ţine proteza, dar 
vrea să mănânce caramele. 

— Trebuie să fiu acasă când se întoarce Conrad. Se ocupă de 
problema cu care l-ai însărcinat. 

Ea pleacă. Eu adorm. Timpul trece. Ziua profită pentru a ieşi 
din umbra în care se ascunsese. Undeva în hotel un zăpăcit de 
tâmplar se apucă de treabă şi o smintită de cameristă se dedă la 
încercări de formula una cu aspiratorul. Somnul meu se declară 
forfet. Comand o cafea tare şi într-o cantitate apreciabilă, cu chifle 
vieneze şi unt de Carpaţi. 

Înfulec cu un apetit de naufragiat recuperat. Când ajung la 
adunatul firimiturilor cu degetul umezit, se mobilizează telefonul. E 
domnul Conrad. 

— Salut, face el, ştiţi unde e Kunsthistorisches Museum? 

Eu, când e vorba de muzee, ştii că ţi-am mai spus-o, nu mă 
prea omor cu firea. Detest arta în lagăre de concentrare. Îmi place 
când arta îşi trăieşte viaţa de artă, acasă la Pierre, Paul, Jacques sau 
Jean Paul II. 

— Nu, dar îl găsesc eu, îi răspund. 

— Să fiţi la ora unsprezece în faţa muzeului. Pe treapta cea mai 
do jos a peronului, cu o garoafă la butonieră. 

— N-ar putea fi un trandafir? Sunt superstiţios. Garoafa poarta 
ghinion. 

— Mi-au spus „o garoafă"! 

— O.K., fie şi o garoafă, mai departe? 

— O să vină o ambulanţă şi o să oprească în faţa peronului. 
Urcaţi în ca prin uşa din spate. 

— Şi pe urmă? 

— O să fiţi condus acolo unde doriţi să ajungeţi. 

— Adică la cele trei fete? Da. 

— De ce nu mi se dă mai degrabă adresa? 

— Pentru că ele se află într-un loc unde nu puteţi să ajungeţi 


singur. Datorită ambulanţei, o să fie posibil să vă apropiaţi, înţelegeţi 
cum stau lucrurile? 

Perfect. 

— A doua jumătate a bancnotelor s-o daţi lui Heidi în faţa 
catedralei, când vă întoarceţi, O.K.? 

— S-a făcut. 

— Aş vrea să-mi recuperez şi cuțitul. 

— Am să i-l dau împreună cu banii. 

— Salut. 

Şi închide. Tipul pare puţin tensionat. Nu aşa de servil ca în 
seara precedentă. Am impresia că bumbăceala încasată nu-i dă pace 
să trăiască liniştit în dimineaţa asta şi că ranchiuna i se trezeşte pe 
încetul. 

E ora opt. Mă lustruiesc, mă dichisesc şi mă îmbrac. 
Cercetările au mers strună. Mafioţii lui Conrad au probabil un 
serviciu de informaţii operaţional. Un gând îngrijorat la adresa lui 
Toinet. Cum o fi reacţionat? Nu prea râu, mai mult ca sigur. E un 
Poulbot: care face faţă în orice împrejurare, inclusiv în cele mai 
supărătoare. O ocazie nesperată pentru el să se joace de-a cow-boy. 
Când am să-l recuperez, n-o să mai înceteze să mă bată la cap cu 
odiseea lui, Tintin. 

Nouă şi ceva; am tot timpul. înainte să plec, mă hotărăsc să 
pregătesc pacheţelul destinat lui Conrad, respectiv banii şi cuțitul. 
Neavând la îndemână un plic mare, iau din camera de baie unul 
dintre acele săculeţe puse la dispoziţia doamnelor ca să-şi evacueze 
prostioarele lunare. Sunt puţin mai lungi decât cuțitul proxenetului. 
Dau drumul lamei în interior şi jumătăţii de bancnote, după care 
îndoi partea de sus a săculeţului igienic. Vezi, îţi narez conştiincios, 
minuţios ca să-mi urmăreşti toate mişcările. 

În clipa în care dau să bag pachetul într-un buzunar interior al 
vestonului, ceva mă avertizează. Ştii, acea idee consecutivă unui 
detaliu pe care nu l-ai realizat bine pe moment şi care-ţi zgândăre 
subconştientul. Rapid, scot pachetul şi din el teancul de dolari dat pe 
jumătate. Drace! Ai luat plasă, tipule! Bancnotele astea rupte sunt 
false. Cu excepţia celei dc deasupra care e bună! Ba mai mult. 
celelalte nu sunt cupuri de o sută de dolari ci de cincizeci. Imitaţia e 
grosolană. Bancnote de teatru! La portiţa capului meu e o busculadă 
sălbatică. O grămadă de idei se îmbulzesc să intre fără bilet! Fac o 
triere rapidă. Dolarii daţi de Felix erau autentici, de o sută fiecare. 
Jumătatea de teanc pe care i-am propus-o lui Conrad era deci din 
bani veritabili. Atunci? Tu înţelegi ceva? Da, fiule: Heidi a venit în 


15 Vagabond din cartierul Montmartre, botezat după numele 
desenatorului care a creat personajul. (n.tr.) 
16 Erou de bandă desenată, creat in 1929 de către Hergé. (n.tr.) 


toiul nopţii să-mi subtilizeze cealaltă parte a sumei. A avut pregătit 
un surogat de teanc. Iar eu, fanfaron, mascul vanitos, nu m-am îndoit 
nici o fărâmă de secundă că ea n-ar fi venit atrasă de atributele 
bărbăţiei mele. I-am desfundat eşapamentul fără să mă prind că ea 
viza alte obiective. În vreme ce eu navigam sub duş, ea permuta cele 
două teancuri de bani. Şi acum, ticăloşii ăştia josnici au pus mâna pe 
cei zece mii de dolari ai prostului de Felix! Stai puţin să-mi răscolesc 
jăraticul meningelor. Nu mişca, simt că-mi vine... Dacă m-au 
escrocat, înseamnă că ei ştiu că n-am să pot exercita represalii 
împotriva lor. Deci, istoria cu ambulanţa miroase a răpire. Un drum 
fără întoarcere. Ce să fac? Să nu mă duc la întâlnirea din faţa 
muzeului? Cea mai elementară prudenţă mi-o impune. Obiecţii: dacă 
au complotat să mă lichideze, ar fi putut lua cealaltă jumătate a 
banilor de pe cadavrul meu. Sigur, dar exista riscul să n-o mai am 
asupra mea, iar dacă acționau cu complici, nu le-ar fi convenit să 
împartă prada cu ei. 

Eşafodez. 

Dacă aş dispune măcar de un colaborator! Ce mai aşteaptă de 
nu vin o dată cei doi puturoşi parizieni? De altfel, nici un negru şi nici 
un obez n-ar fi în stare să se integreze în planul elaborat de mine. Şi 
vei înţelege în mai puţin de nu prea mult timp. 

Perplex, merg prin cameră cu mâinile la spate, în atitudinea 
unui prinţ consort care se ţine după coada suveranei lui. Ca să 
sublinieze, aşa cum se cuvine, poporului că el nu vrea să se atingă 
nici măcar cu penseta de treburile statului. El e aici ca să perpetue 
dinastia, punct şi s-a mântuit! 

Dar în loc să-mi calmeze nervii, această preumblare în circuit 
închis nu face decât să mi-i aţâţe. Cobor la recepţie. 

Un lucru e ştiut în industria hotelieră: eficacitatea portarilor. 
Nişte potentaţi, tipii. Poţi să le ceri orice, cu condiţia să ungi 
convenabil: bilete de teatru, de avion, o prostituată, un popă, 
bomboane de tuse, o maseuză tailandeză, cremă de ras, o maşină de 
scris, un travesti brazilian, un falus gravat cu armele tale, o 
rezervare la Guy Savoye, operele complete ale lui Canuet, culoarea 
calului alb al lui Henric al IV-lea, cea a chilotului negru, aparţinând 
lui Alice Sapritch, ziarul Financial Time, ora exactă, prezervative noi 
şi ultimul (provizoriu) San-Antonio. 

Cel care tronează în spatele tejghelei de acaju e unul înalt şi 
slab foarte brunet, cu ochelari groşi în ramă de baga, din spatele 
cărora joacă nişte ochi de funcţionar la pompele funebre, în şomaj. 
Se uită la mine cum mă apropii cu un aer atât de îngrijorat că-mi vine 
să-i promit protecţie pe viaţă, mai înainte de a mă sprijini de contoar. 

În chip de preambul, depun pe mapa lui frumoasă din piele 
extenuată, o bancnotă redactată în şilingi şi comportând mai multe 


zerouri. 

Nu explodează de bucurie, dar îngrijorarea lui lasă loc 
interesului. Cu două degete dispreţuitoare, culege banii şi-i aruncă 
într-un sertar deschis, de parcă ar fi fost vorba de un prezervativ 
utilizat de elementele masculine ale unei întregi clase din ciclul doi. 

Fiind un om cu şcoala vieţii, ştie că nimic nu-i pe gratis, şi mai 
ales banii, deci, aşteaptă să-mi audă pretenţiile, aşa cum taică-su 
aştepta Anchluss-ul (fără entuziasm, dar cu resemnare). 

— Aş avea nevoie, pentru un timp limitat de aproximativ două 
ore, de un bărbat, aproximativ de talia mea, de vârsta mea, fără o 
calificare specială. Nu vreau nimic altceva de la el decât să se dea 
drept persoana mea în faţa unor oameni care nu mă cunosc decât din 
auzite. L-aş retribui mai mult decât convenabil. 

Funcţionarul de pompe funebre îşi lasă privirea apoteotică să 
rătăcească asupra persoanei mele. 

De ce ar trebui să se dea drept dumneavoastră, domnule? mă 
chestionează el. Vă întreb, pentru că ar fi primul lucru pe care ar 
vrea să-l ştie omul în chestiune. 

O pretenţie ca a mea, sunt convins că n-o să treacă ca o 
istorioară din colecţia Polichinelle. 

Coborând vocea, îi spun: Sunt hărțuit de un şantajist, dragă 
prietene. Aş vrea să-l pot urmări pe acest om, după ce îşi va închipui 
că a stat de vorbă cu mine, înţelegeţi cum stau lucrurile? 

Grav, portarul reflectează, după care formulează o obiecţie 
palidă. 

— E cam delicat. 

— Foarte, sunt eu de acord. 

— Şi comportă riscuri. 

— Nu cred. Portarul se strâmbă. 

— Din două una, domnule, face el cu glasul unui notar care 
deschide testamentul lui Marcel Dassault: ori şantajistul nu se prinde 
care-i  şmecheria şi,  nutrind proiecte sumbre la adresa 
dumneavoastră „dublura" riscă să tragă ponoasele ori o descoperă, şi 
iar s-ar putea să reacționeze urât. 

Scutur din cap. _ 

— Uitaţi un al treilea aspect esenţial: eu voi fi prezent. In 
umbră, dar prezent. 

Mutismul care succede, constituie o linişte potrivită Comediei 
Franceze, la sfârşitul lui Cyrano, când emoția generală împiedică 
publicul să aplaude. 

— De ce nu vă adresaţi poliţiei, domnule? îmi sugerează 
portarul. Fiindcă în joc sunt femei şi nu pot risca să rănesc sufletul 
unei fiinţe iubite. 

E sensibil la această întorsătură, deşi tradusă în germană îşi 


pierde din farmec, ca întotdeauna când e vorba de limba asta 
împuţită! 

— E ultraurgent! pledez eu, depunând o nouă bancnotă, pe 
care el se grăbeşte s-o împerecheze cu prima, doar-doar or face pui. 

Cât îi propuneţi, domnule, celui care şi-ar asuma riscul? 

— O mie de dolari, fac eu, pentru două ore de figuraţie 
inteligentă, e bine plătit. 

Hotărârea portarului mi-e favorabilă. N 

— Ei bine, am să încerc să vă găsesc pe cineva, domnule. Imi 
consult ornicul. 

— Întâlnirea aici peste un ceas. La ce distanţă de hotel se află 
Kunsthistorisches Museum? N 

— Vedeți Buggarten-ul? E chiar în spatele lui. Intr-un sfert de 
oră mergând pe jos sau în douăzeci cu maşina, puteţi ajunge. 

— Mulţumesc şi pe curând. 

Plec să hoinăresc în jurul hotelului Metternich în căutarea unei 
garoafe. 

„Dublura" mea e doar cu puţin mai înaltă ca mine (ar fi trebuit 
să spun mai lungă), ceva mai tânără, dar din păcate, cu mult mai 
puţin inteligentă, aşa cel puţin mi se pare la prima vedere. 

Stă în picioare în holul hotelului, privind un tablou care-l 
reprezintă pe prinţul Metternich” semnând cvadrupla alianţă din 
1815. Portarul mi-l arată pintr-o mişcare a capului. 

— Persoana care poate vă va accepta propunerea! 

— O.K. 

Merg să-l abordez pe tip. 

— Salut, mă adresez eu cu mâna întinsă, portarul ţi-a explicat 
ce aştept de la dumneata? 

— Da, luaţi-o însă mai uşurel! Vreau să ştiu în ce mă bag. 

E greu accesibil. Deloc simpatic. De altfel, oamenii simpatici 
sunt din ce în ce mai rari. În zilele noastre ne străduim din răsputeri 
să rămânem urbani. Viaţa ne constipă. Aşa cum chinezii au ochii 
înguşti fiindcă mănâncă prea mult orez, ceea ce-i face să se strâmbe 
când se uşurează, tot aşa omul de azi are figura contractată din 
pricina vicisitudinilor şi a constrângerilor. 

li adresez surâsul meu cel mai cuceritor, surâs căruia 
majoritatea duduiţelor nu-i rezistă, dar tipul rămâne ostil. 

— Foarte simplu. îl asigur eu. N-ai de făcut decât să laşi 
evenimentele să se deruleze, să asculţi şi să aştepţi. 


17 Wineburg Metternich (1773-1859) - om de stat austriac. În 1813 
intră într-o coaliţie împotriva lui Napoleon. În 1814-1815, restaura 
echilibrul european şi puterea Austriei în Germania şi Italia. Datorită 
cvadruplei alianţe va interveni peste tot în Europa unde ordinea stabilită era 
ameninţată de liberalism, (n.tr.). 


Îi brodez cât mă pricep mai bine istorioara deja propusă 
portarului: un şantajist care mă sâcâie din cauza unei legături; vreau 
să aflu unde stă şi o să-l filez, după ce se va întâlni cu domnul X. 

— Şi dacă o păţesc? se interesează tipul, şi pe bună dreptate. 

Nu-i nebun, băiatul. 

— Voi fi gata să intervin. De altfel, va fi destul să dai la iveala 
neînţelegerea, făcând uz de acte. 

Scot ce mi-a mai rămas din dolarii lui Felix, cum ar zice 
portăreasa mea, număr cinci sute şi i le întind tipului. 

— Fifty la comandă, fifty la livrare. Totul va dura mai puţin de 
o oră. Cum bagă banii în buzunar, deduc că se raliază panaşului meu 
tricolor şi atunci îi prind la butonieră o frumoasă garoafă roşie. 

— Începând cu ora unsprezece, aştepţi pe prima treaptă a 
Kunsthistorisches Museum. Va veni o ambulanţă care va opri în 
dreptul dumnitale. Urci în maşină prin spate. Eu am să vă urmăresc 
de la distanţă. 

— Nu-mi prea place treaba asta, e de părere dublura mea. 

La drept vorbind, nici mie. Individul, de care mi-a făcut rost 
portarul, n-are nici un pneu spart, crede-mă, realizează perfect că pe 
undeva treaba nu-i cuşer. Probabil că are nevoie de bani de a 
acceptat frumoasa sinecură oferită de mine. 

— Să nu-ţi faci probleme, dragul meu, îl liniştesc eu. Dacă vei 
încerca până şi cea mai mică îngrijorare în timpul acestei operaţiuni, 
va fi suficient să spui adevărul interlocutorului: el pe mine mă vrea, 
nu pe altcineva. Apropo, ştii franţuzeşte? 

— Nu. 

— Încearcă totuşi să vorbeşti cu un accent, dacă va fi cazul. 
Avem timp să bem un drink la bar, ţi-ar face plăcere? 

— Prefer după. 

— Atunci vom bea două. Pe curând. Nu-mi răspunde. 


x 
* * 


Opresc în dreptul grilajului de la Buggarten şi încep să 
reflectez. Ai să-mi obiectezi că nu „începem" să reflectăm, pentru că 
gândurile ne bombardează continuu spiritul. Totuşi, eu îmi planific 
momente propice meditaţiei. Un soi de gimnastică mentală pentru a 
deveni disponibil unei forme de gândire bine conturate. Cert, după o 
clipă, dispozitivul meu eşuează fără a-mi da seama, însă de fiecare 
dată îmi rămâne ceva pozitiv în tărtăcuţă. 

Imi spun că repriza mea de amor cu Heidi mi-a creat un 
surplus de belele fără nici o legătură cu afacerea Felix. M-am băgat 
într-o combinaţie de prostituție artizanală. Conrad, dacă frecventează 


lumea interlopă vieneză, n-are s-o mobilizeze acum ca să intre în 
jocul meu, ci doar ca să mă fraierească de zece mii de dolari. Să 
ajungă oare până la crimă ca să-şi însuşească o sumă atât de (relativ) 
modestă? Cum fata mi-a subtilizat banii nu le-ar mai rămâne decât să 
pună cheia sub ştergător pentru câteva zile, ca să mă tragă pe sfoară 
definitiv, fără a recurge la mijloace radicale. Dacă totuşi au recurs la 
aceste mijloace radicale, înseamnă că istoria are ceva ramificații. S- 
ar putea ca amicii cuţitarului să ştie ceva despre demoazelele pe care 
le caut şi că le-a prevenit, trecând astfel deliberat de partea 
duşmanului. Precedente sunt cu duiumul! 

Merg pe cărbuni aprinşi, băieţi! Poate că-mi pierd timpul 
pândind reacţiile prietenilor lui Conrad? 

Poate nu. 

Grognassu, dublura mea (i-am fabricat această poreclă din 
lipsa numelui său veritabil, rămas într-un buzunar interior) e de pe 
acum la treabă, în faţa muzeului. Pata roşie a garoafei parcă ar fi 
sânge. Sper să nu facă pe el în ultimul moment. Nu părea deloc 
încântat să-mi închirieze serviciile. 

Aceşti germanofoni, deşi le vorbeşti limba, nu poţi să-i înţelegi 
cu adevărat când eşti latin pur sânge, ca eminentul tău camarad. 
Limba asta sucită, în care verbul se pune la sfârşitul propoziției 
(astfel încât n-ai putea tăia niciodată vorba interlocu-torului tău 
fiindcă n-ai putea să ştii ce are de gând să-ţi spună până nu termină 
tot ce are de zis) n-o să-mi intre în cap şi pace bună. Trebuie să fii 
slab de minte ca să-ţi pierzi vremea cu ea. Şi pe urmă, cuvintele lor 
care nu se mai termină, lungi ca nişte acordeoane întinse la refuz. 
Zău aşa, nu le găsesc deloc maniabile. Iti împleticesc limba, ţi se 
lipesc de dinţi ca chewing-gum-ul de o proteză, de Parcă ar fi cartofi 
fierbinţi. Prefer engleza, în caz de necesitate absolută. Eventual rusa; 
dar nemţeasca, deloc! 

Grognassu se uită la ceas. Trebuie să-ţi spun că s-a făcut şi 
cinci. Începe să se impacienteze. Numai de n-ar da bir cu fugiţii, 
idiotul! 

Nu! uite o ambulanţă. Ce ironie, e o maşină franţuzească, un 
CX alb cu girofar, geamuri mate în spate şi o cruce albastră pictată 
pe uşi. Stă scris cui aparţine dar n-am timp să citesc. Omul cu 
garoafa şovăie, apoi se duce în spatele vehiculului. Deschide singur 
una dintre uşi. O nouă ezitare şi apoi urcă. Maşina demarează. 
Şoferul n-a declanşat sirena, ceea ce-mi convine, rulând din acest 
motiv cu o viteză medie. Dacă ar fi gonit nebuneşte prin circulaţie, 
iar cu aş fi urmărit-o în acelaşi ritm, şoferul m-ar fi dibuit în 
următoarele două minute. 

O ia pe Mariabhilferstrasse, adică spre vest şi destul de rapid îi 
spunem la revedere Vienei. 


Ziua e luminoasă şi proaspătă. În dimineaţa asta, Austria a fost 
spălată cu Mir (singurul detergent a cărui apă o poţi bea după 
folosire). Mi-aş fi imaginat atâtea mergând pe acest drum străjuit de 
cireşi, alături de femeia iubită. De când am părăsit-o pe Marika, 
frumoasa mea daneză, după peripeţiile cumplite, magistral relatate 
în Ca baigne dans le beton», operă de o înaltă ţinută morală, cu 
puţine greşeli de ortografie (cel mult două trei pe pagină!), mă simt 
frustrat. Mă dădeam în vânt după blonda asta sublimă. Am trăit 
împreună momente uluitoare în Groenlanda. Aveam impresia că 
legătura noastră avea să dureze veşnic (mă rog, măcar şase luni, 
fiindcă veşnicia e relativă pentru nişte muritori ca noi) şi pe urmă, ai 
văzut? A fost destul ca un diavol să mi-o seducă prin magie ca să mă 
lecuiesc. Nu pot rămâne ataşat după o treabă de genul ăsta. Ştiu că 
n-a fost vina ei, însă ajunge să dai o importanţă prea mare impresiilor 
urâte, ca să nu mai poţi trece peste ele. Mai ales mandea, care pune 
atâta preţ pe senzaţii! O tipă cu ciclul într-un moment neprielnic, o 
repudiez rapid, pentru totdeauna. Notează că există şi reciprocitate. 
în vederea restabilirii echilibrului. Mi s-a întâmplat şi mie să mi se 
dea papucii pentru nişte fleacuri: o erecţie necorespunzătoare 
datorată unei flatulenţe de origine alimentară, de exemplu, sau din 
pricina unei indispoziţii prea accentuate. O viaţă întreagă s-o faci pe 
fantele te erodează. Să ai de-a face cu superiori prea idioţi, cu 
subalterni prea nătăfleţi, să libelezi mai multe cecuri decât andosezi, 
să faci dragoste fără chef sau să votezi fără convingere, până la urmă 
ţi se subminează moralul. 

Asta-i, Marika mai persistă încă în amintirea mea. Nu din 
cauza reprizelor de amor. Carnea, ţi-am spus-o adesea, se uită cel 
mai repede. Eşti mult mai marcat de „momente'". De clipele lumi- 
noase care ţi-au adus puţină căldură, puţin soare, puţină muzică... 
Clipe în decursul cărora o mână misterioasă a dat puţin la o parte 
draperia neagră, permiţându-ţi să arunci o privire în grădina raiului. 
Dar te fereci în tine şi aştepţi. Lacrimile îţi umezesc la început ochii, 
pe urmă ti-i ard (când s-au uscat). Plânsul e igiena ochiului. Durerea 
sfârşeşte uneori la psihiatru, dar niciodată la oftalmolog. 

Există ţări ai căror locuitori cu o cultură limitată pun la 
îndoiala existenţa. Chiar şi a Austriei. Anumite persoane consideră 
că-i vorba de o marcă de detergenţi. Sunt o puzderie! Îşi închipuie că 
li se propune să renunţe la cutia dc Ariei superactiv pentru un pachet 
de Austria cu amoniac şi efect dublu. Mai ales în Statele Unite 
fenomenul e curent. Acolo, incultura e o instituţie. Sunt unii care 
trăiesc o viaţă întreagă cu două sute de cuvinte şi câteva pachete dc 
pop-corn, fiindcă în America n-ai nevoie să ştii nimic: există aparate 

distribuitoare, care gândesc pentru tine. Cu o mână de gologani în 
buzunar, îţi duci traiul liniştit. 

Dar iar m-am depărtat de subiect. Gata, revin la Austria, la 
periferiile Vienei, la satele spilcuite, trebuie să ştii. Dar foarte 
adevărat, dacă te uiţi cu atenţie, toate astea există mai mult sau mai 
puţin. Într-un sens, ajung să înţeleg calculul făcut de Adolf. Şi-a zis că 
o ţară care nu serveşte la nimic, trebuie alipită alteia, ca să faci una 
mare. Întâmplător chiar ţării lui; din punct de vedere sentimental, 
merge. Chit că vrei ori ba, cum îmi spunea mai deunăzi Jean-Marie» 
cu lacrimi în ochi „Omul ăsta avea în el ceva de artist!" 

Ambulanţa rulează suplu, condusă impecabil. Eu după ea la 
câteva ancabluri». Iată-ne la ţară. Deodată, un tractor apare de pe un 
drum lateral. Claxonez disperat, nu fără a-mi aduce aminte de 
întâmplările vieţii când Piccoli cade victimă unui accident, zdrobin- 
du-se de un camion cu vite condus de minunatul Bobby Lapointe. 
Virajul meu necesită o manevrare spectaculară a volanului. Imi spun, 
într-o scăpărare că, dacă din sens opus vine vreun vehicul, la 
măcelăria antropofagică din zonă se va găsi hamburgher de tâmpit 
„în acţiune". Dar îngerul meu păzitor nu moţăie, din faţa mea nu 
apare nimic şi am scăpat. La mustață, dar am scăpat! 

În urma mea răsună un scrâşnet de frâne apocaliptic. Oglinda 
retrovizoare consultată în grabă îmi arată un Mercedes verde gata să 
izbească spatele tractorului. Dar frâna n-a fost suficientă pentru 
evitarea coliziunii; totuşi a limitat stricăciunile, pentru că, atât cât 
am putut să-mi dau seama prin micul triunghi al Oglinzii, Mercedesul 
s-a ales cu o aripă mototolită, iar tractorul cu o roată stricată. In 
clipa aceea am constatat ceva tulburător. Maşina verde nu se opreşte 
pentru a proceda la formalităţile iminente acestui gen de situaţii. 
După o manevră rapidă, iată că-şi continuă drumul, cu botul stâlcit. 
Din clipa aceea, iubitul Antonio îşi zice: „Oh! Oh! bizar, bizar!" Nimic 
mai mult. Îţi redau gândirea lui integral, fără să schimb o iotă, pur şi 
simplu, din inadvertenţă, am bătut punct şi virgulă între cei doi bizar, 
ceea ce nu se justifică deloc. Să conduci un vehicul aiurea, avariind o 
maşină căreia îi tai drumul ca un idiot, fără măcar a-ţi prezenta 
cartea de vizită celui lovit, e ceva care nu se face nici măcar într-o 
ţară cu existenţa îndoielnică (singura pe care ruşii n-au păstrat-o, te 
rog să iei aminte. După Yalta ei au spus: „Nu, nu, de la Austria nu 
avem ce stoarce, dacă mai e vreun locuşor în blocul vostru 
occidental, puneţi-o acolo, v-o facem cadou!'). Atunci, eminentul 
Sana se prinde că pricina pentru care maşina avariată îşi continuă 
drumul, în ciuda regulilor elementare de curtoazie, nesocotind 


19 Aluzie la Jean-Marie le Pen - liderul partidului ultranaţionalist 
francez. (n.tr.). 
20 1/10 dintr-o milă. (n.tr.). 


deliberat biata companie de asigurări ce-i acoperă riscurile, o 
reprezintă pasagerii ei (sunt doi), mobilizați de o acţiune urgentă. 
Trag concluzia că mă filează. Nu ştiu de ce, dar faptul e tot aşa de 
evident ca un băieţaş de nouăzeci de ani care face pe el... 

Mă găsesc în incomoda situaţie de a urmări şi de a fi urmării! 
O excepţie, nu? Ambulanţa îşi continuă traseul. O apucă pe un drum 
secundar la o bifurcare şi încetineşte pentru a se acomoda cu 
hârtoapele. 

E momentul în care risc să fiu observat de ocupanţii ei. Aştept 
în intersecţie să se depărteze pe câmp, până ce dispare după o cută a 
terenului... La câteva sute de metri în spatele meu, Mercedesul 
tumefiat aşteaptă şi el. Ţin să-ţi mărturisesc că totul devine îngrijo- 
rător. Dacă aş fi scris muzică de film, aş fi compus ceva teribil de 
emoţionant, sper! La contrabasul cu coarde şi la saxofon. Cu efecte 
de reverberaţii, dacă vrei, asta-i! 

Pornesc iar la drum, lent. Şoseaua, cam desfundată, străbate 
nişte ogoare. După ce trec de colină, zăresc în depărtare un sat, turla 
bisericii şi case burduhănoase cu hulubării. Ambulanţa se îndreaptă 
într-acolo, dar opreşte cam la un kilometru de localitate. E o 
răspântie formată din drumul pe care merg eu şi altul mai important 
ce dă în naţionala de unde am venit. La intersecţia celor două căi se 
află o construcţie caracteristică: două pompe de benzină, reclame de 
pneuri, un atelier mare cu peretele de sticlă şi, în spate, pe un soi de 
maidan mare, o mulţime de maşini de ocazie. 

Ambulanţa claxonează. Cineva, într-o salopetă kaki, culisează 
uşa mare de fier care închide atelierul şi vehiculul alb pătrunde în 
interior. Poarta se închide. O pace infinită domneşte în împrejurimi. 
În apropierea garajului, o căsuţă cochetă, cu olane roşii. În faţa ei se 
află o bancă de grădină pe care stă o femeie tânără. Lângă bancă, un 
landou. Femeia leagănă ocupantul landoului, apăsând cu regularitate 
pe marginea lui. Tânăra mamă e în palton din pricina frigului. Ascultă 
muzica difuzată de un tranzistor pus alături de ea. O imagine idilică. 
Înregistrez totul în vreme ce avansez la ralanti, întrebându-mă ce s- 
ar cuveni să fac. Dacă mă opresc, imediat s-ar da alarma şi fenta mea 
n-ar servi la nimic. Atunci? 

Trec prin faţa garajului şi o apuc pe drumul din dreapta. 
Zăresc la câteva sute de metri un gen de construcţie acoperită cu 
tablă ondulată. Pe o latură e complet deschisă, descoperind un spaţiu 
vast unde sunt depozitate baloturi de paie. Cu îndrăzneală, intru aici 
şi-mi parchez turismul lângă o maşină agricolă, ca o monstruoasă 
insectă, probabil o semănătoare. 

La treabă, dragă Tonio! Dacă vrei să afli mai multe despre 
austrieci, pune-ţi fundul în mişcare. 

Pentru început, caut din ochi Mercedesul verde, dar văd că a 


dispărut. 

Poate că i-am dat plasă şoferului virând brusc la dreapta şi 
ascunzându-mi maşina. Câmpul care se întinde înaintea hambarului 
succede spaţiului unde sunt depozitate turismele de ocazie. Realizez 
că pot ajunge uşor la atelierul garajistului prin spate, fără să fiu 
văzut, dacă îmi iau câteva precauţii. Din locul unde mă aflu, aud 
tranzistorul tinerei mame. Cântă valsuri vieneze, cum era şi de aştep- 
tat. Pare suav şi odihnitor, Strauss; dar în acelaşi timp poate sublinia 
teribil tensiunea, în anumite împrejurări. De altfel, realizatorul 
Odiseei 2001 nu sa înşelat când a ales Dunărea albastră pentru a-şi 
însoţi periplul printre galaxii. Muzica în trei timpi îţi dă ameteli! 
Vertijuri, pricepi? Îmbătător la început, poate deveni fatal dacă 
durează prea mult. 

Pe sunetele acestei muzici romantico-neurastenice traversez 
parchingul. In pofida gravităţii momentului, interesul meu pentru 
maşini e aşa de puternic încât nu mă pot abţine să nu admir, în 
trecere, câteva modele vechi, dispărute de pe şoselele noastre de 
zeci de ani. Pe vremuri, barele de protecţie, erau bare de protecţie, 
caroseria din tablă veritabiă şi şasiul ca cel al unui car de asalt. 
Acum, maşina nu-i decât o iluzie. Unobiect de expoziţie. Ceva frumos 
vopsit, cu o linie „actuală" şi fleacuri care urlă la tine dacă nu închizi 
bine portiera şi-ţi comunică vârsta căpitanului, informaţii de care n-ai 
mare nevoie când conduci. S-au pus cu toţii de acord să fabrice 
maşini a căror durată limitată e de cinci ani. Ai depăşit acest termen, 
trebuie să le arunci. Societatea de consum obligă. Societatea de 
consum, da! Am ajuns cu toţii nişte proşti, demni de dispreţ de am 
căzut aşa de jos! Înghiţiţi de hidra infernală! Devoraţi, excretaţi! 
Roboții suntem noi, băieţi. Nu ne rămâne decât puţin sex şi o fărâmă 
de suflet pe ici pe colo. Altminteri, finito! Skip, detergentul, merge 
dincolo de curăţenie: până la igienă (înainte de Skip eram 
dezgustător de jegoşi peste tot!); de acum înainte, omul tinde dincolo 
de Dumnezeu, până la materie. Înainte, i se reproşau excrementele 
eliminate în fiecare dimineaţa In prezent, el ESTE rahatul! El care 
produce cartele perforate. Regulează prin Minitel, această genială 
infamie. Coadă sănătoasă caută păsărică mică! Dar ce zic eu, nici 
măcar atât. Amorul se face pe ecran. Nu le-a fost de ajuns să 
debiteze insanităţi! Of, cât îmi e de ruşine! Ruşine pentru demnitatea 
mea, ruşine pentru trupul meu! La ce a servit dacă Atotputernicul s-a 
străduit atât? Einstein a spus că „Dumnezeu nu se bâlbâie"? In acest 
caz, e timpul să urce la tribună, altminteri riscă să nu mai fie ales la 
viitoarele erecţii. 

În vreme ce elaborez această filozofie de mântuire, iată-mă 
ajuns în spatele garajului, pricepi? Fără bătaie de cap. Valsul devine 
îndrăcit: Karajan-ul de serviciu conduce mai repede ca un mixer 


Rotary. Alămurile zbârnâie din răsputeri. Dar. pe măsură ce mă 
apropii, am impresia că, prin valurile de muzică, răzbesc nişte urlete. 
Ghemuit lângă peretele subţire al garajului (o nouă uşă culisantă, 
dând spre parchingul expoziţiei), mă apuc s-o împing uşor cu doi sau 
trei centimetri, să pot privi în interior. Ceea ce văd, îmi ridică părul 
măciucă. 

Oh! ce scenă! 

Sunt patru, plus dublura mea. Doi poartă halate albe, al treilea 
e garajistul în salopeta kaki, iar al patrulea, un bărbat destul de firav, 
îmbrăcat într-o manta de piele neagră, pe cap cu o pălărie tot neagră, 
cu boruri largi. Mănuşi de piele şi nasul călărit de ochelari cu lentile 
fumurii (nas călărit e o expresie foarte uzitată în romanele de acţiune 
de care am onoarea să aparţin, ceea ce mă obligă, din spirit de 
fraternitate, să folosesc cuvinte sau întorsături de frază care mă 
cutremură când le recitesc). 

Scena dantescă se prezintă astfel: oamenii au legat-o pe 
dublura mea pe bancul de lucru al atelierului, după ce i-au scos 
pantalonii şi slipul. "Infirmierii" îi ţin fesele desfăcute, în vreme ce 
garajistul a introdus în anusul nefericitului capul ţevii de umflat 
pneuri. Din când în când. dă drumul unui jet de aer comprimat în 
intestinele bietului individ, ceea ce-l face să urle. Bărbatul în manta 
de piele îi pune întrebări. Are o voce delicată de eunuc. Când m-am 
apropiat eu, tocmai îl întreba: 

— In acest caz, cine eşti tu? 

Bietul om tace mâlc. Cel în negru face o mişcare din bărbie 
spre garajist, care pompează iar aer în măruntaiele victimei. 

Fac parte din poliţie, recunoaşte el. Inspector Baumgartmich, 
de la Comisariatul central. 

— Cum se face ca te dai drept francezul? 

— Am fost anunţaţi de portarul hotelului Metternich că un 
client ciudat caută o dublură, ca să-i poată fila pe cei care i-au dat 
întâlnire. 

Omul în negru se întoarce spre infirmieri: 

— Aţi fost urmăriţi? 

— Nu cred, răspunde cel mai corpolent. 

Tipul în negru îşi scoate pălăria ca să-şi facă vânt. Stupoare! E 
o femeie. Destul de frumoasă, am impresia, cu păr negru tuns scurt. 

Surpriză, nu? În orice caz, unul care mi-a căzut greu la stomac 
şi căruia îi rezerv o săpuneală, e portarul, fir-ar mama lui să fie! În ce 
hal m-a tras pe sfoară omul cu cheile de aur! Lasă că mă întorc eu la 
Viena şi-i scot şmecheriile pe nas! 

Fata întreabă fără să se impacienteze: 

— Şi blestematul ăla de francez v-a urmărit? 

— Nu ştiu. 


La ordinul japiţei, garajistul procedează la o nouă injecție de 
gaz. 

— Care-i părerea ta? reia femeia. 

— Eu cred că da! face bietul inspector Baumgartmich. Era la 
volanul maşinii lui. în apropiere de Buggarten. 

Fata se adresează complicilor: 

— Ar trebui să aruncaţi o privire în jur. 

— Inutil, declară garajistul, dacă ar fi fost vreo alertă, Frida ne- 
ar fi prevenit: ea stă de pândă afară. 

N-a terminat bine de vorbit, că apare Frida în fuga mare. 

— Se apropie doi inşi! le spune ea. 

Rapid, unul dintre infirmieri apucă o cuvertură, aflată în 
ambulanţă şi acoperă victima, după ce o amuţeşte cu o lovitură de 
pumn în tâmplă Ca pentru un membru al personalului spitalicesc 
recurge la anestezice curioase. 

Garajistul a ridicat presto capota maşinii CX şi se face că 
examinează motorul. Cât despre fată, ea se ascunde după o grămadă 
de pneuri. 

Din postul meu de observaţie, zăresc doi haidamaci în 
impermeabile verzi, cu pălării de fetru lucios. Pariez pe boaşele tale 
contra unui Mars, că ăştia sunt ocupanţii Mercedes-ului verde. Mai 
întâi, se uită prin geamurile uşii culisante, apoi o fac să culiseze, 
aceasta fiind vocaţia ei profunda. După mersul lor, când intră în 
atelier, mă prind cine sunt. Se apropie de ambulanţă. Garajistul îşi 
şterge mâinile murdare de o cârpă al cărei colţ îi trece pe sub curea. 

— Ce doresc domnii? îi întreabă el în austriacă. 

Tipii nu se decid imediat. Încep prin a se uita în interiorul 
ambulanţei. Cum nu zăresc pe nimeni, se apropie de cei trei. 

— Poliţia, rosteşte unul dintre ei. Unde-i omul care era în 
ambulanţă? - Ce om? face unul dintre infirmieri. 

— L-am văzut urcând în faţa muzeului şi de atunci v-am 
urmărit. Deci? 

E un bărbat masiv ca un orologiu, în capul lui mare şi blond cu 
un mecanism la fel de precis. 

În clipa aceea, „umflatul" scoate un geamăt. Al doilea poliţist 
dă fuga spre banc. Dar n-ajunge fiindcă răsună o împuşcătură 
provenind dinspre grămada de cauciucuri. Nimerit drept în spate, 
face un salt, încearcă să-şi ducă mâna dreaptă la şold şi se prăvăleşte 
mort, mai înainte de a termina gestul. Colegul lui abia are timp să 
realizeze ce se întâmplă că-i lovit cu un levier în locul unde ar trebui 
să sălăşluiască mintea lui, dacă ar fi avut. Pooc! E terminat! 

Fata în costum de piele se apropie. 

— Se încurcă iţele, rosteşte ea. Garajistul e răvăşit. 

— Nu aşa ne-am înţeles! ţipă el. N-a fost prevăzut aşa ceva; eu 


nu mai merg! Nu mai merg! 

— Astea-s surprizele existenţei, i se adresează calm duduia. 
Linişteşte-te, altminteri, chiar n-ai să mai mergi niciodată! Dar nu-ţi 
face griji, Johan, ti-i luăm noi de pe cap. 

Le ordonă celor doi sbiri în halate albe să arunce trupurile în 
ambulanţă. 

— Şi pe ăsta? geme garajistul, arătând spre pseudodublura 
mea de sub cuvertură. 

Fata în piele surâde. 

— Confraţii nu trebuie separați niciodată, rosteşte ea. 

Se apropie de nefericit şi trage cuvertura de pe el. Omul şi-a 
recăpătat cunoştinţa şi rostogoleşte nişte ochi înspăimântați. Tânăra 
se uită la el cu un aer amuzat. Trebuie să vă spun că polițistul vienez 
e de un tragism comic cu pantalonii în vine şi ţeava împlântată în 
fund. Tânăra apucă maneta de admisie a aerului comprimat. O apasă. 
Aparatul declanşează un taifun în popoul bietului om. Începe să 
scoată nişte răcnete cumplite pe care valurile lui Strauss întâmpină 
dificultăţi să le acopere. Cere îndurare! Imploră! Se roagă! Fără să 
clintească, torţionara continuă să apese maneta. Inspectorul se umflă 
văzând cu ochii. Dolofan ca un cimpoi. În curând se va transforma 
într-o aeronavă. Urletele lui depăşesc credibilul. A parcurs tot 
cadranul decibelilor şi ajunge la orăcăitul premergător tăcerii, acest 
paroxism integral al sunetului. Şi femeia continuă să-i injecteze aer 
comprimat. lar eu, îţi dai scama că-mi muşc zăbala! Să asist la 
această tortură, la acest asasinat monstruos şi să nu intervin 
Antonio! Omul care înlocuieşte Astra! Numai că, frate-meu, eu sunt 
singur, având ca singură armă un cuţit cu declanşator facultativ. Ei 
sunt patru şi posedă arme de precizie. Numai să mă arăt cu 
jungherul în mână şi aş fi mai plin de gloanţe decât caseta lui 
Harpagon cu ludovici de aur! 

Curajul meu ar fi inutil şi sacrificiul fără obiect. 

De altfel, puuff! Baumgartmich sfârşeşte într-un gen de băşină 
enormă. Aerul comprimat eliberat în măruntaiele lui a sfâşiat tot. 
Polițistul agonizează. Depăşind pragul tolerabilului, şi-a pierdut 
cunoştinţa. Unul dintre infirmieri, oricum mai milos decât femeia, îşi 
sprijină ţeava revolverului de pieptul inspectorului, în dreptul inimii 
şi trage de aproape, ca să se termine o dată. 

Sângele izbucneşte din craterul brusc săpat. Garajistul e 
supărat că i se murdăreşte atelierul. O să-l treacă năduşelile până o 
să şteargă toate urmele astea dezgustătoare, fir-ar al naibii! O ţine 
morţiş că nu aşa fusese vorba. N-ar fi trebuit să se petreacă astfel 
lucrurile. I s-a cerut doar să împrumute o ambulanţă şi localul pentru 
o conversaţie delicată! Ciudată conversaţie! Ce vor face cu trei 
cadavre pe cap! Şi încă poliţişti, unde mai pui! Poliţişti, Dumnezeule! 


Ştiu ei cât valorează pielea unui poliţist? Mai mult ca vizonul sau 
hermina! Dacă ancheta ajunge până aici, o să iasă scântei! În cele din 
urmă, reproşurile lui amare o exasperează pe tipă. Îi împlântă ţeava 
armei în burtă. 

— 'Ţine-ţi gura aia pocită! Dacă nu, pleci şi tu în călătorie cu ei. 

De unde stau îngrămădit, nu văd faţa huriei, dar după expresia 
celei a garajistului mă prind că ar vindeca de sughiţ şi un crocodil. 

— Acum, ascultă-mă, Johan, face ea, împungându-l în buric cu 
ţeava; ascultă-mă bine: dacă nu joci cum îţi cântăm noi (suntem în 
ţara muzicii, asta se vede!) ai să dai de dracul. Vrei să-ţi vezi copilul 
crescând, nu? 

— Da, da, bolboroseşte păcătosul terorizat. Fiţi liniştită, am zis 
şi eu aşa. 

— Ca să glumeşti? 

— Ca să glumesc, da. 

— Ei bine, nu mai glumi! Acum, toţi trei mergeţi şi scotociţi 
peste tot, ca să vă asiguraţi că blestematul de francez nu-i prin 
preajmă. Reţineţi că abia aştept să pun mâna pe el! Mă bizui pe voi! 

Cei trei bărbaţi ies prin uşa din faţă. Eu cred, Sana, că ar 
trebui să-ţi ascunzi nucile, băiete. Mă uit în jurul meu. Văd maşinile 
parcate cu grijă, lustruite la mare artă, dichisite. Să mă pitesc în una 
din ele? Hm, dacă ăştia se hotărăsc să le viziteze, am să fiu prins ca 
un şobolan. O să-şi descarce arma în pielea mea, fără să-mi fi putut 
măcar manifesta reprobarea. Şi atunci? _ 

Repede! O idee! Dragă îngerule păzitor, n-o fă pe prostul! Íi şi 
aud pe indivizi apropiindu-se. Bun. Totul îmi vine în cap cu precizia 
unui computer. Trebuie să realizez această acţiune în mai puţin de 
zece secunde. Unu: să împing mai mult uşa. Din fericire e bine unsă 
şi o trag mai mult de treizeci de centimetri fără nici un zgomot. Doi: 
să deschid cuțitul lui Conrad. Îl apuc de lamă. Îmi amintesc să-ţi fi 
spus că, pentru a îndeplini o misiune delicată de adulter, am urmat 
cursuri de aruncări cu jungherul, predate de un răufăcător, 
superdotat în materie. Tipa stă cu spatele la mine. E ocupată să-şi 
lustruiască pistolul, fiind o adevărată profesionistă, care-şi curăţă 
maşina electrică de bărbierit după utilizare. Mă ridic în deschiderea 
uşii şi-i ochesc umărul. Nu-mi place să le fac râu femeilor, dar când 
asişti la asasinate în acest stil, Bogumil, te simţi vindecat de orice 
milă. 

Vâââjj, face cuțitul zburând spre ţintă. 

Hhhah, face tipa primindu-l sub omoplat. 

Intru în atelier, închid uşa şi mă arunc asupra duduii. Eu nu 
alerg după efecte: un croşeu direct în bărbie. Unul sănătos, nu ca 
pentru fetiţe, gen campion mondial la categoria grea! Ceva trosneşte 
în ea şi cade fulgerată. Prima parte a tentativei e o reuşită. 


Ce aventură! 

Ţi-am povestit bancul cu capra în călduri care nu mai ajungea 
la cei doi ţapi? Nu? Ai idee de ce nu ţi l-am spus? Nu-l ştiam! 

Bun, ce-i de făcut acum? Nu-i momentul să rămâi perplex, 
Tonio. fiule. Te-ai pus în priză, tine-o tot aşa. Pariez un leader contra 
unui dealer că ai să iei hotărârea înaintea vacanței mari. 

Da, asta-i: altă soluţie nu există. Inchid uşile din spate ale 
ambulanţei, o car pe fată pe locul pasagerului din faţă, deschid larg 
uşa dinspre stradă şi mă urc la volan. 

Fata în piele atârnă moale. Nu se ţine decât prin centura de 
siguranţă, pe care i-am închis-o. Demarez uşor şi înaintez până în 
pragul atelierului. Îmi rotesc rapid periscopul. La dreapta îl zăresc pe 
unul dintre infirmieri. Ceilalţi doi nu se văd. Tânăra mamă continuă 
să legene landoul în mijlocul acestui măcel. Atunci, optez pentru 
stânga, itinerar parcurs la sosire şi plec fără probleme. Prin oglinda 
retrovizoare o văd pe mămică ridicându-se de pe bancă pentru a se 
uita mai bine la mine cum o iau la picior. Accelerez progresiv; ajuns 
în vârful colinei, de care am mai amintit, apăs pe accelerator ca un 
nebun, în direcţia naţionalei. 

Uf! Am scăpat, dar cu ce preţ! Conştiinţa mea e ca o bucată de 
hârtie igienică folosită: din cauza şiretlicului meu trei oameni şi-au 
pierdut viaţa! Reţine că n-ar fi fost decât unul dacă idiotul de portar 
nu m-ar fi turnat la poliţie. În fine, inutil să mai epiloghez. 

E frumos să goneşti, dar ca să mergi unde? La hotel nici nu mă 
pot gândi. La poliţie cu tipa rănită şi încărcătura de colegi defuncţi? 
Există riscul să-mi găsească rolul teribil de bizar, nu? Şi în acest 
timp, Toinet, Felix şi coana Gretta se află în ghearele acestor 
tigroaice! Incepe să-mi fie o teamă cumplită pentru ei, fiindcă avem 
de-a face cu nişte enoriaşi fără frica lui Dumnezeu. Ajuns în 
naţională, decid să mă întorc la Viena. Cum am să mă descurc o dată 
ajuns acolo, treaba va face obiectul inspiraţiei ulterioare. 
Deocamdată, ceea ce-i important e să scap de hahalerele astea şi s-o 
am pe demoazelă la dispoziţia mea. Ţi-am spus că înainte să fug i-am 
luat revolverul? Nu? Bine, să ştii că l-am luat. 

Şi faptul mă reconfortează mai ceva ca o mentă tare. Când faci 
război trebuie să ai arme, altminteri eşti prea umil şi lipsit de 
convingere. 

Nici n-am parcurs bine patru kilometri că şi zăresc prin oglindă 
un Porche. gonind cu toată viteza în urma mea. lar eu, îmi ştii 
premoniţiile? „Ăştia, Tonio dragă, îmi zic, sunt precis complicii fetei, 
porniţi la vânătoare, în parchingul expoziţiei era un Porche bleu 
metalizat, exact ca ăsta." 

Dau drumul la sirena ambulanţei şi cu pedala până la fund, 
despic vântul pădurii vieneze. Dar te pui cu un Porche? Degeaba ai 


apăsat disperat acceleratorul, ţi-ai asumat cele mai mari riscuri şi ai 
nesocotit culoarea roşie a semaforului! 

Afurisita câştigă teren! Când s-a apropiat considerabil, îi pot 
distinge clar pe cei doi infirmieri în spatele parbrizului. Nici măcar 
nu s-au ostenit să-şi scoată halatele albe! A 

Maşina sport mă ajunge şi încearcă să vină în dreptul meu. Îmi 
spun că va avea loc un schimb de focuri. Dar nu: indivizii mă 
depăşesc şi o iau înaintea mea. Cel de pe locul mortului s-a uitat lung 
în ambulanţă. Şi-a reperat patroana, aceasta fiind raţiunea pentru 
care n-au tras. La viteza cu care gonesc, un pneu spart ar putea avea 
consecinţe fatale pentru damă. 

O.K., dar atunci ce tactică au de gând să adopte? 

Accelerez, spunându-mi că dacă nu fac şi eu la fel, am să-i 
lovesc zdravăn în spate. Dar şi ei sporesc viteza. Circulaţia e destul 
de intensă. Păcat, altminteri aş fi tras în ei ca să-i expediez în şanţ; 
dar faptul ar risca să provoace un accident monstru; şi aşa au plătit 
destui nevinovaţi. 

Imprejurimile frumoase aleargă de-o parte şi de alta a maşinii. 
Un soare timid, primăvăratic, însufleţeşte puţin culorile naturii. Iar 
eu învârtesc în cap gânduri atât de negre că nici cu Omo nu le-ai 
putea reda strălucirea lucrului nou. 

Unde merg aşa? Şi ce-am să fac atunci când voi opri? 

Duduia, piele sută-n sută, zace neînsufleţită. Detaliu crud: a 
rămas cu jungherul lui Conrad înfipt în spate. Noroc că stă aplecată 
spre tabloul de bord, altminteri lama i-ar pătrunde mai adânc. Ca să-i 
scoţi scobitoarea asta de sub omoplat, trebuie să fii liniştit şi să 
procedezi prudent. Ar fi mai bine să se ocupe un doctor. 

Mă uit în depărtare. Oraşul se apropie. Acţionează, Sana! 
Acţionează, nu fă prostii! Brusc, îi văd pe cei doi zdrahoni din faţă că 
încep să alerge ca nişte ogari. Ce i-o fi apucat? Se lasă păgubaşi? 
Schimbă tactica? 

Mă prind rapid cum stau lucrurile. Ticăloşii ştii ce fac? Nu, dar 
ascultă bine: se apropie de doi poliţişti pe motociclete care merg 
înaintea noastră. Joacă tare, nu? Iar mie îmi curge pe şira spinării, o 
sudoare spontană ca pe o streaşină. Rezumă-mi postura. Ventura: 
conduc o ambulanţă care nu-mi aparţine, în interiorul căreia se află 
trei poliţişti asasinați. Am ca pasageră o femeie inconştientă cu un 
pumnal înfipt în coaste. Amprentele mele figurează pe mânerul lamei, 
iar pistolul care l-a ucis pe unul dintre poliţişti e la mine în buzunar. 
S-au văzut erori judiciare bazate pe dovezi mai puţin solide, nu? Ce 
părere ai, Mihai? 

Ud leoarcă, iubitul Antonio! Ca să scape din beleaua care i se 
pregăteşte, trebuie să se roage serios, nu numai un Tatăl nostru spus 
de mântuială! Să promită că va merge în pelerinaj la Lourdes! Că-i va 


vizita pe bolnavii şi bătrânii din aziluri cel puţin zece ani la rând! Să 
promită de asemeni că n-o să facă dragoste decât cu soţia legitimă (şi 
cum n-am ar trebui să-mi cumpăr una sau să trec pe abstinenţă!). 

Eu, în cazuri extreme, branşez pilotul automat şi trec pe 
ghidajul radar. Preia comenzile, Doamne. Tu m-ai băgat în toată 
încurcătura asta, descurc-o! Crezi că se lasă rugat? Şi totuşi, aşa-i 
obişnuit, nu? Uite-l că traversează şoseaua pe sub botul capotelor. Se 
aude un scrâşnet de frâne! Mai mai să mă izbesc de un camion 
cisternă. Eu, sub presiune, iar şoferul, un anume Ernst Haben din 
Salzburg, încă mai face pe el de cât e de speriat. Tată a patru copii, 
ce zici, se teme omul! O mamă bătrână paralizată în grija lui, o altă 
mamă într-un azil de bătrâni şi a treia în mintea copiilor! Ii dai 
seama puţin de tragedie? 

Reuşesc să mă strecor pe un drum care şerpuieşte printre 
casele periferiei. Construcţii modeste, dar confortabile. Pe stradă, 
nobody, biscotte locatarii sunt în faţa porţiei de varză acră. 

Domnul, mereu plin de bunăvoință, coteşte acum într-o curte 
mare, asfaltată, din faţa unui imobil locativ cu două etaje. Pe bitum 
au fost trasate cu vopsea albă dreptunghiuri, şi fiecare dintre ele 
comportă literele şi numărul plăcuţelor de înmatriculare ale maşinii. 
Opresc ambulanţa în spatele zidului şi mă îndrept spre cele câteva 
vehicule staționate. Unul dintre ele e cald încă şi cheile de contact 
atârnă în tabloul de bord. În viteză, o iau în braţe pe tânăra 
neînsufleţită şi o transbordez din ambulanţă în BMW-ul brun. După 
care, Domnul mă îndeamnă să iau loc la volan şi să fac cale întoarsă. 
Când ajung în şosea nu remarc nimic neliniştitor. Lucru greu de 
crezut, manevra mea disperată şi temerară n-a fost observată de cei 
doi schingiuitori, ocupați cum erau să alerteze poliţia. Au fost destul 
doar trei secunde de neatenţie în decursul cărora m-au pierdut din 
ochi ca să-i abordeze pe copoi. Când s-au întors, eu dispărusem. Aşa 
că, dacă nu crezi în providenţă, nu eşti nimic altceva decât un bostan 
toflegit pe două picioare. Atent să nu mai reiterez greşeala 
traversând banda continuă, în loc s-o iau spre Viena, virez la dreapta 
şi o apuc în sens contrar. Ştiu că în afurisita mea de meserie nu 
trebuie să te sperii de manevrele aiuristice. Rulez liniştit câţiva 
kilometri, când un motociclist mă depăşeşte de parcă ar fi alergat la 
Bol d'Or şi i-ar fi promis nevesti-sii să câştige premiul. Bineînţeles, 
nu-mi acordă nici o atenţie, fiindcă nătăfleţul caută o ambulanţă albă. 

Îmi văd de drum. Fata începe să-şi vină în simţiri. Câteva 
gemete premergătoare mă îndreptăţesc să cred că în curând voi 
putea purta cu ea o conversaţie instructivă. Un drum spre dreapta 
duce în direcţia unei păduri de un verde aproape negru. Întotdeauna 
o gură de clorofilă face bine. 

intre arbori domneşte o lumină vegetală. Parcurg unul sau doi 


kilometri ca să mă afund în inima codrului. E străbătut de alei pentru 
călărie, de luminişuri frumoase, care invită la odihnă pe bănci. In 
mijlocul unei pajişti se află chiar un adăpost din lemn acoperit cu 
paie, în jur cu mese şi scaune din ciment. Trag maşina de cealaltă 
parte a acestui chioşc fermecător şi mă răstorn pe speteaza 
banchetei. 

Sunt extenuat. Mi-e foame, îmi tremură mâinile. Zău aşa, ce 
bine era dacă ne duceam la Abano s-o vedem pe Félicie. 


DESENEAZĂ-MI CE AM DE FĂCUT 


Nu te agita Miss Crimă, îi zic fetei în costumul de piele; ai un 
cuţit în omoplatul drept. 

Geme. Întoarce spre mine o faţă răvăşită, scurmată de durere, 
pe care se citeşte suferinţă şi ură. 

— Ţi l-aş scoate eu, continuu, dar mă tem să nu comit o 
mişcare greşită. Mereu mi s-a spus să nu smulgi o armă dintr-o rană, 
dacă nu eşti doctor, altminteri rişti să faci o prostie, de genul unei 
hemoragii, înţelegi ce vreau să spun? 

Casc. 

— Reţine că, pe măsură ce trece timpul, se instalează infecția. 
Fără îndoială, ai să ai nevoie de spital şi de un doctor. 

Îmi întind mâna peste braţul canapelei care ne desparte şi o 
palpez ca să mă asigur că nu deţine alte arme. Edificat, cobor din 
maşină şi mă apropii de chioşcul menit plimbărilor bucolice. Straşnic 
echipați austriecii ăştia. Ca elveţienii şi nemţii. Lângă toaleta amena- 
jată în apropierea acestui adăpost pentru amatori de plimbări, e un 
telefon. 

Scot din buzunar pliantul oferit de recepţia hotelului Metter- 
nich în care găsesc numărul camerei mele. Am mărunţiş şi pot suna. 

— Cu domnul Jeremie Blanc, vă rog! îi cer telefonistei atât de 
autoritar că, până şi în cazul în care n-ar fi sosit mi l-ar fi dat. 

Inima tresaltă la auzul lui Jérémie. 

— Domnul fie lăudat, Negrule! exclam eu, eşti gata de treabă? 

— De exact cincisprezece minute. 

— Şi Grasu? 

— Goleşte minibarul din cameră. Până unde ai ajuns? 

— Până la gât. 

— Ce? 

— Vreau să zic în rahat. Mi-a ajuns până la gât, prietene. Dacă 
o veveriţă ar scăpa o alună, n-aş avea încotro şi aş înghiţi-o! 

li fac un rezumat al evenimentelor recente. Mă ascultă în 
tăcere. Din când în când, glasul răguşit al mamutului care vrea să fie 
informat şi pretinde să apuce receptorul. Domnul Blanc îl respinge 
fără menajamente cu câte un „Nu mă plictisi, tolomacule" în măsură 
să mă edifice asupra calităţii relaţiilor dintre ei. 

— Albişorule, continuu eu, puneţi-vă capul la contribuţie şi 
scoteţi-mă din haznaua asta. Primo, închiriaţi o furgonetă, e prioritar. 
Secundo, ieşiţi din Viena pe şoseaua care duce spre Gratz. După ce 
traversaţi o localitate denumită  Verredekirsch, încetiniţi. La 
aproximativ patru sau cinci kilometri de ea, cotiţi la dreapta pe un 
drum forestier. E indicat printr-un brad stilizat, pictat pe un panou 
alb. Parcă-mi aduc aminte că, puţin înaintea acestui drum, se află un 
hotel-restaurant nou, flancat de un soi de turn, care reprezintă o 


moară de vânt. Ai înţeles bine? 

— Brici, băiete. 

— Perfect. Intraţi în pădure şi mergeţi până daţi de un luminiş 
unde e un chioşc acoperit cu paie. In spatele acestui chioşc e 
staționată o maşină împreună cu servitorul tău care te aşteaptă. 

Închid. Un sentiment roz şi cald, asemănător unui început de 
fericire, îmi luminează clipa. Să-i ştiu pe cei doi prieteni ai mei la 
câţiva kilometri, gata să-mi sară în ajutor, mă remontează. Încep să- 
mi recapăt încrederea. 

Fluierând, îmi reiau locul la volanul maşinii împrumutate. Nu-i 
vorba că m-ar cuprinde mila, dar fata nu-i deloc în formă. Hârâie urât 
când respiră. Are suflul scurt. I-o fi plesnit un pneu şi plămânul drept 
rulează pe jantă. Dacă nu primeşte îngrijiri imediat, se îndreaptă oblu 
spre complicaţii pulmonare. 

Ca să-i pun nervii la încercare, în loc s-o iau tare la întrebări, 
dau drumul la radio. Se transmit cursurile de la Bursă, ceea ce 
întotdeauna m-a lăsat rece ca nasul unui câine, având în vedere că 
singurele acţiuni pe care le practic sunt cele (bune sau rele) propuse 
de viaţa curentă. Apăs butoanele pentru a selecţiona muzică şi mă 
fixez pe un „ansamblu" pe cale de a rockeri. Pasărea de foc a lui 
Stravinski; destul de plăcut. Apoi, acelaşi grup interpretează (ăsta-i 
cuvântul, fiindcă traduce) Ave Maria de Schubert Roger. 

Rănita, peste câteva minute, ajunge la capătul rezistenţei. 
Spune şi tu, trebuie înţeleasă: lovită grav, cu respiraţia sacadată, cu 
un pumnal înfipt în spate, îndopată cu muzică rock, lângă un tip 
tăcut, e greu de suportat ca martiriu, nu? Ai mai citit aşa ceva în Le 
Chasseur francais? Aaa, bine! am să încerc atunci să inventez ceva 
mai ţeapăn. Ştii, marile idei fac la fel ca idioţii. îşi pierd timpul 
întâlnindu-se. 

După Ave Maria, beneficiem de un crooner germano-olan-dez, 
care dă din gură pe limba lui Schiller, cu refrenul în British-ul 
paleolitic. Ninette nu mai rezistă. Strigă la mine într-un elan 
disperat: 

— Nu mă lăsa să mor! Reduc sonorul. 

— Aha, prinţeso, n-are rost să te pierzi cu firea! Masacrezi 
sordid oameni şi când te trezeşti cu un cuţit în spate începi să strigi 
după ajutor? În viaţă trebuie să-ţi asumi şi riscuri, când eşti o 
ucigaşă, nu se cuvine să-ţi fie frică de moarte, altminteri mai bine 
deschizi o pizzeria. 

Şi iar pun muzica tare. Să-i demonstrez că frumosul Antonio nu 
se grăbeşte! Ghinion, uite că se apropie o maşină cu doi crabi la 
bord. Un cuplu. De genul cuceritorilor naturii. Cămaşă din stofă în 
carouri, costum din velur, pălărie cu pană. Tirolul conceput aidoma 
ca în Albergo du White Horse. Cei doi boşorogi n-au să-mi încurce 


acum socotelile, fir-ar al naibii! Tipa i-a zărit şi ea şi începe să tipe. îi 
stopez vocalizele cu o lovitură de cot în stomac, care o lipeşte de 
speteaza banchetei, beneficiind astfel de doi centimetri suplimentari 
de lamă între coaste. K 

Cuplul e pe cale să coboare din maşină, neliniştit. In situații ca 
cea de faţă se manifestă geniul asului aşilor poliţiei franceze. Rapid, 
îmi trag şliţul, îl extrag pe Meodor din nişa lui şi ies din maşină cu 
sexometrul în vânt! Dacă le-ai vedea mutrele plimbăreţilor vienezi! 
Nu le vine să-şi creadă ochilor! 

— Salut, le spun plin de amabilitate; aţi venit tot pentru o mică 
repriză de amor forestier? Aveţi dreptate: dragostea făcută sub 
copaci ridică moralul la ţanc. 

Dumnezeule, bieţii oameni se întorc grabnic la maşina lor! 
Bărbatul e aşa de zorit că dă două rateuri până să demareze. 

Porcule! îmi aruncă prin geamul coborât, depărtându-se. 

Asta n-a fost şi nici n-are să fie niciodată un amorez. Mă 
aranjez, şi-mi reiau locul. De data asta. Madonna a început să gâfâie. 
Am impresia că rana e mai importantă decât mi-am închipuit eu. 
Nu-i cazul să mă părăsească înainte de a fi vorbit. 

— Dacă aş avea o aspirină, ţi-aş da-o cu plăcere, o asigur eu, 
dar ştii cum suntem noi francezii, plecăm cu buzunarele goale, 
pentru că suntem imprevizibili. 

— Cheamă... un... doctor! gâfâie ea. 

- — Cu asta sunt de acord, ţi-am mai spus. E nevoie chiar de 
unul bun! Aşa cum te văd, îţi trebuie o perfuzie, antibiotice, tot 
tacâmul! 

— N-ai milă! articulează femeia cu vocea pierită. 

— În timp ce tu radiezi de altruism când administrezi trei kile 
de aer comprimat în curul unui poliţist, nu? Până-i plesnesc maţele! 
Tipa închide ochii. 

— Unde e băiatul meu? o întreb fără menajamente. Şi cei doi 
bătrâni? Ce-ai făcut cu ei? 

Tăcere. 

— Bun, preferi să mori fără îngrijiri decât să vorbeşti? Bravo, 
eroic; numai că aşa n-ajungi prea departe. Spune-mi unde se află, că 
nu-i un secret de stat, fir-ar al naibii! Sunt mai inofensivi ca trei pisoi 
pe o pernă. Stau şi mă întreb ce vreţi de la aceşti inocenți! N-au 
nimic de spus, nimic de dat. 

— Ba da! şuieră rănita. 

— Atunci, explică-mi! 

— N-ai să-i regăseşti, bolboroseşte ea. 

Işi pierde cunoştinţa. Mă cuprinde un elan de milă. Ce-aş putea 
face să-i vin în ajutor? Să o duc în faţa unui spital şi să dau alarma 
înainte de a mă eclipsa? Asta-i dată naibii! N-ai să scoţi o vorbă de la 


ea deşi îi e frică de moarte. A fost educată astfel. E din rasa 
kamikaze. Stai şi te întrebi cum de anumiţi oameni sunt chiar aşa de 
înflăcărau de un ideal încât să-i consacre viaţa. Ai zice că puţin le 
pasă de moarte. Şi totuşi viaţa nu-i un premiu de consolare. Nu-i un 
Tacotac unde, scărpinând cu unghia, faci să apară numere magice. 
Tot ce pot să-mi scarpin cu cu unghia e pielea boaşelor. Epo-peile 
sunt frumoase numai în poveşti. Să vezi cum e după! Ben Hur 
convertit în birjar de fiacru! Întotdeauna e aşa. Nu poţi face nimic. 

Tipa e out de-a binelea. Tenul ei şi aşa deloc strălucitor, capătă 
o culoare mai mult decât albă, de parcă l-ai fi spălat cu Omo 
Soupless. Dar, Doamne, uite că-şi ia zborul! Ca hirondela urbica! E 
cu putinţă s-o fi rănit mortal? Ce-i sub omoplat, doctore Mabuse? 
Plămânul, aşa crezi? Se mierleşte dintr-o perforare a plămânului? 
Asta-i bună! N-am vrut aşa ceva! 

Capăt o puternică lovitură în portret. E o neînțelegere, 
domnule Destin! li ating fruntea: e acoperită de o sudoare rece. 
Nările i se lipesc. Respirația bate din aripi şi se stinge. Moartă! 

Cu o mână feroce smulg oglinda retrovizoare şi i-o pun în 
dreptul gurii: neant! 

Ce faci în asemenea cazuri extreme? Când eşti San-Antonio, 
poliţist de şoc şi om de inimă? O lacrimă? La ce bun. O rugăciune 
acolo? Eventual. Pariul lui Pascal. Vom vedea dacă nu vedem nimic! 

Copleşit, cobor din maşină. Dar iată că apare o furgonetă albă. 
Claxon pe aria Ole, ole, ole... ca la ieşirea de pe stadion după o 
victorie la rugby! Sunt suporterii mei, prea faimoşi şi duetişti 
Berurier-Blanc. Mă îndrept spre vehiculul lor. Carul soarelui răsare! 
Îi îmbrăţişez. Grasu pute scârbos. Jérémie miroase a savană. 

— Am intrat într-o belea, băieţi! arhineagră, supermurdară, mă 
bâlbâi eu. 

Ca să mă  consoleze, Alexandre-Benoit intonează Les 
Matelassiers, iar domnul Blanc bombăne: 

— M-am săturat de sacul ăsta de rahat, Sana! E beat turtă, 
porcul deghizat în vier. Nu te osteni să-i povesteşti ce-ai păţit; nu-şi 
mai aduce aminte nici cum îl cheamă. 

Pilangiul vrea să protesteze, dar într-adevăr şi-a udat prea 
mult gâtlejul. 

— Tare aş vrea să-l adorm cu o infuzie de castane, ce zici? mă 
interoghează cioroiul. 

Mă duc şi deschid uşa din spate a furgonetei. - Treci în cuşcă, 
Grivei! îi poruncesc Grasului. - Încearcă să se uite la mine, dar ochii 
lui sunt ca două mingiuliţe atârnate de un elastic moleşit, care nu 
mai e în stare să le ridice. Cu un brânci îl împing în interiorul 
vehiculului şi trântesc uşa. 

— Asta-i echipa mea de intervenţie! fac eu amar. 


— Tu mi-ai spus să-l aduc! protestează domnul Blanc. A 

Se apropie de maşina unde zace Completul de Piele. Il văd 
îmbrăcând nişte mânuşi şi aplecându-se asupra cadavrului. Exami- 
narea se prelungeşte şi eu încep să îmbătrânesc în această poiană 
funestă. Aproape o oră de când mucegăiesc printre cadavre şi femeia 
în agonie. Tu ai avea moralul distrus la un preţ mai ieftin. 

— [i iei mulajul, sau ce naiba faci acolo? îi strig bronzatului. 

În cele din urmă se ridică şi vine spre mine, scoţându-şi 
mănuşile într-o manieră cvasidoctorală. 

— Lama cuţitului e unsă cu o substanţă pe care o bănui nocivă, 
mă anunţă Douglas Fer-Blanc. N-ai fost curios să-l miroşi? 

— Să ştii că am deschis pumnalul numai ca să-l arunc. 

— Şantajistul l-a frecat cu un produs otrăvitor, Antoine. Din 
cauza asta a murit fata. 

Ce imn se ridică dintr-o dată în conştiinţa mea devastată! 
Nepreţuitul Jérémie! Mi-a redat pacea sufletului, această infinită 
binecuvântare. 

Urcăm în furgonetă. Pentru o clipă am impresia că motorul e 
pornit; în realitate, sforăiturile beţivului fac maşina să vibreze. 
Demarez impetuos, dornic să mă îndepărtez de această necropolă. 

— Ştii încotro mergi? mă întreabă prietenul meu. 

— Oarecum. Ghiceşti? 

— Te întorci la garajist? 

— Ai nimerit-o! 

— Nu-i nici un merit. Doar prin el poţi spera să dai de urma 
amazoanelor. 


DESENEAZĂ-MI PLANUL PRĂVĂLIEI 


Opresc în dreptul pompelor de benzină. Mă asigur dacă 
drumul e liber. Şi bine fac, pentru că îl zăresc pe omul meu discutând 
cu doi poliţişti care iau note. Probabil, complicii lui, când m-au turnat 
motocicliştilor, au menţionat numărul de înmatriculare al ambulanţei 
şi pe urmă l-au alertat pe garajist să declare furtul maşinii, iar domnii 
copoi austrieci au venit să-i ia depoziţia. 

Femeia cu copilul se apropie de furgonetul nostru. E o 
persoană tânără şi dolofană, cu pântecul încă deformat de recenta 
maternitate, cu cărnuri moi şi albe, iar părul atât de gras că l-ai 
putea folosi să faci o ciorbă de varză. Poartă un pantalon dintr-o stofă 
urâtă, de un gri urât. peste şuncile ei urâte, şi-i încălţată cu nişte 
pantofi vechi, scâlciaţi. 

— Plinul! îi arunc eu. 

Merge să deşurubeze capacul rezervorului şi ridică furtunul. 
Între timp, cei doi poliţişti îl părăsesc pe garajist, urcă în maşina lor 
şi-şi văd de drum. Uf! Mii de mulţumiri, nobili domni, că ne-aţi lăsat 
câmpul de manevre liber! 

Tânăra mamă se apropie de mine şi-mi spune intrigată: 

— Rezervorul e plin. N-am pus decât patru litri şi a început să 
dea pe dinafară! 

— Ah, bun, înseamnă că joja e defectă, îi zic. Am să-l rog pe 
domnul de colo s-o verifice. 

li plătesc cei patru litri de benzină şi femeia pleacă să-şi 
plimbe osânza râncedă către casa unde odrasla ei plânge, neştiind 
încă să vocifereze pe nemţeşte.. 

Soţul a intrat în atelier. Îi fac semn lui Jérémie să mă urmeze. 
Garajistul se uită la noi cu o privire ursuză. Deocamdată i-au căzut 
atâtea belele pe cap, că n-are chef să mai aibă de-a face cu clienţi. 

— Ce doriţi? ne întreabă. 

N-are timp să-i cadă fisa. li confecţionez un croşeu în bărbie, 
care l-ar face fericit pe dentistul lui. Răsună ca evicţiunea unui dop 
recalcitrant de şampanie şi campionul şuruburilor de platină se 
prăbuşeşte cu ochii întorşi spre tertipurile conştiinţei sale. 

— Şi acum? mă întreabă imperturbabil domnul Blanc. 

— li dăm nădragii jos şi-l instalăm pe bancul de lucru. 

— De ce i-am da nădragii jos? se miră Mister Eben, ţi-ai 
schimbat cumva moravurile, fiule? Dacă da, ai fi putut găsi ceva mai 
acătării, decât individul ăsta. 

Vreau să mă achit de o datorie şi să-i dau restul. Leagă-l cu ce 

găseşti. 

Într-un garaj ai de toate, inclusiv cablu de frână. Jeremie 
utilizează două pentru a-l priponi pe cel denumit Johan de fata în 
costumul de piele. După care, aduc pompa şi-i introduc capul în 


fundul tipului. 

— Eşti respingător! bodogăne domnul Blanc. Mai ales că şi 
pute! 

— Până şi cururile cele mai bine spălate îţi plimbă nasul, oftez 
eu, e una dintre legile necruțătoare ale naturii. Stigmatul ruşinos al 
slăbiciunii noastre omeneşti. N 

Acţionez maneta de admisie. Intre fesele garajistului se pro- 
duce un fâsâit puternic, care-l readuce în simtiri. Bate din măturici, 
gen tânără pianistă ingenuă care-şi priveşte profesorul cum se 
descheie la prohab în vreme ce ea greşeşte, interpretând Scrisoarea 
Elizei. 

— Nu-i cumva un carnet de facturi ce văd eu pe un colț de 
birou? mă adresez negrului. 

Blanc merge sâ-1 ia, idem un pix care tocmai trecea pe acolo, 
şi vine spre mine. 

— Eşti gata, Johan? îl întreb pe garajist. 

S-a toflegit ca o bucată de brânză uitată în momentul plecării 
în concediu. 

— Ce înseamnă asta? Cine? Cum? De ce? se bâlbâie el. 

— Gura, muribundule! i-o retez eu. Adineaori, trei oameni au 
fost ucişi aici cu sânge rece. Trei poliţişti! Nimic nu costă mai scump 
decât carnea de copoi! Caviarul, în comparație, e mai ieftin ca napii. 

Îi administrez un jet de aer comprimat. Începe să urle. 
Răbufneşte din el o duhoare cumplită, cum ar fi scris valorosul şi 
scumpul Ponton du Sérail. Parcă i s-ar face o clismă. Trebuie să spun 
are o găoază mare ca intrarea în tunelul de sub Fourvière, atât de 
cunoscut automobiliştilor viligiaturişti. Am impresia că s-a ţinut şi de 
alte prostii în tinereţe, artistul! Nu-i exclus să mai practice sportul şi 
acum! Există o groază de tătici gentili care se dedau perversiunilor 
ca nişte dementi în clipele lor de uitare. 

— Nu-mi faceţi aşa ceva! ţipă el. 

— Gura! îi poruncesc. Ai să vorbeşti numai ca să-mi răspunzi la 
întrebări şi, dacă nu răspunzi, sau răspunzi alăturea cu drumul, îţi 
bag atâta aer în fund încât concetăţenii tăi ar putea crede că 
regiunea le este survolată de un aerostat. Te-am văzut la treabă cu 
puţin timp înainte. Erai monstruos de satisfăcut să-l umfli pe bietul 
poliţist, ticălosule! Să nu-mi ceri îndurare! Eşti cam murdar pe de 
lături, cu mâinile tale pline de toate unsorile. Dacă-i spun aşa ceva 
nevesti-tii, o să-i cadă greu! Bun, eşti gata? 

Un jet de aer îmi punctează întrebarea şi contribuie la deruta 
lui morală şi intestinală. 

— Vorbeşte-mi de criminala îmbrăcată în piele, care a împuşcat 
cu sânge rece un poliţist şi i-a plesnit maţele celuilalt? 

— O cheamă Elsa Labowici, răspunde el docil. 


— Naţionalitatea? 

— Bulgară. 

— Profesia? 

— Lucrează la ambasada Bulgariei din Viena. 

— De unde o cunoşti? 

— Şi eu sunt bulgar de origine. Am lucrat împreună. 

— În ce branşă? 

Acum sunt necesare câteva jeturi ca să-l menţin în starea de 
spirit proprie confesiunilor. 

— Spionaj. 

— Şi practici în continuare? 

— Ocazional se mai apelează la mine. 

— Elsa e în cârdăşie cu nişte individe, nu-i aşa? 

— Exact. 

— Numele lor. 

Reticenţele lui sunt o dată în plus înlăturate de viforniţa 
pompei. 

— Nu cunosc decât numele celei care conduce secţia: Katarina 
Swoboda. 

— Descrierea. 

— Foarte înaltă, blondă, ochi de un albastru straniu. O 
cicatrice pe buza superioară. 

— Şi unde se află aceste frumoase doamne? Presupun că, 
pentru activităţile lor marginale, dispun de un local independent de 
ambasadă? 

— Au un butic de croitorie pe Kârntnerstrasse. 

— O.K.: vorbeşte-mi despre această prăvălie. 

— Ce vreţi să ştiţi? 

— Cum funcţionează, topografia. 

— Ei bine... 

Din spirit sportiv, îi mai ard o pompă. Doar cinci sute de 
grame, să se simtă balonat. Să te ţii ce recital când şi-o elibera 
ţevăria. Oribilul îi va interpreta consoartei marele largo de Haendel. 

— Opriţi! 

— Încă n-am terminat, să ştii, Johan, că mai e încă loc! 

— Vreţi să mă omorâţi! 

A prins gust de viaţă, tăticul, între progenitură şi nevasta lui 
jegoasă! 

— Asta va depinde de cât vei fi de cooperant. 

Şi începe să ne povestească de buticul din Kârntnerstrasse: 
magazinul propriu zis, dependinţele, atelierul de retuşuri, curtea 
interioară pavată, garajul din fund, cu o uşă alăturată care dă într-o 
sală de gimnastică. Un apartnament modest e legat de sala 
respectivă, închisă pentru public. Acolo, duduile îşi întreţin forma, 


antrenându-se la trageri cu pistolul. Tot acolo procedează la 
interogatorii, când e cazul. Îmi vine să-l pup pe Johan! 

— Ei bine, prietene, e-n regulă, îi zic trăgând furtunul din 
puşculiţa lui intimă. Cum o cheamă pe nevastă-ta? 

— Marie-Thérèse, de ce? 

— Foarte frumos nume. Clasic, istoric. Dezleagă-i mâinile. 
Jeremie. Amicul meu negru se execută. Pun carnetul de facturi 
virgine şi pixul pe banc. 

— Acum, ai să-mi scrii o declaraţie, rezumând ce mi-ai spus 
mie. 

— Imposibil, sare el în sus. 

— N-ai să-mi spui că preferi un glonţ în cap? Ai văzut 
archebuza asta, Toto? Dacă-ţi trag un plumb în portret, nu-ţi mai 
rămâne nimic pe umeri. Ţin să te anunţ că această confesiune nu va 
fi folosită decât dacă lucrurile iau o întorsătură proastă pentru mine. 
Hai, colaborează, băiete, trebuie să fii convivial. Eşti gata? 

În final, ajunge să fie de acord, după ce a privit în adâncul 
ochiului parabelumului meu. Redactează la dictarea mea tot ce ai 
aflat în acelaşi timp cu mine. După ce a terminat compoziţia, o citesc 
din cauza greşelilor de ortografie, o păturesc şi o bag în buzunar. 

— Domnule Blanc, fac eu, vrei s-o cauţi pe soţia domnului şi s-o 
pofteşti să urce în furgoneta noastră? 

— Ce aveţi de gând să faceţi? ţipă el ascuţit. 

— Să ne luăm nişte precautii: o ambarcăm pe madam, dar îţi 
lăsăm pruncul. Sper că ştii să-i schimbi scutecele? Când terminăm 
treaba, îţi aducem comoarea înapoi. Ai tot interesul ca treaba să 
meargă strună, tipule! Ca unsă cu ulei, nu cu sânge! 

Îi ridic pantalonul şi pun mâna pe revolverul cromat pe care l- 
am zărit când i l-am dat jos. Două pistoale sunt mai bune ca unul 
singur când pui la cale o lovitură de forţă. 

— Ai să ştii să-ţi dezlegi singur picioarele? 

E prea abătut ca să-mi mai răspundă. Să recunoaştem că nu i-a 
fost prea moale în dimineaţa asta! 

— Dacă amicii de adineaori iau legătura cu tine, mucles, m-ai 
înţeles? Spune-ţi că în momentul de faţă ai un picior în rahat, iar 
celălat pe polei. La cel mai mic strănut dai peste necazuri funeste 
care te vor transforma în îngrăşământ azotat. Când ai o familie, 
Johan, nu te mai joci de-a cow-boys! Tchao! 

Eu, pe cuvânt, o găsesc pe Marie-Thérèse mai curând genul de 
femeie pasiv. Nu prea înţelege mare lucru din tot ce i se întâmplă, 
dar nu intervine, mirosind că altfel nu se putea. 

— Nu ţi-a făcut greutăţi? îl întreb pe domnul Blanc. 

— Nu; i-am spus simplu că-i mănânc plodul dacă nu-mi dă 
ascultare şi atunci a devenit foarte înţelegătoare. Presupun că o luăm 


spre croitorie? 

— Ai vrea mai degrabă să mergem la cinema? 

Cum acest vehicul utilitar n-are radio, mă pun pe cântat. 
Interpretez marea arie din Paiaţele, fiindcă mă bine dispune, pe urmă 
trec la Milioane de arlechini, fiindcă era cântecul preferat al tatei. [i 
dădea drumul la desert, când aveam vreo sărbătoare în familie, pe 
vremuri. Revin la epoca noastră intonând Morgane de toi, compus de 
scumpul meu Renaud. Ticălosul nu mi-a mai dat de multişor nici un 
semn de viaţă despre ei trei; şi, ca să termin urlu cât mă ţine gura 
Etoile des neiges (Steaua zăpezilor) ca un omagiu afinităţilor mele 
savoyarde. 

Tac doar atunci când răsună glasul gudronat al Grasului. 

— Băieți, ce-i cu târâtura asta peste care am dat când m-am 
trezit? Omagiile mele, dragă doamnă. Al dumitale e flotorul ăsta 
frumos pe care am pus mâna? 

— Las-o în pace, Grasule îmi sare ţandăra. Nu-i destinată 
consumului tău personal. 

Dar Beru vrea să fie lămurit, şi, caritabil, îi servesc un scurt 
rezumat al recentelor noastre operaţii. 

— Prin urmare, madam e ostatecă? conclude Infamul. 

— Exact. 

— I-aş meşteri nişte fiţe ca să-i fac detenţia mai veselă! N-am 
suportat niciodată trepidaţiile, explică el, mă excită, ce să fac? Dacă 
merg pe calea ferată e şi mai şi. După douăzeci de kilometri sunt 
gata de atac; trebuie să calc pe cineva cu orice preţ. E drept că o 
dată i-am făcut-o unei babe din Armata salvării cu care călătoream în 
acelaşi compartiment, eu şi ea. 

N-a fost o bagatelă! O tipă care nu mai făcuse dragoste de la 
armistițiu, cu o comoară uscată ca pulberea de cartuşe! Mai să-i 
explodeze! Noroc că aveam la mine nişte slănină ca să lubrefiez 
pilonul! În orice caz, tipa a terminat voiajul stând în picioare. Ca s-o 
potolesc, a trebuit să-i practic o eutanasie locală. Şi când zic în 
picioare, înţeleg cu compasul deschis Cum îmi zicea controlorul care 
asistase la operaţie: „O unealtă ca a lu matale necesită luni de călărie 
ca să poţi respira fără pericol". Şi râde gras. 

— Cred, reia el, că ar merge strună cu ostateca asta. Bănuiesc 
că nu-i prea virtuoasă. Dacă aş ferici-o cu câteva mângâieri semnate 
Beru o dau gata. Aşa ceva se simte la individe. Cucoana are un 
tender cât un cuptor. Pun pariu că ar putea absorbi mădulare mai 
voluminoase, gen Felix. Intri ca într-o şură! Se citeşte pe moaca ei! 
După gură. Bărbaţii se judecă după nas şi degetul mare; muierile 
după gură. O individă despicată de la o ureche la alta, cu buze aşa de 
groase, să ştii că are şi restul la fel. 

Conduc fără să-l ascult propriu zis. Divagaţiile astea erotico- 


galice mi le recită de o veşnicie, Sandre! 

Intrăm în Viena. Această capitală se compune din sate alipite 
unui centru romantic după cum glăsuiesc ghizii, şi ce dreptate au. 

Burta îmi ghiorăie ca mai înainte maţele garajistului. În cazul 
meu, din pricina foamei care mă sfredeleşte. N-am mai pus nimic în 
gură după cina ungurească luată împreună cu Heidi, strania 
vânzătoare de cărţi poştale. Arunc o privire pe ceas. De notat că s-au 
făcut orele 18. Cu câtă energie am consumat sunt gata să leşin, fapt 
supărător când te pregăteşti să iei cu asalt linia Sigfried. Opresc 
nereglementar în faţa unei mezelării. 

— Du-te şi cumpără-mi ceva de mâncare, Jérémie. Simt că mă 
lasă puterile şi genunchii au început să-mi aplaude. 

Băiat bun, îmi dă ascultare. În spatele furgonetei e agitaţie 
mare. Vierul nostru n-a izbutit să-şi înfrâneze instinctele primare. Nu 
poate rezista promiscuităţii şi maşina se zgâlţâie de parcă ar căra o 
haită de câini feroce. 

— Hei, linişteşte-te, Grasule! tun eu, ce vrei să se adune 
lumea? Dar a atins punctul fără cale de întoarcere. Dorinţa a pus 
stăpânire pe el. O prelucrează pe Marie-Thérèse în forţă. Îşi desfă- 
şoară tehnica de vârf! Iar dama, descoperind obiectul efervescenţei 
lui, i se supune, într-un elan de caritate, care umanizează fiinţa. Îşi 
dă seama că un asemenea calibru nu poate fi ţinut în frâu. Ceva de 
excepţie, ce nu se domesticeşte. În Austria ei incertă, nu-şi imagina 
că poate exista aşa ceva. Şi atunci, cu chiu cu vai îşi ia partea şi pe 
cea a amicului meu. Mamutul oftează din spatele maşinii. 

— Vezi, fiule, pentru prima oară sunt pompat de o pompistâ. Ar 
trebui să râd. 

Dar mă abţin pentru că exact în faţa mea, dublând firul de 
maşini staționate, la fel ca şi mine, opreşte o altă furgonetă, mai 
mare ca a noastră. Prelata rudimentară, care o închide în timpul 
deplasă-rilor, a fost ridicată şi, în umbră, îi zăresc pe infirmierii de 
azi dimineaţă, în genunchi pe platforma vehiculului, şi unul şi celălalt 
cu câte un pistol mitralieră în mână. Ambele ţevi sunt ţintite spre 
preţioasa mea persoană. Mi-au făcut-o blestemaţii! 

Pe moment, îmi zic că vor începe să tragă, deghizându-mă în 
fluierul lui Pan, instrument foarte utilizat în această parte a Europei. 
Dar nu! Tipii aşteaptă. O fată blondă, foarte înaltă, marcată de o 
cicatrice pe buza superioară, iese din cabina camionetei adverse. Cu 
un pas hotărât vine şi mi se aşează alături; pe locul ocupat mai 
înainte de domnul Blanc. 

j — Nici o mişcare, face ea, altminteri eşti spulberat pe loc. 
Întinde mâna spre maneta semnalizatorului şi o acţionează scurt. 
Camioneta din față se pune în mişcare. 
— Urmeaz-o, îmi ordonă. 


În mâna stângă, ţine o seringă hipodermică şi-mi înfige acul în 
fesa dreaptă. 

— Cianură! mă informează ea. Dacă mişti, apăs. 

— Ai grijă la hârtoape, suspin eu. 

Mai nostim e că amicul meu Berurier habar n-are de nimic. El 
îşi trăieşte viaţa! li gângureşte cuceririi lui la ureche: 

— Ştiam eu că ai un adevărat hol de recepții, puicuţo. Parcă 
am fi împreună de când lumea, iar acum sărbătorim nunta de aur! Nu 
cumva ai fost dezvirginată cu o bâtă de base-ball. Aşa îmi place, să 
intru ca într-o ţară prietenă. Recunoaşte că ai avut de a face cu un 
măgar care a folosit gâtul unei damigene! 

Dar ea nu înţelege franţuzeşte. Îşi gustă imensa plăcere, un 
motiv în plus să nu-i răspundă. 

Apropiindu-mi capul de geam, reuşesc să văd oglinda 
retrovizoare exterioară a camionetei şi ştii pe cine disting în micuțul 
dreptunghi? Pe mister Johan în persoană. N-a stat prea mult pe 
gânduri, afurisitul de garajist! Un telefon damelor ca să le avertizeze 
că m-am întors. Apoi, a urcat într-o camionetă şi s-a luat după noi. 
Are telefon la bordul maşinii, e necesar pentru deplasări. In drum, au 
stabilit ce aveau de făcut. „Ceilalţi' pornesc şi ei în întâmpinarea 
noa-stră. Joncţiunea s-a făcut din mers. Şi acum, iată-mă prins în 
capcană. 

Acul tremură în carnea mea. Nu-i prea plăcut când te gândeşti 
că ticăloasa mă poate termina apăsând doar uşurel pistonul seringii! 
Sunt ud tot, crede-mă. 

Mă năpădesc gânduri, noian. Tot felul de idei disperate. Se 
impune o triere. Îţi închipui că am să mă las fraierit condamnabil de 
pantera asta? Ia zi, s-a uitat puţin la mine Katarina Swoboda? 

Îmi spun că, înainte de toate, Bérurier trebuie să pună capăt 
mendrelor pentru a redeveni operaţional. 

De data asta, sunt numai urechi să-mi dau seama în ce stadiu 
e. Face dragoste ca un nebun şi fragila furgonetă se zgâlţâie din 
ţâţâni. 

— Ce se întâmplă în spate? mă întreabă şefa secţiei. 

— Un amic de-al meu o fericeşte pe tovarăşa voastră gara-jistă. 
Amor reciproc, dragoste la prima vedere. Misterele pasiunii! 

În faţă, camioneta îşi vede de drum pe marile artere. 
„Infirmierii" s-au retras în fundul vehiculului ca trecătorii să nu le 
vadă armele. 

— Ah! că bine mai e! Uha, ţine pasul, puicuţo! Nu rata ocazia! 
Ar fi păcat! Ah! nu mai pot! Eliberez ultima treaptă a rachetei. O! la, 
la. Op! Brrr! Ah! Ţine aici, e un cadou! 

Şi tace. Trage apoi nişte vânturi ca întotdeauna în astfel de 
ocazii. 


— A fost bine, Grasule? îl întreb liniştit. 

— Trăsnet! Cucoana e făcută praf! Galoşii sunt plini! Nu ştiu 
dacă realizezi ce gigantic a fost? 

— Un cutremur, tipule. Stromboli în erupție! Până una alta să 
te pun la curent cu evoluţia situaţiei noastre. Când eram opriţi, 
ne-a depăşit o camionetă. Dacă-ţi ridici formidabilul cap de idiot, ai 
putea s-o vezi acolo, înaintea noastră. În spate sunt cei doi care se 
ocupau de ambulanţă azi dimineaţă. Fiecare are câte un pistol 
mitralieră şi mă au în vizor. Vezi? 

— Yes, băiete. Dar cine e persoana asta frumoasă pe care o 
zăresc alături de tine? 

— Cea care dirijează reţeaua bulgărească de spionaj implantat 
în Viena. Ţine o seringă conţinând, se pare, cianură, iar acul e deja 
înfipt în fundul meu. S-ar putea să apese pistonul şi s-o mierlesc. În 
orice caz, contez pe tine să-i faci o fentă şi să-i rupi gâtul de spătar. 

— Păi, ăsta-i un fleac! 

— Sper că vorbiţi franţuzeşte? o întreb pe duduie. 

Katarina Swoboda încuviinţează. Întinde mâna dreaptă spre 
tabloul de bord. ca să-mi arate un adorabil pistol cu reflexe albăstrii. 

— Sunt capabilă să-l răpun pe amorez mai înainte de a mă 
atinge, cred că nu te îndoieşti? 

Antonio se abţine de la un răspuns. Prea tensionat viteazul de 
iminenţa celor pe care le pune la calc. Cu cotul stâng frec mânerul 
portierei. Acţionez imperceptibil, altminteri totul e pierdut. Nu-mi 
trebuie mult să-mi ating scopul. Acum nu-mi rămâne decât să 
pândesc ocazia, pe care o invoc din toată fiinţa mea. 

Când doreşti intens ceva, obţii. Circumstanţele sfârşesc 
întotdeauna prin a se plia voinţei tale, e o regulă absolută. Dorinţa 
mea arzătoare e ca maşina pilot să cotească spre dreapta sau spre 
stânga la un moment dat. Aşa ceva trebuie să se opereze în mod 
fatal. Şi se produce când concentrarea mea atinge punctul maxim. 
Garajistul semnalizează stânga şi intră pe preselecție. Docil, 
procedez la fel ca el. 

— Grasule, intonez eu, bagă la bilă să nu pierzi ţugul, biscotte 
amu sună goarna! 

Păcătoasa o fi înțelegând ea franţuzeşte, dar nu şi argoul; 
m-ar mira. 

Bun, semaforul trece pe verde pentru cei preselecţionaţi, ca 
noi, şi Johan o ia la stânga. Fain pentru mine. Când se toarnă filmele 
americane, în loc să se strige „Porniţi' cum se face în Franţa, 
regizorul zice „action", cuvânt care se potriveşte perfect celor ce 
urmează. Dovada? 

Să-ţi descompun acţiunea ca un magician al verbului ce sunt, 
calitate ce mi-ar îndreptăţi titlul de sergent într-una dintre 


academiile noastre. Să vezi ce mutre ar face dacă Saint-Antonio ar fi 
ucis, ce s-ar smiorcăi că au ratat un rendez-vous cu istoria. Cum vrei 
tu ca ei să fie nişte scriitori adevăraţi, cu boaşele lor de nătăfleţi! 
Încă n-au aflat că adevărata literatură a zilelor noastre nu se mai 
regăseşte prin saloane, ci în pisoarele debordante. Ei o ţin mereu pe 
dulcegării, făcând romane din viaţa lor în care nu se petrece nimic 
altceva în afară de intrigi şi sforării. Işi îmbracă stiloul în prezervativ 
să nu rişte o molipsire cu delir scriitoricesc, de care se tem de parcă 
ar fi un soi de Sida a literelor! Nu vor admite niciodată că e mai 
multă poezie în mâzgălelile de pe zidurile periferiei decât în cărţile 
lor executate cu migală. Se ascultă gândind şi se oferă spre meditaţie 
altora. Citiţi şi plictisiţi-vă, căci acesta este geniul meu, şiroind de 
cerneală şi de suficienţă profundă! Pe hârtia de scris îşi aştern un 
alldays, în caz că le-ar veni o hemoragie. Mizerie! 

Repet, îţi descompun „acţiunea'". Mă fac că iau virajul la 
stânga ca pentru a mă ţine după camionetă. Dar brusc, ajuns în 
centrul curbei, apăs pedala acceleratorului dincolo de planşeu şi 
virez spre dreapta. Zguduitura are un dublu efect. Pasagera mea 
basculează şi-mi smulge blestemata de seringă din fesă. Eu o izbesc 
pe Katarina cu antebraţul în plină figură. Când îţi zic cu antebraţul, 
să ştii că e ca o lovitură de secure! Încasată în glotă. Se aude ceva 
trosnind, nici nu-ţi mai spun cât de tare! 

Grasu, care şi-a revenit din extazurile lui, se aruncă în 
genunchi pe banchetă (care devine astfel banchetă de rugăciune) şi- 
şi înnoadă mâinile musculoase sub bărbia tinerei. 

— Bine jucat, artistule! jubilează el. 

Gonesc ca un nebun, nesocotind culoarea destinată automo- 
biliştilor dornici să continue drumul în linie dreaptă. Undeva, un 
curcan fluieră mai să-i plesnească testicolele, dar salut, neamule, şi 
sărutări din Paris! 

Oglinda retrovizoare exterioară îmi indică faptul că această 
fentă executată în forţă a dat roade şi în privinţa tipilor din 
camionetă. Angajaţi spre stânga şi blocaţi de şuvoiul circulaţiei care 
se revarsă în aceeaşi direcţie, le este imposibil să mai întoarcă. Deci, 
dispun de câteva secunde ca să scap. Gonesc disperat până la 
următorul semafor şi o apuc pe o stradelă discretă la dreapta. Nu mă 
mai gândesc la mine. Fug! Simplu: fug! Când fugi nu mai eşti 
disponibil pentru altceva. Toată fiinţa ta e mobilizată de preocuparea 
să mărească distanţa şi s-o tot mărească! Nu te mai saturi. Vrei să fii 
cât mai departe de pericol. 

Ceilalţi trebuie că s-au angajat pe un drum la dreapta şi pe 
încă unul pentru a da iar în bulevardul pe care eu tocmai l-am 
părăsit. Ajunşi acolo, vor încerca să se informeze în ce direcţie am 
luat-o. Clipe preţioase pentru noi. 


Virez la dreapta, apoi la stânga şi iar la dreapta. Ce cauţi tu, 
dragă San-Antonio? Mergi într-acolo, îmi răspunde subconştientul 
meu, arătându-mi Dunărea. Un pod trece peste ea. Gonesc în direcţia 
lui. Nenorocire! are sens unic. Atunci, o iau pe drumul care duce spre 
mal. 

E în reparaţie! Dar, cum e trecut de ora optsprezece, 
muncitorii de la poduri şi şosele s-au întors acasă să facă dragoste cu 
Ninette. Sub pod e oprit un camion încărcat cu prundiş. Neputând să 
merg mai departe, mă aliniez în spatele acestui vehicul greu. La ce 
bun să mai alerg ca un nebun? Riscăm să dăm nas în nas cu 
urmăritorii noştri, ştii cât e de perfidă soarta, Marta? 

Întrerup contactul şi-mi împreun mâinile pe volan, lăsându-mi 
fruntea scăldată în sudoare peste ele. Năucit, băiatul! Inima îmi bate 
nebuneşte! Am să crăp într-o bună zi din pricina vieţii ăştia idioate! 

— Ascultă fiule, articulează Beru. Aştept urmarea. 

— Lăcusta asta mare, să ştii că a ai lăsat-o rece cu bobârnacul 
care i l-ai tras în gât! Ai făcut-o chisăliţă, tipule. Pentru moment mi- 
am zis că o fi doar leşinată! Ia atinge-i gâtul: e moale ca socoteala lui 
Bourguiba». 

Rătăcit, ridic capul. Nu o ating potrivit invitației amicului meu, 
dar o privesc. Evident că-i moartă, Katarina Swoboda. Ce zici, m-am 
pus pe decimat dame! 

Fata e de un alb făinos; capul căzut seamănă cu tulpina frântă 
a unui iris. Ține încă seringa. în mână. O picătură din sângele meu 
luceşte în vârful acului. Furios, i-o smulg dintre degete şi o sfărâm cu 
o lovitură de călcâi de planşeul furgonetei. Grasu, în ceea ce-l 
priveşte, ia pistolul damezei. 

— Acum, domnul trebuie să coboare din trăsură, glăsuieşte 
Beru. Să facem cumva să dispară maşina. 

— S-o faci să dispară, cum? împingând-o în Dunăre? Ar fi cel 
mai bun mijloc de a-i alerta pe trecătorii de pe pod. 

— Las' pe mine, fiule, să-mi văd de ale mele. Tu dă-te jos! 

Îl ascult. Beru se duce să deschidă uşa din spate ultimei lui 
cuceriri 

— Kome, meine comoaro! face el. Coboară şi femeia. 

— Depărtaţi-vă, amândoi! ne recomandă supermanul. 

Îl văd urcând în camion şi luând loc în cabină. Atunci mă prind 
care-i ideea lui genială. Maiestatea sa pune maşina în mişcare şi 
acţionează vagonetul basculant. Lent, foarte lent, spatele camionului 
se ridică şi conţinutul începe să se verse peste furgonetă. Imediat se 
declanşează o avalanşă enormă. Maşina noastră e îngropată în 


21 Habib ibn'Ali Bourguiba (1903) - om politic tunisian, principalul artizan al 

întregime sub masa prundişului, cu cadavrul în interior. 
— Sper că nu ţi-ai uitat cutia cu prezervative înăuntru, se ţine 
de bancuri Umflatul, că acum mi se pare cam târziu s-o recuperezi! 


DESENEAZĂ-MI UN RĂZBOI 


Ştiu prea bine că, având un creier ca al tău, nimeni n-ar fi 
putut inventa roata, brânza de Gruyere, prezervativul, respectiv 
clepsidra electronică; cu toate astea, sunt convins că ai scoate-o la 
capăt pentru a formula o întrebare importantă ce se impune în 
decursul acestei povestiri palpitante, care se înscrie exact între 
Notre Dame de Paris şi Război şi pace. Mie, care sunt obişnuit cu 
frazele scurte, îmi lipseşte aerul când mi se întâmplă să nasc una ca 
cea de mai sus. De altfel, Proust» nu putea scrie decât mâncând 
spaghete! 

intrebarea care te sâcâie, neaţă, e următoarea: „Dar ce s-a 
întâmplat cu domnul Blanc?" Un negru plin de bunăvoință, pe care-l 
trimit să-mi cumpere de-ale gurii. În absenţa lui, pe străzile Vienei se 
operează un rodeo rapid şi sumbru. Ce-o fi făcut când a ieşit din 
mezelărie, bravul Jérémie? Să fi remarcat atentatul din interiorul 
magazinului? Probabil niet, fiindcă natura lui vehementă şi curajoasă 
l-ar fi îndemnat să intervină. Atunci, prietenul meu african o fi ieşit, 
ţinând învelit în hârtie simulacrul de cină destinat pentru mine şi la 
care fiinţa mea râvneşte din ce în ce mai mult. Şi pe urmă? Ce-o fi 
gândit când nu ne-a mai văzut? Şi dacă a gândii ceva, cum are să 
reacționeze? 

— Ce mai aşteptaţi ca să luaţi loc, domnilor şi doamnelor? se 
enervează Grasu. 

— Unde să luăm loc? întreb eu stupefiat. 

— Ei comedie! În camion. Cu ce maşină ai fi vrând să ne 
deplasăm? De fapt, are dreptate. li fac semn femeii să urce. După ce 
s-a aşezat alături de Beru, urc şi eu, fiindcă avem loc perfect toţi trei. 
Grasu demarează şi începe o interminabilă şi hurducăită plimbare în 
lungul Dunării maronii, aşa de mult prea frumos descrisă de 
inegalabilul daltonian, care a fost Strauss. 

Ne zdruncinăm pe drumul în lucru. La capătul lui, se interpune 
o barieră metalică, prevăzută cu un anunţ de interzicere a circulaţiei. 
Maiestatea sa îşi face o plăcere din a trece peste ea şi după o 
periferie fără sfârşit, iată-ne din nou în oraş. Aproape s-a înnoptat şi 
luminile strălucesc a giorno. 

— Nu mă ghidezi, tipule? 

— Unde ai de gând să ajungi? 

— Păi, acolo unde trebuia, nu? 

Straşnic băiat! Camarazii mei şi cu mine suntem la un 
admirabil unison! O întreb pe pompista care pompează ce itinerar 

trebuie să urmam şi draga de ea ne ghidează mai mult decât perfect, 
ca femeie supusă tuturor autorităţilor şi tuturor masculilor capabili 
să-i asigure douăzeci de centimetri. Pe drum, o pun să-mi descrie 
minuţios cum arată locul cu pricina. N-a fost acolo decât o singură 
dată, dar a păstrat o amintire precisă. 

— Croitoria mai este încă deschisă? 

Îmi ridică mâneca pentru a studia cadranului ceasului, şi, deşi 
orologiul meu indică ora în franceză, înţelege că ne apropiem de 19 
şi 40, şi scutură din cap. 

— Nu, e închisă. 

— Deci lucrătorii sunt plecaţi? 

— Da. 

— Cei care rămân sunt în sala de gimnastică? 

— Probabil... 

Imi spun că momentul unei lovituri e ideal, findcă presupun că 
acoliţii defunctei Katarina Swoboda sunt în mare fierbere, porniţi în 
căutarea noastră, fapt ce diminuează efectivele din Fort Alamo. 

Ajungem pe Kârntnerstrasse şi femeia ne arată magazinul de 
mode Vitrina e luminată puternic, dar interiorul e în beznă, ceea ce 
confirmă previziunile cucoanei. 

— Dă o raită în jurul grupului de case, Grasule, să vedem cum 
se prezintă copilul din spate! îi ordon Dolofanului. 

Docil, o ia pe prima stradă la dreapta şi iar la dreapta, ceea ce 
demonstrează că avem baftă, fiindcă sensul unic ne-ar fi putut fi 
defavorabil. 

Sala de gimnastică în chestiune e o clădire din cărămidă 
cenuşie, pe o străduţă fără mare importanţă colectivă. Puțin 
luminată, dar cum pe aici s-ar părea că nu se întâmplă nimic, e destul 
şi atât. 

— Bun, oprim, Grasule. 

— O să blocăm toată strasse! obiectează Eminentul (agricol, 
fiind de la ţară). 

— Urcă pe trotuarul din faţă cât poţi. 

— Şi pe urmă? 

În loc să-i răspund, arunc o privire melancolicului peisaj. Ziduri 
cenuşii... Un geamlâc cu sticla mată taie zidul pe o lungime de vreo 
patru cinci metri, la aproximativ trei metri de trotuar. Se întinde sub 
un acoperiş plat. Singura deschidere propriu zisă care dă spre stradă 
e o uşă dublă din fier, pe care e scrisă o interdicţie de staţio-nare. 
Prin peretele de sticlă se filtrează o lumină slabă. Trag conclu-zia că 
doar o zonă limitată a sălii de gimnastică e luminată. Inima îmi 
bubuie cu putere când mă gândesc că Toinet s-ar putea afla aici. 

— Hai, ce decide reverendul Pere Plex, ricanează Umflatul. 

— Femeia asta o să ne încurce lucrurile. 


— Vrei s-o leg sau s-o arunc în spatele camionului? 

— Ca locatarii din jur s-o poată admira în voie, dacă se 
nimeresc la fereastră? 

— Atunci, să-i trag un pumn în bot? l-ar putea cauza un nani pe 
cinste, să ştii! 

— E de preferat, dar consider că ne purtăm cam dur cu damele 
de când hoinărim în ţara romantismului. 

Lui Beru îi sare ţandăra: 

— Să nu pot eu să-mi permit s-o zgâlţâi puţin după ce datorită 
mie a gustat o asemenea delicatesă? 

— Bine, fie! 

— Imediat? 

Pune-ţi formula în aplicare, drăguță. Intervenţia pe care ţi-o 
propun necesită eficienţă, rapiditate şi precizie. 

Mă simt în corzi, cum zicea un boxer care cânta la vioară. 

— Ai să mai dai o dată ocol grupului de case. Când intri în 
stradă, virezi cât mai larg posibil, ca să poţi izbi poarta de fier de 
acolo. M-ar mira să reziste la o lovitură violentă cu cele cincisprezece 
tone ale tale. 

— Şi pe mine m-ar surprinde. Zidurile astea de cărămidă, ca 
hârtia mototolită, ţi le dărâm cu o lovitură de picior! 

— Eu cobor să fiu gata în dreptul spărturii pe care ai s-o faci; 
scuză-mă că nu pot rămâne cu tine în maşină, dar pot risca să cad 
ametit de şoc. 

— Te rog, fiule. De altfel, întotdeauna ţi-a plăcut să fii comod! 

— Înţelege că trebuie să acţionăm în viteză, fiindcă vecinii au 
să dea imediat alarma şi n-o să mai avem nici un vehicul la dispoziţie 
ca să ştergem putina. Ai grijă, apucă-te sănătos de volan în momentul 
impactului. 

— Ia zi, artistule, de când îl cunoşti pe Bérurier? Ce, sunt făcut 
din pişat călduţ şi nisip de Olonne»?! i 

— O.K. Poţi s-o adormi pe madam şi să treci la acţiune! In 
aşteptarea ta, am să înalţ rugi. 

— Întotdeauna ţi-ai rezervat treburile mai delicate! îmi 
răspunde recordmenul amorurilor fortuite. 

Se uită la mine cum cobor. Camionul, la punctul mort, vibrează 
ca un frigider vechi, pe cale să-şi dea sufletul. Beru plesneşte uşor 
obrazul femeii de alături. Apoi îi arată prin parbriz un punct pe cer. 

— Hai, Frau Darling, ai văzut luna în seara asta? Ai zice poza 
color a lui Maho Sait Tout! 

Dama îşi ridică faţa, oferind astfel o încântătoare bărbie 
soporificului berurian. Omul superdotat îşi lasă stânga să plece. 

Scurt şi precis! Pompista se risipeşte pe planşeul camionului. 

— Pregăteşte nişte cartofi prăjiţi, mă întorc acum! strigă Beru 
în bubuitul motorului Ferrari. 

Dispare înghiţit de strada următoare. „Şi dacă nu se mai 
întoarce?" îmi spun eu. Să presupunem că în graba lui loveşte o 
maşină pe Kârntnerstrasse sau răstoarnă un pieton? Să presupunem 
că maşina asta grea face o pană? Să presupunem că n-a pocnit-o cum 
trebuie pe garajistă şi începe să urle după ajutor? Presupuneri... 
Presupuneri... Of, Doamne! Sper să nu dau în boala unei virgine 
sperioase! 

Îi urmăresc în minte itinerarul... A ajuns în Kârntnerstrasse. 
Merge pe această cale importantă ca să dea în strada următoare... 

Asta-i bună! Visez! Uite-l că s-a şi întors! Mă trag într-o parte 
faţă de uşa de fier, ca să asist la număr. Dacă l-ai vedea pe Gras, ce 
sânge rece! Ce măreție în modul lui de a acţiona! Înnobilat de 
concentrare. Cu buzele pecetluite pe proteză; cu privirea adâncă de 
cimpanzeu. Şi-a tras pălăria pe ochi ca să se apere de cioburi. Nici 
măcar n-a atins frâna, jupân Beru. Ai zice că-i zămislit dc Julienne, 
băiatul! După ce a luat stânga, izbeşte. Intr-un fenomenal ralanti, văd 
cum se săvârşeşte coliziunea. Capota loveşte poarta care se îndoaie 
şi cedează. Cărămizile din cadrul uşii se prăbuşesc. Cabina 
monstrului pătrunde prin spărtură. Sar schije de tot soiul: sticlă, 
cărămidă, ghips, lemn. 

Mă reped şi eu. 

Nenorocire! Ah, ce soartă funestă. Ştii ce s-a întâmplat? 
Camionul, pătrunzând prin spărtură, a blocat-o în întregime. Mi-e cu 
neputinţă să intru în sala de gimnastică. Mă apuc de marginile 
camionului şi mă ridic în el. Peretele cabinei formează un obstacol de 
netrecut. Prin lucarna al cărei geam s-a spart, văd un nor de vapori 
din cauza radiatorului spart. Beru n-a păţit nimic. Se străduieşte, ca 
un regiment de cazaci în anticamera unui bordel, să deschidă 
portiera, dar ea e oprită de zid. Nebunaticul a rămas înfipt în sala de 
gimnastică ca un cep într-un butoi. 

— Dă înapoi! urlu eu. Dă înapoi, cretinule! 

— Pupă-mă în fund! ţipă Berurier aproape asfixiat de vapori şi 
praf. Crezi că mai merge moara asta după aşa o izbitură? 

Brusc, îmi revine calmul. 

— Ia-o uşor, Grasule! In spatele scaunelor am văzut nişte 
unelte! încearcă să-mi dai un hârleţ prin fierăstruică. 

— Şi cum îţi închipui că o să trec pe acolo, fiţi-ar ideile 
afurisite! 

Dar remarca mea n-a nimerit în urechea lui Beethoven. Grasu 
apucă unealta şi începe să degajeze cadrul parbrizului. Eu, mereu la 
pândă, încerc să văd ce-i în interiorul sălii de gimnastică. Şi ce 


zăresc? O încăpere vastă, comportând bare fixe, capre, paralele, 
inele, trapeze şi alte instrumente proprii muscularizării unui individ 
decis să-şi constituie un capital de bicepşi. În fundul sălii se află două 
uşi. Locul nu-i luminat decât prin peretele de sticlă, lumină provenind 
din eclerajul stradal. Una din uşi se deschide şi două personaje dau 
fuga spre locul „accidentului“: un bărbat blond şi înalt, într-un 
trening roşu şi o tânără cu părul de un ruginiu venețian, îmbrăcată 
într-un jeans negru şi pulover verde. 

— Descurcă-te cum poţi, Grasule, şi ieşi din camion! îi arunc eu 
rapid. De cum ajungi jos, neutralizează cuplul şi mergi să te uiţi prin 
camerele vecine. 

Cât despre mine, eu trebuie să dau piept cu trecătorii curioşi. 
Fiind căţărat în camion, oamenii încep să mă întrebe. 

— Nici o victimă, îi decepţionez eu. Nu, n-are rost să anunţaţi 
poliţia, se ocupă de asta cei din interior. 

Calmând pericolul de pe latura asta, mă uit să văd ce face 
Grasu. Mai mai să-şi lase scalpul când trece prin cadrul parbrizului 
din cauza cioburilor de sticlă. Tipul mare şi blond s-a pierdut complet 
cu firea. S-a speriat văzând un camion intrat în sala lor. Nu era 
prevăzut în caietul de sarcini! 

Cum Beru nu înţelege germana, se mulţumeşte să se apropie 
şontâc, şontâc de individ, frecându-şi coapsele. Grasu meu se vaicără 
să frângă şi o inimă de piatră şi să-i piară suflul. Gata să izbucnească 
în plâns. 

Blondul continuă să vocifereze. Atunci, Big Apple îi articulează 
o memorabilă lovitură cu capul. De fiecare dată e o capodoperă. O 
mişcare animală: jumătate tap, jumătate taur (Beru, ce mai calea 
valea). O amorsă de explozibil punctată de o formidabilă mişcare a 
capului. Când ai încasat aşa ceva în portret, nu mai are rost să te 
tragi în poză: fotografia rezultată n-ar fi utilizabilă pentru un 
document oficial. Pur şi simplu, marele blond încetează pe loc să mai 
semene cu sine însuşi. Gura îi e ca un biftec în centrul căruia 
amenajezi o scobitură pentru gălbenuşul de ou; şi pe urmă nasul, 
cândva rectiliniu, seamănă acum cu degetul gros al unei mănuşi de 
box. Se clatină, caută aidoma lui Atlas, un punct de sprijin ca să 
susţină universul şi, negăsind, se prăbuşeşte. 

Grasului meu nu i-au trebuit nici două secunde pentru această 
performanţă. Acum „se ocupă" de domnişoară. Ei i-a rezervat o 
lovitură de timpanist. Două perechi de palme simultane cu amândouă 
mâinile deodată. De parcă ar fi presat-o într-o scoarță de carte! 
Trebuie că i-a îngustat mutrişoara cu cinci centimetri! Leşină şi ea. 
Jupânul se întoarce spre mine şi, cu degetul sus, îmi confirmă 
triumful. 

— Verifică-i înainte să ieşi! îi strig. 


Fiindcă sunt naturi înşelătoare, care se recuperează într-o 
clipită. Dar credinciosul meu ciobănesc cunoaşte viaţa la fel de bine 
ca mine. Prin urmare: un şut delicat în ceafa tipului şi altul, ceva mai 
nuanţat, în cea a fetei. Mulţumit de sine, se îndreaptă spre uşa 
rămasă deschisă. 

Dar mai înainte să ajungă la ea, se produc două evenimente. 
Unul pozitiv şi altul negativ. Cel pozitiv, constă în apariţia lui Toinet. 
Puştiul pare cam mototolit. 

— Nenea Beru! strigă el. 

Şi se aruncă în braţele Grasului, foarte mişcat. Astfel îi 
blochează mişcările ilustrului nostru camarad într-un moment în care 
ar fi avut mare nevoie de ele! Fiindcă se produce evenimentul 
negativ: respectiv, întoarcerea celor doi „infirmieri" şi a garajistului 
care ne urmăriseră. Mofluzi, revin la bază şi, crede-mă, apariţia lor 
este extrem de inoportună. Un scurt moment de nehotărâre succede 
intrării lor. 

Năuciţi, se uită la botul camionului intrat în sala de gimnastică 
şi la tipul gras cu băiatul în braţe. Această ultime imagine le 
sugerează urgent că „accidentul" e în realitate o lovitură. Atunci, cel 
mai voinic dintre infirmieri îşi apucă pistolul-mitralieră, cel care cu 
puţin timp înainte mă privea în adâncul ochilor. Urlă la Beru să ridice 
mâinile. Grasului, care n-a apucat să înveţe nemţeşte de la intrarea 
lui zgomotoasă în aceste locuri, îi trebuie ceva timp să realizeze ce se 
întâmplă. Dar, când un bandit latră la tine, luându-te la ochi cu un 
calibru greu, o anume interpretare se operează până şi în creierele 
realizate de domnul Bouygues». Uite că tăticul lasă băiatul pe 
mocheta aspră şi caută să prindă norii. 

Iar eu, în situaţia asta? Eu? Vino să vezi. 

Ştii care-i scena cu clenciul în desenele animate? Pisica 
urmărind şoarecele sau câinele şobolanul? 

Cu o viteză supersonică sar din camion. Strig în goană spre 
gură-cască: 

— Împrăştiaţi-vâ, rezervorul de benzină o să explodeze, ca să le 
tai cheful să-mi ia locul. 

Alerg spre colţul străzii. Virez o dată spre stânga şi încă o dată. 
Iar a treia oară, în cele din urmă ajung în curtea care precede sala de 
gimnastică. Camioneta ex-urmăritorilor mei e aici. Mă reped la uşă. E 
încuiată, dar eu nu mă despart niciodată de sezam. Cric! crac! Mersi 
Jeanne d'Arc! 

Un palier cu uşi rabatabile care dau spre sală. Sunt prevăzute 
cu două hublouri, ca cele care permit accesul într-un cinematograf. 

Mă uit şi observ că mister Dolofanul c într-un rahat cât toate zilele! 
Unul dintre infirmieri ii ţine mâinile la spate. în vreme ce ăilalţi doi îl 
lovesc cu patul armelor! Curajos ca un leu. Toinet trage cu piciorul în 
cei doi protagonişti, că până la urmă se căptuşeşte cu o labă care-l 
lasă lat! 

E timpul să intervină Sana! Altminteri, ceea ce va mai rămâne 
din bravul Beru ar putea fi repatriat în Franţa într-un geamantan de 
recrut! Uşurel. împing uşile. Cu pistolul în mână, ochesc piciorul 
celui mai dat naibii. Straşnic! li explodează rotula! Durerea e aşa de 
violentă că ticălosul leşină. 

— Aruncaţi armele, sunteţi încercuiți! strig eu cu glasul unui 
stentor venețian. 

Antonio, isteţ ca întotdeauna, a avut grijă să se culce în spatele 
celor două uşi. Şi ce bine-i prinde, fiindcă al doilea "infirmier" a făcut 
o întoarcere bruscă, trăgând din răsputeri. Panourile de lemn sunt 
perforate de găuri mici. 

Ei, şi acum? arunc eu pe un ton atât de îngheţat că mi se face 
şi mie pielea de găină. 

Curajos, tipul se apropie. Gata să moară, indivizii ăştia căpoşi! 
A apucat şi arma amicului său. Cu câte una în fiecare mană, are ceva 
speranţe de viaţă. Ar trebui să mi ţi-l ciuruiesc. Numai că 
blestematele astea de uşi batante nu-s deloc o prăjitură cu migdale! 
Dacă împing un canat ca să pot trage, mi-ar devia tirul! Ştii de unde- 
mi vine scăparea? _ 

De la pompistă. bătrâne! Textual! Inchipuie-ţi că şi-a revenit în 
simţiri şi începe să tipe: "Johan!" când dă cu ochii de bărbatu-su. 

Surprins, omul cu mitralierele se întoarce. Asta l-a dus la 
pierzare! Eu: 

Poc! Poc! 

Câte un glonţ în fiecare umăr. Parcă ar fi o sperietoare a cărei 
mânecă împreună cu mătura l-ar fi căzut. 

Beru profită de conjunctură şi-l loveşte pe garajist cu cotul. 
asezonându-i nasul şi ochii cu pumni percutanţi. Femeia dă fuga în 
ajutorul omului ei, cu hârleţul ridicat. 

— Fii atent. Grasule! urlu eu. 

Acesta face un salt de balenă, smulge unealta din mâinile 
Mariei-Therese. şi i-o plantează frumos printre gânduri. Bérurier n-a 
ştiut niciodată ce-i recunoştinţa pântecului! Femeia se prăbuşeşte 
moartă, cu o agrafă de zece kile în păr! Toinet se repede spre mine. 

— Tonio! strigă şmecherul sărindu-mi în braţe. 

— Salut, tipule, unde sunt străbunii? 

— Bătrâna a murit: au tăiat-o felii ca s-o facă să vorbească 
despre Felix! 

— Şi Felix? 


Îmi arată a două uşă. 

— Mai era acolo azi dimineaţă, dar l-au luat. 

Dau fuga în încăperea indicată de copil. Descopăr aici un pat 
de fier, flancat de o masă emailată, ca cele utilizate prin spital pentru 
fiole şi material chirurgical. Cearşafurile sunt pătate de sânge şi, 
într-adevăr, moş Felix nu mai e aici. 

De pe strada din spate se aud răsunând sirenele poliţiei. 

— Păzea! îmi lansează Grasu, vin sticleţii! S-o ştergem, 
altminteri o punem de mămăligă! 

Sfatul este excelent. Îl iau pe băiat de mână şi ne îndreptăm 
spre curte. Intenţia mea este de a mă folosi de furgoneta tipilor, 
staționată aici, dar, vai, au luat cheia de contact şi nu mai e timp să-i 
scotocim prin buzunare. 

Ghinionul, fir-ar al naibii! Nu ne lasă şi pace! Mă simt ca o 
pasăre micropodiformă; gen albastros sau piţigoi: picioarele prea 
scurte şi aripile prea lungi mă împiedică să-mi iau zborul de la sol! 

— S-o întindem pe jos! fac eu. 

Mergem liniştiţi până în Kârntnerstrasse şi optez pentru un 
drum cu sens unic pentru a nu fi interceptaţi imediat. 

Exact în acel moment, un fluierat de trident, cum spune Beru, 
se aude de pe carosabil. Caracteristic! Ascuţit ca accentul cu acelaşi 
nume. continuând pe un tril rostogolit. Recunosc strigătul 
cormoranului, imitat perfect de Jeremie Blanc. Privind mai bine, îl 
zăresc pe negroteiul meu într-o caleaşca trasă de un bidiviu alb şi 
mânată de un birjar bătrân, cu melon pe cap. E înfofolit într-o 
pelerină. Seamănă cu o pasăre mare. bolnavă, cu pleoapele grele. 
Jeremie parlamentează cu bunicul îngrămădit pe capră, rugându-l să 
oprească. Dar bătrânul îi răspunde că nu poate paraliza fluxul 
circulaţiei. Şi atunci, alergăm ca nişte sălbatici să luăm birja din 
mers. Când vine rândul lui Berurier să-şi salte cărnurile, calul, care 
poartă o pălărioară roşie, ca să aibă un aer mai stupid ca stăpânul 
lui. întoarce capul în direcţia noastră şi începe să mugească disperat. 
Cine-i prostul ăla care pretinde că un cal nu mugeşte! Un netot, 
ducă-se! La Viena caii mugesc, aş vrea să ştii lucrul ăsta! Cu atât mai 
mult cu cât seamănă cu Raymond Barre», aşa că vezi cum stă treaba! 

Natürlich, birjarul protestează că i se cuvine o plată 
suplimentară consistentă! Rossinanta lui e terminată; rulează pe 
jantă la sfârşitul zilei, îi promitem luna de pe cer. Chiar în clipa aceea 
dau colţul poliţiştii, cu coatele lipite de corp, precipitându-se spre 
curte. 

— N-am putut veni mai repede, ne spune domnul Blanc, 
imposibil de găsit un taxi la ora asta! Şi atunci am închiriat caleaşca 

asta care se întorcea la grajduri. 

— Într-un sens, e mai bine aşa, sunt eu de părere. Cui i-ar 
trece prin cap că noi am fi nişte fugari în trăsura asta arhaică? Ai 
venit la ţanc, băiete! 

Uşurarea mea că l-am recuperat pe Toinet începe să se 
spulbere la gândul că Felix a dispărut. 

Stăm ca patru idioţi în trăsura asta care se clatină, privind 
oraşul fără să-l vedem, în pasul, chipurile de trap, al mârţoagei (ca în 
tinereţile noastre!). Avem atâtea să ne spunem, atâtea întrebări să ne 
punem. Dar nimeni nu vorbeşte. De comun acord, ne scăldăm în 
mutism, fiindcă simţim nevoia să ne refacem moralul, sănătatea. 

inţelegi? 


DESENEAZĂ-MI-L PE BUFFALO BILL 


Ca de obicei, Berurier e cel care ne readuce la realităţile dure 
ale prezentului. 

— Şi încotro mergem? întreabă el fără a-şi întredeschide 
buzele respingătoare. 

li răspunde domnul Blanc: 

— Am dat ca adresă Kâmtnerstrasse, convins că aici riscam să 
vă regăsesc, liberi sau prizonieri. Pe urmă, cu o clipă înainte de a 
urca voi. i-am cerut birjaului să ne ducă la gară. 

— Deci, mergem la gară! face Beru, căruia îi place să se 
sprijine pe rezumate tangibile. Şi afteur=? 

Caleaşca înaintează într-o revărsare de lumini. Calul, obişnuit 
cu motorizatele, nu se mai teme de maşinile care trec pe lângă el în 
şuvoi continuu. Îşi vede de drum cu boneta lui de... măgar. Birjarul 
moţăie. Eu ţin strâns mânuţa băiatului. L-am recuperat, ăsta-i 
esenţialul. Şi pe urmă, puţin îmi pasă mie de fundul scofâlcit al lui 
Felix. Cum zicea mama mare „Şi-a trăit traiul, şi-a mâncat mălaiul". 
Mă năpădesc mii de întrebări pe care aş vrea să i le pun puştiului, 
dar prefer să aştept până vom ajunge într-un locuşor liniştit. 

— După toate cele întâmplate, glăsuieşte Beru, copoii din zonă 
trebuie că-s foc şi pară. Riscăm să fim arestaţi cât ai zice peşte; mai 
ales tu, Antoine. 

— Ştiu. 

— Hotelurile nu ne mai sunt accesibile, declară domnul Blanc. 
Neplăcută impresie să fii hăituit într-un oraş fără perspectiva unui 
acoperiş deasupra capului. 

Şi brusc, îmi vine o idee. Mi-e inspirată de cartierul pe care-l 
străbatem. Un cartier unde am venit în ajun. Ii fac semn pilotului de 
încercare, ghemuit pe capră. 

— Opriţi aici, vă rog. 

— Suntem încă departe de gară, obiectează el. 7 

— Fiindcă suntem grăbiţi, o să mergem pe jos! îi răspund. Il 
plătesc şi coborâm din birja fantomă. 

— Ce te-a găsit, fiule? mă întreabă Bérurier. 

— Urmaţi-mă! 

Chiar Conrad în persoană (numai în cămaşă) vine să ne 
deschidă. Are gura plină, ceea ce înseamnă că drăgălaşul cuplu era la 
masă când am sunat eu. Dând cu ochii de mine, se opreşte brusc din 
mestecat. Un dumicat mare îi umflă obrazul drept, făcându-l să 
semene cu un hamster la pândă. 

— Salut! îi surâd eu larg ca luna în ultimul ei pătrar. 

Şi, fără a-i lăsa timp să reacționeze, îi trag un picior în boaşe. 


26 De la englezescul: after - după, în pronunție beruriană. (n.tr.) 


Mânca heringi de Baltica în maioneză. Cum le-a restituit pe mochetă, 
nu încape nici o îndoială. A 

— Ocupaţi-vă de el copii, le spun peonilor mei. Il vreau complet 
neutralizat, m-aţi înţeles? 

Cu acestea, mă duc în chicineta unde fermecătoarea Heidi, 
goală sub un halat roz. supraveghează un rest de tocană pus la 
încălzit. Cu un gest deliberat, sting focul. Tocana miroase fmmos şi- 
mi face stomacul să ghiorăie, atât e de înfometat, săracul! Apuc 
cratiţa de coadă şi, folosind o lingură de lemn, încep să înfulec fără s- 
o pierd din ochi pe Heidi. In cazul de faţă, ar trebui să se adreseze de 
urgenţă unei companii de asigurări, fiindcă a părăsit-o complet 
siguranţa de sine. Frica i-a încercănat ochii şi i-a mărit irişii, de parcă 
ar fi drogată. 

— Mama îmi repeta întruna că foamea e cel mai bun bucătar, îi 
spun eu cu gura plină. Douăzeci şi patru de ore fără haleală, îţi dai 
seama? 

Apare şi Toinet. Feţişoara lui de Gavroche e puţin palidă şi 
pistruii ies mai mult în evidenţă. Băiatul e foarte interesat de 
marginile întredeschise ale halatului roz, care descoperă un sân al 
femeii şi lasă speranţa să se zărească şi ceva mai mult la următoarea 
mişcare. 

lar eu înfulec ca un regiment de căpcăuni. E bună şi 
voracitatea când este real motivată. Am nişte amintiri formidabile ale 
unor clipe din viaţa mea când m-am dovedit de-a dreptul bestial. 

Suntem nişte animale. Omul înfometat este egalul şobola-nului 
sau al câinelui. 

Am impresia că n-o să fie destulă tocană în cratiţă ca să-mi 
potolească foamea. 

— După dumneavoastră, baroane, dacă mai rămâne ceva! 
bodogăne Maiestatea sa, intrând în bucătărie. 

— N-o să rămână, îl previn. 

Grasu suspină şi se aşează la masă pentru a termina heringii. 

Duduia n-a suflat o vorbuliţă. Jérémie se încadrează în 
deschizătura uşii glisante. Sosirea acestui zdrahon de negru o 
îngheaţă pe fată cu un grad suplimentar. 

Beru îşi toarnă un pahar de vin alb nemţesc. Plescăie din limbă 
şi se strâmbă. 

— Poşirca asta n-o să fie în stare să mă facă să uit de un vinişor 

Mâconnais sau de un Hermitage de pe la Chapoutier, ne asigură 
Imensul. (O privire spre Heidi) 
N „Frumoasă bucăţică, tipule. Aş fi încântat să fac amor cu ea!" 
Întinde mâna şi trage de o pulpană a halatului, spre bucuria (relativă 
a lui Toinet. 

— L-ai vizionat pe bucălatul ăsta. Albă ca Zăpada, i se 


adresează lui Jeremie. E cu totul altceva decât tenderul negreselor 
voastre! Toate au nişte popouri imperialiste, ca autobuzele 
englezeşti, de-ai crede că poartă o pernă deasupra părţilor moi! În 
timp ce aici, s-avem pardon: sculptură grecească! Venus din Milou! 

Când muşti o pereche de fese ca astea ai impresia că ţi-ai înfipt 
dinţii într-un melon de Cavaillon. 

— Cum vorbeşti de faţă cu un copil! îl ceartă Jérémie. 

— Un copil, Toinet? La unsprezece ani! Păi, înseamnă că n-ai 
băgat de seamă cum i se aprind ochii puştiului când se uită la 
caroseria damei! 

Eu, la vârsta lui, o şi călăream pe una din fetele Marchandise şi 
pe Maria, servitoarea noastră. De câte ori rămânea gravidă nu se ştia 
niciodată cine era autorul: bunicul, tata sau eu. Nici măcar ea nu 
putea să precizeze! 

Heidi pare să-şi iasă progresiv din letargie; ca o bucată de 
carne pusă la dezgheţat într-un cuptor cu microunde, îşi pierde 
rigiditatea. 

Întinde mâna spre o etajeră şi apucă o cutie de tablă pe care e 
scris „Făină" cu litere gotice. O deschide şi o răstoarnă în chiuvetă. 
Din grămăjoara albă, scoate două teancuri de bancnote date pe 
jumătate. Recunosc dolarii lui moş Felix. Tânăra îi scutură de făină 
deasupra chiuvetei şi mi-i întinde fără o vorbă... În loc să-i iau, îi 
cârpesc o labă care o face să se clatine. După care termin tocana 
apetisantă. Heidi lasă banii daţi pe din nouă pe masă. Interesat, 
Toinet îi atinge. Mă întreabă: 

— E voie? 

— Sigur: poţi s-o faci pe trezorierul. 

— Dacă tipa asta ar avea nişte scotch, i-aş putea lipi. 

— Nu, lasă; e o treabă delicată! Nu-i voie să greşeşti, numerele 
trebuie să corespundă. 

— Mă crezi un prost, nene? 

Discuţia s-a reînnodat. Îmi regăsesc cheful de vorbă. Aici. 
suntem liniştiţi. Am avut ideea secolului venind să caut refugiu în 
locuinţa lui Heidi. Dacă ţin bine situaţia în mână, cei doi escroci s-ar 
putea să ne salveze viaţa. 

— Legaţi-o pe târâtura asta! le ordon sbirilor mei. Sunteţi 
siguri că tipul ei e cu adevărat inofensiv? 

— L-am priponit sănătos şi cu lovitura de picior administrată la 
gingii de burtosul ăsta, m-ar mira să-şi revină înainte de o oră, două. 

Domnul Blanc scotoceşte prin sertarele bucătărioarei şi 
descoperă o pereche de foarfece cu care taie funia de pe cadrul 
pentru uscatul lenjeriei. 

— Mâinile! îi porunceşte femeii. 

Ea i le întinde docil! Amicul meu o leagă zdravăn. 


— Înainte să-i priponească şi compasul, m-aş ocupa bucuros de 
ea. ne informează Grasu. 

Dar Jeremie nu-l ascultă. O aşează pe gazda noastră pe un 
scaun şi-i leagă gleznele. 

— Acum, povesteşte, îi zic lui Toinet. Erai la căluşei cu mama- 
mare când v-au agăţat nişte femei tinere. Ce v-au îndrugat? 

— Au început s-o vrăjească pe bătrână, în vreme ce eu mă 
dădeam în roata mare. Când am coborât, păreau prietene la 
cataramă. Mi-au cumpărat dulciuri şi pe urmă ne-au propus să ne 
aducă acasă cu maşina lor, fiindcă se făcuse târziu şi coana mare 
tinea morţiş să se întoarcă. Pe drum, baba a adormit deodată. Mă 
întreb dacă nu cumva una dintre ele i-o fi făcut o injectie? 

— Şi pe urmă? 

— Ne-au dus acolo unde ne-ai găsit. Au întins-o pe cocoşată pe 
un pat ca să poată dormi, şi pe mine m-au luat la întrebări. 

— In legătură cu ce? 

— Al cui sunt şi ce căutăm la Viena. Voiau informaţii în 
legătură cu tine şi cu domnul Felix. 

— Şi cum ai reacţionat? 

— Le-am spus că nu fac bine să se ia aşa de noi, fiindcă tu eşti 
cel mai mare poliţist din Europa şi poate chiar din lumea întreagă şi 
că tu n-ai să tolerezi să fiu răpit şi că au s-o încurce urât, proastele, 
cu unul ca tine pe urmele lor! 

Nu mă pot împiedica să nu depun o sărutare pe părul lui care 
miroase a băieţel, a paie proaspete strânse în pătul şi a caiet de 
şcolar. Drăguţ din partea lui că-i aşa de sigur de „fratele-tatăl lui". 
Ambiguitatea legăturilor noastre îmi frânează de cele mai multe ori 
elanurile de tandreţe; iar latura lui de puşlama nu facilitează 
efuziunile; dar e un băiat pe cinste, plin de curaj, descurcăreţ şi 
tandru. 

— Ştii că te iubesc, măi loază? rostesc eu încercând să dau 
fermitate glasului meu uşor emoţionat. 

— Ce prostie! Sigur că ne iubim, Tonio! La ce bun ne-am mai fi 
adoptat atunci? 

— Hai, monstru mic, zi-i mai departe! 

Nu se prea grăbeşte când îşi dă seama că halatul lui Heidi a 
alunecat de pe umărul ei stâng, dezgolind un sân în toată gloria lui. 
Un sân frumos, trandafiriu, cu creasta în ocru, ferm pe poziţii. 

— Au încercat şi mai departe să mă determine să vorbesc. M- 
au luat cu binişorul. Era una care-mi mângâia cocoşelul şi-mi spunea 
„bărbăţelule". Cel mai mult le interesa prietenul tău Felix. Mi-au dat 
să beau un vin îndulcit, un pahar întreg. Aveam capul ca un titirez. 
Mă întrebau ce ţi-a spus bătrânul tău prieten. Iar eu, care nu ştiam 
nimic, nu aveam ce să răspund şi atunci am început să inventez. 


Când l-am auzit ce-mi spune, măduva mi s-a lichefiat, iar inima 
mi-a trecut pe roşu. 

— Şi ce le-ai inventat, nătărăule? 

— Ce mi-a venit... 

— Ce anume? 

— Gogoşi, cum că Felix e un mare savant şi că cineva umbla 
să-i şterpelească ultima invenţie, de aia ne-a chemat aici în fuga 
mare. 

Măi să fie, a dat-o în bară! Merge rău când Toinet începe să le 
îndruge verzi şi uscate damelor! Dar nici nu mă gândesc să-i fac 
observaţii. Când un copil e confruntat cu asemenea aventură, se 
descurcă şi el cum poate! 

— Şi de ce ai inventat aşa ceva, băiete? 

— Ca să-ţi zic drept, credeam că despre asta-i vorba. Proful tău 
seamănă cu un inventator care merge alăturea cu drumul! Nu pari 
prea încântat, am greşit cumva? 

— Nu, nu, continuă... 

— La puţin timp după aia, a venit una îmbrăcată toată în piele 
şi l-au adus pe Felix! Bătrânul, închipuie-ţi, era deghizat în femeie. L- 
au închis într-o cameră alăturată şi femeile alea au început să se 
ocupe serios de el. Nu ştiu ce i-au făcut, dar moşul tipa cât îl ţinea 
gura! Treaba a durat ore întregi. Noaptea târziu, mi-au adus 
ciocolată, pâine şi Coca. Pe urmă am adormit. 

Mult mai târziu, m-au trezit tot ţipetele. Bătrâna nu mai era în 
aceeaşi cameră cu mine şi sunt aproape sigur că ea era cea care ţipa 
ca din gură de şarpe. Pe urma am aflat că practic au făcut-o bucățele 
în faţa lui Felix ca să-l forţeze să vorbească. 

— Cine ţi-a spus aşa ceva? 

— Una dintre ele. Mi-a explicat că baba a murit fără ca el să 
vorbească şi că acum venea rândul meu. S-ar fi putut să fie mai 
sensibil la chinurile unui copil! Şi pe urmă, trebuie că s-a întâmplat 
ceva deosebit, fiindcă ele s-au despărţit şi toată lumea a plecat în 
afară de fata şi tipul pe care i-ai văzut în sala de gimnastică. Toată 
ziua a sunat telefonul şi a fost un permanent du-te vino. După- 
amiază, au venit nişte oameni după Felix. La început s-a pus 
problema să mă ia împreună cu el. Atunci l-am văzut pe săracul 
bătrân. Nu arăta prea bine, Antoine, să ştii! Capul zdrobit, ochii ca 
într-un film de groază! Hainele pline de sânge. Abia dacă m-a 
recunoscut. Am vrut să-i vorbesc, dar nu mi-a răspuns. Oamenii 
adunaţi se luaseră la ceartă şi cred că din cauza mea; repetau într- 
una „Kind, kind" arătând spre mine. La capătul discuţiilor, unul 
dintre ei s-a dus să dea un telefon. Probabil că-l întrebau pe vreun şef 
dacă era cazul să mă ia împreună cu prietenul tău. Le-o fi zis că nu, 
fiindcă l-au umflat numai pe Felix şi pe mine m-au închis în cameră. 


„De data asta m-am pus pe meşterit broasca. A durat cât 
lumea. Cu o spilcă din părul sărmanei doamne Muelner, găsită în pat. 
Ei bine, bătrâne, am reuşit, dovada, am putut să ies exact când aţi 
apărut şi voi!" Ă 

Radiază de mândru ce-i. Îi strâng la piept capul de ştrengar. 

— Bravo, fărâmiţă, eşti mai ceva ca Buffalo Bill! îl laud eu. Prin 
urmare, n-ai nici cea mai vagă idee unde l-ar fi putut duce pe Felix? 

— Cum ai fi vrut: vorbeau nemţeşte. Şi nemţeasca, să mă ierti, 
încă e bine că se pot înţelege între ei, cu o asemenea păsărească! 


DESENEAZĂ-MI UN ACT DE VITEJIE 


L-am pus pe Toinet să facă nani în patul mare al lui Heidi. Era 
făcut praf, bietul copil. Atâtea emoţii! Să trăieşti o asemenea epopee 
la unsprezece ani, trebuie să ai nervi, nu glumă! lar el are! Un 
Gavroche, îţi zic! Pe baricade! Greşeala lui Voltaire sau a lui San- 
Antonio! 

Suflu în lumânare, şi, în clar-obscur, privesc cum adoarme 
această simpatică puşlama, care ştie de pe acum prea multe despre 
viaţă. In timpurile noastre atroce, nu mai există tineri, fiindcă nu mai 
au când să îşi ofere o tinereţe! Abia veniţi pe lume, îi şi descoperă 
hidoşeniile, toate furunculele prin care te zbaţi ca să găseşti o ieşire 
la liman. 

În zilele noastre, regulezi înainte de a merge, te droghezi 
înainte de a fi înţărcat, priveşti cum alţii mor înainte de a afla că eşti 
muritor! Ştii că eşti tras pe sfoară din oficiu, din capul locului. Regret 
epoca în care adolescenţii aveau coşuri pe faţă! Acneea juvenilă a 
dispărut din cauza acuplărilor precoce. Moartea depurativelor! 
Farmaciştii se reconvertesc pe prezervative. Pe vremea mea 
„începeai" viaţa sexuală cu o prietenă de-a mamei, care te lua cu 
binişorul în joile frumoase de toamnă. Puțin mai târziu, te învăţa ce-i 
aia dragostea ore în şir, oprindu-te când o porneai prea repede, ca să 
te ia din nou la prelucrat. Când te apucai să faci dragoste cu 
colegele, era ştiut la ce capăt se aprind chibriturile. 

Sărăcuţii de ei, li s-a năruit tot! Au fost spoliaţi de copilărie. Li 
s-a stins focul idealurilor (sau idealelor, cum vrei) posibile! Şi atunci, 
îi vezi că se aşează în lungul trotuarelor cu o ţigară în bot. Ce-ai vrea 
să facă altceva? Nici măcar nu mai au chef să ne vadă crăpând ca să 
ne ia locul. Nu-i tentează. Preferă trotuarul. Nu-i mai amuză să ne 
vrea moartea. Puțin le pasă lor că puii de focă sunt ucişi! Abatele 
Pierre sau Pinochet pentru ei a acelaşi lucru. Gibonul de la grădina 
zoologică. în cuşca lui. are o viaţă mai bine organizată ca a lor. 
Gibonul cel puţin caută purici în capul femelei lui, îşi scarpină fundul 
sau se împerechează în faţa fetelor bătrâne, în floare. Dar falsul 
tânăr de azi, amice? Neant! Nimic! Imobil, mut, orb. Ţigara cu 
marijuana! O copulare expres! Timpul devine imobil când nu te mai 
interesează! 

În ce mă priveşte, aş vrea ca Toinet să se bucure de o fărâmă 
de tinereţe. Va fi greu, pentru că e precoce. Oricum, se impune să-l 
feresc de blazări! Vreau să-şi dorească un cuţit elveţian sau să i se 
uite pe sub fustă Mariei. Deocamdată e în lumea viselor. les din 
dormitor. Haioasă treabă să te instalezi chiar la duşmani. 

Berurier a descoperit provizii, câteva sticle cu alcool şi îşi face 
o bucurie din a trăi. Fredonează mestecând. Uneori se apropie de 
scaunul unde e legată Heidi, îşi extrage amicul Dupaf din hăţişuri şi-l 


plimbă pe faţa golancei. Scârbit de această practică, domnul Blanc s- 
a instalat în salon. A dat drumul la televizor şi încearcă să prindă 
informaţiile. Dar spaţiul orar actual nu se pretează. 

Amicul Conrad geme pe covor. Boaşele i-au luat-o rău razna. 
Trebuie că are nişte baloane de armăsar, în albastru marin. Durerea 
îi sfâşie măruntaiele. Când va ajunge apt să mai iubească, o să 
primească precis un cartonaş galben! 

Mă prăbugşesc într-un fotoliu în faţa lui Jérémie. Ne privim fără 
plăcere, cu acea expresie mânioasă care discreditează, o clipă, până 
şi cele mai puternice prietenii. După un moment de nervi rumegaţi, 
îmi spune: 

— Tare-ţi mai place să te amesteci în toate porcăriile! 

— Aşa e mai picantă existenţa, îi răspund. 

Oftează: 

— Eşti groaznic! 

Ia te uită, nu mi-a mai spus-o de mult! 

Idealul tău, îi zic, e să mături rahaţii de câine şi... 

—...  Tampax-urile folosite, de-a lungul rigolelor! mă 
completează domnul Blanc. Amabilă aluzie la ocupaţia mea iniţială de 
măturător municipal. Ai putea sa mai schimbi placa. Un om cu verva 
ta! 

Se apleacă pentru a opri televizorul ale cărui programe sunt 
mult mai stupide ca ale noastre şi, în plus mai sunt şi în germană. 

— Petrecem noaptea aici? mă întreabă el. 

— Am putea. 

— Cu porcul ăsta abject care o să se îmbete până n-o să mai 
poată? 

— Are şi el părţile lui bune. 

— Am să încep să le caut serios, pentru că, de doi ani de când 
facem o echipă, încă nu i le-am observat. 

Tace. Apoi reia: 

— Ai renunţat să-l mai cauţi? 

— Pe Felix? 

— De altfel, nu prea văd cum ai putea face, fiind în afara legii 
în ţara asta! Probabil că a şi fost îmbarcat cu direcţia Est. Poţi începe 
să vorbeşti despre el la timpul trecut. 

Cad pe gânduri. Repede şi eficient. 

— De ce au ezitat să-l ia pe Toinet împreună cu el? 

— Băiatul ne-a explicat. Intenţionau să se servească de el 
pentru a-l sili pe bătrân să vorbească! 

— Ca să zică ce? El nu ştie nimic. 

— Dar cum ceilalţi îşi imaginează contrariul, faptul nu rezolvă 
problema! S-ar cuveni chiar să aibă ceva de zis, Felix al tău: fiindcă 
tăcerea s-ar putea să-l coste scump. 


— Mare prostie a mai făcut că a relatat poliţiei din Atlanta ceea 
ce descoperise împreună cu doctoraşul lui. În felul ăsta au declanşat 
fulgerul. 

Un glas de beţiv începe să urle un cântec din terțiar, 
rostogolind sunetul „r" ca pe bilele unui biliard japonez. 


De ce m-ai trrrădat, Lison? 

Prrriveşte-mă eu am veniiit! 

— Uite şi beţia anunţată, bodogăne Jeremie. S-a produs mai 
devreme decât mă aşteptam. Asta se blindează cu şnaps nu glumă. 

Mister Alexandre-Benoiît îşi face apariţia cu un mers à la 
Groucho Marx”, ţinând o sticlă de gât. 

— Fii drăguţ şi eliberează canapeaua pe care se lăfăie fundul 
tău de negru, domnule Moricaud, îi spune lui Jérémie; mai întâi 
pentru că e albă şi ar fi păcat dacă-ţi iese vopseaua, şi pe urmă 
pentru că m-am hotărât s-o calc aici pe tanti din bucătărie. E o fetiţă 
avidă cu senzorialul, şi forma mea îi dă emoţii. De o oră o încălzesc la 
bain-marie şi acum e gata să-şi dea frâu liber dorințelor. 

Nu-mi dau seama dacă apariţia hirsutului mă stimulează. 
Probabil. Prin asociere de idei! Ími amintesc când a răsturnat 
încărcătura cu pietriş peste furgoneta noastră, pe malul Dunării, 
îngropând în acelaşi timp vehiculul şi femeia moartă din interior. Sar 
la telefon şi, după consultarea ceasului, fac numărul informaţiilor. O 
vrăjesc la nemurire pe telefonistă ca să-mi descopere numărul sălii 
de gimnastică situată pe Kârntnerstrasse, 38. 

În mai puţin de foarte repede îmi satisface dorinţa. Notez 
numărul şi-i mulţumesc călduros. 

— Vrei să-i suni pe cei de acolo? mă întreabă domnul Blanc 
mirat. 

— Încercarea moarte n-are. 

— Dar poliţia probabil că i-a arestat după acţiunea voastră în 
forţă? 

— Nu-i sigur. Vor fi evacuat răniții. Trebuie că au ticluit o 
istorioară frumoasă, brodată cu fir de aur şi nu-i exclus să fie în 
libertate, în orice caz, măcar fata care-l păzea pe Toinet. 

Fără să mă opresc din vorbit, compun numărul. 

— Fă-l să tacă pe Grasu ăsta, să nu o ia razna tocmai când 
conversez eu. Ai mână liberă. 

Soneria zbârnâie cu o stridenţă acidă. O speranţă imensă îmi 
năpădeşte creierul. Trebuie să ridice cineva! Trebuie neapărat! 
Vreau! Implor soarta! 


27 Marx Brothers - Fraţii Marx, trei actori americani, unul dintre ei fiind 
Groucho. Au reînnoit genul burlesc prin umorul lor delirant, fondat pe nonsens, 
(n.tr.) 


Beru a plecat clătinându-se spre bucătărie. Domnul Blanc mă 
priveşte cu un ochi îngrijorat. 

E al şaselea sau al şaptelea apel? Nimic! Speranţe vane! A avut 
dreptate cioroiul: poliţiştilor li s-a părut suspect acest rodeo în plin 
centrul oraşului. Probabil că i-au umflat pe toţi ca să-i audiţioneze. 

Zece, unsprezece... Nu mă decid să închid! Am hotărât că 
cineva trebuie să-mi răspundă şi, zor nevoie, o să-mi răspundă! 
Treisprezece, paisp... 

Îl aud pe Béru gemând în chicinetă. Taurul şi-o fi început 
opera! 

— Ja? 

Ah, cuvântul mi-a străpuns timpanul şi tot capul... Deci. cineva 
a răspuns la capătul firului! 

— Ja! 

Deodată, fără să fi auzit zgomotul receptorului ridicat. Ca o 
azvârlitură de lansetă! Ja. 

Negroteiul s-a aplecat înainte, departe de popoul rămas să 
trateze la per tu canapeaua albă. 

— Salut, rostesc eu, aici francezul. 

Accentul trebuie că-mi serveşte drept garanţie. 

— Vreau să vă dau noutăţi despre Frâulein Swoboda, urmez 
eu. Vă interesează sau ne ducem fiecare să ne fierbem câte un ou? 

Tăcerea e la fel de şocantă ca o Marseillaise, vibrantă, cântată 
de patrioţii conduşi spre potou. 

O să-mi închidă în nas sau nu? Aştept. Apoi, cum nu se aude 
nimic, adaug: 

— Bun, s-o lăsăm baltă! 

— Staţi aşa! 

Uf! E o voce de femeie. Din acel singur „ja" n-am putut să-mi 
dau seama. Deci aştept. Dar tot nu se decide. Mă tem să nu fie 
ascultat telefonul. Nu-i exclus să aibă legătură cu servicii 
competente! 

— Am să revin mai târziu, îi zic. Şi închid. 

N-am rămas un minut pe fir. Or, e nevoie de cel puţin trei 
pentru a se putea localiza originea unui apel. Dacă vrei să fii liniştit, 
eşti nevoit să porţi conversaţia pe fracțiuni de o sută de secunde. 

— Merge? mă întreabă Jérémie. 

— Nu încă, dar o să meargă. Mai avem doar câteva ore la 
dispoziţie, înţelegi? 

— Chiar mă întreb, face domnul Blanc. Poliţia cred că a şi 
stabilit că buldozerul vostru a fost furat de la o întreprindere de 
lucrări publice. Dacă se duce la faţa locului, observă rapid că-i o 
maşină sub pietriş. 

Fac o strâmbătură. 


— E nevoie de timp ca ancheta să se pună în mişcare. Nu ajung 
ei pe malul Dunării înainte de a se lumina de ziuă. 

Fac din nou numărul sălii de gimnastică şi de data asta nu mai 
aştept Adineaori, tipa probabil că se afla într-un apartament apropiat, 
un soneria din sala de exerciţii nu ajunge decât după vreo 
douăsprezece apeluri. Antonio al tău, mereu obsedat să le înţeleagă 
pe toate. Vrea să ştie cauza celor mai neînsemnate probleme. Asta-i 
face lui farmecul! 

— Ja? 

Trebuie că-i ultima din trio de fete. Cea „caftită" de Beru în 
sala de gimnastică. 

— Reiau, îi spun, fără a-mi pierde din ochi ceasul: în prezent 
sunt la adăpost cu Katarina Swoboda. Mi-l daţi pe bătrân, v-o dau pe 
ea. Genul ăsta de schimburi se practică frecvent în mediul nostru, 
nu? 

Ştii ce-mi răspunde? 

— Şi Elsa Labowicz unde-i? mă întreabă proasta. 

Pentru o clipă nu-mi dau seama despre cine-i vorba Şi pe urmă 
îmi aduc aminte: fata în piele! Cea pe care am înjunghiat-o cu 
pumnalul otrăvit al lui Conrad. Să nu-i fi găsit până acum trupul în 
pădure? Posibil. Oamenii sunt discreţi. Cei ieşiţi la plimbare şi care 
au văzut maşina cu o femeie la bord, se vor fi gândit că-i o haltă 
amoroasă. Că duduia şi-a oferit nufărul la ronţăit şi, cum ei nu erau 
nişte vicioşi, s-au îndepărtat din zona teatrului dc manevre! Presimt o 
şansă formidabilă! 

— Ea e moartă, îi aduc la cunoştinţă. V-ar interesa să-i 
recuperaţi corpul? 

Ii indic locul unde se află defuncta care l-a umflat pe poliţist. 
Să-mi înţelegeţi bine manevra: făcând o astfel de mărturisire, îmi 
consolidez credibilitatea pe lângă ea şi acoliţii ei. Astfel, nu vor mai 
pune la îndoială că Swoboda e în viaţă şi în puterea mea, cum se 
spune prin romane. Îşi dau scama că sunt un client serios cu care e 
dc preferat să negoeiezi. 

Adaug: 

— Trimiteţi pe cineva la faţa locului. De îndată ce veţi avea 
confirmarea spuselor mele, putem trata; revin peste o oră. 

Închid. Domnul Blanc continuă să mă observe cu acrul de 
parcă ar deţine două (şi el deţine!). E cam sceptic în privinţa 
manevrei mele. Simt asta. Consideră că pierd prea mult timp uzând 
de subterfugii. Poate are 

dreptate? Inţelegi, mă simt foarte umil. ştiind de multă vreme 
că nu sunt demn de mine. 

— Untul, lua-l-ar dracul? Unde-i untul? urlă Beru hodorogind 
prin bucătărie. 


Parcă am fi într-o piesă de Celine, când ucenicul argintar o 
sodomi-zează pe nevasta patronului absent, în timp ce Louis- 
Ferdinand trage cu ochiul prin gemuleţul încăperii. Îl vedem trecând 
prin faţa uşii deschise cu paşi mărunți şi nădragii în vine, expunându- 
şi instrumentul care oscilează feroce. 

— Fără unt nu merge! solilochează el. Ca domnişoara Fräulein 
să fie accesibilă trebuie să fie gresată turbina, altminteri ţeava ei de 
eşapament depune armele! 

Răstoarnă crătiţi, veselă, cotrobăie prin dulapuri şi în frigider. 
Jeremie ridică din umeri. 

— E din cale afară, din cale afară, îmi spune el. N-aş mai vrea 
să am de a face cu Berurier al tău. Asta-i decăderea speciei! 

— Ah! uite o sticlă cu ulei! triumfă Grasu. Il prefer untului. 
Întâi, că-i mai economic şi pe urmă mai lubrificator. Nu mişca, fetiţo, 
o mică loţiune pentru mister Popaul, ca să fie performant. Acum, 
niţeluş şi în circuitul tău ca să mă recepţionezi sută la sută. Uite că 
suntem gata pentru manevre, puicuţo. Am să operez delicat, nu te 
speria! O să meargă ca pe apă! La început, o să te supere puţin, dar 
tot aşa e şi cu încălţămintea: trebuie purtată. O dată ce ai umblat 
câteva zile cu ea. te simţi ca în al nouălea cer. 

În vreme ce Monstruosul copulează în forţă, eu şi domnul 
Blanc ne aşternem la vorbă. Încercăm să delimităm problema luând-o 
de la originile ei. Blestemata epidemie de variolă din SUA. Motelul şi 
arestarea celor două tinere care s-au descotorosii ca nişte 
descreierate de containerul cu fiolele virusului. Ferguson-tatăl le 
descoperă şi dă ortul popii. Puțin mai târziu, doi smintiţi, doctorul 
american şi profesorul Felix, restabilesc faptele şi fac depoziţii la 
poliţia din Atlanta. Imediat, persoane rău intenţionate le iau urma ca 
să-i lichideze. Felix scapă ca prin urechile acului şi debarcă în 
Austria, unde este reperat de echipa celor trei tinere. 

— Acolo se situează nodul problemei. In SUA, după toate 
aparențele nişte agenţi americani au vrut să-i neutralizeze. Amicul 
tău revine în Europa şi aici un grup din Est pune mâna pe el! 

Apartamentul răsună de gemete, cum scria cu vigoarea lui 
obişnuită Jean-Francois Revel. Lângă noi, Conrad se vaită de durere, 
iar în chicinetă consoarta lui suportă asalturile dure ale Grasului. 

Mă ridic şi merg să mă aplec asupra vagabondului. Ridică spre 
mine o privire plină de suferinţă şi de ură. 

— Ai văzut unde te-au dus escrocheriile? îi zic aşezându-mă 
turceşte pe covor. Am să-ţi aduc la cunoştinţă o regulă de bază, 
Conrad: tu poţi jumuli numai guguştiuci. Ai făcut greşeala şi te-ai dat 
la vulturi, trebuie să recunosc fără să mă laud! Şi-ai încurcat-o, fatal! 

Eu râd. El nu. 

— la spune cu cine te-ai întâlnit ca să mă pui în legătură cu 


fetele pe care le căutam? 

Îţi dai seama că va încerca să nege, s-o dea cotită, să tragă de 
timp, dacă l-aş lăsa. Din această cauză, înainte să caşte gura, îmi 
lipesc mâna de botul lui infect şi-i spun: 

— Aşteaptă, nu te grăbi. Am nevoie de adevăr imediat. Fără 
sesiuni de corijenţe ca la bac. Gândeşte bine înainte să răspunzi. 
Dacă te notez cu zero, eşti un om mort! 

Alături nu se mai lustruieşte, se scot scântei. Uleiul salvator şi- 
a îndeplinit misiunea şi Fräulein Heidi goneşte cu două sute la oră. 
Alexandre-Benoiît o poartă spre zenituri. Am avut ocazia s-o văd pe 
Heidi la treabă şi să-i aud gemetele. Acum e plecată pentru un mare 
circuit printre stele. Camaradul meu o încurajează cu vociferările lui, 
pe care n-aş avea îndrăzneala să le repet aici, nefiind înclinat să 
depăşesc măsura. Oricum, în bucătărie e hărmălaie mare, tumult, 
asalturi sălbatice, navale, seisme. Totul se mişcă, totul face zgomot, 
totul se fărâmă. Se sfâşie haine, cad şuruburi, plesnesc încheieturi, 
sar nituri. Masa rabatabilă, suportul îmbrăţişării, cedează. 

— Sprijină-te de  chiuvetă, idioato! ordonă comandantul 
operaţiunilor. Cum adică, se clatină? Trebuie să ţină până la capăt, 
nu te panica! 

Imi ridic palma de pe gura răufăcătorului. 

— Auzi ce se întâmplă alături? glumesc cu. O să trebuiască să- 
ţi ţii muierea pe un teanc de perne o bucată de vreme. Hai, numele 
tipului sau tipilor pe care i-ai contactat! 

În cazul lui, furia îi depăşeşte frica: 

— Du-te şi te culcă, fiu de târfă! N 

Uite ce-mi răspunde imbecilul! Mie! Eu fiu de târfă! Imi 
amintesc pe fugă de Félicie care doarme în patul ei din hotelul 
stațiunii Abano. 

— Cred că nu faci bine, scrâşnesc eu. 

Bong! face chiuveta din bucătărie, spârgându-se. 

— Oh! trăzni-o-ar, incredibil! strigă Beru, nimic nu se ţine pe 
picioare în bucăţica asta de loc. Materialele de aici sunt mai proaste 
ca pe la noi! Ţine-te de maneta asta, cucoană! Imediat eliberăm 
trenul de aterizare. Ce? e mânerul de la rampa de gunoi? Şi ce dacă? 
Se rabatează. Of, bine! rabatează-l! Abia o să ţi se ridice fundul mai 
sus! De data asta, să te cramponezi de rama de fier; dacă şi ea se 
rupe, înseamnă că baraca ta nu face doi bani! 

Îl apuc pe Conrad de legături şi-l târâi până la bucătărioară. 

— Vezi că nu-i o farsă, îi spun. Când amicul meu o să-i dea 
drumul, concubina ta o să aibă fundul ca albia Dunării! 

Femeia a ajuns la paroxism; răscolită în aşa măsură, încât îi 
strigă lui Berurier că-l adoră, că e frumos, unic, formidabil, de 
neuitat. N-a mai existat un asemenea bărbat înaintea lui şi nu vor mai 


fi alţii după el! Lui îi aparţine pentru totdeauna. S-o ia cu el, s-o 
păstreze lângă el. O să facă trotuarul pentru el. Şi menajul. O să-i 
cârpească şosetele (nefericita!). Deodată, buldogul începe să urle la 
lună. E apoteoza gigantică. Izbucnirea impetuoasă. O planetă a 
explodat în galaxie! IÎnvinsă de intensitatea plăcerii, Heidi cade în 
genunchi pe pardoseală cu obrazul lipit de dale şi braţele întinse într- 
o atitudine de fanatism pătimaş. 

— E prea mult, prea mult, bâiguie ea. 

Aştept vântul berurian, care marchează întotdeauna finişul 
amorurilor lui, dar nu se produce nimic, iar el îşi ridică grămada 
pantalonilor şi izmenelor. 

— Să-mi refac puţin ţinuta, suspină el. Şi îşi încheie cureaua. 

— Pe ăsta l-am reperat de cum am intrat în joc, îmi spune, 
punând piciorul pe fundul lui Heidi. Marfă de calitate, sută la sută, 
pricepi? In alertă douăzeci şi patru de ore din douăzeci şi patru. Aşa 
ceva se simte imediat, presto; treburile astea ca şi când ar emite 
unde, te prinzi? Fluvii cum se zice. Molusca mereu încinsă! Şi atunci, 
am vrut să-i ofer ceva de zile mari. Ca amintirea să rămână în-păr- 
isabilă. Mi-am zis: „Sandre, pune mâna pe ea hotărât. Fără bâlbâieli! 
Vorba lungă sărăcia omului!" 

Apucă sticla de şnaps, trage un gât şi arătând spre Conrad: 

— Ai neplăceri cu încornoratu'? 

— l-am pus nişte întrebări la care mi-a răspuns prin insulte. 

— Fiindcă n-ai ştiut să i le pui, Antoine. Eşti prea timorat, stai 
că-ţi arăt eu. 

Se apleacă, îl apucă pe tovarăşul Conrad şi-l târâie spre 
topoganul de gunoaie, al cărui capac a rămas deschis, şi-l îndeasă 
acolo pe jumătate. 

— Mai întreabâ-l o dată ce vreai să ştii. 

Pe jumătate băgat pe burlanul negru, Conrad se roagă sa-l 
scoatem afară şi promite să fie cooperant. 

— Lasă-l să mai fiarbă puţin, glumeşte Umflatul, e pe cale să-i 
vină minţile la cap. Ba chiar am să-l fac să simtă mai bine gustul 
vidului! 

Împinge corpul legat în topogan, ţinându-l doar de picioare. 
Ţipetele individului ar fi pe placul ayatollahului fiind... pers-everente. 

— Bun, ia să vedem unde am rămas! decid eu. 

Dar se produce un incident neprevăzut (ca majoritatea 
incidentelor). Heidi se ridică în picioare. Dintr-un salt îl îmbrânceşte 
pe Bérurier ca să-i scape victima din mâini. Intervenţia ei este atât de 
promptă, atât de eficientă, încât Mamutul, efectiv, dă drumul 
picioarelor lui Conrad. Se aude căderea lui interminabilă pe conducta 
care vibrează şi răsună. Urletele descresc în profunzimile fântânii 
metalice. Imobili, încordaţi, ascultăm. Durează la nesfârşit. Totuşi! 


Un şoc depărtat şi surd. S-a terminat cu strigătele. Conrad a ajuns la 
destinaţie. 

— La ce etaj suntem? se informează Grasu. 

Heidi izbucneşte într-un hohot mare de râs şi începe să 
danseze o bătută, de bucurie. 

Văduva afişează un doliu bizar! 


DESENEAZĂ-MI O TRĂSĂTURĂ DE GENIU 


Femeile sunt imprevizibile. 

Cu ele să nu stabileşti niciodată un proiect de lungă durată, 
rişti să iei plasă. Aşa-i şi cu vânzătoarea de cărţi poştale... O credeai 
legată de omul ei. Docilă! La dispoziţia lui! Ea era cea care-i făcea 
rost de bani, fiind obiectul, instrumentul lui de lucru. Şi pe urmă, ai 
văzut? Când şi-a ieşit din fire, a făcut gestul liberator. La gunoi cu 
ticălosul! Bye, bye! Şi figura e frumoasă, fiindcă de fapt nu ea a fost 
aceea care l-a aruncat pe topoganul de murdării. Conrad era angajat 
până în dreptul coapselor. Un simplu brânci, despre care ar fi putut 
pretinde că a fost o mişcare greşită, ticăloasa! Şi bum, mister Conrad 
a plecat să mănânce cotoare de varză în adâncuri. 

— Hai să mergem să vedem unde e, fac eu. Poate că 
prăbuşirea fiindu-i frânată de îngustimea burlanului, o fi scăpat cu 
viaţă. 

Grasu îşi bagă capul prin deschidere, după ce mi-a făcut semn 
să-mi țin gura. Sondează ecourile cavernoase şi reapare 
congestionat, clătinând din cap. 

— Dacă trăia, i s-ar fi auzit gemetele, mă asigură el, ăsta-i ca o 
cutie 

de rezonanţă. 

— EL l-a ucis! îmi declară Heidi surâzătoare. 

— Nu pari să fii prea contrariată! observ eu. 

— Un serviciu mai mare nici că se putea: ticălosul ăla mă 
teroriza de ani de zile. 

— Ar fi trebuit să-l părăseşti! 

— Credeţi că nişte creaturi infecte ca el ar fi acceptat să fie 
abandonate? Se cuibăreşte în braţele Grasului. li trage un pupic 
şăgalnic, ce denotă f 

o natură curajoasă. Indrăgostiţii trebuie să fie singuri pe lume. 
Mă întorc în living. Jérémie, în picioare, cu mâinile în buzunare, cu 
albul ochilor galben şi restul feroce, declară: 

Istoria asta a ta, Sana, pute din ce în ce mai tare. Eşti groaznic 
uneori. Câte cadavre s-au adunat până în prezent? 

— Facem bilanţul la sfârşitul anului, îi zic; n-am la mine maşina 
de calculat. 

E timpul să sun la sala de gimnastică. Cu un deget hotărât fac 
numărul. În ciuda oricăror aşteptări, cum se zice prin cărţi, nu-mi 
răspunde nimeni. 

Foarte neplăcut. Ce poate să însemne, după tine, tăcerea asta? 
Că indivizii de pe Kârntnerstrasse au şters putina? Sau că-s pe 
urmele mele? 

Cuplul tandru, Berurier-Heidi, intră în living înlănţuiţi. 
Probabil că-i foarte sensibilă când e vorba de amor, ca s-o poată face 


pe Julieta cu un Romeo împuţit ca ăsta! Apartamentul ei a ajuns ca 
un bordel, fiule! Sunt sigur că Heidi ia pus gând rău lui Jeremie. Un 
negru ar completa tabloul ei de vânătoare. In chip de chilot poartă 
mâna dreaptă a lui Berurier. O labă din care lipseşte provizoriu 
degetul mijlociu. 

— Ce doreaţi să aflaţi de la Conrad? mă întreabă ea. Poate v aş 
putea informa eu. 

Ce scumpă fetiţă! Un heruvim delicios, preocupat să ne dea o 
mână de ajutor, sinceră. Fräulein Heidi a schimbat fără echivoc 
tabăra şi aşteaptă să-şi aducă partea de contribuţie. 

li explic că mi-ar plăcea să ştiu la ce escroc de primă mărime s- 
a dus Conrad pentru a-i vorbi de mine. Şi, cum se face că misteriosul 
personaj se află în cârdăşie cu trio de spioane bulgăroaice. 

Heidi îmi surâde. 

— În Viena este un individ foarte influent, care poate aproape 
orice. Gravitează în sferele politice şi jurnalistice. Lumea interlopă îi 
stă la picioare. Şefii întreprinderilor îi varsă indemnizaţii. Artiştii 
mănâncă la masa lui. Pe el l-a contactat Conrad după plecarea 
dumneavoastră. I-a povestit păţania şi târgul pe care l-aţi încheiat 
amândoi. Personajul despre care vă vorbesc i-a spus să aştepte 
instrucţiuni. Intre timp, Conrad mi-a sugerat să vă fac o vizită la hotel 
ca să vă seduc şi să încerc să subtilizez a doua jumătate a dolarilor. 

— Misiune de care te-ai achitat perfect, frumoaso. Roşeşte şi 
ridică din umeri. 

— Dă-mi coordonatele acestui potentat al escrocilor, Heidi. 

— Se numeşte Karl Paulus, e avocat şi locuieşte în 
Weihburggasse. 

— Ai telefonul lui? 

— E în carte. 

Domnul Blanc iese din letargia lui ca să mă întrebe brusc: 

— Deci, jucăm cartea Paulus? 

— Ce părere ai? 

— Suntem obligaţi să facem ceva; cu atât mai mult cu cât nu 
putem rămâne la târfa asta o eternitate, cu un cadavru la ghenă... Of! 
eşti groaznic cu mania ta de a descoperi măturători negri isteţi 
pentru a face din ei poliţişti! Dacă nu te-aş fi întâlnit, acum dormeam 
liniştit alături de draga mea Ramade. 

— Aşa ţi se pare, voi nu dormiţi niciodată, tribul tău şi cu tine, 
în apartamentul ăla mizerabil. La trei dimineaţa plozii tăi frig carne 
de berbec direct pe duşumelele bucătăriei! 

Domnul Blanc e cuprins de nostalgie. Cu inima plină. 

— Aşa-i, visează el, mai sunt şi copiii, aşa de veseli, mişunând 
în jurul tău; ce vor deveni ei dacă-mi las oasele pe aici, în afacerea ta 
murdară? 


— Nişte orfani de tată, îi răspund. Se găsesc cu duiumul. Şi eu 
sunt unul... 

Nu-mi răspunde şi frunzăreşte cartea de telefon, care se află 
pe o măsuţă joasă, lângă aparat. 

— Uite aici, numărul amicului nostru Paulus. 

Degetul lui gros, cafea cu lapte, subliniază numele avocatului. 

— Îţi imaginezi că am să-i dau întâlnire, aşa pe nepusă masă? 
Obiectez eu. 

— Nu tu: cocota! 

Lucrurile se prezintă astfel. Deschideţi bine urechile. 

O casă veche, zugrăvită în verde Nil. cu rama uşilor şi a 
ferestrelor în alb. O locuinţă delicată, care denotă din partea 
proprietarului înclinația spre o anume artă de a trăi. Se află între alte 
două clădiri, mai puţin arătoase, dintre care una e în reparaţii, dacă e 
să dau crezare schelelor din jurul ei. Are un singur etaj plus încă unul 
mansardat în acoperişul nobil O placă de aramă gravată în caractere 
gotice flanchează delicatul peron cu vreo şase trepte. Un felinar 
mare din fier forjat atârnă de un suport în echer, meşteşugit lucrat. 
Ne uităm în jurul nostru din maşina lui Heidi, oprită ceva mai 
departe. 

Parterul locuinţei e în întuneric, dar lumina e aprinsă la două 
ferestre de la primul etaj şi la una de la al doilea. 

Potrivit celor ştiute de Heidi, maestrul Karl Paulus trăieşte cu 
soţia lui, o matroană de două sute de kile şi cu metresa, o vampă 
platinată ca prin filmele americane dinaintea războiului. In toate 
împrejurările, pe cea din urmă o prezintă ca fiind colaboratoarea lui, 
deşi locuiesc împreună. Consoarta sforăie la parter, pe jumătate 
impotentă. Are doi servitori: un cuplu trecut de prima tinereţe. 
Femeia e bucătăreasă, iar bărbatul valet. Plus un tip pe care-l 
declară ca fiind şoferul lui (şi chiar este) dar ţine loc şi de gardă de 
corp. Acest individ doarme şi el în locuinţa avocatului. 

— Bun, bodogăne Blanc, cum vezi tu afacerea asta? "Afacerea 
asta", adică lovitura monstruos de îndrăzneață pe care un 

elaborat-o minuţios. În loc să-i răspund direct, îl întreb: 

— După tine, creţule, ce distanţă ar fi între acoperişul casei în 
reparaţii şi cel al lui Paulus? 

— Cei patru metri prevăzuţi de exigenţele urbanistice, 
presupun. 

— Şi care-i recordul tău la săritura în lungime, atins la 
campionatele şcolare organizate în Senegal? 

Acum reacţionează: 

— Ai pretenţia să mă pui să sar de la un acoperiş la altul? 

— Nu să te pun, ci să te privesc sărind, fiu al junglei. In spatele 
casei lui Paulus e o terasă. Până şi un tetraplegic ar reuşi saltul 


cântând! 

Jeremie se întoarce spre Berurier, în lipsa altui martor mai 
valabil. 

— E grozav, tipul ăsta! Mă ia drept leopard! 

— Mai curând drept un cimpanzeu, îi răspunde Umflatul. Trec 
peste protestele lui Jérémie. 

— Ajuns pe terasă, deschizi uşa care dă în ea cu acest obiect la 
care ţin mult. Faptul îţi probează încrederea ce o am în 
performanţele tale fizice. Te strecori în casă şi aştepţi să te chem. 
Ţine aici un pistol care mai are patru gloanţe în magazie, fii econom. 
Va trebui să-ţi scoţi pantofii când execuţi acest număr ca să nu faci 
zgomot. 

Jérémie e dominat de autoritatea mea calmă. 

— Şi osânza asta ce face între timp? mă întreabă el. 

— Rămâne de rezervă în stradă. Când ne vor deschide, am să 
fac în aşa fel încât să introduc bila asta de chewing-gum în broască, 
astfel încât să poată intra fără a fi nevoie de cheie. 

— Şi cum am să ştiu că prezenţa noastră este dezirabilă? 
întreabă Grasu cu emfază. 

— Fac eu în aşa fel încât să afli. Clar? Hai băieţi, sus inimile, 
unul pentru toţi şi toţi pentru mine! Şterge-o, Jeremie. Aşteptăm aici 
până ajungi, pentru a declanşa balul. 

E perfect băiatul. Liniştit, îşi scoate vestonul şi-l lasă în spatele 
maşinii. Pe dedesubt poată un pulover maro, pe care l-aş califica 
drept „cap de negru" dacă se afla pe alt tors. Apoi îşi leapădă pantofii 
şi şosetele bej, culoare prea vizibilă noaptea. 

— E comic, ce mai put a menajerie negrii ăştia, remarcă Beru. 

— Fiecare rasă cu mirosurile ei, declară Jeremie. Negrii miros 
a menajerie, galbenii a mosc şi albii a hoit. Tu, în plus, duhneşti şi a 
rahat, şi nu tocmai de bună calitate. 
am dat, în partea din spate a pantalonilor şi se topeşte în beznă, spre 
casa în reparaţii. 

Cinci minute mai târziu, îi desluşesc silueta zveltă pe marginea 
acoperişului. O teamă bruscă pune stăpânire pe mine. Dacă fostul 
măturător dă greş, riscă să-şi frângă gâtul sau coloana vertebrală! 

Îl văd concentrat cu pieptul acţionând ca un piston. Şi apoi, 
zvâcneşte scurt. Avea dreptate Grasu: ca o maimuţă. Atât că domnul 
Blanc nu se agaţă cu coada. Iată-l în patru labe pe terasa lui Karl 
Paulus. Rămâneimobil un moment, se ridică meticulos şi se apropie 
de uşa. L-am învăţat mai înainte să se folosească de sezamul meu. 
Cric, crac, firc, frac, deschide şi intră. 

O bat pe umăr pe Fräulein Heidi. Să mergem, dragă. Dar 
pentru ultima oară te avertizez: dacă încerci să mă înşeli, îţi trag un 


glonţ în coccis şi n-ai să mai poţi face dragoste decât prin 
corespondenţă. 

Chiar avocatul în persoană răspunde soneriei noastre. Are un 
cap leonian, individul. Faţa e încadrată de un păr des, aproape alb, 
dat spre spate şi menţinut de ochelarii în montură de baga, pe care-i 
poarta ă la Jean Dutourd, fiindcă, la fel ca ilustrul academician, are 
mai multă nevoie de o cordeluţă decât de lentile de vedere. 

Privirea lui limpede e umbrită (aşa se scrie întotdeauna prin 
cărţile de ţinută: "umbrită") de sprâncene care, ciudat, ele sunt 
negre. 

Maestrul face cât doi, cum nota Mgr. contele de Paris şi 
periferii în faimosul lui tratat despre pescuitul tonului în Haute- 
Marne. Împinge înainte un burtoi mare cât o betonieră şi poartă o 
haină pentru interior de culoarea şampaniei, cu revere din mătase 
neagră, brandemburguri şi epoleţi căzăceşti. 

Se lasă un moment de tăcere. în decursul căruia ne măsoară, 
pe Heidi şi pe mine. Apoi, se trage într-o parte pentru a ne permite să 
intrăm. Locuinţă burghez-nemţească: piatră, boazerii, covoare, 
mobile sinistre, şi tablouri atât de sumbre şi trăznite, că pictorii care 
le-au mâzgălit vor fi nevoiţi pe urmă să se retragă la mănăstire 
pentru a-şi recăpăta gustul de viaţă. 

Fără o vorbă, ne conduce la primul etaj, unde se află vastul lui 
birou-bibliotecă, dotat cu scară de acaju pentru a putea ajunge la 
cărţile al căror autor începe cu litera „A". Masa de lucru e sobră ca 
mormântul lui Charlemagne», iar fotoliul cu puţin mai mare decât 
tronul defunctului şah al iranului. Paulus se aşează în el, iar nouă ne 
indică cele două scaune, relativ modeste, dispuse în faţa lui. 

Sesizând ca o alunecare în spatele meu. mă întorc şi dau cu 
ochii de o namilă, care a avut capul spart râu într-un moment delicat 
al vieţii, cap reparat mai apoi de Picasso, deghizat în chirurg estetic. 
Presupun că trebuie să fie garda de corp a avocatului. 

Noul sosit se aşează aproape de uşă. 

Tensiunea creşte. Tăcerea devine terifiantă. 

În cele din urmă, maestrul Paulus îşi încrucişează mâinile 
manicurate înaintea lui şi începe să o fixeze pe Heidi cu un aer 
interogator, care o îngheaţă. 

— Vă mulţumesc că aţi binevoit să ne primiţi la o oră aşa de 
înaintată, pentru vârsta ei, maestre, atac eu. 

Imi spune: 

— Puteţi vorbi franţuzeşte. 

Franţuzeşte. Dovadă că accentul meu germanic lasă de dorit. 
Pe când el nici urmă de accent! Dacă ar fi de prin părţile Arcachon- 

ului sau Pithiviers-ului n-ar vorbi mai bine scumpa mea limbă 
stufoasă. 

— Mulţumesc, maestre. Eu sunt cel despre care v-a vorbit 
Conrad Wilfrid azi dimineaţă sau mai exact ieri dimineaţă, fiind 
trecut de miezul nopţii. Ceream ajutor şi am avut parte de o 
maşinaţie perfidă, care demonstrează că-i preferaţi pe agenţii din Est 
celor francezi. Din cauza intervenţiei dumneavoastră, am avut de 
înfruntat o zi grea, care a ocazionat decesul prematur al unui anumit 
număr de persoane, femei într-o mare măsură. 

Mă aştept să protesteze, să nege, să-mi cânte o arie pe muzică 
de cameră, dar el continuă să mă asculte detaşat, cu labele lui groase 
împreunate peste mapa biroului. 

— Consider, dragă maestre, că îmi datoraţi reparaţii pentru 
gravul prejudiciu pe care l-am suportat. Cunoscându-vă după 
reputaţie, ştiu că vă va fi uşor să mă ajutaţi. Ceea ce aştept de la 
dumneavoastră e să găsiţi un om bătrân, nevinovat, pe care bulgarii 
au pus mâna. Am nevoie de el în cel mai scurt răstimp, adică până în 
zori. Adaug că, dacă îmi refuzaţi sprijinul, veţi avea de suportat 
neplăceri grave. 

O împing pe Heidi cu piciorul. Ea murmură: 

— L-au ucis pe Conrad, Herr Paulus. 

— Precum şi pe Elsa Labowicz şi pe Katarina Swoboda, dacă 
numele lor vă spune ceva, completez eu. Ă 

Dar grăsanul nu se lasă dus cu vorba. Îl văd că-şi îndreaptă 
mâna sub birou. Ştiu eu ce are de gând să facă. La fel ca un 
prezentator de TV pe parcursul jurnalului, caută şi el butonul 
destinat să avertizeze regia că poate pregăti documentarul menit să-i 
ilustreze comentariul. 

Îi zâmbesc. 

— Nu vă osteniţi, dragă maestre. 

Îi arăt un minuscul cleştişor în căuşul palmei. 

— V-am tăiat firul alarmei. 

Acum, marchez un punct, fiindcă avocatul îşi pierde din 
indiferenţă. 

— Îmi place să discut fără intenţii ascunse cu un interlocutor 
ca dumneavoastră, dragă domnule Paulus. 

Sunt unii oameni pe faţa cărora vezi cum creşte furia, aşa cum 
vezi apropiindu-se o furtună tropicală pe deasupra mării. Se 
întunecă, o respiraţie gâfâită le agită perii din nas, iar ochii lor 
aruncă fulgere. 

Ce zici, n-o să plesnească? Burdihanul lui enorm pare să 
conţină cinci gemeni cărora le-a venit sorocul şi se îmbrâncesc la 
pârleaz. 

— Kurt! strigă el arătându-mă. 


Subalternul lui face un salt. Un adevărat copoi dresat; cu dinţii 
ca nişte cârlige. Dacă te muşcă, trebuie să fie smulsă carnea, 
altminteri nu şi-ar mai putea elibera colții. 

Ce viteză are tipul, mamma mia! A şi năvălit peste mine. Abia 
am avut timp să arunc cleştişorul în fereastră ca să-l alertez pe 
Berurier. 

Gorila mi-a şi înşfăcat braţele pe deasupra spătarului şi mi le 
trage spre el mai să mi le rupă. 

— Blanc! strig eu. _ 

Body-gardul e un mare profesionist. Asta-i Siva» cel cu şapte 
braţe M-a şi deposedat de pistol fără să mă slăbească deloc din 
strânsoare. Am impresia că-s cimentat pe scaunul meu. 

Paulus se ridică. 

— Nu-i da drumul! îi spune. 

Se duce la bibliotecă şi face să pivoteze un panou de cărţi prea 
aurite pentru a fi citite şi descoperă o ascunzătoare de doi metri pe 
doi. 

— Adu-l aici! porunceşte el. 

Omul cu mutra implozată mă obligă să mă ridic printr-o dublă 
torsiune a omoplaţilor. Ce Dumnezeu fac amicii mei! Ăsta ar fi fost 
momentul să-l interpreteze pe Ruy Blas, totuşi! Apropiindu-mă de 
ascunzătoare, constat că e capitonată, insonorizată şi prevăzută cu o 
banchetă fixată de zid. Fermecătoare celulă, probabil că serveşte 
pentru calmarea partenerilor recalcitranti, când discuţia eşuează. 

Avocatul ridică receptorul, cântă ca la pian, aşteaptă puţin şi 
rosteşte: 

— Paulus! Veniţi să luaţi coletul care vă interesează. 

Apoi, închide. Puțin vorbăreţ, pentru un avocat! Am ajuns la 
intrarea celulei. Exact în această clipă, o voce cu tendinţe de a-l 
escamota pe „r" lansează: 

— Lasă-l că nu ştiu ce-ţi fac! 

Când spun că-l escamotează pe „r" nu-ţi poţi da seama din 
fraza de mai sus, dar oricum aşa face impresia. 

Intră Jeremie, ţinând înaintea lui, de talie, o frumoasă damă 
blondă. I-a înfipt sub bărbie ţeava revolverului. Stupoarea celor doi 
austrieci. 

— 'Ţi-am zis să-l laşi! repetă amicul meu black. 

— Lasă-l! îi ordonă Paulus lui Kurt. 

Uf! aripioarele mele sunt complet paralizate. 

Dar se produce o nouă surpriză! Îşi face apariţia un tip în 
pijama şi halat cu o archebuză. Pare a fi o replică a faimoasei Bertha 
care apărase Parisul in nouăsute paişpe. Propteşte ţeava în ceafa lui 

Jeremie şi glăsuieşte în austriacă, dar prietenul meu înţelege: 

— Aruncă imediat pistolul, că de nu o să umplem de sânge 
covorul domnului. 

Şi Jeremie Blanc, amar, aruncă pistolul jos. E momentul de 
care profită Beru pentru a intra la rândul lui în birou. Acesta începe 
să semene cu o piesă de Feydeau“. Grasu nu gândeşte, nu vorbeşte, 
ci izbeşte cu teribilul lui pumn de gladiator grumazul tipului în 
pijama. Poc! Cade grămadă. 

Mister Beru ridică cele două arme care murdăresc covorul. 

— Cred că ăştia-s toţi, anunţă el. In urma mea nu mai vine 
nimeni. Ca să mă asigur, iau pistolul gorilei; 

— Permiţi, grăsanule? 

Şi îi invit pe maestru şi pe garda lui de corp să intre în 
ascunzătoare, după care fac să pivoteze panoul. Se produce un 
clănţănit sec, închiderea unei încuietori de înaltă tehnicitate. Iată-i 
pe cei doi ex-antagonişti ai mei în cuşcă. 

Beru radiază. Se împăunează în faţa lui Jeremie. 

— Cine o lua pe coajă dacă nu intervenea Bérurier, cioroiule? 
Tipul pe care l-am lăsat lat, te urmărea încă de pe scară şi tu, 
tolomacule, prea ocupat s-o strângi în braţe pe duduia, n-ai băgat de 
seamă! 

Ciulesc urechea să mă asigur că cei doi prizonieri nu fac 
tărăboi. Dar ascunzătoarea e atât de perfect insonorizată că ar putea 
să tragă focuri de artificii şi să organizeze acolo o defilare cu 
majorete fără ca din birou să se audă nici cel mai mic ecou. 

Dacă e cineva depăşit de evenimente, aceea e Heidi. Se crede 
ca într-un film american, fetiţa! 

— După tine, îi spun, cui crezi că i-a telefonat? Heidi ridică din 
umeri. 

— Echipei de bulgari? insist eu. 

— Da, s-ar putea, aprobă ea. 

Deci, vor veni aici. Aşa încât, cum tot îmi doream eu să-i 
întâlnesc, am să fiu încântat de cunoştinţă. În orice caz, îţi 
mulţumesc pentru comportamentul tău: ai fost la înălţime. 

— Consider că alături de voi viaţa e mai frumoasă, îmi 
răspunde simplu, dulcea copilă. 

Îi mângâi crupa şi mă apropii de dama blondă pe care o 
înlănţuise domnul Blanc. Reuşit şasiu, iapă de rasă. Cocotă 
patentată! Reuşeşte cu succes să activeze lapţii scumpului maestru! 

— Trăgea cu urechea din uşa dormitorului ei, îmi explică 
Jeremie. Am luat-o prin surprindere. 

— Trebuie neutralizată ca şi temerarul adormit de Gras. Şi pe 
urmă să fim atenţi ca şi ceilalţi ocupanţi ai casei să stea cuminţi. Hai 
băieţi, la treabă, aşteptăm musafiri. 

— Uite-i! anunţă domnul Blanc, la pândă în dreptul unei 
ferestre neluminate. 

Negru pe negru, îl imită pe omul invizibil cu condiţia ca acesta 
să-şi fi păstrat prezervativul. 

— Eşti sigur? 

— Absolut! s-a oprit o maşină în faţa casei. 

— Câţi sunt? 

— Trei, o fată şi doi tipi. 

— Vin toţi trei încoace? 

— Nu! unul a rămas la volan. 

— Perfect! Să ne ocupăm locurile! Acu-i acu, cum zice Beru! 

Totul se eşafodează pe încrederea acordată lui Heidi. Trebuie 
să fii nebun să-i laşi frâu liber după escrocheriile prealabile; dar s-ar 
părea că şedinţele amoroase, a Grasului şi a mea, au câştigat-o de 
partea cauzei noastre valoroase. 

Am impresia că, dacă izbutim să ieşim din mocirla asta, va 
trebui s-o luăm cu noi, fiindcă în ţara ei natală ar risca să nu mai 
atingă suta de ani! _ 

Heidi coboară să răspundă discretei sonerii. Împreună cu 
Jeremie ne ghemuim în spatele celor două canapele din salon, 
ținându-ne armele de ţeavă pentru a nu utiliza decât crosele 
contondente. 

Dacă Heidi ne trage pe sfoară, o încurcăm urât, astfel ascunşi. 
Altminteri, totul ar trebui să meargă strună. 

Cât despre Beru, şi de data asta el e la „exterior", fiindcă am 
prevăzut posibilitatea ca unul dintre noii veniţi să rămână în maşină. 

Uşa se deschide. O aud pe Heidi salutându-i scurt pe oaspeţi. 

— Domnule, doamnă... Apoi, adaugă: 

— Dacă vreţi să mă urmaţi. 

Nici o şuşoteală, totul se desfăşoară rapid. Paşi care se 
apropie. Uşa salonului se deschide. Heidi acţionează un comutator. 

— Dacă vreţi să luaţi loc, maestrul Paulus vine imediat! 
Descifrez umbrele pe mochetă. Bărbatul se lasă exact pe canapeaua 
din faţa lui Jeremie. Tipa, surescitată fără îndoială, a rămas în 
picioare şi se plimbă prin încăpere, idioata! Examinează picturile din 
secolul al şaptesprezecelea agăţate pe ziduri. Dacă dă ocol canapelei, 
o să mă zărească. Jeremie o fi oare pe fază? Da, sper. Trebuie să-i 
vină de hac urgent tipului! E fantastic negrul ăsta, îmi citeşte 
gândurile, crede-mă! Aud o lovitură seacă răsunând găunos. Atunci, 
sar cu revolverul în mână (îl ţin de capătul care trebuie). 

— Labele sus, idioato! urlu la ea. 


Am luat-o prin surprindere. Dacă are o armă asupra ei, ar 
trebui s-o ţină în chiloţi, mâinile fiindu-i libere. Sar peste canapea şi 
mă arunc asupra ei. Vrea să bată în retragere, dar acesta e momentul 
ales de Heidi să deschidă uşa şi, ca într-un scheci comic, blonda se 
loveşte cu capul de ea. Sângele o orbeşte. Eu no milă: îi trag una în 
bărbie s-o adorm. A devenit un rit printre noi. Somniferul pumn. 
Trosc! O labă corect aplicată şi „noapte bună, copii". A început să se 
obişnuiască de când cu lovitura în forţă din sala de gimnastică. 

Jeremie ia colacul de funii pregătit sub o pernă. Se apucă de 
legat fedeleş confreria, în vreme ce eu mă duc să văd ce se întâmplă 
în stradă. 

Şi aici n-avem de ce ne plânge: merge ca pe apă! Şi în maniera 
cea mai simplă cu putinţă. Închipuie-ţi că Dolofanul, care pândea din 
maşina lui Heidi, coboară şi se apropie de celălalt vehicul. Işi ţine 
legitimaţia în mână. Sus stă scris „Poliţia" şi acesta este un cuvânt 
cvasiinternaţional. Cu excepția japonezei, chinezei, sanscritei, 
zanzibarienei şi surdo-mutei, aproape peste tot se scrie în acelaşi fel. 

Autoritar, ciocăneşte în geamul şoferului şi-i prezintă 
legitimaţia. 

Apoi îi face semn omului să coboare, ceea ce el execută 
încrezător. O lovitură beruriană cu capul. Prăbuşirea. Maiestatea sa 
împinge uşa întredeschisă, târându-şi victima de guler. Imediat 
operăm joncţiunea în salon. Îşi cară victima pe umeri. Se scutură de 
greutate cu o mişcare de morar. 

— Pune-mi-l la pachet şi pe ăsta, vreau să-l ofer în dar, îi spune 
domnului Blanc, care termina cu propriul lui client. 


DESENEAZĂ-MI UN PROIECI DE SFÂRŞIT 
PENTRU ACEASTA CARTE AIURISIICA 


Viaţa îţi oferă mereu câteva Ceva imprevizibil şi din această 
cauză reuşeşte să ne devină suportabilă. 

Astfel, Vezi tu, în bătălia ă la Trafalgar purtată la maestrul Karl 
Paulus, există un personaj, pe care încă nu l-am văzut, şi pe lângă 
care aş fi trecut fără să zăbovesc, dacă n-ar fi fost Heidi. E vorba de 
soţia legitimă a maestrului. 

La indicaţia mea, a fost neutralizată în dormitorul ei de către 
sbirii mei, însă văicărelile ei au atras atenţia noii noastre aliate. 
Proaspăta văduvă a lui Conrad se duce să afle noutăţi, îi dă o mână 
de ajutor femeii impotente şi se întoarce mult mai târziu, pe când noi 
ne aflam în plină conversaţie cu ultima fată din faimosul trio bulgar. 

Aceasta din urmă e zgârcită la vorbă. Să divulge ceva? Da de 
unde! Tot ce mi-a zis e că a fost găsit cadavrul Swobodei sub 
grămada de pietriş. Un vagabond a anunţat poliţia. Nu-mi comunică 
acest lucru decât pentru a mă face asasin. Altminteri interpretează 
marea arie a Mutei, ceea ce mă supără, fiindcă începe să se crape de 
ziuă. Într-o oră va fi lumină. Trebuie s-o luăm repede din loc, că de 
nu, e vai de noi! Ajungem hrană la câini! Avem pe urmele noastre nu 
numai poliţia dar, colac peste pupăză, toată lumea interlopă vieneză, 
mobilizată de Paulus. Tipa, deşi Béru a bumbăcit-o potrivit metodelor 
practicate de el, a rămas zidita în ura ei ea în cea mai inexpugnabilă 
citadelă. 

— S-o fac bucățele? se înfurie Grasu. 

Nu-i răspund nimic. Mă gândesc la Felix care pare pierdut 
definitiv pentru noi, la Toinet care doarme acasă la Heidi, singur 
singurel, la discreţia unei intruziuni a duşmanilor noştri. Mă gândesc 
şi la securitatea noastră compromisă. Mă gândesc la mami care se 
odihneşte cast în patul ei din Abano, în aşteptarea orei când se 
tartinează cu nămol cald. Şi mă mai gândesc la viaţă în ansamblul ei, 
ursuză şi înşelătoare, dar, la fel ca democraţia, preferabilă oricărei 
alte forme de inexistenţă! 

Intrarea lui Heidi mă trezeşte la realitate. 

Mă cheamă printr-un gest la care răspund. 

În loc de explicaţii, mă conduce la subsol. Străbatem o pivniţă 
de vinuri, sublim echipată şi aprovizionată. Cu un regulator de 
temperatură, rafturi din ciment etichetate. Denumiri franţuzeşti 
fredonează pe ici pe colo, cum ar fi Bordeaux, Bourgognes. Vinuri 
albe. vinuri roşii. Alsacia, Touraine, Jura cu al lui Chateau Chalon! 

Heidi traversează vasta încăpere. Teribil de medieval, ca 
temperament, maestrul adoră uşile secrete, pereţii pivotanţi, obiecte 
de toate neamurile date uitării; chiar în capăt e o presă veche din 


lemn, antică. Dacă o pipăi unde trebuie, se dă la o parte, scoțând la 
iveală o deschidere. Prin această deschidere se zăreşte o cameră de 
tortură, din cele la care visează călăii nostalgici ai Evului Mediu. 

— Cum de-ai descoperit aşa ceva? mă informez eu. 

— Doamna Paulus. Işi urăşte bărbatul care a supus-o celor mai 
grave umilinţe. Ea mi-a pomenit de existenţa acestei camere. 

Intru înăuntru pentru un examen sumar al locului. 

— Ei bine, aşa ceva e în măsură să dea un impuls salutar 
anchetei, rostesc eu. 

Ne vedeți, atârnaţi, cinci, şase... scria François Villon.= 

Notează că nu seamănă deloc cu spânzurătorile lui 
Montfaucon». 

Mult mai moderne în ciuda arhaismelor. Ei bine, toți sunt aici 
atârnaţi, cinci... Nu şase. Maestrul Paulus, gorila lui. bulgăroaica şi 
cei doi zbiri ai ci. Interesant tablou! Imaginează-ţi că fiecare dintre 
personajele citate e suspendat de un picior printr-o verigă de oţel 
fixată în jurul gleznei. Un sistem de funii culisante pe un scripete a 
permis să-i ridicăm de jos. mecanismul fiind acţionat de un motor 
electric. Iată-i aşadar pe oamenii noştri eu capul atârnând şi părul 
aproape atingând pardoseala. 

Eu sunt cel care ia cuvântul, în nemţeşte. Târgul e simplu! 
Vreau să-l recuperez pe acel bătrân pe care l-aţi răpit şi l-aţi 
îmbarcat spre o destinaţie necunoscută. Dacă nu-mi este predat într- 
o oră, plecăm de aici şi prevenim poliţia şi presa. Maestrul Paulus va 
trebui să le dea explicaţii cum se face că o sală de tortură a fost 
instalată la subsolul casei lui. Cred, în plus, că onorabila lui soţie va 
furniza amănunte interesante. Vom asista la sfârşitul unei frumoase 
cariere. Printre altele, se va pune serios problema unui anume 
bulgar. 

Sângele începe să le năvălească în cap. 

Mă aşez lângă fată, direct pe jos. 

— Ascultă, puicuţo, îi spun. Poate n-ai să mă crezi şi totuşi, 
ceea ce am să-ţi spun e purul adevăr. O groază de oameni au murit 
până acum din cauza unei simple neînţelegeri. Bătrânul nu ştie nimic 
din ce bănuiţi voi, iar medicul decedat în apropiere de Atlanta, nici 
atât. Nici eu nu ştiu nimic. Tot ceea ce am înţeles e că sa petrecut 
ceva urât în SUA, cu privire la virusul variolei. Nişte inocenți şi-au 
băgat nasul unde nu le fierbea oala şi totul s-a terminat printr-un 
eşec. j 

După care, fac linişte. Nu-mi rămâne decât să aştept. Imi iau 


31 François Villon (1431-1463) - poet francez. A dus o viața 
aventuroasă. riscând de mai multe ori să fie spânzurat, (n.tr.). 
32 Bernard de Montfaucon (1655-1741) - călugăr benedictin, 


fondatorul paleografiei. (n.tr.). 


trupele de-o parte. 

— Jérémie şi Heidi, fiţi aşa de drăguţi: mergeţi să-l treziţi pe 
Toinet şi să-l aduceţi aici. fiindcă va trebui să ne luăm zborul în zori. 
Tu. Bérurier, explorează prin jur şi vezi dacă nu dai peste vreo idee 
care să ne permită să părăsim Viena fără a atrage atenţia. 

— Şi tu ce-ai de gând să faci? bombăne Mamutul. 

— Esenţialul, îi răspund. Ca de obicei! 

Unul dintre oamenii bulgăroaicei cedează primul. Trebuie să 
spun că momentul e dramatic. Oamenii ăştia suspendaţi de un picior 
sunt la capătul rezistenţei. Scot gemete sfâşietoare, din fericire, 
absorbite de sala insonorizată. 

— Nu mai pot! Milă! Milă! imploră el. 

Eu, ce-ţi închipui, că am să mă reped la el cu microfonul în 
mână? Nici vorbă. 

E dispreţuitor, Antonio. Mă joc cu instrumentele de tortură: o 
freză de dentist, cada cu un singur robinet, pentru apă clocotită, 
şobolani graşi închişi într-o cuşcă prevăzută cu o trapă care permite 
să intre în interior capul unui om, dulapul de farmacie, conţinând o 
panoplie completă de fiole şi seringi pentru injecții sinistre, saboţi de 
pe vremuri... 

— Vreau să vorbesc! Vreau să vorbesc! urlă cel care a cla-cat. 
Tânăra mai găseşte resurse să-l boscorodească în limba ei maternă, 
în termeni nu tocmai plăcuţi auzului. Numai că individul, cel rămas la 
bordul maşinii, a depăşit pragul susceptibilităţilor, al onoarei, 
patriotismului şi mai ştiu eu ce altceva. Paulus şi cuţitarul lui, învinşi 
şi ei, îl îndeamnă: 

— Vorbeşte! Vorbeşte! 

Ar putea să pară aproape caraghios. 

— Bătrânul trebuie să fie îmbarcat pentru Bulgaria în 
dimineaţa asta, mărturiseşte omul. 

— În ce mod? 

— Într-un avion particular. Plecarea are loc de pe aeroportul 
Kuhfliege, în zori! Dezlegaţi-mă! Vă implor! Am vorbit, nu? 

Iar eu, imperturbabil: 

— Un avion de aeroclub posedă autorizaţie pentru Sofia? 

— E un Jet de douăzeci de locuri, care aparţine corpului 
diplomatic bulgar şi care se bucură de... 

În acest moment, leşină. 

Eu, mă cunoşti, nu? Sunt un adversar de temut, dar nu rău din 
fire. Un cavaler cu inima largă! li cobor pe oamenii mei, dar fără să 
le scot veriga din jurul gleznei. li ţin chiar cu un crac în aer, te 
prinzi? Se odihnesc pe spate, asta-i tot. Astfel vor fi neutralizaţi până 
în clipa eliberării... 

Isteţ, nu? N-ai impresia? 


Eu da! 


Stai să vezi... 

Stai să vezi, zău că ar face să cumperi un polaroid de trei 
şilingi (aş da chiar până la cinci, atât de mult ar merita scena să fie 
imortalizată). Ce cortegiu, draga mea! 

Mai întâi, să-ţi vorbesc despre Rolls-ul Phantom, mare, negru, 
aparţinând maestrului Paulus, agrementat cu o săgeată crem pe 
caroserie, ornament ce-l face să-şi piardă puţin din demnitatea 
britanică». Pe acoperişul lui venerabil s-a plasat, oh, ce lese- 
majestate!, un suport de schiuri, cu mai multe perechi deasupra. 
Apoi, domnul Blanc, impresionant, într-o livrea bleumarin de şofer. 
Pe urmă, trebuie semnalat Alexandre-Benoiît, voluminos, umplând o 
ţinută de après-ski din piele de căprioară, bej, guler dintr-o nefericită 
de focă pe care Bardot: n-a putut-o salva, căciulă tot din focă, oameni 
fără milă! Ţoalele sunt ale avocatului, şi îi conferă aspectul unei 
persoane onorabile. Cât despre mine, grăbit foc, şi Heidi, 
arboricolăm şi noi (ar zice Berurier) ţinute de apres-ski. Numai 
Toinet a rămas în civil, fiindcă n-am găsit nimic pe potriva lui. Băiatul 
e fericit nevoie mare că are să se plimbe cu un Rolls. Se distrează 
culisând geamul care-l izolează pe şofer de restul pasagerilor. 

Asta da maşină! jubilează el. N-aş vrea să mă duci la şcoală cu 
ea. fiindcă băieţii şi-ar râde de mine, dar serios, parcă am fi într-un 
salon. 

Frumoasă mai e lipsa de griji. A trăit clipe cumplite, dar ele au 
şi început să se împrăştie în căpşorul lui. 

— Apropo de salon, reia el, Jérémie a făcut dragoste pe rupte 
cu tipa, acasă la ea. A crezut că dormeam, dar strigătele ei m-au 
trezit. Ce caraghios, fata asta stătea cu picioarele ridicate drept în 
sus. Trebuie că-i obositor, nu? 

Revelaţiile puştiului mă fac să râd. Frumoasa Heidi ne-a luat 
pe toţi trei la rând! O creatură vorace, cu temperament incendiar! 

Abia s-a crăpat de ziuă, vremea o să fie frumoasă, se zăresc 
crestele acoperişurilor poleite, iar cerul se limpezeşte de ultimii nori 
negri, care-l murdăreau. 

Aeroclubul Kuhfliege e situat la sud de oraş, pe o câmpie vastă, 


33 Apropo de britanic: s-ar părea ca ducele de Edimbourgh face crize 
de nervi de când a terminat de colorat albume şi de colecţionat trabuce. 
Regina e îngrozită şi o bate gândul să-i cumpere o târfă. (n.a.) 

34 Actriţa Brigitte Bardot a iniţiat o amplă manifestare cu caracter 
ecologic şi de protecţie a animalelor, militând şi pentru salvarea puilor de 
focă vânaţi în cantităţi uriaşe. (n.tr.) 


limitată de păduri de brazi. Într-o jumătate de oră am şi ajuns. Câteva 
lumini mai sunt încă aprinse spre hangar şi în clădirea clubului. Prin 
uşile grele, larg deschise, disting un Jessica 47, verde şi albastru, în 
culorile Bulgariei. Deci, preasensibilul nu ne-a turnai braşoave. 
Mulțumită şiretlicului meu cu Rolls-ul şi schiurile, am putut ajunge 
fără probleme. Altminteri, o puneam de mămăligă, fiindcă periferiile 
Vienei şi toate şoselele sunt împânzite de baraje poliţieneşti. Maşina 
noastră a fost oprită în două rânduri de gabori, dar zărind ţinuta 
noastră şi schiurile de deasupra, ne-au făcut semn să ne vedem de 
drum, fără să ne ceară măcar actele. Am impresia că Rolls-ul lui Karl 
Paulus, atât de bătător la ochi, e cunoscut de autorităţi şi beneficiază 
de un tratament de favoare. Probabil că maestrul nu se ruinează 
plătind contravenţii. 

Aşadar, tragem într-un parching mic, nu departe de clădirea 
clubului şi aşteptăm. 

Grasul sforăie de mama focului. Jeremie a coborât geamul ca 
să rămânem în legătură. Toinet mă întreabă arătându-mi-o pe Heidi. 

— O luăm cu noi pe tipa asta brunetă, Tonio? 

Gândesc că da, e prea compromisă; dacă o lăsăm aici, riscă să 
moară dc tânără. 

— Crezi că m-ar lăsa să-i ating gazonul? 

— Dacă ai s-o rogi frumos, Toinou, nu văd de ce ţi-ar refuza 
această favoare; e o fată de viaţă! 

— Băiatul tău are instincte perverse, declară domnul Blanc, 
care l-a auzit. 

— Mai puţin decât cei care o fac pe sfinţii, ca apoi să profite de 
bietele austriece durdulii, de îndată ce rămân singuri, îi dau eu 
replica. 

Bum! Jérémie închide sonorul. 

În hangarul apropiat, trebăluiesc doi bărbaţi în jurul 
aparatului. Tineri, bine clădiţi. 

— Dăm asaltul când soseşte prietenul tău? 

— Aşteptăm să-l urce mai întâi în avion pentru a evita să 
nu-l împuşte. Timpul trece. Înţeleg de ce nu scot pasărea din hangar. 
Vor mai înainte să-l instaleze pe pasagerul clandestin. Dar Felix n-ar 
trebui să fie complet clandestin. Sunt convins că, dacă nu l-au ambar- 
cat de cu seara, motivul a fost să-i întocmească documente false. 

— Pune radioul, pată de gudron! 

Îi dă drumul. Muzică. Şi iar muzică. Viena cântă şi valsează! 
Informaţiile rămân pentru mai târziu. _ 

— Fii atent, Antonio, vine lume! lansează deodată puştiul. Intr- 
adevăr, un Audi comercial, gri, îşi face apariţia la marginea terenului. 
Trece pe lângă noi şi se opreşte în faţa hangarului. Am timp să 
desluşesc trei siluete în interior. Cu o lovitură de cot îl trezesc pe 


plantigrad. 

— E timpul, Grasule! Maiestatea sa tresare. 

— La ordine! 

— Vezi ce se întâmplă? îl întreb pe domnul Blanc. 

— Au coborât doi inşi. Îl ajută pe bătrân să iasă din maşină, 
comentează Leon Zitrone din Senegal. 

— Şi pe urmă, copile? 

— Íl urcă în avion. 

— O.K, fii gata, Albă ca Zăpada, să intri în acțiune. 

— Te conjur, nu-mi mai spune Albă ca Zăpada, că altfel las 
totul baltă! 

— Logic ar fi, reiau eu, ca unul dintre cei doi sosiți să plece, 
fiindcă trebuie să ducă maşina de aici. Deci, nu vor rămâne decât 
trei. Fiecare ia în primire câte unul, băieţi! Toinet, tu te culci în 
maşină, la fel şi Heidi! 

— Asta-i bună! protestează neîmblânzitul puştan. 

— Greşeşti, pierzi o ocazie unică s-o palpezi pe Frâulein, aşa 
cum îţi doreşti. 

— Aşa-i, nu văzusem lucrurile sub aspectul ăsta! recunoaşte 
Toinet. 

După cum prevăzusem, unul dintre însoțitori coboară din 
avion, face un mic gest cu mâna personalului de bord şi urcă în Audi. 
Tipul părăseşte scena. 

— Bun, apropie-te de hangar, floare a savanelor. Opreşte 
grămada asta de fierotanii înaintea avionului. Eu urc înăuntru, iar voi 
îi neutralizaţi pe ceilalţi doi. Repede şi bine, m-aţi înţeles? 

Domnul Blanc a şi pus maşina în mişcare. Cei doi bărbaţi sunt 
pe punctul de a urca scara avionului. Văzându-ne apărând se opresc 
să se uite la noi. 

De pe scaunul lui, Jérémie le adresează un gest peremptoriu, 
ordonându-le să coboare. În viaţă, cel care pretinde e ascultat, dacă 
ai remarcat. Te propteşti în mijlocul unui trotuar, fluieri şi strigi pe 
cineva; imediat vine spre tine, îngrijorat! În fiecare individ 
sălăşuieşte frica! O frică endemică din cauza cărei se supune tuturor 
exigenţelor. 

Deci, cei doi căruţaşi coboară. Bérurier şi Jérémie ies din 
Royce. 

— Ce s-a întâmplat? întreabă unul dintre ei. 

A ciripit pe nemţeşte, dar Béru n-are nevoie să-l citească pe 
Goethe ca să priceapă ce vrea. lşi strânge degetele pentru a 
compune un pumn de trei livre, păros, copitat, numai crevase. Îşi 
ridică pumnul cu pricina la înălţimea umărului. 

— Ia uite aici, babi! spune el, arătându-i-l cu degetul stângii. 
Tipul se uită fără să înţeleagă. Pumnul pleacă, descrie o traiectorie 


de cincizeci şi doi de centimetri şi percutează falca persoanei în 
cauză. 

Cât despre Jeremie, el se mulţumeşte simplu să proptească 
ţeava revolverului în buricul celuilalt aviator. În regulă, amicii mei s- 
au descurcat bine. Liniştit, urc scara cu armă în mână. g 

Dragul de Felix stă pe un scaun în spatele pilotului. În ce hal, 
vai de el! Plin de vânătăi, de echimoze, de sânge uscat în barba cres- 
cută. Un ochi învineţit, o buză umflată. Alături, un zdrahon suspect, 
colţuros. O mutră infectă pe care n-ai lua-o nici în ruptul capului dacă 
ar face autostopul, chiar dacă ai conduce un autobuz înţesat de 
securişti înarmaţi. Un ins aşa groaznic ca el nici nu-mi puteam 
imagina. E aşa de sinistru că ai muri de frică privindu-te în oglindă! 

Când dă cu ochii de mine, nu-şi pierde timpul. Ce reflexe, 
domnul meu! Şi totuşi, revolverul se găsea într-un buzunar interior! 
Vâââj! Un glonţ sfâşie gulerul vestonului meu şi se înfige în uşa 
capitonată. Traiectoria lui am determinat-o mai târziu, fiindcă 
deocamdată n-am timp de joacă. Glonţul meu l-a urmat pe al lui la o 
miime de secundă. Şi pe el îl atinge în guler, dar în partea dinspre 
revere. Clavicula îi explodează. Din gât îi lipseşte o bucată de carne 
uite: aşa de mare. Vezi? Nu, exagerez: cam aşa! Dar înseamnă ceva, 
ce părere ai? Dintr-un salt mă arunc peste mâna lui înarmată şi cad 
pe interval. Crac! Braţul lui s-a frânt de rezemătoarea scaunului. 
Osul (nu-mi mai aduc aminte care, în orice caz nu uterul) i-a străpuns 
carnea şi hainele. Ai putea să-ţi faci din el un portmantou! Individul, 
în ciuda găurii din gât, a omoplatului făcut praf şi a braţului drept 
fracturat, continuă să fie agresiv. Să ştii, că am fost obligat să-l 
pocnesc cu crosa în cupolă ca să-l cuminţesc. Ah, bulgarii ăştia, dacă 
mi-ar mai vorbi cineva despre ei, aş şti eu ce să răspund! 

— Dragă San-Antonio, behăie Felix, ştiam eu că ai să mă 
salvezi din impasul ăsta. Aşa cum am scris la pagina 120 sau 121 a 
cărţii mele Stejarii tăiați: speranța e singurul elixir al omului. 

— Nu ştiam că ai publicat o carte, profesore. 

— Nici nu-i de mirare, fiindcă n-am scris-o niciodată, îmi 
explică el. E o operă pe care m-am mulţumit s-o compun şi S-o învăţ 
pe de rost, cam tot aşa cum a făcut Soljeniţin= în gulag unde nu avea 
hârtie nici măcar să-şi şteargă curul! 

— În acest caz, de ce ai citat pagina 120 sau 121? 

— Pentru că, îmi răspunde Felix cu o voce slăbită din pricina 
tratamentului la care a fost supus, pentru că mi-am imaginat că va fi 
scrisă în caractere elzevir, corp 10, cu interval de două puncte şi 45 
de rânduri pe pagină. Acest fapt îmi permite să fac mai uşor referiri, 
înţelegi? 

— Şi de ce nu o încredinţezi unui editor? 

— La ce bun aş publica-o, Antonio? De multişor literatura şi-a 
făcut plinul. Tot ce se mai scrie de o sută de ani încoace nu-s decât 
repetări inutile, sărmane prietene. Nu mai este loc pentru cerce- 
tarea ştiinţifică. Filozofia e saturată, mai rău: superfluă! Cartea mea 
nu-i decât o gimnastică a minţii, rezervată uzului personal. Dacă aş fi 
ştiut să brodez sau să împletesc coşuri, foarte probabil că n-aş fi 
compus-o. 

Şi uite aşa stăm noi la taclale, Felix regăsitul şi cu mine, în 
prezenţa unui ins inanimat, al cărui suflet îmi pare incert. 

Unii şi unele vor considera momentul prost ales pentru o 
conversaţie de acest gen, ştiu. Dar ce importanţă are, puţin îmi pasă 
mie de asemenea oameni! Cel care nu-şi asumă consecinţele fanteziei 
sale nu-i bun decât să lipească fluturaşi pe parbrize sau să sculpteze 
bustul lui Raymond Barrel în slănină. 

— Hai, Felix, e timpul să mergem. 

În clipa aceea, răsună o voce juvenilă. Cea a lui Toinet. Puştiul 
a urcat la bordul avionului şi examinează carlinga cu interes. 

— Ia zi, şefule, mi se adresează el. De ce n-am şterge-o cu 
avionul ăsta? Piloții sunt jos şi, după cum le vorbeşte nenea Beru, 
sunt gata să ne facă orice serviciu. 

Vine mai aproape. Zâmbetul din colţul buzelor, de pe acum 
echivoc, îi strâmbă gura. Îşi întinde mâna spre nasul meu. 

— Ca să-ţi demonstrez că mi-am realizat proiectul. E straşnic! 


DESENEAZĂ-MI CONCLUZIA 


Să ştii că Toinet e câteodată, genial! Când mă gândesc că ar fi 
putut să ne iasă sufletul încercând să trecem frontiera în maşină! Or, 
cu avionul ajungem în Elveţia iubită dintr-o bătaie de aripi, pur şi 
simplu. 

Pilotul, deşi bulgar, se lasă uşor convins când a văzut cum l-am 
aranjat pe zdrahon, iar Beru şi-a scos la iveală cuțitul lui vechi, 
marca Opinel, cu lama ascuţită ca o rază laser, asigurându-l că-i va 
tăia prunele una câte una. li şi dăduse nădragii jos şi-l înhăţase 
pentru efectuarea unei vivisecţii suspecte (halt!). Bun, pare să fi 
înţeles, drăguţul pilot, să fi înţeles că erou, bravo, mersi, face frumos 
într-un sicriu cu perniţă pentru medalii postume, dar în viaţă şi 
castrat nu mai înseamnă mare lucru. Mai ales când, aşa cum a făcut 
el, te-ai însurat cu o blondină sprinţară, pe nume Frederika. 

Aşadar, şi-a luat zborul fără a semnala derogări de la planul 
iniţial şi camaradul transmisionist i-a făcut jocul. Primul tronson 
trebuia să-l aducă deasupra Zagrebului. O.K., optează pentru această 
direcţie, numai că, din dreptul localităţii Gratz, salut iugoslavi! 
Virează la dreapta ca un bolnav şi se îndreptă spre Elveţia cu munţi 
independenţi. Mă întreabă unde vreau să aterizăm. Imi amintesc 
atunci de un prieten care făcea exerciţii de zbor în apropiere de 
Neuchâtel, şi iată-ne pe păşunile vacilor helvetice care sunt cele mai 
celebre din lume după madam Thacher. Teribil de performante, află 
de la mine! Brânza de gruyere le iese direct din uger, iar din altele, 
care au diabet, caramele cu lapte. 

li spun pilotului că, dacă vrea să le cruţe tuturor boaşele, 

trebuie să pretindă că a fost deturnat de namilă, care face aşa de 
bine că agonizează, încât chiar ar fi putut fi pe moarte. Omul a ales 
libertatea şi abia la aterizare au reuşit să-l neutralizeze. 
N Din cabina telefonului public al aerogării chemăm un maxitaxi. 
Il conduce o damă brună, picantă, valaisană*, o recunosc după 
accent. Ne întreabă încotro, şi-i aduc la cunoştinţă că mergem la 
Pontarlier. 

Notează că în această vale a plângerilor, când timpul se 
îndreaptă, e la fel ca atunci când începe s-o ia razna: totul merge ca 
pe roate. Şi aici nici cea mai mică piedică. Află că nici măcar nu-s 
vameşi la punctul de trecere dintre frontiera elveţiană şi cea 
franceză. Şi nu plouă! Cum îţi explici aşa ceva? Adevărat că se 
retransmite meciul Franţa-Elveţia, la televizor. 

— Nu mai credeam să ajung în amara patrie, murmură Felix. 

Taxiul deviază brusc, because Beru aşezat alături de şoferiţă, a 

descoperit că poartă jartiere. 

În livreaua lui, Jérémie seamănă cu un actor din serialele 
americane. S-a retras în el. Deloc mulţumit dc sine. Se gândeşte 
probabil la draga lui Ramade şi la frumoasa pereche de coarne pe 
care i le-a pus. Gen gazelă, răsucite şi ascuţite, coarnele în chestiune. 
Foarte şic pentru un ciuf creţ. Mă urăşte că şi-a înşelat nevasta. Când 
comiţi un păcat, ai nevoie de un tap ispăşit, cum zice Beru. 

Toinet a adormit sprijinit dc umărul curajoasei Heidi. Şi-a lăsat 
mâna între palmele ei de austriacă focoasă, plin de încredere. Dacă 
ar fi avut câţiva ani în plus, probabil că s-ar fi dat la el: dar 
unsprezece ani e puţin cam prea devreme pentru figuri de balet 
provocatoare. 

Ai să mă crezi sau nu, la drept vorbind n-aş avea nimic de 
ascuns, dar până acum n-am stat de vorbă cu profesorul. A fost în aşa 
hal de traumatizat, bătrânul, că am preferat să-i las timp de recupe- 
rare, înainte de a aborda probleme serioase. Biata lui figură brutali- 
zată parcă a fost pusă în mixer. A dat peste el şi un tic. Îi tremură 
capul din zece în zece secunde şi îşi reprimă un strigăt de groază. 

Uneori se clatină şi-şi reazemă tâmpla de geam. Şi pe urmă, 
tresare terorizat. Se uită în jurul lui speriat şi se linişteşte când ne 
vede. Mă tem că la vârsta lui... o aventură atât de cumplită să nu-i 
lase sechele iremediabile. Psihicul lui poate să cedeze, n-ar fi de 
mirare. Gândul că peste câteva ore va rămâne singur mă mâhneşte. 
Mi-l închipui într-un apartament mâncat de carii, plin de vase 
murdare, de haine nespălate şi de mirosuri dubioase. Trebuie că-i 
plin de cărţi, chiar şi pe jos. O somieră desfundată în chip de pat. 
L-am smuls din mizeria lui pentru a-l arunca în rahatul de origine. 
Asta să se cheme altruism? 

Dar ce-aş putea face cu el? Să-l aduc la mine acasă? Nu pot s-o 
oblig pe Félicie să suporte ruina asta! Şi atunci, mi-a venit o idee 
josnic de genială, ba chiar genitală. Mă aplec înainte pentru ca 
buzele mele să ajungă la urechea dreaptă a lui Heidi, fără a-l trezi pe 
Toinet. 

— Ai de gând să rămâi în Franţa, fetiţo? 

— Dacă aş putea să obţin un permis de sejur, de ce nu? 

— No problem, puicuţo, avem relaţii bine plasate. E destul să 
dau un telefon. Ţi-am găsit chiar şi un soţ. Ai să fii naturalizată din 
oficiu. 

— Cine e? 

— Bătrânul de lângă mine. 

Se uită, ca să nu regrete mai târziu, la moşul cu tremurici şi 
plin de echimoze. Se strâmbă. 

— Frumos cadou! suspină bruneta spumoasă. 

— Poate n-ai să mă crezi. la priveşte! 


Îmi întind braţul peste spătarul scaunului ei. Cu cealaltă mână 
îmi suflec mâneca până la cot. 

— Ce-ar zice o femeie focoasă ca tine de un mădular cu acest 
gabarit? 

— Că-i un miraj! Aşa ceva nu poate exista! 

— Şi totuşi există, fetiţo! Aş putea chiar să-ţi dau adresa: 
pantalonul amicului meu Felix. E una dintre cele mai faimoase 
anomalii ale naturii. Necazurile lui au început în SUA, unde un 
congres de medici l-au adus pe bani grei ca să-şi arate sexul la 
facultate. Ai beneficiat de exemplarul lui Berurier şi vreau să cred că 
ai încercat o satisfacţie teribilă! Inchipuie-ţi că membrul Grasului e 
ca o scobitoare în comparaţie cu cel al lui Herr Professor: măsoară 
patruzeci şi opt de centimetri, mămico! 

Ochii ei fac de trei ori înconjurul lăcaşurilor lor, sărind într-un 
picior. Patruzeci şi opt de centimetri! 

— Cel puţin! 

— Cel puţin? 

— In plus, Felix se bucură de o bunăstare confortabilă. O să fie 
soţul ideal pentru tine. Are să te înveţe franţuzeşte şi, cine ştie, poate 
mai e încă apt să-ţi facă un copil, cu alocaţia plătită de asigurările 
sociale. 

— Acum îl vezi după ce a suferit atâtea tonuri: dar află că o 
dată cicatrizat, ras şi pomădat, e mai prezentabil decât Curt 
Valdingue al tău, cu pidigriu aleatoriu. 

Heidi clatină din cap. 

— Trebuie verificat, admite această femeie practică, care ştie 
să se adapteze circumstanțelor şi bărbaţilor cu perspective. 

— Sana! mă strigă mamutul, ce-ar fi ca şoferiţa noastră să ne 
ducă până la Paris! Ea ar fi de acord pentru o mie de franci francezi; 
omul ei îşi face stagiul militar şi nimic n-o zoreşte să se întoarcă 
acasă. Aş putea s-o găzduiesc la mine, care Berthe a mea e absentă, 
fiind în concediu la Clube Med cu Alfred. Nu-i aşa, scumpete? adaugă 
el, adresându-se taximetristei elveţiene. Ţi-aş oferi haleală alesă la 
Finfin, regele cârnaţilor; te-aş plimba prin Montmartre şi la sfârşit 
am face dragoste că n-ai mai ştii cum te cheamă! O aducem pe 
Samso-Nyte, eschimoasa pe care am câştigat-o în Gros et Land”. Am 
dresat-o la pat şi acum e plină de atenţii delicate. E fenomenală fata 
asta, care poţi să-i reproşezi doar că pute a untură de morsă, fiindcă 
se unge cu ca pe păr. 

Şi trăncăneşte, trăncăneşte... Face promisiuni erotice că o să 
ţină mereu steagul sus. 

O frână bruscă, provocată de un acont plătit de Mamut 

şoferiţei, îl smulge pe Felix din toropeală. S-a lovit cu capul de geam 
şi sângerează abundent, bietul de el. Heidi se grăbeşte să-i oprească 
hemoragia cu batista ei. În vreme ce se agită în jurul lui, cu o mână 
iscoditoare şi furişă controlează temeinicia spuselor mele de mai 
înainte. Constatând-o, îmi adresează un surâs delicios, în care am 
impresia că decelez ca un fel de recunoştinţă. 

— Cred că am să accept propunerea, îmi zice ea. 

Mişcat de solicitudinea al cărei obiect este, proful mângâie 
crupa infirmierii lui. 

— Persoana asta e deosebit de plăcută, murmură el. 

— Depinde numai de dumneata, Felix, ea să ţi-o faci soţie 
legitimă. 

— La vârsta mea! protestează el. 

— Ce înseamnă nişte ani în comparaţie cu atributele dumitale, 
dragul meu? Fata asta e subjugată. Intenţionează să-şi refacă viaţa. 
Dacă nu greşesc ai putea perfect să ţi-o trăieşti pe a dumitale între 
picioarele ei. 

— Rămâne de văzut, admite eruditul. De ce nu, la o adică? 

Şi zâmbeşte. Un zâmbet luminos cum vezi pe vitraliile 
catedralelor. Zâmbetul unui preafericit, marcat de beatitudine. 
Zâmbet de mizantrop indulgent. Zâmbet de om sceptic, fericit în 
sinea lui că-i o curiozitate mondială. Profund dezinteresat, dar 
deţinând între bătrânele lui picioare crăcănate un fabulos capital. O 
Felix. Felix! Profită de darurile tale, de inteligenţa şi cultura ta, de 
ultimele tale zile de moşneag cu înzestrări supradimensionale. Profită 
bătrâne bonz, profită! 

— Ştii, Antoine, că până la urmă am aflat sensul ascuns al 
istoriei petrecute în Atlanta? 

Confesiunea se produce spontan. Naşte de la sine fără să-i fi 
provocat prin injecții contracţiile eliberatoare. 

— Într-adevăr? fac eu pe un ton detaşat. 

— Din interogatoriile lor am putut defini adevărul. 

— Asta-i bine, Felix. 

— Aşa cum ştii, variola a fost eradicată în lume, chiar şi în 
regiunile cele mai retrase nu s-a mai înregistrat nici un caz. 

— Sunt la curent. 

— În scopuri militare, ruşii şi americanii au conservat virusul 
acestei maladii. Primii la Moscova, ceilalţi la Atlanta: pentru a-l lansa 
asupra populaţiei în caz de conflict. Luată prin surprindere, aceasta 
ar fi decimată. 

— Fermecător. 

— Bineînţeles, fiecare dintre aceste două mari puteri e la 

curent una cu planurile celeilalte. 

— Şi serviciile de spionaj trebuie să fie bune la ceva. 

— Numai că americanii, mai daţi naibii, au adăugat virusului 
deţinut de ei un plus care face ineficace vaccinul rusesc. De atunci, 
noua invenţie le acordă prioritate absolută asupra acestei arme. 

— Ce tot spui, Charles! cum zicea madam de Gaulle. 

— Informate asupra faptului, serviciile secrete din 
departamentele sănătății sovietice au vrut cu orice preţ să pună 
mâna pe un eşantion al virusului yankeu. 

— Logic. Au trimis două maimute să subtilizeze porcăria asta. 

— Exact. lţi dai seama, Antoine, că acest virus e păstrat în 
seifuri inexpugnabile. Sovieticii au optat pentru o metodă veche de 
când lumea, cea a seducţiei, ca să-şi atingă scopul. Datoria nu mai 
există clacă dorința e prea puternică, cum stă scris la pagina 67 sau 
68 a cărţii mele. Ticăloasele astea, cu farmecele lor roz şi zâmbetele 
roşii, îi bagă în păcat până şi pe bărbaţii cei mai ireductibili! Cele 
două tinere aveau misiunea să-l îmbrobodească pe unul dintre cei 
patru funcţionari care deţineau secretul sistemului de deschidere al 
seifurilor unde era stocat virusul. Fetele şi-au pus la bătaie toate 
farmecele, au făcut uz de tehnicile amoroase cele mai perverse 
pentru a-l scoate din minţi pe unul dintre temnicerii virusului. Şi au 
reuşit. Tipul cu pricina, surescitat, drogat, urlând de amor, le-a dat 
satisfacţie. A luat din stoc două containere mici şi le-a predat 
spioanelor în chestiune: nişte poloneze. 

— Două containere! sar eu în sus. 

— Da, dragă Antoine: două! 

— Dar numai unul a fost găsit! 

— Păi asta a fost cauza necazurilor prin care am trecut eu şi 
doctorul! Află mai înainte că serviciul de protecţie al virusului era aşa 
de bine pus la punct încât dacă se sustrăgea un singur container, 
imediat se declanşa sistemul de alarmă. Funcţionarul necinstit ştia 
acest lucru, din care cauză a pus în seif un pachet cu o greutate 
identică celor două containere furate, fiindcă sistemul de alarmă se 
baza pe greutate. Numai că, pe durata unei minime fracțiuni de timp 
cât i-a trebuit să ridice containerele şi să plaseze în locul lor 
pachetul, sistemul de alarmă a marcat „un impuls". Totul a durat 
prea puţin pentru a se declanşa soneria, dar a rămas un semn lizibil 
pe tabloul de control. Astfel încât, alerta s-a declanşat chiar în 
aceeaşi zi. Imediat, un dispozitiv CIA a intrat în joc. Într-o oră l-au 
selecționat pe vinovat din cei patru „posibili". Interogat cum se 
cuvine, omul a făcut declaraţii şi cele două spioane au fost arestate la 
motel. Ştii că, văzându-se prinse, au aruncat unul dintre containere 
în bungalow-ul vecin, fapt care a avut consecinţele pe care le cunoşti. 
Dar al doilea a fost de negăsit. Când ne-am dus noi să facem 


blestemata aia de depoziţie la poliţia din Atlanta serviciile speciale au 
fost imediat prevenite. De atunci, în mod stupid, au început să ne 
suspecteze pe noi şi împotriva noastră s-a iniţiat o operaţiune care s- 
a soldat tragic pentru tânărul doctor. În ceea ce mă priveşte, am 
putut dispune de un răgaz care mi-a permis să fug. Fugă iluzorie. 
Ruşii, foarte vigilenţi, au şi fost informaţi în legătură cu noi, şi au 
aflat, chiar înaintea americanilor, despre plecarea mea spre Viena. 
unde am fost întâmpinat de la aeroport. E cu sufletul la gură, bietul 
profesor. 

— Linişteşte-te, Felix. Despre toate astea o să stăm de vorbă 
mai târziu. 

Se aude vocea lui Berurier: 

— Dragi camarazi şi, fireşte, prieteni, dacă nu vedeţi nici un 
inconvenient, o să facem o haltă într-un parching. Cât să vă 
dezmorţiţi voi picioarele, eu rămân în maşină cu drăgălaşa şoferiţă, 
fiindcă m-am încins prea tare de când o tot mângâi. Sunt chestii care 
nu se pot amâna, dragilor, cunoaşteţi, pentru că ştiţi. Când carnea 
comandă, trebuie lăsat corpul să vorbească! 


DESENEAZĂ-MI UN SFÂRŞIT 
CUM SE CUVINE 


— De ce faci mutra asta, Toinet? Nu-ţi place în America? 

— Ba da! răspunde el fără convingere. 

— Ar fi trebuit să fii la şcoală acum, să-ţi storci creierii cu o 
problemă de matematică! 

— Ştiu asta prea bine! 

— Şi atunci? 

— Mă gândesc la mama Felicie, tipule. Nu ne-am purtat frumos 
cu ea. N-o s-o mai putem lua prin surprindere la Abano, pentru că se 
întoarce săptămâna viitoare, iar noi suntem în SUA. Îl plesnesc uşor 
pe obraz. 

— Eşti un băiat drăguţ. Ai dreptate s-o iubeşti, e o femeie 
admirabilă. 

— Atunci, dacă-i aşa de admirabilă, ce căutăm noi în motelul 
ăsta din Atlanta, în loc să mergem la ea? 

— Fiindcă există un lucru care trebuie să primeze asupra 
celorlalte, iepuraşule, şi el se numeşte conştiinţă profesională. 

Salt în palmă cheia de la 14. Mi-a dat-o Ferguson junior în 
persoană, după ce i-am debitat nişte baliverne pentru a justifica 
faptul că vreau bungalow-ul indian 14, şi nu altul! „Am venit aici 
acum doisprezece ani cu mama copilului, aici prezent, decedată mai 
târziu într-un accident de maşină de cusut." 

Obezul a clătinat din cap. Mânca nişte cârnăciori, pe care-i 
înmuia într-un mic ambalaj Mc Donald's, plin cu chili sauce. 
Pelerinajele mele amoroase nu-l privesc! Îşi îndoapă moartea pe gât 
de parca ar vrea să sucombe printr-o explozie la o vârstă la care alţii 
ajung preşedinţi directori generali la firma unde se scarpină. 

Din moment ce 14 era liber, mi l-a dat pe 14; cu un râgâit 
intens drept primă. Un râgâit ale cărui duhori nu se mai terminau şi 
trecea în revistă numeroasele produse de proastă calitate ingerate de 
dimineaţă. 

Mă proptesc dinaintea construcţiei de ciment. Are forma unei 
colibe de indieni şi a fost zugrăvită în roşu cu înşelătoare reliefuri 
puerile. Dar culorile au îmbătrânit şi se coşcovesc. Burduful de la 
recepţie nu mai are nici măcar curajul să-şi întreţină motelul. 

— Explică-mi! îmi cere Toinet. 

li arăt construcţia dinspre stânga. 

— In cortul ăsta se aflau cele două spioane cu containerele 
furate. Apare FBI-ul. Îşi dau seama că sunt pierdute! Fac o încercare 
disperată. Un container e aruncat de ele prin fereastră în bungalow- 
ul din stânga. Atunci eu, San-Antonio, poliţist de elită şi om de o 
inteligenţă mai presus de cea lui Canuet, socot că al doilea container 


a fost aruncat prin fereastra din dreapta, în bungalow-ul din dreapta. 
Niciodată să nu pui toate ouăle în acelaşi coşuleţ! 

Băiatul intervine: 

— Dacă l-au aruncat, ar fi putut fi şi el găsit sau chiar a şi fost 
găsit de o persoană care 1-a luat cu ea! 

— Să iei o cutie de lemn, căptuşită, conţinând nişte fiole? Nu, 
fiule, un asemenea obiect nu trezeşte lăcomia nimănui! 

— Şi atunci? 

Atunci, de aia am parcurs şase mii de kilometri pentru a 
încerca să înţelegem. 

Cu acestea, introduc cheia în broască. 

Interiorul e sobru, mai curând simpatic. Un pat jos, cu 
căpătâiul îmbrăcat în piele. Un dulap din lemn vopsit. O masă, două 
scaune, un televizor şi un aparat de aer condiţionat. 

Iar pe zid, un soi de broderie indiană, fabricată în Hong Kong 
sau în Formosa, care reprezintă un cal cabrat. Motelul cade uşor în 
ruină. Am impresia că Ferguson-fiul se afundă în grăsime şi pierde 
contactul cu realitatea necomestibilă. Camera 14 miroase a închis, a 
praf încins, a funduri nespălate. 

Trag un scaun spre uşă cu vârful piciorului şi mă aşez. Fii 
calm, Antonio! Nu te grăbi, băiat frumos». 

— Deschide fereastra dinspre stânga, Toinet! 

Mă ascultă, încordat, săritor, respectuos, el care nu-i niciodată. 

— leşi pe fereastră şi aşează-te lângă cea a bungalow-ului 
vecin. Ţine aici ghidul meu Berlitz şi când am să-ţi spun, să-l arunci 
încoace din toate puterile. 

Drăguţa maimuţică mă ascultă cu scrupulozitate. 

— Ai ajuns, omuleţule? 

— Daa! 

— Aruncă! 

Cartea intră prin fereastră, traversează camera, loveşte zidul 
rotunjit şi cade lângă aparatul de aer condiționat. 

Aştept întoarcerea zelosului meu colaborator. 

— Ai putut descoperi ceva? mă întreabă el. 

— Da. băiete. Am aflat că volumele conice sunt improprii unui 
habitat modern. Vezi aparatul ăsta de aer condiționat? 

— Yes, sir! 

— Pentru o eficacitate maximă, el ar trebui aşezat pe verticală, 
dar aici, formatul zidului l-a forțat pe instalator să-l plaseze înclinat. 
Pe de altă parte, cum zidul e rotunjit, iar aparatul rectiliniu a rezultat 
un soi de nişă, mă înşel? 

— Nicidecum! 

— Dacă aş paria pe boaşele mele că al doilea container se află 
în acest gen de nişă, ce mi-ai răspunde, iubitule? 

— Că Maria, servitoarea noastră, ar putea fi fericită nopţile! 
Dar e 

riscant totuşi. 

Se apropie de aparat. 

— Nu! urlu eu. 

— Vrei să fii proprietarul găselniţei? ricanează băiatul. 
j — Nu, comoaro, vreau pur şi simplu să te feresc de variolă, 
Întind încet mâna prin deschidere. Cu degetele cleşte. Inima îmi 

bubuie mai să-şi dea duhul! lInchid ochii. Staţia motelului 
difuzează o muzică în stare să-ţi sângereze urechile, ca atunci când 
vrei să tai o nicovala în bucăţi cu un fierestrău de lemn. Mă 
înnebuneşte. 

Şase mii de kilometri pe cheltuiala mea ca să-mi bag mâna în 
nişa asta! Trebuie să fii unul ca mine şi nu altcineva, eşti de acord? 

Ceva se mişcă sub degetele mele. Urmăresc contururile unui 
etui de lemn. Straşnicul San-Antonio! Ah! trebuie să-l iubeşti pe 
brigandul ăsta! Poate face dragoste cu capul sus; merită să guste din 
plăcerile fruste ale lumii acesteia în aşteptarea viitoarei fericiri 
autentice! 

Depun containerul pe masă. E plin de praf, de scame. Ce ostilă 
pare această cutiuţă plată! Ce bine îţi dai seama că ascunde în 
interiorul ei o moarte cumplită! 

— Şi ce facem acum? şopteşte puştiul, cu un glas înfricoşat. 

— În Altanta e un consulat rus, mă duc să predau obiectul 
consulului. Băiatul rămâne cu gura căscată: 

— Ce-ai înnebunit? După tot ce i-au făcut Popovii prietenului 
tău Felix? 

— Asta nu intră în socoteală, iepuraşule. Dacă această porcărie 
va fi utilizată într-o zi, de ce ar muri atâta lume într-o ţară de pe 
glob? Fiindcă, ascultă ce-am să-ţi zic, Toinet, toţi oamenii sunt 
oameni. 

Toţi oamenii! 


